
Siuzei 17 Džekui, 
taip pat milijonams Alekso Kroso skaitytojų, 
kurie dažnai klausia: 


Ar negalite rašyti greičiau?" 


Prologas 


DŽEFRIS ŠEIFERIS, dabitiškai išsipustęs vienaeiliu mė- 
lynu švarkeliu, baltais marškiniais, dryžuotu kaklaraiščiu ir 
siauromis pilkomis kelnėmis iš “H.Huntsman 6 Sons" par- 
duotuvės, pusę aštuonių ryto išėjo iš savo namų mieste ir 
įsėdo į juodą “Jaguar XJ12". 

Pamažu atbulom išvarė jagą kiemo keliuku gatvėn ir 
tuomet nuspaudė akceleratorių. Elegantiškas sportinis au- 
tomobilis šoktelėjo į priekį ir jau penkiasdešimties mylių 
per valandą greičiu pasiekė "stop" ženklą prie Konektikuto 
aveniu ištaigingame Vašingtono, K.A.*, Kaloramos rajone. 

Atsidūręs prie judrios sankryžos, Šeiferis nesustojo, tik 
numynė akceleratorių iki pat galo, dar padidindamas greitį. 

Lėkė šešiasdešimt penkias mylias per valandą ir troško 
trenktis jagu į aveniu atitveriančią impozantišką akmenų sie- 
ną. Nukreipė jagą sienos link. Mintyse jau regėjo susidūri- 
mą kaktomuša, įsivaizdavo tai, juto visu kūnu. 

Paskutinę įmanomą sekundę pabandė išvengti mirtino 
smūgio. Stipriai pasuko vairą kairėn. Žviegiančiomis ir rūks- 
tančiomis padangomis sportinis automobilis nuslydo sker- 
sai visą aveniu, ore pakibo tirštas svylančios gumos tvaikas. 

Jagas pačiuožė ir sustojo apsisukęs priešinga eismui 
kryptimi, priekinis žvilgantis juodas jo stiklas iššaukiamai 
dėbsojo į priekyje besitvenkiantį ankstyvo rytmečio trans- 
porto srautą. 


“Federacinė Kolumbijos apygarda, į kurią išskirta JAV sostinė Vašingtonas. 
(Čia ir toliau paaiškinimai vertėjo.) 

Šeiferis vėl numynė akceleratorių ir pasinešė priešprie- 
šiais artėjančioms mašinoms. Visi automobiliai ir sunkveži- 
miai pratrūko garsiai, tęsiamai signalizuoti. 

Šeiferis nė nepabandė atsikvėpti ar susiorientuoti. Lė- 
kė aveniu vis greičiau. Prašoko Rok Kryko tiltu ir pasuko 
kairėn, paskiau darsyk kairėn į Rok Kryko alėją. 

Tyli skausminga dejonė išsiveržė jam iš lūpų — neju- 
čia, staigiai ir netikėtai. Baimės, silpnumo akimirka. 

Jis vėl ligi galo numynė kuro pedalą, ir variklis suriau- 
mojo. Šeiferis nešėsi septyniasdešimtį, paskiau paspaudė iki 
aštuoniasdešimties mylių per valandą. Zigzagais sukiojosi 
tarp lėčiau judančių sedanų, sportinių automobilių ir uni- 
versalų, suodinų "A8P"* prekių furgonėlių. 

Dabar tik nedaugelis signalizavo. Alėjoje kiti vairuoto- 
jai buvo ištikti siaubo, pametę protą iš baimės. 

Iš Rok Kryko alėjos jis išlėkė penkiasdešimties mylių 
per valandą greičiu, paskiau vėl paspaudė. 

P gatvė tą valandą buvo dar labiau prigrūsta mašinų 
nei alėja. Vašingtonas kaip tik budo ir rengėsi į darbą. Šei- 
feriui vis dar 7egėjos1 toji kviečianti į save akmeninė Konek- 
tikuto aveniu siena. Nereikėjo sustoti. Pradėjo ieškoti kito 
tvirto kaip uola objekto, dairytis, į ką galėtų visu smarku- 
mu trenktis. 

Artindamasis prie Diupono žiedo, jis varė aštuoniasde- 
šimt mylių per valandą greičiu. Skriejo pirmyn it pažeminė 
raketa. Dvi eismo juostos buvo sustabdytos raudonos švie- 
sos. Šįsyk nėra kur dėtis, pamanė jis. Nepasuksi nei kairėn, 
nei dešinėn. 

Nenorėjo trenktis iš užpakalio į tuziną automobilių! Ne- 
tikęs būdas šitaip baigti, — baigti gyvenimą, — įsirėžiant į 
paprastų paprasčiausią “Chevrolet Caprice", “Honda Ac- 
cord", prekes išvežiojantį furgonėlį. 

Jisai iš visų jėgų susuko vairą kairėn ir išlėkė į rytų kryp- 
ties eismo juostas, priešais lekiančias tiesiai į jį mašinas. Už 


* "Agriculture and Pastoral" — kompanija, į parduotuves pristatanti žemės 
ūkio ir kaimiškus produktus bei prekes. 

apdulkėjusių, purvinų langų matė panikos ištiktus, nega- 
linčius patikėti veidus. Subliuvo signalai — klausą rėžianti 
baimės simfonija. 

Prašoko kitą šviesoforą ir vos vos įtilpo tarp priešprie- 
šiais atvažiuojančių džipo ir cemento maišyklės. 

Kaip viesulas pralėkė M gatve, iššoko į Pensilvanijos ave- 
niu ir pasuko Vašingtono žiedo link. Toliau priekyje drie- 
kėsi Džordžo Vašingtono universiteto medicinos centras — 
puiki pabaiga? 

Iš kažkur išdygo sostinės policijos automobilis — pro- 
testuojamai žvygavo jo sirena, žybsėjo sukiojamasis švytu- 
rėlis, signalizuojantis jam stoti. Šeiferis sumažino greitį ir 
sustojo prie šaligatvio. 

Ranka prisilaikydamas revolverio dėklą, prie Šeiferio 
automobilio atskubėjo faras. Atrodė išsigandęs ir nepasiti- 
kįs savimi. 

— Išlipkite iš mašinos, sere, — paliepė įsakmiu tonu. — 
Tučtuojau išlipkite iš mašinos. 

Staiga Šeiferis pasijautė ramus ir atsipalaidavęs. Kūne 
visai nebeliko įtampos. 

— Gerai, gerai, jau lipu. Be problemų. 

— Ar žinote, kokiu greičiu važiavote? — susijaudinęs, 
skaisčiai išraudęs paklausė faras. Šeiferis pastebėjo, kad šis 
tebelaiko ranką ant ginklo. 

Šeiferis sučiaupė lūpas ir pagalvojo, ką atsakyti. 

— Na... manyčiau, apie trisdešimtį, pareigūne, — ga- 
liausiai pasakė jis. — Galbūt šiek tiek viršijau greitį. — Pas- 
kiau išsitraukė asmens liudijimą ir padavė farui. — Bet jums 
nieko neišeis. Dirbu Britanijos ambasadoje ir turiu diploma- 
tinę neliečiamybę. 


TĄ VAKARĄ važiuodamas namo iš darbo, Džefris Šei- 
feris pasijuto vėl prarandąs savitvardą. Tai jau kėlė baimę. 
Visas jo gyvenimas buvo pradėjęs suktis apie fantazijos žai- 
dimą, kurį patsai vadino “Keturi raiteliai". Tame žaidime 
jis buvo žaidėjas, vardu Mirtis. 

„Visą kelią iš Britanijos ambasados iki pat Petvorto rajo- 
no Šiaurės Vakarų pakraštyje lėkte lėkė per miestą. Žinojo, 
kad jam nedera čia būti, baltajam vyriškiui prašmatniame 
jaguare. Tačiau nieko negalėjo sau padaryti kaip ir šįryt. 

Prieš pat Petvortą Šeiferis sustabdė automobilį. Išsiė- 
mė nešiojamąjį kompiuterį ir surinko žinutę kitiems žaidė- 
jams Raiteliams: 


DRAUGAI, | 
MIRTIS SIAUČIA VAŠINGTONE. 
ŽAIDIMAS TESIASI. 


Jis vėl užvedė jagą ir nuvažiavo dar kelis kvartalus iki 
Petvorto. 

Kaip įprasta, piktinamai provokuojančios kekšės jau pa- 
radavo Varnemo ir Vebsterio gatvėmis. Iš vibruojančio mė- 
lyno BMW sklido daina “Maloniai ir pamažu". Švelnus Ro- 
nio Makolo balsas tirpo ankstyvame vakare. 

Merginos mojo jam ir rodė savo didžiules, plokščias, 
styrančias arba nukarusias krūtis. Kai kurios vilkėjo spal- 
vingomis liemenėlėmis su priderintomis prie jų šykščiomis 
kelnaitėmis ir avėjo blizgančiais sidabriniais arba raudonais 
batais su platforma ir smailomis kulnimis. 

Jis pamažu sustojo šalimais juodaodės merginos, kuriai 

iš pažiūros duotum šešiolika, nepaprastai dailaus veiduko. 
Kaip tokiam smulkučiam kūnui, kojos ilgos ir lieknos. Pa- 
gal jo skonį, per daug pasidažiusi. Vis dėlto sunku buvo at- 
sispirti, tad kodėl stengtis? 

— Dailus automobilis. jaguaras. Man jis labai patinka, — 
suulbo ji, paskiau nusišypsojo ir dažytas lūpytės sudėjo sek- 
sualia "0" raidele. — Pats irgi mielas, ponuli. 

— Tad šok vidun, — jis irgi nusišypsojo. — Bandoma- 
jam pasivažinėjimui. Pažiūrėsim, ar tai tikra meilė, ar tik 
trumpas susižavėjimas. — Skubomis apsižvalgė po gatvę. 
Prie šio kampo nedirbo nė viena kita mergina. 

— Šimtas už visą aptarnavimą, branguti? — paklausė 
ji, rangydamasi stangriu užpakaliuku jago vidun. Jos kve- 
palai priminė burbulinės kramtokšlės aromato odekoloną 
ir atrodė, kad buvo išsimaudžiusi jame. 

— Kaip sakiau, lipk į automobilį. Šimtas dolerių man 
smulkmė. 

Suvokė, kad nederėtų jos sodintis į jaguarą, bet vis tiek 
pasiėmė kelionėn, iš kurios negrįžtama. Dabar jau nieko ne- 
padarysi. Nusivežė merginą į nedidelį miškingą parką Va- 
šingtono dalyje, vadinamoje Šo. Pastatė automobilį eglių tan- 
kumyne, kad niekas nematytų. Pažvelgė į prostitutę — ši bu- 
vo netgi smulkesnė ir jaunesnė, nei jis iš pradžių manė. 

— Kiek tau metų? — paklausė. 

— O kiek duotum? — atrėmė ji ir nusišypsojo. — Bran- 
guti, pinigai iš anksto. Juk žinai, kaip būna. 

— Taip. Bet ar tu žinai? 

Jisai siekė kišenėn ir išsitraukė spyruoklinį peilį. Aki- 
moju prikišo jai prie gerklės. 

— Neskriausk manęs, — sukuždėjo ji. — Tik atvėsk. 

— Lipk iš automobilio. Pamažu. Nedrįsk rėkti. Tai tu 
atvėsi. 

Šeiferis išlipo kartu su mergina nesitraukdamas nė per 
žingsnį, prispaudęs peilį jai prie kaklo įdubos. 

— Visa tai tik žaidimas, mieloji, — paaiškino. — Mano 
vardas Mirtis. Tau labai pasisekė, mergyte. Esu pats geriau- 
sias žaidėjas. 

Ir tarsi tai įrodydamas, dūrė jai pirmą sykį. 


= Pirma knyga 
DZEINIŲ DOU 


ŽMOGŽUDYSTĖS 


1 skyrius 


TĄDIEN visa ėjosi gana gerai. Alpiai karštą liepos pa- 
baigos rytmetį pietrytine miesto dalimi vairavau šviesiai 
oranžinį mokyklinį autobusą ir švilpavau Elą Gryną*. Turė- 
jau paimti šešiolika berniukų iš jų namų, taip pat dviem 
atvejais iš globos namų. Aptarnavimas autobusu nuo durų 
iki durų. Geriau nerasi. 

Vos prieš savaitę sugrįžau iš Bostono po pono Smito 
žmogžudystės bylos. Dėl to buvo kalti abu — ir ponas Smi- 
tas, ir išprotėjęs žudikas, kuris vadinosi Garis Sonedžis. Man 
reikėjo pailsėti, ir pasiėmiau laisvą rytą, kad permainos dė- 
lei galėčiau daryti tai, ko seniai troškau. 

Už manęs autobuse sėdėjo mano partneris Džonas 
Sampsonas ir toks vienas dvylikametis, vardu Erolas Minjo. 
Džonas buvo su tamsiais keliauninko akiniais, juodais džin- 
sais ir juodais tenisinukais, ant kurių užrašas skelbė: 
NEABEJINGŲ ŽMONIŲ SĄJUNGA. SIŲSKITI AUKAS 
ŠIANDIEN. Jis šešių pėdų devynių colių ūgio, sveria itin 
solidžius du šimtus penkiasdešimt svarų. Mudu draugai nuo 
dešimties metų, kai aš atsikėliau į K.A. 

Jis, Erolas ir aš kalbėjomės apie “Šugarą" Rėjų Robin- 
soną**, mažne šaukdami per triukšmingo, kartkartėmis 
čiaudėjančio autobuso variklio griaudesį. Sampsonas sėdė- 
jo savo didžiule ranka lengvai apkabinęs Erolą per pečius. 
Deramas fizinis kontaktas bendraujant su šiais berniukais 
skatinamas. 


* Al Green (1946 m.) — juodaodis soul ir gospe stiliaus džiazo dainininkas. 
** Robinson, "Sugar" Ray (1920-1989), boksininkas, šešiskart pasulio čem- 
pionas. 

Galiausiai paėmėme paskutinį vyruką iš mūsų s 
aštuonmetį, kuris gyveno Bening Terase*, nevykusioj; 
joje statyboje, kai kuriems iš mūsų žinomoje kaip Pap 
sis Miestas. 

Kai palikome naująjį kvartalą, bjauri grafitų teį 
sakė lankytojams visa, ką jiems reikėjo žinoti apie ta 
ną. Ji skelbė: JŪS DABAR PALIEKATE KARO ZON 
LIKOTE GYVAS, KAD APIE JĄ PAPASAKOTUMĖTE 

Mes vežėme berniukus į Lortono kalėjimą Virdži1 


Šiandien jie ten lankys savo tėvus. Visi buvo jauni, nuo 


tuonerių iki trylikos metų. Kiekvieną savaitę Sąjung: 
veža nuo keturiasdešimties iki penkiasdešimties vaikų 


matyti su savo tėvais ar motinomis įvairiuose kalėjim: 


Tikslas labai kilnus: trečdaliu sumažinti nusikaltimų 
čių Vašingtone. 
Esu lankęsis kalėjimuose daugiau kartų, nei norėja 


—— 


siminti. Gan gerai pažinojau Lortono kalėjimo viršin + 


Prieš kelerius metus praleidau tenai mažne amžinybė 
klausinėdamas Garį Sonedžį. 

Kalėjimo viršininkas Merionas Kampbelas turėjc 
sęs Pirmajame lygmenyje didelę patalpą, kur berniuk 
sitikdavo su savo tėvais. Scena išėjo įspūdinga, netgi 
mingesnė, nei tikėjausi. Pageidaujantiems dalyvauti 
programoje tėvams parengti Sąjunga skiria daug dėmi 
Yra keturios pakopos: kaip parodyti meilę; susitaikyti s1 


te ir atsakomybe; pasiekti gimdytojo ir vaiko harmoniji 


prasti, kad įmanoma viską pradėti iš naujo. 


Kokia likimo ironija — visi berniukai stengėsi atr: 
ir elgtis taip, lyg būtų kietesni, nei iš tikrųjų buvo. G:: 
jau, kaip vienas berniukas pasakė: “Tu anksčiau nebuva: 


no gyvenime, kodėl dabar turėčiau tavęs klausyti?" T. 

tėvai bandė pademonstruoti savo švelnesniąją pusę. 
Sampsonui ir man niekad anksčiau neteko važiu 

Lortoną. Tai buvo pirmasis mūsų kartas, bet aš jau ne 


* Angl. terrace viena iš reikšmių — sujungtų namų eilė. 

:, kad atvažiuosiu vėl. Kambaryje tvyrojo tiek daug at- 
jausmo ir vilties, tiek daug išgalių kažkam tokio gera ir 
aus. Net jeigu kai kas iš tos programos niekad nebus 
:ndinta, vis tiek matėsi, jog stengtasi ir kad galbūt išeis 
s teigiamo. 

) didžiausią įspūdį man padarė tarp kai kurių tėvų ir 
'anųjų sūnų tebeegzistuojantis ryšys. Pagalvojau apie sa- 
1ties berniuką, Deimoną, ir apie tai, kokie mes laimin- 
rarbiausia, kad dauguma Lortono kalinių suprato, jog 
asielgę blogai, tik nežinojo, kaip daugiau to nebekar- 


Per tą pusantros valandos daugiausia tik vaikštinėjau 

ikui ir klausiausi. Retsykiais manęs prireikdavo kaip psi- 
go, ir, iš anksto nepasiruošęs, stengiausi atlikti šį vaid- 
kuo geriau. Prie vienos grupelės nugirdau tėvą sakant: 

: geras, perduok savo motinai, kad myliu ją ir beprotiš- 

!giuosi". Ir abu — kalinys ir jo sūnus — apsiašarojo ir 

*ai apkabino vienas kitą. 

Xalėjime išbuvome apie valandą, kai prie manęs priėjo 
ai išsišiepęs Sampsonas. Jis šypsosi tiesiog žudomai, 
vis šypsosi. 

— Vyruti, man tai patinka. Geradario mėšlas pats pui- 
ias. 

— Aha, ir mane užkabino. Tą oranžinį autobusą vai- 

su vėl. 

— Manai, padės? Šis tėvų ir sūnų susitikimas? 

15 apsidairiau po patalpą. 

— Šiandien, būtent dabar manau, kad tiems vyrams ir 
1ums pasiseke. Ir to gana. 

ampsonas linktelėjo: 

— Senasis “kartą po dieną" požiūris. Mane irgi veikia. 
uosi pakylėtas, Aleksai. 

1š irgi, aš irgi. Dėl tokių dalykų išskystu. 

“ai tą popietę vežiau berniukus namo, iš veidų mačiau, 
usitikimas su tėvais juos paveikė teigiamai. Keliauda- 

igalios į K.A., toli gražu nebuvo tokie triukšmingi ir 

padūkę. Nebesistengė atrodyti tokie kieti. Paprasčiausiai el- 
gėsi kaip vaikai. 

Bemaž kiekvienas berniukas, išlipdamas iš autobuso, pa- 
dėkojo Sampsonui ir man. Tačiau be reikalo. Tai tikrai bu- 
vo kur kas geriau, nei vaikytis maniakus su žudikiškais po- 
linkiais. 

Paskutinį išlaipinome tą aštuonmetį berniuką iš Bening 
Teraso. Jis apkabino mus abu, Džoną ir mane, ir pravirko. 

— Kaip ilgiuosi tėčio, — tarė ir nubėgo namo. 


2 skyrius 


TĄNAKT SAMPSONAS IR AŠ budėjome Pietryčių nuo- 
vadoje. Mudu — vyresnieji žmogžudysčių detektyvai, o aš dar 
ir ryšininkas tarp FTB ir K.A. policijos. Apie pusę pirmos 
nakties priėmėme skambutį, kad važiuotume į Vašingtono ra- 
joną, kuris vadinasi Šo. Ten įvykdyta bjauri žmogžudystė. 

Žmogžudystės vietoje stovėjo vienišas patrulinis sosti- 
nės policijos automobilis ir buvo susm+ųkę gana nemažai 
kaimynystėje gyvenančių psichopatų. 

Visa panėšėjo į keistą kvartalo pobūvį pragaro vidury- 
je. Šalimais dviejose šiukšlių statinėse, svaidydami žiežir- 
bas, liepsnojo laužai — visiška nesąmonė, turint omenyje 
tvankų nakties karštį. 

Pasak radijo pranešimo, auka buvo jauna moteris, vei- 
kiausiai tarp keturiolikos ir netoli dvidešimties. 

Surasti ją nebuvo sunku. Nuogas sudarkytas jos kūnas 
tysojo numestas į erškėčių krūmyną parkelyje, mažiau nei 
dešimt jardų nuo grįsto takučio. 

Kai mudu su Sampsonu prisiartinome prie kūno, kaž- 
koks bernėkas iš kitapus nusikaltimo vietą tveriančios juos- 
tos sušuko: 

— Ėhė, ji tik paprasčiausia gatvės kekšelė! 

Stabtelėjau ir pažvelgiau į jį. Priminė man berniukus, 
kuriuos neseniai vežėme į Lortono kalėjimą. 

— Kalė, tokių gausi už centus. Neverta nei jūsų, nei 
mano laiko, dy-fektyvai! — varė jis toliau įkyria vogrone. 

Priėjau prie jaunojo aštrialiežuvio. 

— Iš kur žinai? Matei ją anksčiau čia kur nors? 

Berniūkštis pasitraukė atatupstas. Bet paskiau nusišyp- 
sojo, parodydamas auksinę žvaigždę ant vieno iš priekinių 
dantų. 

— Ji buvo be drabužių ir gulėjo ant šono. Kažkas gerai 
ją pabaksnojo. Tikrai, man ji panaši į kekšę. 

Sampsonas nužvelgė jauniklį, kuris atrodė apie ketu- 
riolikos, bet galėjo būti ir jaunesnis. 

— "Tu žinai, kas ji? 

— Po šimts, me! — vaikėzas dėjosi įsižeidęs. — Nepažįs- 
tu jokių kekšių, žmogau. 

Galiausiai bernėkas išdidžiai pasišalino, sykį ar du at- 
sigręždamas į mus ir papurtydamas galvą. Mudu su Samp- 
sonu nuėjome toliau ir prisidėjome prie dviejų uniformuo- 
tų farų, stovinčių šalimais kūno. Jie aiškiai laukė pastipri- 
nimo. Tas pastiprinimas, matyt, buvome mes. 

— Paskambinote ypatingųjų atvejų tarnyboms? — pa- 
klausiau uniformuotųjų. 

— Prieš trisdešimt penkias minutes ir jau jas skaičiuo- 
jame, — atsakė, kaip atrodė, vyresnis iš jųdviejų. Veikiau- 
siai buvo netoli trisdešimties, puikavosi šiokiais tokiais ūse- 
liais ir stengėsi atrodyti įpratęs prie tokių scenų kaip ši. 

— Suprantama, — aš palingavau galvą. — Gal radote 
kur nors čia asmens liudijimą? 

— Ne. Ieškojome aplinkui krūmuose. Nieko, tik kū- 
nas, — atsakė jaunesnysis. — Ir tas kažkada atrodė geriau. — 
Jisai smarkiai prakaitavo ir atrodė šiek tiek pasiligojęs. 

Užsimoviau latekso pirštines ir pasilenkiau prie lavo- 
no. Merginai duotum tarp penkiolikos ir devyniolikos me- 
tų. Jos gerklė buvo perrėžta nuo ausies ligi ausies. Veidas 
žiauriai supjaustytas. Taip pat ir padai, o tai atrodė keista. 

Tuziną ar daugiau kartų subadyta į krūtinę ir pilvą. Prasky- 
riau jos kojas. Išvydau kai ką, ir tai mane supykino. Tarp 
kojų vos matomas styrojo metalinis kotas. Beveik neabejo- 
jau, jog tai peilis ir jog jis buvo suvarytas iki pat galo jai 
makštin. 

Sampsonas pritūpė ir pažvelgė į mane: 

— Apie ką mąstai, Aleksai? Dar viena? 

Papurčiau galvą, gūžtelėjau pečiais. 

— Galbūt, bet ji narkomanė, Džonai. Žymės ant rankų 
ir kojų. Veikiausiai ir pakinkliuose bei pažastyse. Mūsiškis 
vaikinas paprastai nesivaiko narkomanių. Praktikuoja sau- 
gų seksą. Tačiau žmogžudystė žvėriška. Atitinka jo stilių. 
Matai metalinį kotą? 

Sampsonas linktelėjo. Nedaug praslysdavo pro jo akis. 

— Drabužiai, — tarė jis. — Kur, po šimts, šie pasidėjo? 
Turime surasti drabužius. 

— Kas nors iš kaimynystės tikriausiai jau suspėjo ją nu- 
rengti, — spėjo jaunesnis iš uniformuotųjų. Aplinkui kūną 
matėsi daugybė tvarkos pažeidimų. Keletas padų įspaudų 
žemėje. — Šitaip čia būna. Niekam, regis, nerūpi. 

— Mes čia, — atsakiau jam. — Ir mums rūpi. Esame čia 
dėl visų Džeinių Dou*. 


3 skyrius 


DŽEFRIS ŠEIFERIS JAUTĖSI TOKS LAIMINGAS, jog 
bemaž neįstengė to nuslėpti nuo savo šeimynykščių. Bučiuo- 
damas žmoną į skruostą turėjo tvardytis, kad nesusijuoktų. 
Užuodė kvepalų “Chanel Nr. 5" dvelksmą, paskiau darsyk 
bučiuodamas pajuto sausų jos lūpų šiurkštį. 


*Jane Doe — taip JAV teisės praktikoje sąlygiškai vadinamas nežinomas ar 
neatpažintas moteriškos lyties asmuo, arba kurio pavardė dėl kokių nors prie- 
žasčių neskelbtina. Analogiškais atvejais vyrai įvardijami kaip Džonai Dou. 

Didžiulio karalių Jurgių stiliaus namo Kaloramos rajo- 
ne elegantiškame valgomajame visi stovėjo aplinkui nelygi- 
nant statulos. Vaikai buvo pašaukti atsisveikinti su juo. 

Žmona, anksčiau Lusė Rys-Kazens, buvo šėma blondi- 
nė spinduliuojančiomis žaliomis akimis, žėrinčiomis netgi 
skaisčiau už "Bulgari" ir “Spark" brangenybes, kuriomis vi- 
sados puošėsi. Liekna, trisdešimt septynerių vis dar mažne 
gražuolė, prieš jiedviem susituokiant Lusė dvejus metus lan- 
kė Niunhemo koledžą Kembridže. Ji skaitė poeziją bei ro- 
manus, iš kurių nebuvo jokios naudos, ir didžiumą laisva- 
laikio leido tokiems pat beprasmiškiems priešpiečiams, 
vaikštinėjimui su tėvynę palikusiomis savo draugėmis po 
parduotuves, polo rungtynių lankymui arba buriavimui. 
Kartkartėmis Šeiferis plaukiodavo drauge su ja. Kadaise jis 
buvo labai geras buriuotojas. 

Lusė buvo laikoma vertingu laimikiu, ir jis spėjo, kad 
kai kuriems vyrams vis dar tokia liks. Ką gi, gali sau turėti 
liesą, kaulėtą jos subinę ir visą tą beaistrį seksą, kokį tik 
pajėgs suvirškinti. 

Šeiferis pakėlė keturmetes dvynes, Trišiją ir Eriką, po 
vieną abiejuose glėbiuose. Veidrodines jų motinos kopijas. 
Verčiau jau būtų pardavęs dvynes už pašto ženklo kainą. Pa- 
mylavo mergytes ir nusijuokė kaip geras tėtukas, kokiu vi- 
sados stengėsi dėtis. 

Paskiau mandagiai paspaudė dvylikamečio Roberto ran- 
ką. Namuose vis buvo svarstoma, ar nereikėtų išsiųsti Ro- 
bertą atgal Anglijon, į mokyklą-pensioną, galbūt Vinčeste- 
rį, kuriame mokėsi jo senelis. Trumpu mostu Šeiferis atida- 
vė sūnui karišką pagarbą. Kadaise pulkininkas Džefris Šei- 
feris buvo karys. Ko gero, dabar tik Robertas teprisiminė 
šią savo tėvo gyvenimo dalį. 

— Kelioms dienoms vykstu į Londoną, beje, darbo rei- 
kalais, ne pramogauti. Neketinu leisti naktų "Athenaeum" 
viešbutyje ar panašioje vietoje, — jis draugiškai nusišypso- 
jo savo šeimynai, kaip tie ir tikėjosi. 

— Pamėgink nors kiek pasilinksminti, kai ten būsi, tė- 

ti. Smagiai leisk laiką. Dievaži, tu to nusipelnei, — kaip vy- 
ras vyrui pasakė Robertas oktava žemesniu balsu, kokiu, re- 
gis, pastaruoju metu buvo beįprantąs kalbėti. 

— Ate, tėtuk! Ate, tėtuk! — šaižiai choru sučirpė dvy- 
nės, ir Šeiferiui panižo delnai sviesti abidvi į sieną. 

— Ate, Erika-san*. Ate, Trišija-san. 


— Nepamiršk “Pabaisos gūžtos", — staiga įsakmiai pri- 
minė Robertas. — Drakono ir Dvikovininko. — “Pabaisos gūž- 
ta" — tai Londono parduotuvė, prekiaujanti vaidmenų kny- 


gomis ir žaisline įranga. Ji įsikūrusi Erlheme, visai šalimais 
Kembridž Serkeso. Drakonas ir Dvikovininkas — dvejetas šiuo 
metu iki apsišikimo populiarių britų žurnalų, rašančių apie 
vaidmenų žaidimus. 

Roberto nelaimei, Šeiferis iš tikrųjų keliavo ne į Lon- 
doną. Buvo kur kas geriau susiplanavęs savaitgalį. Ketino 
čia pat Vašingtone atsidėti savajam fantazijos žaidimui. 


4 skyrius 


JIS LĖKĖ RYTŲ LINK, o ne į Vašingtono Daleso oro 
uostą, ir jautėsi lyg nusimetęs nuo pečių didžiausią sunke- 
nybę. Dieve, kaip nekentė savos tobulai angliškos šeimos, o 
dar labiau — jų klaustrofobiško gyvenimo čionais, Ameri- 
koje. 

Paties Šeiferio giminė ten, Anglijoje, irgi buvo “tobu- 
la". Jis turėjo du vyresnius brolius, ir abu buvo puikūs stu- 
dentai, pavyzdingi jaunuoliai. Tėvas anksčiau tarnavo karo 
atašė, ir šeima keliavo po pasaulį, iki Džefriui sukako dvyli- 
ka. Tuomet jie sugrįžo Anglijon ir apsigyveno Gildforde, 
apie pusę valandos kelio nuo Londono. Atsidūręs ten, Šei- 


* Japoniškos kilmės priedėlis, reiškiantis “poną", “ponią", šiuo atveju juo- 
kaujamo atspalvio. 

feris pradėjo plėtoti piktadarystes, kuriomis užsiėmė nuo 
aštuonerių. Gildfordo centre buvo keletas istorinių pastatų, 
ir jis piktdžiugiškai įniko visus juos darkyti. Pradėjo nuo 
Aboto ligoninės, kur merdėjo jo senelis. Pripiešė ant sienų 
nešvankybių. Paskiau perėjo prie Gildfordo pilies, rotušės, 
Karališkosios klasikinės mokyklos ir katedros. Keverzojo vis 
daugiau nepadorių žodžių ir tepliojo ryškiomis spalvomis 
didžiulius penius. Visai nenutuokė, kodėl kyla toks džiaugs- 
mas niokojant gražius dalykus, tačiau taip buvo, ir tiek. Jam 
tai patiko — ir ypač patiko, kad neįkliūva. 

Galiausiai Šeiferį nusiuntė į mokyklą Raglyje, ir ten iš- 
daigos tęsėsi. Paskiau jis lankė Šv. Jono koledžą, kur susi- 
telkė į filosofiją — japonų — ir barškino kiek pajėgdamas 
daugiau dailių moterų. Visi draugai suglumo, kai dvidešimt 
vienerių jis nuėjo į armiją. Dėl puikių gabumų kalboms bu- 
vo paskirtas į Aziją, kur jo piktadarystės išaugo iki naujo 
lygmens ir kur jis pradėjo mėgautis žaidimų žaidimu. 

Vašingtono aukštumose prie “7-Eleven"* sustojo išger- 
ti kavos puodelio — po teisybei, trijų puodelių. Juodos, po 
keturis gabalėlius cukraus kiekviename. Eidamas prie pre- 
kystalio, jis jau bemaž vieną iš jų ištuštino. 

Kasininkas indas akiplėšiškai, įtariai nužvelgė Šeiferį, 
ir šis nusijuokė tiesiai į barzdoto pirdžiaus veidą. 

— Nejau manai, kad pavogsiu puodelį susmirdusios ka- 
vos už septyniasdešimt penkis centus? Niekingas mulkis. Ap- 
gailėtinas juočkis. 

Numetė pinigus ant prekystalio ir išėjo, kol dar nepa- 
smaugė pardavėjo plikomis rankomis, 0 tai galėjo nesunkiai 
padaryti. 

Iš “7-Eleven" nuvažiavo į 21 Vašingtono, viduriniosios 
klasės gyvenamą Ekingtono rajoną. Atsidūręs vakariau Ga- 
lodeto universiteto, pradėjo atpažinti gatves. Didžiuma sta- 


* “Nuo septynių iki vienuolikos" — firminių parduotuvių tinklas, kur pre- 
kiaujama maisto produktais, gėrimais, žurnalais ir buitinėmis prekėmis. Nors 
kainos ir šiek tiek aukštesnės, bet parduotuvės populiarios, nes dažnai dirba visą 


parą. 

tinių buvo dviaukščiai vieno buto namukai su viniline ap- 
kala, nudažyta arba raudonų plytų spalva, arba šlykščiu ve- 
lykinio margučio mėliu, kuris visad versdavo jį raukytis. 

Sustojo priešais vieną plytų raudonumo sodo namuką 
Uland Terase, netoliese Antrosios gatvės. Prie namuko glau- 
dėsi garažas. Ankstesnysis nuomininkas padabino plytinį fa- 
sadą dviem baltomis betoninėmis katėmis. 

— Sveikos, katytės, — ištarė Šeiferis. Kai atsidūrė čia, 
jam palengvėjo. Buvo “beužsivedąs" — ėmė darytis paki- 
lios nuotaikos, maniakiškas. Mėgo tą jausmą, niekaip juo 
nepasisotindavo. Metas pradėti žaidimą. 


5 skyrius 


DVIVIEČIAME GARAŽE STOVĖJO surūdijęs, su pur- 
puriniais ir mėlynais dryžiais taksi automobilis. Šeiferis juo 
naudojosi apie keturis mėnesius. Taksi jam teikė anonimiš- 
kumo, darė beveik nematomą visur, kur tik sumanydavo va- 
žinėtis po K.A. Vadino jį savąja “Košmarų mašina". 

Įspraudė jaguarą šalia taksi automobilio, paskiau už- 
risnojo laiptais viršun. Atsidūręs butuke, įjungė oro kondi- 
cionierių ir išgėrė dar vieną puodelį saldintos kavos. 

Paskui kaip klusnus berniukas nurijo savąsias tabletes 
— toraziną ir libriumą. Benadrilį, ksanaksą, vikodiną. Dau- 
gelį metų vartojo šiuos vaistus įvairiomis kombinacijomis. 
Dažniausiai tai būdavo bandymų ir klaidų procesas, bet pa- 
mokas jis išmokdavo puikiai. Jautiesi geriau, Džefri? Taip, kur 
kas geriau, dėkui. 

Pamėgino skaityti šios dienos Washington Post, paskiau 
seną žurnalo Private Eye egzempliorių ir galiausiai 
“DeMask", stambiausios pasaulyje Amsterdamo guminių ir 
odinių fetišų didmeninės prekybos firmos, katalogą. Pada- 
rė du šimtus atsispaudimų nuo grindų, vėliau — kelis šim- 

tus pritūpimų, nekantriai laukdamas, iki Vašingtoną ap- 
gaubs sutemos. 

Be penkiolikos dešimtą Šeiferis sukruto rengtis didžiai 
nakčiai mieste. Nuėjo į mažą tuščią vonios kambarį, kuris 
atsidavė pigiu valikliu. Atsistojo priešais veidrodį. 

Liko patenkintas tuo, ką išvydo. Netgi labai. Tankūs, 
banguoti šviesūs plaukai, kurie niekad nenuslinks. Chariz- 
matiška, įelektrinta šypsena. Nuostabios mėlynos akys, tin- 
kančios kinui. Kaip keturiasdešimt ketverių vyro, puiki fizi- 
nė forma. 

Jis ėmėsi darbo, pradėdamas rudais kontaktiniais lęšiais. 
Tiek sykių buvo tai daręs, jog mažne galėjo darbuotis aklai. 
Dalis jo profesinės gudrybės. Veidą, kaklą, plaštakas, riešus 
nugrimavo juodai; ant sprando uždėjo storą kamšalą, kad 
atrodytų platesnis nei iš tikrųjų; ant galvos — tamsią megztą 
kepuraitę visoms visutėlėms plaukų sruogoms paslėpti. 

Atidžiai save apžiūrėjo — išvydo įtikinamos išvaizdos 
juodaodį, ypač jei apšvietimas ne pernelyg stiprus. Neblo- 
gai, visai neblogai. Gera maskuotė nakčiai mieste, ypač jei- 
gu tas miestas — Vašingtonas. 

"Tad teprasideda žaidimai. “Keturi raiteliai". 

Dešimtą dvidešimt penkios jis vėl nulipo į garažą. At- 
sargiai aplenkė jaguarą ir nuėjo prie purpurinio-mėlyno tak- 
si automobilio. Buvo bepradedąs užsimiršti nuostabioje fan- 
tazijoje. 

Šeiferis siekė kelnių kišenėn ir išsitraukė tris neįpras- 
tos išvaizdos lošimo kauliukus. Buvo dvidešimtbriauniai, ko- 
kie naudojami daugelyje fantazijos žaidimų, arba RPG*. Su- 
žymėti skaičiais, o ne taškučiais. 

Laikė kauliukus kairiame delne, tolydžio juos pariden- 
damas. 

“Keturių raitelių" žaidime galiojo aiškios taisyklės, vis- 
kas priklausė nuo išriedėjusios kauliukų kombinacijos. Idė- 
ja — pasiūlyti siaubingą fantaziją, tiesiog 1š koto verčian- 


* Role Playing Game (angl.) — vaidmenų žaidimai. 


23 


ŽEBENKŠTIES ŽAIDIMAI 


čią. Kovoja ketvertas po pasaulį išsibarsčiusių žaidėjų. Pa- 
našaus žaidimo nėra buvę — nors kiek šiam prilygstančio. 
Šeiferis jau buvo paruošęs sau nuotykį, bet kiekvienu at- 
veju esama alternatyvų. Daug kas priklausė nuo kauliukų. 
Štai kur visa esmė — bet kas gali nutikti. 
Įsėdo į taksi ir užvedė variklį. Dieve mano, jis pasiren- 
gęs, tikrai! 


6 skyrius 


JIS TURĖJO NUMATES PUIKŲ PLANĄ. Imsiąs pavė- 
žėti tik tuos nedaugelį keleivių, — "klientų", — kurie pa- 
trauks jo akį, sukurstys vaizduotę iki kraštutinumo. Juk jam 
neskubu. Turi visą naktį, visą savaitgalį. Yra išėjęs laikinų 
atostogų. 

Maršrutas buvo numatytas iš anksto. Pirmiausiai jis nu- 
važiavo į prabangų Adams-Morgano rajoną netoliese. Ste- 
bėjo judrius šaligatvius, tarytum kirbančius vienu ištisiniu 
trūkčiojančiu ritmu. Besitrainiojančios apie barus šliundre- 
lės stoviniavo suglebusios, mažne viskam abejingos. Atro- 
dė, kad kas antras restoranas Adams-Morgane vadinosi ka- 
vine. Slinkdamas pamažu ir žvalgydamasis į žėrinčius vaiz- 
dus, jis pravažiavo "Pikaso", “Lotreko", “La Furšet", “Bju- 
komo", “Dalbolo", "Montego", “Sabos" kavines. 

Apie pusę dvyliktos Kolambia Roud gatvėje jisai sulėti- 
no taksi. Širdis sustukseno. Priekyje ėmė nusimatyti kai kas 
labai gera. Populiarią “Vado Aiko Mambo salę" buvo beap- 
leidžianti daili porelė. Vyras ir moteris, lotynų amerikie- 
čiai, veikiausiai netoli trisdešimties. Neįtikėtinai goslūs. 

Jis parideno ant priekinės sėdynės kauliukus: šeši, pen- 
ki, keturi — iš viso penkiolika. Geras skaičius. 

Pavojus! Verta pabandyti. Su borele visad keblu ir rizikinga. 

Šeiferis laukė, iki juodu, toldami nuo restorano tento, 

perkirs šaligatvį. Ėjo tiesiai jo link. Kaip patogu. Jis palietė 
stambaus kalibro revolverio, kurį laikė po priekine sėdyne, 
rankeną. Buvo pasirengęs viskam. 

Porelei jau besėdant į taksi, jis persigalvojo. Sugebėjo 
tai padaryti! 

Šeiferis pastebėjo, kad abu nebuvo tokie žavūs, kaip jam 
iš pradžių pasirodė. Vyriškio skruostai ir kakta šiek tiek dė- 
mėti, juodi plaukai per storai sutepti pomada ir riebūs. Mo- 
teris pagal jo skonį kelis svarus per sunki, apkūnesnė, nei 
atrodė iš tolo, palankioje gatvės žibintų šviesoje. 

— Jau baigiau darbą, — mestelėjo jis ir nurūko. Abu 
pirštu jam parodė nepadorų ženklą. 

Šeiferis garsiai nusijuokė. 

— Šiąnakt jums pasisekė! Kvailiai! Laimingiausia nak- 
tis jūsų gyvenime, o abu nė nenujaučiate. 

J; užvaldė su niekuo nepalyginamas fantazijos jaudu- 
lys. Porelė buvo visiškoje jo valdžioje. Nuo jo priklauso gy- 
vybė ir mirtis. 

— Didžiuokis, mirtie, — sukuždėjo. 

Rod Ailando aveniu jisai stabtelėjo prie “Starbucks"* 
nusipirkti dar kavos. Nieko geriau už ją nėra. Paėmė tris 
porcijas juodos ir į kiekvieną susiverteė po šešis gabalėlius 
cukraus. 

Po valandos jau pasiekė pietrytinį pakraštį. Paimti kito 
kliento nesustojo. Gatvės sausakimšos pėsčiųjų. Šioje Vašing- 
tono dalyje nebuvo pakankamai taksi ir netgi džipsi**. 

Jau gailėjosi, kad paleido lotynų amerikiečių porelę. 
Pradėjo mintyse juos idealizuoti, regėjo, kaip atrodė gatvės 
žibintų šviesoje. Praeities dalykų prisiminimas, tiesa? Gal- 
von atėjo kolosali įžanginė eilutė iš Prusto: "Ilgą laiką aš 
anksti eidavau miegoti". Taip pat ir Šeiferis — iki atrado žai- 
dimų žaidimą. 


* Mažmeninių kavinių tinklo kompanija, prekiaujanti espreso kava bei ka- 
va išsinešti, pyragaičiais ir kitais konditerijos gaminiais. 

* Pastovios, nuolatinės stovėjimo vietos taksi, neturintis teisės imti kelei- 
vių kitur. 

Ir tuomet išvydo ją — nuostabią rudaodę dievaitę, sto- 
vinčią čia pat priešais, lyg kažkieno jam netikėtai įteiktą 
puikią dovaną. Ėjo pati viena, maždaug kvartalą nuo E gat- 
vės, žengė sparčiai, ryžtingai. Akimoju jį vėl pagavo euto- 
rija. 

Šeiferiui patiko, kaip ji juda, ilgų kojų lankstumas, tai- 
syklinga laikysena. 

Kai privažiavo iš paskos, ji ėmė dairytis aplinkui, žval- 
gytis po gatvę. Ieško taksi? Ar gali taip būti? Nejaugi nori jį 
nusamdyti? 

Vilkėjo šviesiai kreminiu kostiumėliu, purpuriniais šil- 
kiniais marškiniais, avėjo aukštakulniais bateliais. Atrodė 
pernelyg klasiškai ir subrendusi, kad lankytųsi klubuose, pa- 
sitikinti savimi. 

Jisai skubiai vėl parideno dvidešimtbriaunius kauliu- 
kus ir sulaikė kvapą. Suskaičiavo skaitmenis. Širdį permu- 
šė. Čia kaip tik tai, ko reikia Raiteliams. 

Ji mojo jam ranka, duodama ženklą sustoti 

— Taks1! — pašaukė. — Taksi! Jūs laisvas? 

Pasuko automobilį prie šaligatvio krašto, ir moteris trim 
greitais, grakščiais žingsneliais pabėgėjo jo link. Avėjo tvis- 
kančiais elegantiškais aukštakulniais, kurie buvo tiesiog ža- 
vingi. Iš arti ji atrodė dar gražiau. Devyni su puse balo iš 
dešimties. 

Atsidariusios automobilio durelės sekundėlę ją užstojo. 

Paskui moters rankoje jis išvydo gėles ir nusistebėjo. 
Šiąnakt kas nors ypatinga? Ką gi, tikra tiesa. Gėlės bus jos 
pačios laidotuvėms. 

— O, labai dėkui, kad sustojote, — sėsdamasi į taksi ji 
kalbėjo padususi. Šeiferis matė, kaip moteris atsipalaidavo 
ir pasijautė saugi. Jos balsas veikė raminamai, buvo malo- 
nus, žemiškas ir realus. 

— Jūsų paslaugoms, — Šeiferis atsisuko ir nusišypso- 
jo. — Beje, aš Mirtis. Jūs — šio savaitgalio mano fantazija. 

7 skyrius 


PIRMADIENIO RYTAIS aš paprastai dirbu labdaros val- 
gykloje prie Šv. Antano parapijos pietrytinėje miesto daly- 
je, kur pastaruosius šešerius metus padedu kaip savanoris. 
Tris kartus per savaitę aptarnauju pamainą nuo septintos 
iki devintos valandos. 

Tą rytą jaučiausi nenustygstantis ir neramus. Vis dar sten- 
giausi atsigauti po Smito bylos, kuri privertė mane bastytis 
po visą Rytų pakrantę ir Europą. Galimas daiktas, man rei- 
kėjo tikrų atostogų, poilsio kur nors toli nuo Vašingtono. 

Stebėjau įprastą eilę vyrų, moterų ir vaikų, kurie netu- 
rėjo pinigų maistui. Pagret maždaug po penkis žmones ji 
driekėsi iki antrojo Dvyliktosios gatvės kampo. Atrodė taip 
gaila, taip neteisinga, kad tiek daug žmonių Vašingtone vis 
dar vaikšto alkani arba pamaitinami tik sykį per dieną. 

Pradėjau talkinti valgykloje prieš daugelį metų dėl sa- 
vo žmonos Marijos. Kai mudu susipažinome, ji kaip sociali- 
nės rūpybos darbuotoja prie Šv. Antano parapijos padėda- 
vo vargstančioms šeimoms. Marija buvo nekarūnuotoji Šv. 
Antano parapijos princesė; visi ją mylėjo, o ji mylėjo mane. 
Ją nušovė, nužudė iš pravažiuojančio automobilio netoli lab- 
daros valgyklos. Gyvenome susituokę jau ketverius metus ir 
turėjome du vaikučius. Nusikaltimas niekad nebuvo išaiš- 
kintas, ir tai mane vis dar kankina. Galbūt netgi verčia iš- 
narplioti kiekvieną atvejį, kokį tik galiu, kad ir kokia maža 
būtų sėkmės tikimybė. 

Šv. Antano labdaros valgykloje padedu užtikrinti, kad 
niekas pernelyg nesusierzintų ir valgio metu nesukeltų rū- 
pesčių. Esu šešių pėdų ir trijų colių ūgio, sveriu apie du 
šimtus svarų ir gerai tinku taikdariškoms pareigoms, jeigu 
— ir kai — to prireikia. Paprastai keliais ramiais žodžiais ir 


27 


ŽEBENKŠTIES ŽAIDIMAI 


negrėsmingais gestais gebu užbėgti už akių nemalonumams. 
Daugelis tų žmonių čia yra tam, kad pavalgytų, o ne muštų- 
si ar keltų rūpesčių. 

Aš taip pat išdalydavau riešutų pastos ir džemo kiek- 
vienam, kuris norėdavo antrąsyk ar netgi trečiąsyk pakar- 
toti. Džimis Muras, airių kilmės amerikietis, kuris su didele 
meile ir pakankamai disciplinuotai vadovauja labdaros val- 
gyklai, visados tikėjo gydomosiomis riešutų pastos ir dže- 
mo galiomis. Kai kurie iš nuolatinių valgyklos lankytojų ma- 
ne vadina "riešutų pastos dalytoju". Jau daugelį metų. 

— Nekaip šiandien atrodai, — pastebėjo žema apkūni 
moteriškutė, ateinanti į valgyklą pastaruosius metus ar dve- 
jus. Žinau, kad jos vardas Lora, kad yra gimusi Detroite ir 
turi du suaugusius sūnus. Kadaise Dordžtauno M gatvėje 
dirbo namų šeimininke, bet samdžiusiai šeimai pasirodė per 
sena tokiam darbui, ir šie ją atleido su vos poros savaičių 
kompensacija ir šiltais padėkos žodžiais. 

— Tu nusipelnęs geriau. Nusipelnęs manęs, — pridūrė 
Lora ir šelmiškai nusijuokė. — Ką pasakysi? 

— Lora, tu pernelyg dosni komplimentų, — atsakiau 
įteikdamas jai įprastą papildomą porciją. — Šiaip ar taip, 
pažįsti Kristiną. Žinai, kad jau esu pažadėtas jai. 

Lora sukrizeno ir abiem rankomis apkabino save. Net ir 
tokiomis aplinkybėmis jos juokas buvo gražus, iš visos širdies. 

— Supranti, jaunai mergužėlei reikia pasvajoti. Miela 
buvo tave išvysti, kaip visados. 

— Ir man tave, Lora. Kaip visados malonu tave matyti. 
Skanaus. 

— O, taip. Pamatysi, tikrai man bus skanu. 

Su daugeliu džiugiai pasisveikinęs ir išdalijęs didžiules 
porcijas riešutų pastos, leidau sau pagalvoti apie Kristiną. 
Veikiausiai Lora teisi, galbūt šiandien ne per geriausiai at- 
rodau. Matyt, ne itin žavingai atrodžiau jau kelias dienas. 

Prisiminiau naktį maždaug prieš dvi savaites. Buvau 
kaip tik užbaigęs darbą prie daugybinių žmogžudysčių by- 
los Bostone. Mudu su Kristina stovėjome ant jos namų prie- 

bučio Mičelvilyje. Stengiausi gyventi kitaip, bet sunku pasi- 
keisti. Turėjau priežodį, kuris man iš tiesų patiko: ŠIRDIS 
VEDA PROTĄ. 

Nakties ore uodžiau gėlių kvapą — aplinkui gausiai tar- 
po rožės ir balzaminės sprigės. Taip pat uodžiau “Gardeni- 
jos aistrą" — mėgstamuosius Kristinos kvepalus, kuriais tą- 
nakt ji buvo pasišlaksčiusi. 

Mudu pasižinojom pusantrų metų. Susitikome žmog- 
žudystės, kurioje buvo nužudytas jos vyras, tyrimo metu. Ga- 
liausiai ėmėme draugauti. Maniau, kad visa vedė į tą aki- 
mirką ant priebučio. Bent tokios buvo mano mintys. 

Kada tik matydavausi su Kristina, visada ji atrodydavo 
graži ir svaigindavo mane. Aukšta, beveik penkių pėdų ir 
dešimties colių, ir tatai puiku. Jos šypsena turbūt nušviestų 
pusę šalies. Tąnakt ji mūvėjo aptemptais išblukusiais džin- 
sais 1r apie liemenį buvo mazgu susirišusi tenisinukus. Ba- 
sa, šiek tiek rausvai palakuotais pėdų nagais. Gražios rudos 
jos akys spindėjo. 

Pasilenkęs į priekį, apkabinau ją, ir ūmai pasirodė, kad 
pasaulis geras. Visai užmiršau baisiąją bylą, kurią ką tik bai- 
giau; užmiršau žiaurųjį žudiką, žinomą kaip poną Smitą. 

Švelniai suėmiau delnais jos dailų, mielą veidą. Man 
patinka galvoti, kad jau niekas manęs nebeišgąsdins, ir dau- 
gelis dalykų tikrai ne, bet, matyt, kuo daugiau gerų dalykų 
turi gyvenime, tuo lengviau patiri baimę. Kristina man at- 
rodė tokia brangi — galbūt todėl buvau išsigandęs. 

Širdis vedą protą. 

Daugelis vyrų taip nesielgia, tačiau aš sparčiai mokiausi. 

— Myliu tave labiau, nei ką nors gyvenime esu mylėjęs, 
Kristina. Tu padedi man matyti ir jausti visai kitaip. Myliu 
tavo šypseną, tavo elgesį su žmonėmis, ypač su vaikučiais, 
tavo švelnumą. Man patinka tave šitaip laikyti. Myliu tave 
labiau, nei galėčiau apsakyti stovėdamas i1r kalbėdamas čia 
visą naktį. Labai labai tave myliu. Ar tekėsi už manęs, Kris- 
tina? 

Ji iškart neatsakė. Pajutau, kaip atšlijo, tik truputėlį, ir 

man permušė širdį. Pažvelgiau jai į akis ir išvydau jose kan- 
čią bei netikrumą. Vos pajėgiau ištverti sielvartą. 

— Ak, Aleksai, Aleksai, — sukuždėjo ir, atrodė, tuoj tuoj 
pravirks. — Negaliu tau pažadėti. Ką tik sugrįžai iš Bosto- 
no. Tyrei dar vieną baisų, siaubingą žmogžudystės atvejį. 
Neturiu jėgų to ištverti. Tavo gyvybei vėl grėsė pavojus. Tas 
baisus beprotis buvo tavo namuose. Grasino taviškiams. Juk 
to nepaneigsi. 

Negalėjau paneigti. Tai buvo pasibaisėtinas išgyveni- 
mas, tuomet aš vos nežuvau. 

— Nepaneigsiu nieko, ką pasakei. Bet tikrai tave my- 
liu. Ir šito negaliu paneigti. Mesiu policiją, jeigu reikia. 

— Ne. — Kristinos akyse suspindo švelnumas. Ji palin- 
gavo galvą. — Taip būtų visai blogai. Mums abiem. 

Stovėjome ant priebučio apsikabinę, ir supratau, kad 
mudviem iškilo keblumų. Nežinojau, kaip juos spręsti. Vi- 
siškai nenutuokiau. Galbūt, jeigu palikčiau policiją, vėl tap- 
čiau visaverčiu gydytoju psichologu ir pasistengčiau dėl Kris- 
tinos bei vaikų normaliau gyventi. Bet ar galėjau tai pada- 
ryti? Ar iš tikrųjų galėjau mesti savo darbą? 

— Paprašyk mane vėl, — sukuždėjo ji. — Paprašyk ma- 
ne vėl — kada nors. 


8 skyrius 


PO TOS NAKTIES mudu su Kristina susitikinėjome, ir 
tai paprasčiausiai atrodė teisinga, lengva, patogu ir roman- 
tiška. Tarp mudviejų visąlaik šitaip tęsėsi. Vis dėlto nuolat 
svarsčiau, ar įmanoma sureguliuoti mūsų problemą. Ar ji 
galėtų būti laiminga su žmogžudysčių detektyvu? Ar aš BA 
Jėgčiau liautis juo buvęs? Nežinojau. 

Į tikrovę iš svajonių apie Kristiną mane sugrąžino šai- 
žus, trūkčiojantis sirenos kauksmas, atskriejantis Dvyliktąja 

gatve, tuoj už posūkio į E gatvę. Susiraukiau išvydęs susto- 
jant priešais Šv. Antano bažnyčią juodą Sampsono nisaną. 

Jis išjungė stogo sireną, bet supypsėjo automobilio sig- 
nalu, laikė jį nuspaudęs. Supratau, kad atlėkė čia manęs, 
veikiausiai nusivežti ten, kur aš nepageidauju. Signalas vis 
blerbė. 

— Tavo draugužis Džonas Sampsonas! — šūktelėjo Dži- 
mis Muras. — Girdi, Aleksai? 

— Žinau, žinau, — atsiliepiau Džimiui. — Tikiuosi, jis 
nuvažiuos. 

— Tikrai nepanašu. 

Vis dėlto išėjau laukan, perkirsdamas eilutę prie val- 
gyklos ir susilaukdamas keleto juokais paleistų pašaipėlių. 
Žmonės, kuriuos seniai pažinojau, priekaištavo, kad dirbu 
tik pusę dienos, arba klausė, ar patys negalėtų gauti to dar- 
bo; jeigu man čia nepatinka. 

— Kas yra? — šūktelėjau Sampsonui iš tolo, dar nepa- 
siekęs juodo sportinio automobilio. Šoninis jo langutis nu- 
slydo žemyn. Pasilenkiau vidun. — Ar pamiršai? Šiandien 
man išeiginė, — priminiau. 

— Aš dėl Ninos Čaildz, — pasakė Sampsonas žemu, ty- 
liu balsu, kokiu kalbėdavo tik supykęs ar labai rimtai. Jisai 
stengėsi tramdyti veido raumenis, atrodyti kietas, bejaus- 
mis, bet nelabai sekėsi. — Nina negyva, Aleksai. 

Nejučia krūptelėjau. Atidariau automobilio dureles ir 
įsėdau vidun. Netgi nesugrįžau pasakyti Džimiui Murui, kad 
išvažiuoju. Sampsonas staigiai trūktelėjo automobilį nuo ša- 
ligatvio. Sirena vėl užkaukė, bet dabar buvau kone dėkin- 
gas jos graudžiam stūgesiui. Nujautrino mane. 

— Ką jau žinai? — paklausiau, kai mudu lėkėme itin 
nykiomis Pietryčių gatvėmis, paskiau pervažiavome per pil- 
kai melsvą Anakostijos upę. 

— Ji įmesta į vieną iš sublokuotų namų Aštuoniolikio- 
Joje gatvėje, Garnesvilyje. Prie jos Džeromas Termenas. Sa- 
ko, veikiausiai ji ten nuo savaitgalio. Kažkoks besibadanty- 
sis surado kūną. Be drabužių, be asmens liudijimo, Aleksai. 

Pažvelgiau į Sampsoną: 

— Tad iš kur jie žino, jog tai Nina? 

— Vienas iš policininkų įvykio vietoje ją atpažino. Pa- 
žinojo iš ligoninės. Visi pažinojo Niną. 

Užsimerkiau, bet sau prieš akis išvydau Ninos Čaildz 
veidą ir vėl pravėriau vokus. Ji buvo Šv. Antano ligoninės 
naktinės pamainos vyresnioji priimamojo seselė. Sykį aš ten 
įsiveržiau it viesulas su mirštančiu berniuku ant rankų. Jau 
nebeprisimenu, kiek kartų aš ir Sampsonas esame dirbę su 
Nina. Taip pat Sampsonas metus susitikinėjo su Nina, bet 
paskiau juodu išsiskyrė. Ji ištekėjo už vieno tokio vyriškio 
iš kaimynystės, kuris dirbo miesto tarnybose. Juodu turėjo 
dvejetą vaikučių, dvejetą mažylių, ir paskutinį sykį, kai ma- 
čiau Niną, ji atrodė tokia laiminga. 

Negalėjau patikėti, kad guli negyva prastos reputacijos 
kvartale kitoje Anakostijos pusėje, kažkokio daugiabučio na- 
mo rūsyje. Kaip ir viena iš tų Džeinių Dou, nesulaukė pa- 
galbos. 


9 skyrius 


NINOS ČAILDZ KŪNAS buvo rastas vieno iš skurdžiau- 
sių, apgriuvusių ir nykiausių miesto rajonų apšepusiame su- 
blokuotame name. Nusikaltimo vietoje stovėjo policijos 
patrulio mašina ir vienintelis surūdijęs bei aplamdytas grei- 
tosios pagalbos automobilis; žmogžudystės Pietryčiuose ne- 
susilaukdavo daug dėmesio. Kažkur lojo šuo, ir tai buvo vie- 
nintelis garsas apleistoje gatvėje. 

Mudu su Sampsonu gavome praeiti pro vaistinę-kavi- 
nukę atvirame ore prie Aštuonioliktosios gatvės kampo. Ten 
daugiausia būriavosi įžūlūs jauni vyrukai, bet buvo ir kele- 
tas vaikų bei pora moterų. Šioje pietrytinėje dalyje visur 

užtiksi vaistinių-kavinukių. Verslas klesti energingo vietinio 
jaunimėlio dėka. 

— Kasdienis lavonų surinkimas, pareigūnai? — užkal- 
bino vienas iš jaunuolių. Mūvėjo juodomis kelnėmis su juo- 
domis petnešomis — nei marškinių, nei kojinių, nei batų. 
Atrodė tokio sudėjimo, lyg būtų mankštinęsis kalėjimo kie- 
me, visur ant kūno tatuiruotės. 

— Atvykote išvežti šiukšlių? — sukvaksėjo pagyvenęs 
vyriškis pro susivėlusios žilsvos barzdos kuokštą. — Jei jau 
esate čia, pasiimkite tą sukruštą šunį, loja kiaurą naktį. Nors 
tiek iš jūsų būtų naudos, — pridūrė. 

Mudu nekreipėme į juos dėmesio ir toliau žengėme 
skersai Aštuonioliktąją, lentomis apkalto triaukščio sublo- 
kuoto namo tiesiai priekyje link. Pro vieną trečio aukšto lan- 
gą it nuolatinis gyventojas išsilenkė juodai ir baltai margas 
bokseris ir niekaip nesiliovė lojęs. O šiaip pastatas atrodė 
negyvenamas. 

Paradinės durys buvo šimtus kartų laužtos, tad tiesiog 
pačios mums atsidarė. Pastatas atsidavė degėsiais, šiukšlė- 
mis, drėgmės padaryta žala. Lubose nuo sprogusio garo 
vamzdžio žiojėjo skylė. Kaip negerai, kad Nina baigė gyve- 
nimą šiame nykiame, bjauriame užkaboryje. 

Apie metus aš neoficialiai tyriau neišaiškintas žmogžu- 
dystes Pietryčiuose, daugelis 1š jų — Džeinės Dou. Priskai- 
čiavau gerokai per šimtą, bet niekas kitas departamente ne- 
norėjo sutikti su tokiu ar bent kiek panašiu skaičiumi. Ke- 
lios iš nužudytųjų buvo narkomanės arba prostitutės. Ta- 
čiau tik ne Nina. 

Mudu atsargiai nusileidome įvijais laiptais, kurių smar- 
kiai nusidėvėję mediniai turėklai vos laikėsi, tad nė vienas 
nedrįsome jų paliesti. Priekyje jau mačiau blyksint prožek- 
torius ir įsijungiau savo paties žibintuvėlį. 

Nina buvo giliame apleisto pastato rūsyje. Kažkas bent 
pasirūpino atitverti įvykio vietą perimetru ištempta juosta. 
Išvydau Ninos kūną — ir turėjau nusigręžti į šalį. 

Esmė ne tai, kad ji negyva; svarbiausia, kaip buvo nu- 

žudyta. Pamėginau nukreipti savo mintis ir akis kur nors 
kitur, iki atgausiu nors šiokią tokią savitvardą. 

Ten buvo Džeromas Termenas su greitosios pagalbos 
brigada. Taip pat vienintelis patruliuojantysis policininkas, 
kuris, matyt, atpažino Niną. Nebuvo jokio teismo mediko. 
Nieko stebėtina — čia, pietrytiniame pakraštyje, teismo me- 
dikai žmogžudystės vietoje dažnai nepasirodydavo. 

Šalia kūno ant grindų mėtėsi nuvytusios gėlės. Sutel- 
kiau akis į jas, vis dar nepajėgdamas vėl pažvelgti į Niną. 
Šitai nesiderino su kitais Džeinių Dou atvejais, bet žudikas 
nesilaikė griežto braižo. Tatai ir buvo viena iš mano pro- 
blemų. Galimas daiktas, jo fantazija evoliucionuoja — taigi 
jis dar nebaigė kurti savo kraupios istorijos. 

Pastebėjau visur po grindis išdraikytus folijos ir celofa- 
no skutus. Žiurkes traukia blizgantys daiktai ir dažnai juos 
susitempia į savo gūžtas. Nuo vieno rūsio galo iki kito drie- 
kėsi gausybė voratinklių. 

Privalėjau vėl pažvelgti į Niną. Reikėjo iš arčiau apžiū- 
rėti. 

— Aš — detektyvas Aleksas Krosas. Prašom man leisti 
ją apžiūrėti, — galiausiai pasakiau greitosios pagalbos bri- 
gadai, vyrui ir moteriai, įkopusiems į trečią dešimtį. Už- 
truksiu tik porą minučių, paskiau jums netrukdysiu. 

— Kiti detektyvai mums jau perdavė kūną, — pareiškė 
sanitaras, plonas it kartis, ilgais nešvariais šviesiais plau- 
kais. Jis net nesiteikė pažvelgti į mane. — Leiskit mums 
užbaigti darbą ir nešdinamės iš šios kloakos. Visa vieta smar- 
kiai infekuota — dvokia šūdais. 

— Nagi, traukis! — riktelėjo Sampsonas. — Stokis, kol 
nepakėliau tavęs už liesos subinės! 

Sanitaras nusikeikė, tačiau atsistojo ir pasitraukė nuo 
Ninos kūno. Aš priėjau arčiau, pamėginau susikoncentruo- 
ti ir elgtis kaip profesionalas, stengiausi įsiminti ypatingas 
detales. Sutelkiau dėmesį į ankstesnį Džeinės Dou atvejį 
Pietryčiuose. Bandžiau rasti kokį nors ryšį. Kažin ar galėtų 
vienintelis plėšrūnas nužudyti tiek daug žmonių. Jeigu taip, 

tuomet tai būtų pats žiauriausias visų laikų žmogžudiškas 
siausmas. 

Giliai atsidusau ir priklaupiau prie Ninos. Mačiau, žiur- 
kės jau buvo prie jos pasidarbavusios, tačiau žudiko pada- 
ryti sužalojimai kur kas didesni. 

Man atrodė, kad Nina buvo negyvai sumušta — kumš- 
čiais ir galbūt spyriais. Galimas daiktas, jai smogta šimtus 
ar daugiau kartų. Retai teko matyti ką nors taip nubaustą. 
Kodėl tai turėjo atsitikti? Ji buvo tik trisdešimt vienerių me- 
tų, dviejų vaikų motina, maloni, talentinga, atsidavusi savo 
darbui Šv. Antano ligoninėje. 

Staiga pastate pokštelėjo kažkoks garsas, tartum koks 
šūvis. Jis ataidėjo tiesiog pro rūsio sienas. Sanitarai krūpte- 
lėjo. 

Visi kiti mes nervingai nusijuokėme. Gerai žinojau, kas 
tai per garsas. 

— Paprasčiausiai pelėkautai, — paaiškinau sanita- 
rams. — Pripraskite prie jų. 


10 skyrius 


UŽTRUKAU ŽMOGŽUDYSTĖS VIETOJE šiek tiek dau- 
giau nei dvi valandas — kur kas ilgiau, negu ketinau — ir 
bodeėjausi kiekviena čia praleista sekunde. Man nesisekė nu- 
statyti pastovaus Džeinių Dou nužudymų braižo, ir Ninos 
Čaildz atvejis nė kiek nepadėjo. Kodėl jis daužė ją tiek daug 
kartų ir taip žiauriai? Kuo čia dėtos gėlės? Ar tai galėtų bū- 
ti to paties žudiko darbas? 

Paprastai nusikaltimo vietoje laikausi taktikos, kad 
žmogžudystės tyrimas taptų mažne panašus į apžvalgą iš oro. 
Palaikai daug ką pasako. 

Mudu su Sampsonu apėjome visą nusikaltimo vietą, nuo 
rūsio per visus aukštus iki pat stogo. Paskiau apvaikščiojo- 

me kaimynystę. Niekas nematęs nieko neįprasta, ir tai mud- 
viejų nenustebino. 

O dabar laukė sunkiausia dalis. Iš slogaus apleisto na- 
mo abu nuvykome į Ninos butą Vašingtono Bruklendo rajo- 
ne, ryčiau Katalikų universiteto. Suvokiau, kad visa ta bjau- 
rastis vėl įsiurbia mane, bet nieko negalėjau padaryti. 

Diena buvo alpiai karšta, saulė negailestingai kepino 
Vašingtoną. Važiavome abu tylūs ir užsisklendę savyje. Tu- 
rėjome atlikti tai, kas mūsų darbe blogiausia — pranešti 
šeimai apie mylimo žmogaus mirtį. Nežinojau, kaip šįsyk 
pajėgsiu. 

Ninos namas buvo Monro gatvėje — gerai prižiūrėtas 
rudų plytų daugiabutis. Fasadą dabino miniatiūrinės gelto- 
nos rožės, žydinčios šviesiai žaliuose loveliuose po langais. 
Neatrodė, kad kas nors bloga galėtų nutikti čia gyvenan- 
čiam. Visa vieta dvelkė tokia šviesa ir optimizmu — kaip 
anksčiau ir pati Nina. 

Žiauri, šlykšti žmogžudystė, taip pat faktas, kad depar- 
tamente ji veikiausiai nebus deramai ištirta, — bent oficia- 
liai, — mane vis labiau jaudino ir slėgė. Mamutė Nana pri- 
skirs ją savosioms sąmokslo teorijoms apie didžius baltuo- 
sius ponus ir "nusikalstamą jų abejingumą“ Pietryčių žmo- 
nėms. Ji dažnai man sakydavo, kad jaučiasi pranašesnė už 
baltuosius ir kad niekad niekad su jais taip nesielgtų, kaip 
šie elgiasi su Vašingtono juodaisiais. 

— Vaikučius prižiūri Ninos sesuo Mari, — prašneko 
Sampsonas, kai jau važiavome Monro gatve. — Gera mergi- 
na. Vienu metu buvo įnikusi į kvaišalus, bet metė. Nina jai 
padėjo. Visa šeima labai vieninga. Daugmaž kaip ir taviškė. 
Iš tiesų bus sunku, Aleksai. 

Pasigręžiau į jį. Nieko nuostabaus, ėmė Ninos mirtį į 
širdį netgi labiau už mane. Tačiau neįprasta, kad taip išsi- 
duotų savo jausmais. 

— Aš pasakysiu, Džonai. Tu lik automobilyje. Užlipsiu 
viršun ir pasikalbėsiu su šeima. 

Sampsonas papurtė galvą ir garsiai atsiduso. 

— Šitaip nieko nebus, brangusis. 

Jis pastatė nisaną prie šaligatvio, ir mes abu išlipome. 
Nesulaikė manęs, kad neičiau į butą, tad supratau, jog nori 
būti drauge. Džonas teisus. Bus nelengva. 

Čaildzų butas užėmė pirmą ir antrą aukštus. Paradinės 
durys buvo šiek tiek pagražintos, iš aliuminio. Ninos vyras 
jau laukė prie jų. Vilkėjo proletariška K.A. Gyvenamųjų na- 
mų statybos valdybos, kurioje dirbo, uniforma: purvini dar- 
biniai batai, mėlynos kelnės, marškiniai pažymėti KAGNSV. 
Vienas iš mažių jaukiai glaudėsi jam ant rankų — graži mer- 
gytė, kuri pažvelgė į mane, nusišypsojo ir sugugavo. 

— Galime minutėlei užeiti? — paklausė Sampsonas. 


— Jūs dėl Ninos, — pratarė jos vyras ir čia pat, ant 
slenksčio, ėmė gniužti. 
— Man gaila, Viljamai, — švelniai pasakiau. — "Tu tei- 


sus. Ninos nebėra. Ją rado šįryt. 

Viljamas Čaildzas garsiai pravirko. Kad ir buvo iš pa- 
žiūros tvirtai sudėtas darbininkas, tai nepadėjo. Laikė išsi- 
gandusią mergytę sau prie krūtinės ir stengėsi tramdyti aša- 
ras, bet jam nesisekė. 

— O, Dieve, ne! O, Nina, Nina, brangioji! Kaip galėjo 
kas nors ją nužudyti? Kaip galėjo tą padaryti? O, Nina, Ni- 
na, Nina! 

Už jo pasirodė jauna, daili moteris. Tikriausiai Ninos 
sesuo, Mari. Ji paėmė kūdikėlį nuo savo svainio rankų, ir 
mergytė pratrūko klykti, lyg suprastų, kas atsitiko. Esu re- 
gėjęs tiek daug šeimų, tiek daug gerų žmonių, praradusių 
savo mylimuosius šiose negailestingose gatvėse. Žinojau, kad 
tai visiškai nesiliaus, bet man atrodė, jog reikalai ims taisy- 
tis. Tačiau jie nesitaisė. 

Sesuo pamojo mudviem įeiti vidun, ir aš pastebėjau ant 
koridoriaus staliuko porą knygučių minkštais viršeliais, lyg 
Nina tebebūtų kur nors čia pat. Butas atrodė patogus ir tvar- 
kingas, baldai lengvi, bambukiniai, su baltais apmušalais. 
Jautėsi oro kondicionieriaus prie lango pastovus dvelksmas. 

Ant staliuko sofos gale stovėjo porcelianinė medicinos se- 
selės figūrėlė. 

Vis perkratinėjau mintyse žmogžudystės vietos smul- 
kmenas, bandžiau susieti nusikaltimą su kitais Džeinių Dou 
atvejais. Mes sužinojome, kad šeštadienio vakarą ji dalyva- 
vo sveikatos priežiūros labdaros pietuose. Viljamas dirbo 
viršvalandžius. Šeštadienį vėlai vakare šeima paskambino 
policijai. Prisistatė du detektyvai, bet nė vienam iki šiol ne- 
pavyko Ninos surasti. 

Paskiau aš palaikiau ant rankų kūdikį, kol Ninos sesuo 
šiek tiek pašildė buteliuką su maisto mišinuku. Kaip liūdna 
ir skaudu suvokti, kad ši vargšė mergytė niekad nebeišvys 
savo motinos, niekad nesužinos, kokia iš tiesų ypatinga ji 
buvo. Tai man priminė savo paties vaikus ir jų motiną, taip 
pat ir Kristiną, kuri baiminosi, kad aš žūsiu tirdamas kokią 
nors žmogžudystę kaip ši. 

Vyresnioji mergytė priėjo prie manęs, kol laikiau ant 
rankų jos sesutę. Buvo dvejų, daugių daugiausia trejų me- 
tukų. 

— Mano nauja šukuosena, — išdidžiai pasigyrė ir pu- 
siau pasisuko, ją pademonstruodama man. 

— Tikrai? Graži. Kas tau supynė kasytes? 

— Mamytė. 

Tik po valandos mudu su Sampsonu galiausiai paliko- 
me šiuos namus. Tolome tylūs ir apimti nevilties, kaip ir 
atvažiavome. Už poros kvartalų Sampsonas sustojo prie ap- 
triušusios vietinės vyninės, aplipdytos alaus ir gazuotų gė- 
rimų reklamomis. 

Jis giliai atsiduso, užsidengė delnais veidą ir pravirko. 
Niekad anksčiau, per visus tuos metus, kai buvome drau- 
gai, netgi mudviejų vaikystėje, nemačiau Džono tokio. Iš- 
tiesiau ir padėjau ranką jam ant peties. Jis nepasitraukė nuo 
manęs. Ir tuomet pasakė, ko anksčiau nebuvo man prisipa- 
žinęs: 

— Aš ją mylėjau, Aleksai, bet paleidau iš rankų. Nie- 
kad neatvėriau jai savo jausmų. Turime sučiupti tą niekšą. 

JAUČIAU, KAD ATSIDŪRIAU PRIE beprasidedančio 
naujo žmogžudysčių jovalo. Nenorėjau, bet siaubo sustabdy- 
ti nepajėgiau. Privalėjau kažką daryti dėl Džeinių Dou žmog- 
žudysčių. Juk negalėjau tik žiūrėti iš šalies ir nieko neveikti. 

Nors buvau priskirtas prie Septintosios apygardos vy- 
resniuoju detektyvu, mano, kaip ryšininko su FTB, parei- 
gos teikė papildomo prestižo, taip pat laisvę kartkartėmis 
veikti be pernelyg didelės priežiūros ar kišimosi. Mano pro- 
tas dirbo nekliudomas, ir jau įžvelgiau kai kurias sąsajas tarp 
Ninos nužudymo ir bent kelių neišaiškintų žmogžudysčių. 
Pirma, visose nusikaltimo vietose prie aukų nerasta jokių 
asmens tapatybės dokumentų. Antra, kūnai dažnai būdavo 
įverčiami į pastatus, kuriuose juos negreitai aptiktų. Tre- 
čia, joks liudytojas nematė nieko, ką būtų galima įtarti. Tai 
man bylojo, kad žudikas mokėjo ištirpti minioje ir, galimas 
daiktas, jis buvo juodasis. 

Tą vakarą, apie šešias, galiausiai patraukiau namo. Ir 
tai turėjo būti mano išeiginė diena! Mat privalėjau darbe 
kai ką atlikti, nors kaip įmanydamas stengdavausi suderin- 
ti tarnybos ir namų gyvenimo reikmes. Į namus įžengiau 
nutaisęs džiugų veidą. 

Deimonas, Dženė ir Nana virtuvėje dainavo "Sėskis, ne- 
sūpuok valties". Šou melodija glostė man klausą ir jai būti- 
nas kūno dalis. Vaikučiai atrodė nepaprastai. Daug ką būtų 
galima pasakyti apie nekaltą vaikystę. 

Išgirdau Naną pasiūlant: 

— O gal pamėginam “Galiu pasakyti pasauliui"? 

Paskiau trejetas užtraukė vieną iš gražiausių man žino- 
mų spiričiuelių. Deimono balsas skambėjo itin stipriai. Anks- 
čiau to nebuvau pastebėjęs. 

— Jaučiuosi lyg ką tik įžengęs į Luizos Mei Olkot* ap- 
sakymą, — pasakiau ir nusijuokiau — pirmąsyk per šią ilgą 
dieną. 

— Laikau tai dideliu komplimentu, — nusišiepė Nana. 
Buvo netoli ar šiek tiek daugiau kaip aštuoniasdešimties, bet 
savo amžiaus nesisakė ir iš jos išvaizdos negalėjai atspėti. 

— Kas ta Luiza Meizė Olkot? — paklausė Dženė ir rūgš- 
čiai susiraukė. Ji kaip reikiant mažutė skeptikė, bet beveik 
niekad ne cinikė. Šia prasme nusidavusi į savo tėvą ir senelę. 

— Pasižiūrėk šįvakar, mažiule. Už teisingą atsakymą — 
penkiasdešimt centų tau į kišenę. 

— Priimta, — išsišiepė Dženė. — Jei nori, gali iškart 
sumokėti. 

— Man irgi? — paklausė Deimonas. 

— Žinoma. Tu gali pasižiūrėti apie Džeinę Osten**, — 
atsakiau jam. — O dabar kaip tos dangiškosios harmoni- 
jos? Beje, man labai patiko. Tik noriu sužinoti, kokia čia 
ypatinga proga? 

— Paprasčiausiai mes ruošėme pietus ir dainavome, — 
įsikišo Nana ir žybtelėjo akimis. — Juk tu groji džiazą ir 
bliuzus pianinu, tiesa? O mes kartais giedam kaip angelai. 
Nebūtina kokia nors ypatinga proga. Manau, naudinga sie- 
lai, tai sielos penas. Nepakenks. 

— Na, nekreipkit į mane dėmesio, dainuokit toliau, — 
paprašiau. Bet jie nebedainavo. Kaip gaila. Kažkas čia vyks- 
ta, tiek aš supratau. Savo paties namuose turiu narplioti mu- 
zikinę paslaptį. 

— Po pietų gal vis dėlto pasiboksuosime? — atsargiai 
paklausiau. Jaučiausi šiek tiek nedrąsiai, nes nenorėjau, kad 
vaikai atsisakytų mano bokso pamokų, kurios jau buvo ta- 
pusios ritualu. 

— Žinoma. — Deimonas susiraukė, lyg man būtų ne 
visi namie dargi to klausti. 


* Alcott, Louise May (1832—1882) — JAV rašytoja, žinomiausia jos knyga — 
“Mažosios moterys" (1869). 
** Austen, Jane (1775—1817) — anglų rašytoja klasikė. 

— Aišku. Čia dabar? Kodėl gi ne? — Dženė numojo ran- 
ka į mano kvailą klausimą. Paskiau pasiteiravo: — Kaip po- 
nia Džonson? Šiandien judu kalbėjotės? 

— Aš vis tiek noriu žinoti, kokia proga dainavote? — 
klausimu į klausimą atsakiau Dženei. 

— "Tu turi vertingos informacijos. Ką gi, aš — taip pat. 
Tu man, aš tau, — atrėmė Dženė. — Tinka? 

Kiek vėliau nusprendžiau paskambinti Kristinai į na- 
mus. Pastaruoju metu mūsų santykiai panėšėjo į tuos, kokie 
buvo tarp mudviejų prieš man įsitraukiant į pono Smito by- 
14. Kurį laiką šnektelėjome, o paskiau pakviečiau ją penk- 
tadienį kur nors nueiti. 

— Žinoma. Mielai, Aleksai. Kaip man apsivilkti? — pa- 
klausė. 

Aš delsiau. 

— Na, man visad patinka, ką tu pasirenki — bet užsi- 
vilk ką nors ypatinga. 

Ji nepaklausė kodėl. 


12 skyrius 


PO VIENŲ IŠ TŲ NANOS PIETŲ, kuriems valgėme kep- 
tą viščiuką su skrudintomis saldžiomis bulvėmis ir namine 
duona, nusivedžiau vaikus apačion kassavaitinei bokso pa- 
mokai. Sekdamas antradienio vakaro treniruotę su vaikais, 
pasižiūrėjau į laikrodį — buvo jau truputėlį po devynių. 

Po minutėlės sučirškė durų skambutis. Atidėjau į šalį 
nuostabią knygą Vandens spalva ir atsikėliau iš fotelio šei- 
mos kambaryje. 

— Aš atidarysiu. Tikriausiai manęs! — šūktelėjau. 

— Gal Kristina. Ką gali žinoti, — paerzino Dženė ir 
nerė virtuvėn. Abu vaikai dievino Kristiną, nors ji buvo jų 
mokyklos direktorė. 

Gerai žinojau, kas už durų ant priebučio. Laukiau ke- 
turių žmogžudystes tiriančių detektyvų iš Pirmosios apygar- 
dos — Džeromo Termeno, Rekimo Pauelo, Šono Muro ir 
Sampsono. 

Lauke stovėjo trys detektyvai. Aš ir katė Rozė įleidome 
juos vidun. Po penkių minučių atvyko ir Sampsonas, visi su- 
sirinkome kiemelyje už namo. Tai, ką namie veikėme, ne- 
buvo neteisėta, tačiau daug draugų tarp aukštų policijos de- 
partamento pareigūnų mums nepritartų. 

Susėdome ant lauko kėdžių, aš išdėliojau alų bei nerie- 
bių sūrių sausainiukų, iš kurių du šimtus septyniasdešimt 
svarų sveriantis Džeromas niekinamai nusišaipė. 

— Alus ir neriebūs sausainiukai. Duok ramybę, Aleksai. 
Gal išprotėjai? Ei, ar tik neužmezgei romano su mano žmo- 
na? Matyt, perėmei šią prastą mintį iš Klodetės. 

— Kaip tik dėl tavęs jų nupirkau, dručki. Stengiuos duo- 
ti ramybę tavo širdžiai, — atšoviau, ir kiti garsiai nusikva- 
tojo. Mes visi traukiame Džeromą per dantį. 

Mūsų penketas jau porą savaičių susitikinėjome neofi- 
cialiai. Pradėjome užsiiminėti Džeinėmis Dou, kaip mes ta- 
tai vadinome. Žmogžudysčių skyrius oficialiai netyrė, ne- 
bandė susieti nužudymų su serijiniu žudiku. Mėginau pra- 
dėti tyrimą, tačiau šefas Pitmenas nepritarė. Pareiškė, neva 
aš neradęs jokio bendro braižo, kuris sietų tas žmogžudys- 
tes, o be to, jis neturįs atliekamų detektyvų, kurie galėtų 
budėti Pietryčiuose. 

— Spėju, jūs jau visi girdėjote apie Niną Čaildz? — pa- 
klausė Sampsonas kitų detektyvų. Visi jie pažinojo Niną, o 
Džeromas, aišku, su mumis buvo žmogžudystės vietoje. 

— Geri Žmonės miršta anksti. — Rekimas Pauelas rūs- 
čiai susiraukė ir palingavo galvą. Departamente jis sumanus 
ir tvirtas, prieš nieką nesustotų. — Ypač Pietryčiuose. — Jo 
žvilgsnis tapo šaltas ir atšiaurus. 

Papasakojau jiems, ką žinojau, ypač kad Nina rasta be 
asmens dokumentų. Suminėjau ir visa kita, ką pastebėjau 
nusikaltimo vietoje, tame daugiabutyje. Taip pat pasinau- 


42 


James Patterson 


dojau proga ir ilgiau pakalbėjau apie neišaiškintų žmogžu- 
dyčių protrūkį pietrytinėje dalyje. Pateikiau savo surinktą 
— daugiausia laisvu laiku — sukrečiamą statistiką. 

— Jei tokia statistika būtų Džordžtaune ar Kapitolijaus 
apylinkėse, šio miesto žmonės užsiustų. Pakeltų didžiausią 
triukšmą. Washington Post kasdien pasirodytų rėksmingos 
antraštės. Įsikištų netgi pats prezidentas. Pinigai nesvarbu. 
Nacionalinė tragedija! — niršo Džeromas Termenas ir mos- 
tagavo rankomis it signalinėmis vėliavėlėmis. 

— Ką gi, čia esame tam, kad ko nors imtumėmės, — 
tariau ramesniu balsu. — Pinigai mums irgi nesvarbu. Nei 
laikas. Išklausykite mano nuomonę apie tą žudiką, — kal- 
bėjau toliau. — Man regis, žinau apie jį kelis dalykus. 

— Kaip tau pavyko išsiaiškinti jo požymius? — paklau- 
sė Šonas Muras. — Kaip tu gali tiek daug mąstyti apie tuos 
prakeiktus iškrypėlius? 

— Man tai geriausiai sekasi, — gūžtelėjau. — Išanali- 
zavau visus Džeinių Dou atvejus. Savaites dirbau savo pa- 
ties iniciatyva. Buvome tik aš ir tas prakeiktas iškrypėlis. 

— Be to, jis tyrinėja graužikų išmatas, — pridūrė Samp- 
sonas. — Mačiau, kaip krovėsi maišelin spiras. Štai jo tikro- 
ji paslaptis. 

Šyptelėjau ir papasakojau jiems, ką iki šiol pavyko išsi- 
aiškinti: 

— Man regis, bent dėl kai kurių žmogžudysčių kaltas 
tas pats žmogus. Galimas dalykas, dėl dvylikos. Nemanau, 
kad jis toks pat talentingas žudikas kaip Garis Sonedžis ar 
ponas Smitas, bet ganėtinai apdairus, kad neįkliūtų. Jisai 
susikaupęs, protingai atsargus. Nemanau, kad paaiškės jį 
turėjus kokią nors nusikalstamą praeitį. Veikiausiai turi pa- 
dorų darbą. Gal netgi šeimą. Mano draugai iš FTB Kvanti- 
ke* su tuo sutinka... Jis bemaž aiškiai patekęs į besiplėto- 
jančios fantazijos laikotarpį. Manau, mėgaujasi savo fanta- 


* Miestukas Virdžinijos valstijoje, kur yra 1935 m. įsteigta Nacionalinė 
FTB akademija, o dar anksčiau (1930) pradėta Vieninga nusikaltimų registro 
programa. 

zijomis. Galbūt išgyvena vyksmą, kai tampa kuo nors kitu. 
Rasi formuoja sau naują asmenybę. Jis dar nebaigęs žudyti, 
anaiptol... Padarysiu kelias moksliškas prielaidas. Jis neken- 
čia seno savojo aš, nors artimiausi jam žmonės veikiausiai 
to nesuvokia. Ko gero, yra pasirengęs mesti savo šeimą, dar- 
bą, draugus. Vienu metu jis išgyveno labai stiprius jausmus 
ir turėjo įsitikinimų dėl kokių nors dalykų, — teisėtumo ir 
tvarkos, religijos, valdžios, — bet jau nebeturi. Jis žudo įvai- 
riopai, nėra pastovios formulės. Daug išmano apie žmonių 
žudymą. Naudojosi visokiais ginklais. Galbūt yra keliavęs 
po užjūrius. O galbūt gyvenęs Azijoje. Manau, labai gali- 
mas daiktas, jis juodasis. Kelis kartus žudė Pietryčiuose, ir 
niekas jo nepastebėjo. 

— Kad tave kur, — susinervino Džeromas Termenas. — 
Jokių gerų žinių, Aleksai? 

— Vienas dalykas, ir tai drąsi prielaida. Bet man atro- 
do teisinga. Manau, jis turi savižudiškų polinkių. Tai atitin- 
ka paveikslą, prie kurio dirbu. Gyvena pavojingai, daug ri- 
zikuoja. Paprasčiausiai gali ištaškyti sau smegenis. 

— Pykšt, ir žebenkšties nebėra*! — nusišaipė Samp- 
sonas. 

Štai kaip atsitiko, kad mes pavadinome žudiką Žebenkš- 
timi. 


13 skyrius 


DŽEFRIS ŠEIFERIS LAUKDAVO KIEKVIENO KET- 
VIRTADIENIO VAKARO, kai nuo devintos iki maždaug nak- 
ties pirmos žaisdavo “Keturis raitelius". 


* Žodžių žaismas: angliškai (Pop goes the weasel) — ši detektyvo turima gal- 
voje prasmė (t. y numiršta, iškeliauja) ir liaudiško šokio-žaidimo pavadinimas 
“Bėga žebenkštis" (šokėjai sustoja poromis ir susikabina iškeltomis rankomis, 
sudarydami arką, po kuria suplojus delnais neria paskutinioji pora). 

Fantazijos žaidimas jam buvo viskas. Pasaulyje egzista- 
vo dar trys šito žaidimo meistrai. Žaidėjai vadinosi Raitelis 
ant Balto Žirgo — Nugalėtojas; Raitelis ant Ugniaspalvio 
Žirgo — Karas; Raitelis ant Juodo Žirgo — Badas; ir jis pats, 
Raitelis ant Palšo Zirgo — Mirtis*. 

Lusė ir vaikai žinojo, kad jiems draudžiama bet kokia 
dingstimi jį trukdyti, kai užsirakindavo antro aukšto biblio- 
tekoje. Ant vienos sienos puikavosi jo kolekcija apeiginių 
durklų — beveik visų pirktų Honkonge ir Bankoke. Taip 
pat ant kitos sienos kabėjo irklas iš tų metų, kai jo koledžo 
komanda laimėjo “Bumbsnių lenktynes"**. Šeiferis beveik 
visados laimėdavo žaidimus, kuriuose dalyvaudavo. 

Ilgus metus susisiekti su kitais žaidėjais jis naudojosi 
internetu, dar gerokai prieš tai, nei šį pasigavo likęs pasau- 
lis. Nugalėtojas žaidė iš Dorkingo miesto Sarėjaus grafystė- 
je, netoliese Londono. Badas vis keliaudavo pirmyn ir atgal 
tarp Bankoko, Sidnėjaus, Melburno ir Manilos, o Karas pa- 
prastai žaisdavo iš Jamaikos, kur turėjo didelį dvarą prie 
jūros. “Raitelius" jie žaidė jau septynerius metus. 

Fantazijos žaidimas ne tiktai nesikartojo, bet ir savai- 
me plėtojosi. Kas metai pasipildydavo ir tapdavo kažkuo nau- 
ju, dar labiau iššaukiančiu. Žaidimo tikslas — sukurti žavin- 
giausią fantaziją arba nuotykį. Smurtas beveik visada būda- 
vo žaidimo dalis, tačiau nebūtinai žmogžudystė. Šeiferis pir- 
masis pareiškė, kad jo istorijos — visiškai ne fantazija, kad 
išgyvenąs jas tikrovėje. Dabar ir tie kiti retsykiais taip pat 
elgdavosi. Ar jie iš tikrųjų išgyvendavo savo fantazijas, Šeife- 
ris negalėjo pasakyti. Tikslas buvo sukurti įspūdingiausią to 
vakaro fantaziją, aukščiau Iškilti kitų žaidėjų akyse. 

Devintą valandą vietos laikų Šeiferis sėdėjo prie savo 
nešiojamojo kompiuterio. Tą patį darė ir kiti žaidėjai. Re- 
tai kuris nors iš jų praleisdavo seansą, bet jeigu taip pasi- 


* Keturių raitelių motyvas pasiskolintas iš Šventojo Rašto (NT, Apr 6, 2—8). 

** Populiarios tarp Oksfordo ir Kembridžo studentų irklavimo varžybos, 
per kurias viena paskui kitą išrikiuotos valtys stengiasi pasivyti pirmesniąją ir 
bumbtelėjusios į ją išvesti iš rikiuotės. 

taikydavo, jis palikdavo ilgas žinutes, o kartais ir tariamų 
meilužių arba aukų piešinius ar fotografijas. Kartais būda- 
vo panaudojami filmai, ir tuomet kiti žaidėjai turėdavo nu- 
spręsti — tos scenos suvaidintos ar cinėma veritė*. 

Pats Šeiferis neįsivaizdavo, kad galėtų praleisti nors vie- 
ną žaidimo dalį. Mirtis buvo gerokai įdomesnis personažas, 
įspūdingiausias ir originaliausias. Jis yra praleidęs svarbius 
visuomeninius ir ambasados renginius, kad tik būtų ketvir- 
tadienio naktimis pasiekiamas. Yra žaidęs sirgdamas plau- 
čių uždegimu ir sykį — kai dieną prieš tai turėjo skausmin- 
gą dvigubos išvaržos operaciją. 

“Keturi raiteliai" buvo neprilygstami tiek daug atžvil- 
gių, bet svarbiausia — nebuvo nė vieno arbitro, kuris nu- 
brėžtų ir kontroliuotų žaidimo vyksmą. Kiekvienas žaidėjas 
galėjo visiškai autonomiškai parašyti ir vizualiai išreikšti sa- 
vo paties istoriją, jeigu tik žaisdavo taip, kaip iškrisdavo 
kauliukai, ir išlaikydavo personažo bruožus. 

Iš teisybės, “Keturiuose raiteliuose" buvo keturi arbit- 
rai. "Raiteliai" neturėjo sau lygių tarp kitų fantazijos žaidi- 
mų. Buvo baisūs ir sukrečiantys, kiek nešė dalyvių vaizduo- 
tė ir sugebėjimas viską pateikti. 

Nugalėtojas, Badas ir Karas užsiregistravo ryšiui. 

Šeiferis pradėjo rinkti tekstą: 


VAŠINGTONE MIRTIS VĖL TRIUMFAVO. 
PAPASAKOSIU JUMS SMULKMENAS, PASKIAU 
IŠKLAUSYSIU NUGALĖTOJO, BADO IR KARO 
ŠAUNIAS ISTORIJAS BEI VAIZDUOTĖS 
SUGEBĖJIMUS. AŠ TUO GYVENU IR, KIEK 
ŽINAU, JŪS — TAIP PAT. 

ŠĮ SAVAITGALĮ AŠ VĖL VAIRAVAU SAVO 
FANTASTIŠKĄJĮ TAKSI “KOŠMARŲ MAŠINĄ"... 
KLAUSYKITE, UŽTIKAU KELETĄ RINKTINIŲ 


* Pranc. “tikroviškasis kinas" — kino meno srovė, siekianti meniniame fil- 
me dokumentinio tikroviškumo. 

IR ŽAVIŲ AUKŲ, TAČIAU PRIPAŽINAU JAS 
NETINKAMOMIS. PASKIAU SURADAU SAVĄJĄ 
KARALIENĖĘ, IR JI MAN PRIMINĖ MŪSŲ 
DIENAS BANKOKE IR MANILOJE. KAS 
GALĖTŲ KADA NORS UŽMIRŠTI BOKSO 
ARENOS KRAUJO TROŠKULĮ? AŠ SURENGIAU 
TARIAMAS KIKBOKSO RUNGTYNES. PONAI, 
SUMUŠIAU JĄ KUMŠČIAIS IR KOjOMIS. 
SIUNČIU NUOTRAUKAS. 


14 skyrius 


KAŽKAS DĖJOSI, ir nemaniau, kad tai būtų man labai 
patikę. Atvykau į Septintosios apygardos policijos nuovadą 
kitą rytą, tuoj prieš pusę aštuonių. Buvau iškviestas vyresny- 
bės, ir man išpuolė sunki dalia. Iki antros paryčiui dirbau 
bandydamas užčiuopti Ninos Čaildz žmogžudystės siūlą. 

Jaučiau, kad diena prasideda nekaip. Buvau įsitempęs 
1r labiau susikaustęs, negu paprastai sau leisdavau. Man vi- 
sai nepatiko tas įsakymas prisistatyti iš pat ryto. 

Papurčiau galvą, susiraukiau, pabandžiau išjudinti su- 
stingusį sprandą. Galiausiai kietai sukandau dantis ir ati- 
dariau raudonmedžio duris. Vyriausiasis detektyvas Džor- 
džas Pitmenas nekantriai laukė savo kabinete, kuris iš tiesų 
susideda iš trijų susisiekiančių kabinetų, įskaitant ir pasita- 
rimų salę. 

Jefe*, kaip jį vadina daugelis “gerbėjų", vilkėjo pilka 
laisva dalykine eilute, pernelyg iškrakmolytais baltais marš- 
kiniais ir ryšėjo sidabrinės spalvos kaklaraištį. Žilstelėję jo 
plaukai su paskiromis baltomis sruogomis buvo suglostyti 
atgal. Atrodė nelyginant bankininkas, ir tam tikra prasme 


* Šefas (isp.), tariama Aefe. 

toks yra. Kaip jam niekad nepabosta kartoti, dirba pagal 
griežtai nustatytą biudžetą ir visados privalo atsižvelgti į 
žmogiškųjų išteklių, viršvalandžių, darbo krūvio kaštus. Ma- 
tyt, yra geras vadybininkas — štai kodėl policijos komisaras 
nepastebi, kad jis kliautininkas, šventakupris, rasistas ir kar- 
jeristas. 

Pas jį ant sienos buvo pritvirtinti trys įspūdingi, smeig- 
tukais subadyti žemėlapiai. Pirmasis atspindėjo išprievar- 
tavimus, žmogžudystes ir žmonių užpuolimus Vašingtone per 
du pastaruosius mėnesius. Antrasis — įsilaužimus į gyvena- 
muosius būstus ir komercines patalpas per tą patį laikotar- 
pį. Trečiasis — automobilių vagystes. Žemėlapiai ir Washing- 
ton Post teigė, kad nusikaltimų K.A. sumažėjo, tačiau tik ne 
ten, kur gyvenu aš. 

— Ar žinote, kodėl esate čia, kodėl norėjau jus pamaty- 
ti? — be užuolankų paklausė Pitmenas. Iš Jefe jokio drau- 
gingumo ar lengvo pokalbio, jokių mandagybių. — Aišku, 
žinote, daktare Krosai. Juk jūs psichologas. Privalote žino- 
ti, kaip veikia žmogaus protas. Aš vis tai pamirštu. 

Šaltai, būk atsargus, pasakiau sau. Ir padariau tai, ko 
Pitmenas mažiausiai tikėjosi: nusišypsojau, paskiau švelniai 
tariau: 

— Ne, tikrai nežinau. Man paskambino jūsų pavaduo- 
tojas. Todėl esu čia. 

Pitmenas irgi nusišypsojo, lyg būčiau iškrėtęs neblogą 
pokštą. Paskiau netikėtai pakėlė balsą, ir jo veidas bei spran- 
das skaisčiai išraudo, šnervės išsiplėtė, ir nosyje pasimatė 
styrantys plaukai. 

Vieną plaštaką kietai sugniaužė į kumštį, o kitą laikė 
ištiesęs atvirą. Jos pirštai buvo pastirę it pieštukai, kyšantys 
iš odinio puodelio ant rašomojo stalo. 

— Jūs nieko neapmulkinsit, Krosai, o mažiausiai mane. 
Kuo puikiausiai, po šimts, žinau, kad tiriate Pietryčių žmog- 
žudystes, kurios jums nepriskirtos — vadinamąsias Džeines 
Dou. Darote tai nepaisydamas mano aiškių įsakymų. Kai ku- 
rie iš tų atvejų nutraukti daugiau nei prieš metus. Aš to nepa- 

kęsiu — netoleruosiu jūsų nepaklusnumo, atlaidžios laikyse- 
nos. Žinau, ką bandote prasukti. Pastatyti į nepatogią padėtį 
departamentą, ypač pastatyti į nepatogią padėtį mane, užsi- 
tarnauti sukruštą mero palankumą ir podraug pasidaryti to- 
kiu neva liaudies didvyriu pietrytinėje dalyje. 

Man nepatiko Pitmeno tonas ir tai, ką jis kalbėjo, bet 
jau seniai buvau išmokęs vienos gudrybės, ir turbūt svar- 
biausios, ką reikia išmanyti apie politines intrigas bet ku- 
rios organizacijos viduje. Ji tokia paprasta, tačiau kartu ir 
raktas į kiekvieną mažutę karalystę, į kiekvieną viešpatystę. 
Žinojimas — iš tiesų jėga, jis — viskas; jeigu nežinai, dėkis 
žinąs. 

Tad aš nepasakiau šefui Pitmenui nieko. Neprieštara- 
vau jam. Ničnieko neprisipažinau. Aš nieko nepadariau. Aš 
— ir Mahatma Gandis. 

Leidau jam manyti, kad galbūt tiriu senus atvejus Piet- 
ryčiuose, tačiau neprisipažinau. Taip pat leidau jam many- 
ti, kad galbūt turiu įtakingų ryšių su meru Monro ir tik vie- 
nas Dievas žino dar su kuo mieste ant Kalvos. Leidau jam 
manyti, kad galbūt ketinu paveržti iš jo darbą ar, ko gero, 
turiu — Dieve gink — netgi aukštesnių siekių. 

— Aš dirbu prie man priskirtų žmogžudysčių. Pasitik- 
rinkite pas kapitoną. Kaip įmanydamas stengiuosi užbaigti 
kuo daugiau bylų. 

Pitmenas trumpai linktelėjo — vieną sykį. Jo veidas te- 
bebuvo raudonas, lyg žmogaus, ištikto širdies priepuolio. 

— Gerai, noriu, kad užbaigtumėte šį atvejį, ir noriu, 
kad užbaigtumėte jį greitai. Praeitą naktį M gatvėje apiplėš- 
tas ir nušautas vienas turistas, — pasakė jis. — Labai ger- 
biamas vokiečių daktaras iš Miuncheno. Tatai, kad jį kur, 
yra pirmajame šios dienos Post puslapyje. Jei neminėsime 
International Herald Tribune ir, žinoma, visų laikraščių Vo- 
kietijoje. Noriu, kad užsiimtumėte šituo žmogžudystės at- 
veju, ir noriu, kad jis būtų išaiškintas nedelsiant. 

— Tas daktaras, ar jis baltasis? — paklausiau išsaugo- 
damas neutralų veidą. 


49 


ŽEBENKŠTIES ŽAIDIMAI 


— Sakiau jums, jis vokietis. 

— Aš jau turiu nemažai dar neužbaigtų atvejų Pietry- 
čiuose. Savaitgalį buvo nužudyta viena medicinos sesuo. 

Pitmenas nenorėjo klausytis. Papurtė galvą — vieną sykį. 

— O dabar turite svarbų atvejį Džordžtaune. Išaiškin- 
kite jį, Krosai. Privalote dirbti tik su juo. Jums tiesiogiai 


įsako... Jefe. 


15 skyrius 


VOS TIK KROSAS PALIKO vidurinįjį šefo Pitmeno ka- 
binetą, pro šonines duris, vedančias į gretimą pasitarimų 
salę, įsmuko vyresnioji detektyvė Patsė Hampton. Jai buvo 
Pitmeno įsakyta visko klausytis, iš gatvės faro perspektyvos 
įvertinti padėtį, pareikšti savo nuomonę ir patarti. 

Ši užduotis Patsei Hampton nepatiko, tačiau tokie bu- 
vo Pitmeno įsakymai. Nepatiko jai ir pats Pitmenas. Buvo 
toks užsispaudęs, kad jeigu įgrūstum jam subinėn anglį, po 
poros savaičių gautum deimantą. Nemalonus, priekabus ir 
kerštingas. 

— Matote, su kuo turiu reikalą? Krosas žino, kaip spau- 
dinėti visus mano mygtukus. Iš pradžių jis nesusivaldyda- 
vo. Dabar paprasčiausiai nekreipia dėmesio, ką jam sakau. 

— Aš viską girdėjau, — patvirtino Hampton. — Jis iš 
tiesų gudrus. — Buvo pasirengusi pritarti Pitmenui, kad ir 
ką šisai sakytų. 

Patsė Hampton, patraukli moteris, trumpai nukirptais 
šviesbruviais plaukais ir itin skvarbiomis mėlynomis akimis, 
kilusi iš kažkur netoli Stokholmo, buvo trisdešimt vienerių 
ir departamente labai sparčiai kilo. O dvidešimt šešerių buvo 
jauniausia žmogžudysčių detektyvė Vašingtone. Dabar min- 
tyse ji turėjo kur kas aukštesnius tikslus. 

— Tačiau jūs kuklinatės. Prisikasėte prie jo. Aš tikrai 

žinau, — pasakė Pitmenui tai, ką šis norėjo girdėti. — Pa- 
prasčiausiai jis uoliai mokosi gero elgesio. 

— Jūs tikrai žinote, kad Krosas susitikinėja su kitais de- 
tektyvais? — paklausė Pitmenas. 

— Kiek žinau, jie buvo susitikę tris sykius, visados Kro- 
so namuose, Penktojoje gatvėje. Spėju, kad ir daugiau kar- 
tų. Girdėjau apie tai per vieną detektyvo Termeno draugą. 

— Bet jie nesusitikinėja, kai kuris nors iš jų eina tarny- 
bą? 

— Kiek žinau, ne. Jie atsargūs. Susitikinėja savo laisvu 
laiku. 

Pitmenas susiraukė ir palingavo galvą. 

— Velniškai blogai. Bus sunku įrodyti ką nors iš tiesų 
kenksminga. 

— Iš to, ką girdėjau, jie mano, kad departamentas pri- 
laiko lėšas, kurios galėtų padėti nušviesti daugelį neišaiš- 
kintų žmogžudyčių Pietryčiuose ir kai kuriose Šiaurryčių ra- 
jonuose. Didžiuma žmogžudysčių — tai juodaodės ir ispa- 
niškos kilmės moterys. 

Pitmenas atkišo smakrą ir nusuko akis nuo Hampton. 

— Skaičiai, kuriais remiasi Krosas — šūdina nesąmo- 
nė, — piktai pasakė jis. — Visiškas mėšlas. Jam viskas — 
politika. Kiekgi galime skirti lėšų narkomanių ir prostitučių 
žmogžudystėms Pietryčiuose? Nusikaltėliai žudo kitus nusi- 
kaltėlius. Juk žinote, kaip būna tuose juodųjų kvartaluose. 

Hampton vėl linktelėjo, vis tebesutikdama, kai matė tam 
galimybę. Baiminosi, kad nebūtų praradusi jo pasitikėjimo, 
kad pasakiusi tiesą padarė klaidą. 

— Jų manymu, bent dalis tų aukų — niekuo dėtos mo- 
terys iš savo aplinkinės kaimynystės. Toji savaitgalį nužu- 
dyta priimamojo sesuo buvo Kroso ir detektyvo Džono 
Sampsono draugė. Krosui atrodo, kad pietrytinėje dalyje 
siaučia žudikas, kuris medžioja moteris. 

— Serijinis žudikas gete? Baikit. Niekad čia tokio netu- 
rėjome. Bet kuriame mūsų mieste jie retenybė. Kodėl dabar? 
Kodėl čia? Todėl, kad Krosas nori tokį surasti, štai kodėl. 

— Krosas ir tie kiti atsikirstų pasakydami, kad mes nie- 
kad rimtai ir nebandėme sugauti tokį paukštį. 

"Mažos Pitmeno akys staiga smigte susmigo jai į galvą. 

— Nejau sutinkate su tokiais šūdniekiais, detektyve? 

— Ne, sere. Man nebūtina sutikti ar nesutikti. Žinau 
kaip faktą, jog departamentas neturi pakankamai lėšų nie- 
kur mieste, galbūt išskyrus Kapitolijaus kalvą. Šiai kas poli- 
tika, ir tatai piktina. 

Pitmenas nusišypsojo iš jos atsakymo. Šefas žinojo, kad 
Patsė šiek tiek prieš jį vaidina, bet vis tiek ją mėgo. Mėgo 
tiesiog būti viename kambaryje su Patse Hampton. Ji tokia 
lėlytė, tokia dailutė. 

— Ką žinote apie Krosą, Patse? 

Ji jautė, kad šefas pakankamai išleido garą ir dabar no- 
rėjo neoficialesnio pokalbio. Neabejojo, jog jam patinkan- 
ti, jog traukianti jį. Tačiau jis buvo pernelyg užsispaudęs, 
kad vadovautųsi savo geismais — ir ačiū Dievui. 

— Žinau, kad Krosas policijoje jau šiek tiek daugiau 
nei aštuonerius metus. Šiuo metu yra ryšininkas tarp de- 
partamento ir FTB, dirba Sunkių nusikaltimų profilaktikos 
programoje. Iš to, ką girdėjau, turi gero asmenybės ugdy- 
tojo reputaciją. Džonso Hopkinso universitetas jam suteikė 
filosofijos daktaro laipsnį psichologijos srityje. Prieš atei- 
damas pas mus, trejus metus vertėsi privačia praktika. Naš- 
lys, dvejetas vaikučių, namie pianinu skambina bliuzus. Už- 
teks biografijos faktų? Ką dar norite sužinoti? Aš atlikau 
namų užduotį. Juk pažįstate mane, — ir Hampton nusišyp- 
sojo. 

Dabar ir Pitmenas šypsojosi. Jo dantys buvo smulkūs, 
reti ir visad jai primindavo pabėgėlius iš Rytų Europos ar 
galbūt rusų gangsterius. 

Detektyvė Hampton šypsojosi. Žinojo, kad šefas mėgs- 
ta, kai ji žaidžia pagal Pitmeno taisykles — tol, kol mano, 
kad gerbianti jį. 

— Kol kas jokių vertų dėmesio pastebėjimų? — paklau- 
sė jis. 

Esate toks minkštas, glebnus pimpis, norėjo pasakyti Patsė 
Hampton, bet tik papurtė galvą. 

— Jis turi tam tikro žavesio. Ir gerų ryšių politikos 
sluoksniuose. Galiu suprasti, kodėl esate dėl jo susirūpinęs. 

— Manote, Krosas žavus? 

— Jau sakiau — jis gudrus. Ir tikrai yra toks. Žmonės 
sako, kad panašus į jauną Muhamedą Ali. Man regis, kai 
kada mėgsta vaidinti: plazdena kaip drugelis, gelia kaip bi- 
tė, — ji vėl nusijuokė, jis irgi. 

— Mes prigriebsime Krosą, — pasakė Pitmenas. — Kūl- 
versčiais ištrenksime atgalios į privačią praktiką. Palūkėki- 
te, ir pamatysit. Jūs padėsite tai padaryti. Gebate savo pa- 
siekti. Tiesa, detektyve Hampton? Jūs viską matote plačiau. 
Štai dėl ko man patinkate. 

Ji vėl nusišypsojo: 

— Kaip tik dėl to ir pati sau patinku. 


16 skyrius 


BRITANIJOS AMBASADA — paprastas federalinio sti- 
liaus pastatas Masačusetso aveniu 3100. Betarpiškoje jo kai- 
mynystėje stovi viceprezidento rūmai ir observatorija. Am- 
basadoriaus rezidencija — įspūdingas karalių Jurgių epo- 
chos statinys su aukštomis, grakščiomis, baltomis kolono- 
mis; kanceliarija — tikras administracinis pastatas. 

Džefris Šeiferis sėdėjo ambasadoje už savo nedidelio 
raudonmedžio rašomojo stalo ir žvelgė pro langą į Masaču- 
setso aveniu. Ambasados personalas, šiuo metu sudarantis 
415 žmonių, netrukus bus sumažintas iki 414, mąstė jis. Per- 
sonalą sudarė gynybos ekspertai, užsienio politikos specia- 
listai, prekybos, viešųjų reikalų patarėjai, tarnautojai ir sek- 
retoriai. 

Nors Jungtinės Valstijos ir Britanija yra pasirašiusios 


53 


ŽEBENKŠTIES ŽAIDIMAI 


susitarimą viena kitos nešnipinėti, Džefris Šeiferis vis dėlto 
buvo šnipas. Vienas iš vienuolikos ambasadoje Vašingtone 
dirbančių vyrų ir moterų, kurie priklausė Saugumo tarny- 
bai, anksčiau žinotai kaip MI 6*. Šie vienuolika savo ruožtu 
vadovavo agentams, priskirtiems prie generalinių konsula- 
tų Atlantoje, Bostone, Čikagoje, Hiustone, Los Andžele, 
Niujorke ir San Franciske. 

Šiandien jis jautėsi velniškai neramus, dažnai atsikel- 
davo nuo rašomojo stalo, žingsniavo pirmyn atgal girgždan- 
čias parketo grindis dengiančiu kilimu. Skambino telefo- 
nu, nors nereikėjo, bandė kuo nors užsiimti, mąstė, kaip 
nekenčiąs savo darbo ir kasdienių gyvenimo smulkmenų. 

Jam buvo pavesta dirbti prie išties kvailo komunikato 
dėl absurdiško būsimo vyriausybės įsipareigojimo žmogaus 
teisių klausimu. Užsienio reikalų sekretorius gana pompas- 
tiškai paskelbė, kad Britanija parems tarptautinę nuomo- 
nę, smerkiančią režimus, pažeidinėjančius žmogaus teises; 
parems tarptautines organizacijas, užsiimančias šiuo reika- 
lu; ir demaskuos žmogaus teisių pažeidimus :7 panašiai, ir 
panašiai, iki šleikštulio. 

Jis peržiūrėjo keletą kompiuterinių žaidimų, kurie su- 
teikdavo malonumo, kai būdavo toks įsitempęs — “Perskel- 
tąjį", “Mechaninį vadą", “"Nerealųjį", TOCA**, “Geriausią 
futbolo menedžerį". Šiuo metu nė vienas nebuvo jam prie 
širdies; niekas nebuvo prie širdies. 

Buvo bepradedąs kristi, ir atpažino šį jausmą. Aš lekiu 
žemyn, ir tera vienintelis tikras būdas, kaip tai sustabdyti: su- 
žaisti "Keturis raitelius". 

Ir blogiausia, lauke lijo, dangus buvo slogiai pilkas. Va- 
šingtono miestas ir jį supančios apylinkės atrodė beviltiš- 
kos ir slegiančios. Visa tai siurbė į save. Dievuliau, kokia 
prasta nuotaika, netgi kaip jam. 

Tebestebeilijo Masačusetso aveniu į rytus, žvelgė į me- 


* “Military Intelligence, 6-th Division" — Karinė žvalgyba, 6-asis skyrius. 
* "Touring Car" — turistiniai automobiliai, serijinių automobilių lenkty- 
nes imituojantis kompiuterinis žaidimas. 

džius, juosiančius parką, pavadintą sušikto pacifisto meni- 
ninko Kalilio Džibrano vardu. Bandė svajoti, daugiausia apie 
tai, kaip dulkina įvairias patrauklias moteris, šiuo metu dir- 
bančias ambasadoje. 

Jis paskambino į namus savo psichiatrei Bū Kasadi, bet 
ši buvo bepradedanti seansą ir negalėjo ilgai kalbėtis. Juo- 
du susitarė susitikti po darbo: nešvankus greitas seksas pas 
ją, o paskiau grįš namo vėl kęsti Lusę ir šniurkščiojančią 
šeimynėlę. 

Šiąnakt nedrįso vėl žaisti “Raitelių". Pernelyg greitai 
po tos medicinos sesers. Bet Viešpatie Aukščiausias, kaip 
jam norėjosi žaisti! Kaip gaila, kad negali įmantriai pasiųsti 
į kitą pasaulį ko nors čia pat ambasadoje. 

Tačiau vis dėlto turėjo šiai dienai numatęs vieną puikų 
dalykėlį — taupė jį iki dabar, trečios popiet. Jau buvo pasi- 
naudojęs kauliukais, šiek tiek pažaidė “"Raitelius" — tiesiog 
pasitelkė juos priimti sprendimui dėl darbuotojų. 

Prieš pat priešpiečius paskambino Sarai Midlton ir pa- 
sakė, kad jiems reikia šnektelti, ir gal ji galėtų užsukti pas 
jį į kabinetą, tarkime, trečią? 

Per telefoną Sara buvo aiškiai įsitempusi ir pasakė galinti 
ateiti ir anksčiau, bet kuriuo metu, kaip jam bus patogu. 

— Vadinasi, neužsiėmusi, šiandien ne per daugiausiai 
turit ką veikti? — paklausė Šeiferis. Trečią valandą būsią 
puiku, skubiai atsakė ji. 

Jo sekretorė, gašlioji Betė, kilusi iš Belgreivijos*, lygiai 
trečią paskambino jam vidaus telefonu. Galiausiai nors pa- 
siekė, kad Sara laikytųsi punktualumo. 

Šeiferis leido telefonui suskambėti kelis kartus, paskiau 
staigiai pakėlė ragelį, lyg sekretorė būtų sutrukdžiusi jam 
kokį nors gyvybiškai svarbų saugumo darbą. 

— Kas per reikalas, panele Tomas? Esu itin užsiėmęs 
tuo sekretoriaus komunikatu. 


* Ištaigingas Londono rajonas netoliese Haid parko. 

— Atleiskite, kad trukdau, pone Šeiferi, bet čia panelė 
Midlton. Kiek suprantu, esate paskyręs jai trečią. 

— Hmmm? Nejaugi? Taip, jūs teisi. Gal paprašytumėt 
Sarą palaukti? Man dar reikia kelių minučių. Paskambin- 
siu, kai būsiu pasirengęs ją priimti. 

Šeiferis patenkintas nusišypsojo ir paėmė nuo stalo Rau- 
donąjį apsiaustą, ambasados tarnautojų informacinį biulete- 
nį. Žinojo, kad Betei nepatikdavo, kai jis vadindavo panelę 
Midlton vardu: Sara. 

Kelias kitas minutėles fantazavo apie Sarą. Nuo pat pir- 
mojo jų pokalbio troško pabandyti su paneeeele Midlton, 
bet buvo labai atsargus. Dieve, jis nekentė tos kekšės. Kaip 
tatai turės būti smagu. 

Dar dešimt minučių Šeiferis stebėjo, kaip lietus pliaupia 
ant slenkančių Masačusetso aveniu mašinų. Galiausiai sugrie- 
bė telefono ragelį. Nebegalėjo laukti ilgiau nė minutės. 

— Dabar aš ją priimsiu. Įleiskite Sarą. 

Jis pačiupinėjo savo dvidešimtbriaunius kauliukus. Iš 
tiesų tai gali būti smagu. Siaubas kabinete. 


17 skyrius 


DAILIOJI SARA MIDLTON ĮĖJO į kabinetą ir pasisten- 
gė nutaisyti širdingą veidą, bemaž šypseną. Jis jautėsi nely- 
ginant smauglys, nužiūrintis pelę. 

Raudoni jos plaukai buvo iš prigimties garbanoti, vei- 
dukas vidutiniškai dailus, figūra nuostabi. Šiandien ji vil- 
kėjo labai trumpu kostiumėliu, raudona šilkine palaidinu- 
ke su V pavidalo iškirpte, juodomis kojinėmis. Šeiferiui bu- 
vo aišku, kad pasirengusi pasigauti Vašingtone vyrą. 

Šeiferio pulsas stipriai mušė. Ji sužadino jam geismą, 
visados sužadindavo. Pagalvojo, kad reikėtų ją "išsiųsti", ir 
tas žodis jam labai patiko. Neatrodė tokia baikšti ir nepa- 

sitikinti savimi, kokia būdavo pastaruoju metu, tatai veikiau- 
siai reiškė, kad ji iš tiesų bijojo ir stengėsi savo baimės nepa- 
rodyti. Jis iš visų jėgų bandė mąstyti kaip Sara. Tai teikė pa- 
pildomo smagumo, nors paaiškėjo, kad tikrai sunku jaustis 
tokiam baugščiam ir nesaugiam, kokia ji, be abejo, tuoj bus. 

— Tikrai reikėjo lietaus, — prašneko Sara ir, dar nepa- 
baigusi sakinio, susigūžė. 

— Prašom sėstis, Sara, — paragino jis. Stengėsi išsau- 
goti rimtą, dalykišką veidą. — Asmeniškai aš nekenčiu lie- 
taus. Tai viena iš daugelio priežasčių, kodėl niekad neužsi- 
buvau Londone. 

Už įtemptos palapinės, kurią suformavo iš savo pirštų, 
jis teatrališkai atsiduso. Įdomu, ar Sara pastebėjo, kokie 1!- 
gi jo pirštai, ir ar kada nors pagalvojo, koks jis didelis ki- 
tur. Kirstų iš bet ko, jog pagalvojo. Šitaip veikia žmonių min- 
tys, nors moterys kaip Sara niekad to neprisipažintų. 

Ji atsikrenkštė ir pasidėjo rankas ant kelių. Pirštų nare- 
liai buvo pabalę. Dieve, kaip jis džiaugiasi jos aiškiu nepa- 
togumu. Atrodė, lyg tuoj tuoj išsiners iš savo odos. O kaip, 
jei iš savo aptempto trumpo sijonėlio ir palaidinukės? 

Ėmė tiesti savo dešinės plaštakos pirštus, iki pat galo 
įsijausdamas į visagalio vaidmenį. 

— Sara, bijau, kad turiu blogą žinią — iš tiesų labai 
gaila, bet ką padarysi. 

Ji nervingai palinko ant kėdės į priekį. Iš tikrųjų viršu- 
je buvo puikiai sudėta. Jam ėmė kietėti. 

— Kokią, pone Šeiferi? Ką turite galvoje? Jums atrodo, 
kad turite blogą žinią? Taip ar ne? 

— Mes turime jus atleisti. Aš turiu jus atleisti. Deja, ap- 
karpomas biudžetas. Suprantu, jūs laikysite tai didžiai netei- 
singa, taip pat ir netikėta. Ypač kai danginotės iš Australijos 
kone per pusę pasaulio, kad gautumėte šį darbą, ir kai negy- 
venate Vašingtone nė šešių menesių. Ir staiga krenta kirvis. 

Matė, kad ji iš tiesų kovoja su ašaromis. Saros lūpos drebė- 
jo. Aiškiai to nesitikėjo. Net nenumanė. Buvo gana šauni ir su- 
sitvardanti moteris, tačiau dabar niekaip neįstengė savęs įveikti. 

Puiku. Pavyko ją palaužti. Kaip gaila, kad šią minutę 
neturi kino kameros ir negali užfiksuoti jos veido, o vėliau 
begalę kartų prasukti vienumoje. 

Matė akimirką, kai ji nebeišturėjo, ir įsiminė tai. Ste- 
bėjo, kaip sudrėksta Saros akys, matė, kaip stambios ašaros 
rieda skruostais, palikdamos ruožus tarnaujančios mergi- 
nos makiaže. 

Jis pajuto galią, ir tatai buvo taip gera, kaip ir tikėjosi. 
Žinoma, menkas žaidimėlis, bet vis dėlto labai malonus. Jam 
patiko, kad gali užduoti tokį smūgį ir kančią. 

— Vargšė Sara. Vargšė, vargšelė mano. 

Ir tuomet Šeiferis pasielgė itin žiauriai ir visai nedova- 
notinai. Be to, ir itin pasibaisėtinai bei pavojingai. Atsikėlė 
nuo stalo ir apėjo aplinkui jos paguosti. Stovėjo už nuga- 
ros, spausdamasis jai prie pečių. Suvokė, kad Sara mažiau- 
siai to troško — būti jo liečiama, justi, kad jam pasistoję. 

Ji sustingo ir atšlijo nuo jo lyg nuo ugnies. 

— Niekšas, — iškošė pro sukąstus dantis. — Bybis, ko- 
kių reta! 

Sara išpuolė iš kabineto, drebanti ir apsipylusi ašaro- 
mis, bėgo kliūdama kojomis, kaip tatai dažnai pasitaiko mo- 
terims su aukštakulniais. Šeiferiui tai patiko matyti. Sadis- 
tiškas malonumas — ne tik ką nors žeisti, bet ir sunaikinti 
šią niekuo nekaltą moterį. Visam laikui įsiminė šį nuostabų 
vaizdą. Atgamins ir atgamins jį savo mintyse. 

Taip, jis bybis. Iš tiesų, kokių reta. 


18 skyrius 


KATĖ ROZĖ TUPĖJO ANT PALANGĖS stebėdama ma- 
ne, kaip rengiuosi pasimatymui su Kristina. Pavydėjau Ro- 
zei jos gyvenimo paprastybės: Megstu esti tas peles, peles ėsti 
megstu aš. 

Galiausiai pasukau apačion. Pasiėmiau laisvą nuo dar- 
bo naktį ir buvau nervingesnis, labiau išsiblaškęs bei nenu- 
stygstantis, kaip jau seniai nesu buvęs. Nana ir vaikai su- 
prato, kad kažkas turi įvykti, bet nenutuokė kas, ir tai varė 
tris mano mylimiausius smalsučius iš proto. 

— Tėtuk, prašau pasakyk man, kas dedasi? — kaulijo 
Dženė, sudėjusi it maldai delnus. 

— Pasakiau tau ne, ir ne — tai ne. Net jeigu atsiklaup- 
tum ant savo kaulėtų keliukų, — nusišypsojau. — Šįvakar 
turiu pasimatymą. Paprasčiausiai pasimatymą. Tik tiek tau 
reikia žinoti, panelyte. 

— Ar su Kristina? — neatstojo Dženė. — Nors tiek ga- 
lėtum man pasakyti. 

— Tiek tik man žinoti, — atkirtau rišdamasis kaklaraiš- 
tį prieš veidrodį šalia laiptų. — Ir tau nevalia kaišiot nosies, 
smalsuole drauguže. 

— Tu eini su savo madinguoju mėlyndryžiu kostiumu, 
madingaisiais batais, tuo savo mėgstamu madinguoju kak- 
laraiščiu. Tu toks madingas. 

— Gerai atrodau? — atsigręžiau ir paklausiau savo as- 
meninę drabužininkę. — Pasimatymui? 

— Tu atrodai nuostabiai, tėtuk, — nušvito mano mer- 
gytė, ir žinojau, kad galiu ja tikėti. Jos akys buvo spindintys 
veidrodėliai, visados sakantys tiesą. — Juk žinai, kad taip. 
Žinai, kad esi gražus it nuodėmė. 

— Oho, tai bent mergytė, — aš vėl nusijuokiau. Gražus 
tt nuodėmė. Be abejo, ji perėmė tai iš Nanos. 

Deimonas pamėgdžiojo seserį: 

— "Atrodai nuostabiai, tėtuk". Kas per mažoji pataikū- 
nė. Ko tau reikia iš tėčio, Džene? 

— Gerai atrodau? — kreipiausi į Deimoną. 

Šis užvertė aukštyn akis: 

— Atrodai kaip reikiant. Kas atsitiko, kad taip išsipustei? 
Cali man pasakyti. Kaip vyras vyrui. Kas per dalykas? 

— Atsakyk vargšams vaikučiams! — galiausiai įsikišo 
Nana. 


59 


ŽEBENKŠTIES ŽAIDIMAI 


Pažvelgiau jos pusėn ir plačiai išsišiepiau: 

— Nesigriebk “vargšų vaikučių", bandydama išpešti savo 
dienos paskalų normą. Ką gi, išvykstu, — pranešiau. — Grį- 
šiu, iki saulė patekės. Mū-ha-ha-ha! — pamėgdžiojau savo 
mėgstamąjį pabaisą, ir visas jų trejetas užvertė aukštyn akis. 

Buvo apie minutė iki aštuonių, ir kai žingtelėjau ant 
priebučio, prie namų sustojo juodas linkolnas. Tiksliai lai- 
ku, aš nenorėjau vėluoti. 

— Limuzinas? — aiktelėjo Dženė ir mažne nualpo ant 
priebučio. — Tu vyksti Izmuzinu? 

— Aleksai Krosai! — griežtai paklausė Nana. — Kas de- 
dasi? 

Aš pasistrykčiodamas nusileidau laiptais. Įsėdau į lau- 
kiantį automobilį, užtrenkiau dureles ir paliepiau vairuoto- 
jui važiuoti. Pamojavau pro užpakalinį langą ir iškišau lie- 
žuvį, kol automobilis sklandžiai čiuožė nuo mūsų namų. 


19 skyrius 


PASKUTINIS MANO AKYSE LIKĘS VAIZDAS — treje- 
tas jų — Dženė, Deimonas ir Nana — besimaivančių ir kai- 
šiojančių man liežuvius. Iš tiesų mums pasakiškai gera būti 
drauge, mąsčiau aš, kai automobilis suko Princo Džordžo 
apygardos link, kur kadaise susidūriau su žudikiškų polin- 
kių dvylikamečiu tosiomis auksinėmis žmogžudžių Džeko ir 
Džilės dienomis ir kur gyveno Kristina Džonson. 

Šiam vakarui turėjau visiškai parengęs savąją mantrą: 
Širdis veda protą. Man reikėjo tikėti, kad taip ir yra. 

— Privatus automobilis? Limuzinas? — sušuko Kristi- 
na, kai pasiėmiau ją iš namų Mitčelvilyje. 

Atrodė tokia nuostabiai graži, kokios dar niekad iki šiol 
nebuvau matęs, ir tuo daug pasakyta. Buvo apsivilkusi ilga 
Juoda berankove suknele, avėjo juodais vakariniais bateliais 

su dirželiais ir ant rankos turėjo persimetusi gėlėtą brokato 
švarkutį. Su aukštakulniais atrodė augumo per šešias pė- 
das. Dieve, kaip mylėjau šią moterį, visa, kuo ji ypatinga. 

Mudu nuėjome prie automobilio ir įsėdome vidun. 

— Tu man nepasakei, kur šį vakarą važiuojame, Alek- 
sai. Tik tai, kad bus nepaprasta. Kažkokia ypatinga vieta. 

— A, užtat pasakiau mūsų vairuotojui. — Aš pabarški- 
nau į pertvaros langutį, ir linkolnas pajudėjo vasaros nak- 
tin. Aleksas paslaptingasis. 

Kai važiavome Džono Hensono magistrale atgalios į Va- 
šingtoną, laikiau Kristiną už rankų. Pasviro veidu į mane, ir 
jaukioje tamsoje pabučiavau ją. Mėgavausi jos burnos, lūpų 
saldybe, švelnia, glotnia jos oda. Buvo pasikvėpinusi nau- 
jais, man dar nepažįstamais kvepalais, ir tatai man taip pat 
patiko. Pabučiavau ją kaklo duobutėn, paskiau jos skruos- 
tus, akis, plaukus. Būčiau buvęs laimingas visą likusią naktį 
vien tai ir daryti. 

— Neįtikėtinai romantiška, — galiausiai pasakė. — Tik- 
rai ypatinga. Tu kažkoks kitoks, mcelasis. 

Visą kelią iki Vašingtono mudu glaudėmis ir glamonė- 
jomes. Kalbėjomės, tačiau neprisimenu, apie ką. Jutau prie 
savęs kilsuojant jos krūtis. Nustebau, kai pasiekėme Masa- 
čusetso ir Viskonsino aveniu sankryžą. Artėjome prie neti- 
kėtumo. 

Tesėdama žodį, Kristina daugiau manęs nebeklausinė- 
jo. Iki automobilis prišliaužė prie Vašingtono nacionalinės 
katedros ir vairuotojas išlipęs atidarė mums dureles. 

— Nacionalinė katedra? — nustebo ji. — Eisime vidun? 

Linktelėjau ir pažvelgiau aukštyn į nuostabųjį gotikos 
šedevrą, kuriuo žavėjausi nuo pat vaikystės. Katedra vaini- 
kuoja penkiasdešimt akrų vejų ir medžių ir yra aukščiausias 
Vašingtono taškas, netgi aukštesnė už Vašingtono pamin- 
klą. Jeigu teisingai prisimenu, ji antra pagal didumą baž- 
nyčia Jungtinėse Valstijose ir turbūt pati gražiausia. 

Žengiau pirmas vidun, o Kristina sekė iš paskos, leng- 
vai įsitvėrusi mano rankos. Mudu įėjome pro šiaurės vaka- 

rų kampą navos, kuri mažne dešimtadalį mylios tęsiasi iki 
masyvaus altoriaus. 

Visa atrodė ypatinga ir labai gražu, dvasinga, tiesiog 
taip, kaip ir dera. Mudu nuėjome prie klaupto po nuosta- 
biuoju Kosmoso langu navos viduryje. Kur tik žvelgiau — 
visur neįkainojami vitražo langai, iš viso per du šimtus. 

Šviesa viduje buvo neprilygstama; jaučiau palaimą. Ant 
sienų — kaleidoskopas besimainančių spalvų: raudonos, šil- 
tai geltonos, šaltai mėlynos. 

— Gražu, tiesa? — sukuždėjau. — Amžina, didinga visa 
ta mieloji gotika, apie kurią mėgo rašyti Henris Adamsas*. 

— O, Aleksai, manau, tai gražiausia vieta Vašingtone. 
Kosmoso langas, Vaikų koplyčia — man visados čia patik- 
davo. Juk sakiau tau, tiesa? 

— Rasi sykį minėjai. Arba galbūt paprasčiausiai aš tai 
žinojau. 

Mudu toliau vaikštinėjome ir galiausiai patekome Vai- 
kų koplyčion. Ji maža, graži ir nuostabiai jauki. Sustojome 
po vitražo langu, kuriame pavaizduota Samuelio ir Dovydo 
vaikystės istorija. 

Pasisukau ir pažvelgiau į Kristiną, o mano širdis tran- 
kėsi taip garsiai, jog ji, be abejo, girdėjo. Mirksinčių žvakių 
šviesoje Kristinos akys spindėjo nelyginant brangakmeniai. 
Juoda suknelė mirguliavo ir tartum sruveno jos kūnu. 

Priklaupiau ant kelio ir pažvelgiau viršun į ją. 

— Myliu tave nuo to pirmo karto, kai išvydau Sodžar- 
nerės Trut** mokykloje, — sukuždėjau, kad tik ji viena ma- 
ne girdėtų. — Tačiau tuomet, kai išvydau tave pirmą kartą, 
negalėjau žinoti, koks ypatingas tavo vidus. Kokia protin- 
ga, kokia gera. Nežinojau, kad būdamas su tavimi galėsiu 
jaustis kaip dabar jaučiuos — pilnatviškas ir nedalomas. Vis- 
ką dėl tavęs padaryčiau. Arba dėl to, kad tik galėčiau pabū- 
ti su tavimi dar vieną akimirką. 


* Adams, Henry (1838-1883) — JAV rašytojas, istorikas ir pedagogas. 
** Sojourner Truth (1793 —1883) — žymi kovotoja už vergijos panaikinimą 
ir moterų teises. 

"Trumpam nutilau ir giliai atsikvėpiau. Ji žvelgė man į 
akis, nenusisuko į šalį. 

— Aš taip tave myliu ir visad mylėsiu. Ar tekėsi už ma- 
nęs, Kristina? 

Ji vis žvelgė man į akis, ir jos žvilgsnyje mačiau tokią 
šilumą ir meilę, bet taip pat ir nuolankumą, kuris visad bū- 
dingas Kristinai. Tartum negalėtų įsivaizduoti, kad ją myliu. 

— Taip. O, Aleksai, neturėjau laukti iki šios nakties. 
Tačiau tai tobula, taip ypatinga, jog bemaž džiaugiuosi, kad 
laukiau. Taip, aš būsiu tavo žmona. 

Išsiėmiau senovinį sužieduotuvių žiedą ir švelniai už- 
moviau Kristinai ant piršto. Žiedas kadaise priklausė mano 
motinai, ir jį išsaugojau po jos mirties, kai man buvo devy- 
neri. Tiksli žiedo istorija neaiški, išskyrus tai, kad siekė at- 
galios bent keturias Krosų šeimos kartas ir buvo mano vie- 
na vienintelė paveldėta relikvija. 

Nuostabioje Nacionalinės katedros Vaikų koplyčioje mu- 
du pasibučiavome, ir tai buvo gražiausia mano gyvenimo 
akimirka, kuri niekad nepasimirš, niekad nesumenks. 

Taip, aš būsiu tavo žmona. 


20 skyrius 


PRABĖGO DEŠIMT DIENŲ be kitos fantazijos padik- 
tuotos žmogžudystės, tačiau dabar Džefrį Šeiferį užvaldė ga- 
linga nuotaikos permaina, ir jis pasidavė tėkmei. 

Sklandė aukštai nelyginant aitvaras — pernelyg sujau- 
dintas, maniakiškas, bipoliškas ar dar kaip daktarai pavadintų 
šią būklę. Buvo jau išgėręs ativano, libriumo, valiumo ir de- 
pakoto, bet vaistai tartum tik dar labiau kurstė jo ugnį. 

Tą vakarą apie šeštą jis išvarė juodąjį jaguarą iš stovė- 
jimo aikštelės šiaurinėje ambasados pusėje, praslinkdamas 
pro didesnę nei natūralių matmenų Vinstono Čerčilio sta- 

tulą su trumpais drūtais dešinės plaštakos pirštais, iškeltais 
pergalės ženklan V raide, kairėje rankoje laikančią tradi- 
cišką cigarą. 

Automobilyje per kompaktinių diskų grotuvą garsiai 
skambėjo Eriko Klaptono gitara. Šeiferis dar padidino gar- 
są, mušdamas rankomis į vairą, jausdamas ritmą, taktą, pir- 
mykštį kvietimą. 

Įsuko į Masačusetso aveniu ir netrukus sustojo prie “Star- 
bucks" savitarnos kavinukės. Įskubėjo vidun ir susitaisė tris 
kavos pagal savo skonį. Juodos kaip jo širdis, su šešiais gaba- 
lėliais cukraus. Mmm, hmmm. Kaip paprastai, kol nusigavo 
iki kasos aparato, jau pirmą buvo beveik išmaukęs. 

Vėl atsidūręs prie savo jaguaro vairo, antrą puodelį 
gurkšnojo lėčiau. Nurijo kelias benadrilio ir naskano table- 
tes. Nepakenks, gal dargi padės. Išsiėmė dvidešimtbriau- 
nius lošimo kauliukus. Šiąnakt jam būtina žaisti. 

Bet kuris skaičius — dvylika ar daugiau — pasiųs jį tie- 
siai pas Bū Kasadi įstabiam greitukui, o paskui namo į bjau- 
riąją šeimą. Nuo septynių iki vienuolikos reikš visišką ka- 
tastrofą — tiesiu taikymu namo pas Lusę ir vaikus. Jei trys, 
keturi, penki ar šeši — bus galima vykti į slėptuvę nepla- 
nuotai didžio nuotykio nakčiai. 

— Nagi, trys, keturi, penki. Ateik, mažiuli, ateik! Man 
šiąnakt to reikia. Reikia atgaivos! Reikia! 

Kratė kauliukus kokias trisdešimt sekundžių. Leido ne- 
tikrumui tęstis, vilkino laiką. Galiausiai išbėrė kauliukus 
ant pilkos odos automobilio sėdynės. Atidžiai sekė, kaip 
šie riedės. 

Jėzau, išpuolė keturi! Nepaisant visų šansų! Jo smege- 
nys degė. Šiandien galima žaisti. Kauliukai taip pasakė; lem- 
tis taip pasakė. 

Susijaudinęs jisai surinko mobiliuoju numerį. 

— Luse, — tarė ir jau šypsojosi. — Kaip gerai, kad tave 
pagavau namie, brangioji... Taip, tu atspėjai iš pirmo kar- 
to. Mes vėl čia visiškai apsivertę darbu. Gali patikėti? Aš tai 
tikrai ne. Jie laiko mane savo nuosavybe ir turbūt iš dalies 

yra teisūs. Vėl toji nesąmonė dėl narkotikų kontrabandos. 
Parsirasiu namo, kai tik galėsiu. Nors tu manęs nelauk. Lin- 
kėjimai vaikučiams. Visus pabučiuok. Aš irgi, brangioji. Taip 
pat tave myliu. Esi geriausia, supratingiausia iš visų žmonų. 

Puikiai suvaidinta, pamanė Šeiferis ir lengviau atsidu- 
so. Šaunus spektaklis, jei atsižvelgsi į išgertus vaistus. Šei- 
feris atsijungė nuo žmonos, kurios šeimos pinigais apmo- 
kamas namas mieste, atostogos užsienyje, netgi jagas ir, Ži- 
noma, josios prašmatnusis reindžroveris.Jisai surinko mo- 
biliuoju kitą numerį. 

— Daktarė Kasadi, — gana greitai išgirdo jos balsą. Ži- 
nojO, jog tai jis. Paprastai pakeliui pas ją jisai skambindavo 
iš automobilio. Juodu mėgo per telefoną vienas kitą įkai- 
tinti ir priverst nekantrauti. Telefoninis seksas kaip prieš- 
žaismis. 

— Jie ir vėl man užtaisė, — gailiai suinkštė Šeiferis | 
telefoną, tačiau šypsojosi patenkintas savo gabumais itin su- 
dramatinti. 

Trumpa tyla, paskiau: 

— Nori pasakyti, jie užtaisė mums, tiesa? Ar niekaip ne- 
gali išsisukti? Juk tai tik prakeiktas darbas, ir dar toks, ku- 
T10 tu nekenti, Džefai. 

— Juk žinai, kad taip ir padaryčiau, jeigu tik galėčiau. 
Iš tiesų, kaip aš nekenčiu čia būti, bodžiuos: kiekviena aki- 
mirka. O dar blogiau namie, Bū. Dieve, juk kas kas, bet tu 
geriausiai tai žinai. 

Jis įsivaizdavo, kaip Bū kiek suraukia kaktą ir papučia 
lūpas. 

— Iš balso tu užsiplieskęs, Džefri. Ar iš tikrųjų, bran- 
guti? Pavartojai šiandien tabletes? 

— Nebūk įkyri. Žinoma, pavartojau savo vaistus. Aš ir 
esu sujaudintas. Esu užsiplieskęs. Iki pat lubų, jeigu nori 
žinoti. Skambinu tarp prakeiktų darbuotojų pasitarimų. O 
velnias, kaip man tavęs reikia, Bū. Noriu būti tavo viduje, 
giliai viduje. Noriu patekti tavo putytėn, tavo subinytėn, tavo 
burnytėn. Kaip tik dabar apie tai mąstau. Dievaži, čia, savo 

valdiškame kabinete, esu kietas it akmuo. Turiu padaužyti 
tą strypą. Numaldyti. Štai kaip mes, britai, susidorojam su 
tokiais dalykais. 

Bū nusijuokė, ir jis kone persigalvojo jos nenuvilti. 

— Grįžk prie darbo, aš būsiu namie, jeigu anksti baig- 
tum, — pasakė ji. — Man irgi praverstų šiek tiek užsibaigti. 

— Myliu tave, Bū. Tu tokia man gera. 

— Taip, ir tikriausiai galėčiau taip pat gerai tave ap- 
maldyti. 

Išjungė telefoną ir nuvažiavo į slėptuvę Ekingtone. Pa- 
statė jagą garaže šalimais purpurinio-mėlynojo taksi. Už- 
bėgo laiptais viršun persirengti žaidimui. Dievaži, Šeiferiui 
patiko šis slaptasis jo gyvenimas, naktys toli nuo visko ir 
visų, kuriais bodėjos:. 

Šiuo metu jis pernelyg rizikuoja, bet argi tai svarbu. 


21 skyrius 


ŠEIFERIS BUVO VISIŠKAI PRISIPUMPAVĘS nakčiai 
mieste. “Keturi raiteliai" veikia. Bet kas gali šiąnakt nutik- 
ti. Vis dėlto jisai sumojo esąs susitelkęs į save ir mąslus. Akies 
mirksniu galėdavo iš maniakiško tapti depresišku. 

Matė save iš šalies tarsi koks stebėtojas sapne. Kadaise 
buvo anglų žvalgybos agentas, bet dabar, kai šaltasis karas 
baigėsi, iš jo talentų maža naudos. Tik Lusės tėvo įtaka pa- 
dėjo jam išsaugoti darbą. Dankanas Kazensas armiją paliko 
generolu ir dabar buvo daugiaprofilinės pakuotų prekių kor- 
poracijos, užsiimančios detergentų, muilų ir smulkiosios 
parfumerijos realizavimu, prezidentas. Jis mėgo vadinti Šei- 
ferį "pulkininku", pabrėždamas šį tesugebėjus “iškilti iki vi- 
dutinybės". Generolas taip pat mėgo kalbėti apie tai, ko- 
kios spindinčios sėkmės susilaukė du Šeiferio broliai, kurie 
abu versle užkalė milijonus. 

Šeiferis persijungė mintimis vėl į dabartį. Pastaruoju 
metu dažnai taip darydavo, tai nutoldamas, tai priartėda- 
mas nelyginant radijas prasto ryšio zonoje. Giliai įkvėpė, 
kad nusiramintų, paskiau išvarė taksi iš garažo. Po kelių aki- 
mirkų jis įsuko į Rod Ailando aveniu. Vėl buvo bepradedą 
lyti — lengvoje dulksnoje judančių mašinų šviesos atrodė 
išskydusios ir i1mpresionistiškos. 

Šeiferis prišliaužė prie šaligatvio ir sustojo dėl aukšto, 
liekno juodaodžio. Panėšėjo į narkotikų perpardavinėtoją, 
tokie Šeiferiui nereikalingi. Galbūt paprasčiausiai nušaus 
šunsnukį, paskiau išmes kūną. Šios nakties akcijai būtų vi- 
sai neblogai. Sumautas kvaišalų perpardavinėtojas, kurio 
niekas nepasiges. 

— Į oro uostą, — iš aukšto pasakė vyriškis, sėsdamasis į 
taksi. Šunsnukis atsainiai nusipurtė lietaus lašus ant sėdy- 
nės. Paskui užtrenkė įkandin savęs girgždančias taksi dure- 
les ir tučtuojau įniko kalbėtis mobiliuoju. 

Šeiferis nesirengė važiuoti į oro uostą, neturėjo ten pa- 
tekti ir pirmasis jo nakties keleivis. Klausėsi telefoninio po- 
kalbio. Vyriškio balsas buvo sujaudintas, stebėtinai kultū- 
ringas. 

— Manau, aš kaip tik suspėsiu devintai, Leonardai. Tą 
valandą yra "Delta", tiesa? Ačiū Viešpačiui Aukščiausiajam, 
pagavau taksi. Šiaurryčiuose dauguma jų nestoja nors kiek 
arčiau mano vargšės mamelės namų. Paskiau pasirodo tas 
purpurinis-mėlynas laužų laužas džipsi taksi ir — Dievas 
susimylėjo — sustoja prie manęs. 

Jėzau, esąs identifikuotas! Šeiferis tylom prakeikė savo ne- 
sėkmę. Tačiau toksai žaidimas: tai neįtikėtini aukščiai, tai 
šlykščios duobės. Teks nugabenti tą šiknių iki pat oro uos- 
to. Jeigu šis dingtų, tai būtų susieta su purpuriniu-mėlynu 
“laužų laužu džipsi taksi". 

Nuspaudęs akceleratorių, Šeiferis nuskubėjo Naciona- 
linio link. Netgi devintą vakaro oro uostas buvo prikimštas 
mašinų. Šeiferis nusikeikė sau po nosimi. Lijo smarkiai, pro- 
tarpiais dundėjo griaustinis ir blykčiojo žaibai. 

Bandė tramdyti savo kylantį pyktį, vis labiau gendan- 
čią nuotaiką. Prireikė bemaž keturiasdešimties minučių, kol 
nusigavo iki prakeiktojo terminalo ir išleido keleivį. Per tą 
laiką pasinėrė vėl į kitokią fantaziją, patyrė dar vieną di- 
džiulę nuotaikos permainą. Buvo vėl beužsivedąs. 

Vis dėlto gal vertėjo nuvažiuoti pas daktarę Kasadi. Jam 
reikia dar tablečių, ypač ličio. Šiąnakt lyg vėžintųsi karuse- 
le — aukštyn žemyn, aukštyn žemyn. Norėjo stumti dalykus 
kaip galima toliau. Be to, jautėsi išprotėjęs. Aiškiai nebe- 
valdė savęs. 

Bet kas gali nutikti, kai jis tampa toks. Štai čia visa esmė. 
Jisai atsistojo eilėn taksi, laukiančių keleivių atgalios į K.A. 

Kai priartėjo prie eilės priekio, perkūnija sustiprėjo. 
Aukštai virš oro uosto treškėjo žaibai. Po varvančiu tentu 
matė potencialias aukas. Reisai, be abejo, atidedami ir at- 
šaukiami. Iš vietos, kuri nieko nekainavo, jis mėgavosi me- 
lodrama, laukimo įtampa. Dienos auka gali tapti bet kas, 
nuo korporacijos vadovo iki užguito sekretoriaus, o galbūt 
ir visa šeima, grįžtanti iš atostogų Disneilende. 

Bet slinkdamas vis arčiau ir arčiau jis nėsyk nepažvelgė 
į potencialių aukų eilę. Buvo jau bemenk prie pat įsodini- 
mo vietos. Priekyje dar vos pora taksi. Matė eilę akies kam- 
pučiu. Galiausiai neiškentė nemetęs žvilgsnio vogčia. 

Aukštas vyriškis. 

Jis darsyk žvilgtelėjo, nepajėgė susiturėti. 

Baltasis, gal koks nors verslininkas, žingtelėjo nuo ša- 
ligatvio ir buvo besėdąs į taksi. Patylomis keikėsi suirzęs dėl 
lietaus. 

Šeiferis nužvelgė žmogų nuo galvos ligi kojų. Ameri- 
kietis, netoli keturiasdešimties, kupinas puikystės. Galimas 
daiktas, investicijų analitikas ar banko tarnautojas — kaž- 
kas panašaus. 

— Galime važiuoti — kai būsite tam nusiteikęs, — metė 
jam vyriškis. 

— Atleiskite, sere, — atsiprašė Šeiferis ir paslaugiai nu- 
sišypsojo į užpakalinio vaizdo veidrodėlį. 

Jis pažėrė ant priekinės sėdynės kauliukus: šeši! Širdis 
ėmė daužytis. 

Šeši reiškė veikti nedelsiant. Bet jis dar tebėra Naciona- 
linio oro uosto teritorijoje. Viena paskui kitą riedančių ma- 
šinų virtinės ir gausybė farų, visur plieskia skaisčios švie- 
sos. Pernelyg pavojinga, netgi kaip jam. 

Tačiau kauliukai tarė savo žodį. Pasirinkimo nėra. Žai- 
dimas vyksta kaip tik šiuo metu. 

Raudonų galinių šviesų jūra žioravo jam į akis. Visur 
automobiliai. Kaip galima čia tai padaryti? Šeiferį ėmė pil- 
ti prakaitas. 

Tačiau privaląs tai padaryti. Čia visa žaidimo esmė. Pri- 
valąs tai padaryti dabar. Privaląs nužudyti tą šiknių čia pat, 
oro uoste. | 

Jis pasuko į artimiausią automobilių stovėjimo aikšte- 
lę. Negerai. Skriejo siaura asfalto juosta. Viršum galvos vėl 
blykstelėjo žaibas, tarsi pabrėždamas šios akimirkos bepro- 
tiškumą ir sumaištį. 

— Kur, o velniais, važiuojate? — šūktelėjo jam versli- 
ninkas, trenkdamas delnu į sėdynės atkaltę. — Kelias iš oro 
uosto ne čia, asile! 

Šeiferis rūsčiai dėbtelėjo į verslo šliužą užpakalinio vaiz- 
do veidrodėlyje. Įsižeidė, kad buvo apšauktas asilu. Taip pat 
šis šunsnukis jam priminė brolius. 


— Niekur aš nevažiuoju, — šūktelėjo atgal. — Užtat 
jūs važiuojate tiesiai į pragarą! 
— Ką pasakei? — subliuvo verslininkas. — Ką tu man 


ką tik pasakei? 

Vildamasis, kad per perkūnijos griausmus ir automo- 
bilių signalų blerbesį niekas neišgirs, Šeiferis šovė iš savojo 
devynių milimetrų kalibro “Smith 8 Wesson". 

Buvo visas permirkęs nuo prakaito ir baiminosi, kad 
juodame jo veide liks drūžės ir išsiterlios dažai. Tikėjosi, 
kad bet kurią akimirką bus sustabdytas. Laukė, kad polici- 
ninkai apsups taksi. Skaisčiai raudonas kraujas aptaškė visą 
užpakalinę sėdynę ir langą. Verslininkas dryksojo kampe tar- 

si miegotų. Šeiferis nematė, pro kur išlėkė iš taksi kruvina 
kulka. 

Išsigavo iš oro uosto dar nevisiškai išprotėjęs. Atsargiai 
važiavo į Bening Heitsą Pietryčiuose. Negalėjo rizikuoti būti 
sustabdytas už viršytą greitį. Tačiau protas jau drumstėsi, 
gerai nenutuokė, ar teisingai elgiasi. 

Sustojo šalutinėje gatvėje, apžiūrėjo kūną, paskui jį nu- 
rengė. Nusprendė išmesti lavoną atviroje vietoje. Kaip įma- 
nydamas stengėsi būti nenuspėjamas. 

Paskiau skubiai nuvažiavo iš nusikaltimo vietos ir pasu- 
ko namo. 

Nepaliko prie aukos jokio asmens dokumento. Nieko — 
tik kūną. 

Paprasčiausiai šiokia tokia staigmenėlė — Džonas Dou. 


22 skyrius 


GRĮŽAU NAMO IŠ KRISTINOS PUSĘ TRIJŲ paryčiui 
pakilios nuotaikos, laimingas, koks nebuvau jau daugelį me- 
tų. Pagalvojau, ar nepažadinti Nanos ir vaikų, kad galėčiau 
papasakoti jiems naujieną. Troškau išvysti nustebusius jų vei- 
dus. Kaip gaila, kad neparsivežiau namo Kristinos, būtume 
galėję atšvęsti visi kartu. 

Vos tik man įžengus į namus, po kelių kun džių su- 
skambo telefonas. O ne, pagalvojau, tik ne šiąnakt. Iš tele- 
fono skambučių pusę trijų paryčiais nieko gero nesitikėk. 

Pakėliau svetainėje telefono ragelį ir išgirdau Sampso- 
no balsą: 

— Branguti? — sukuždėjo jis. 

— Atstok, — pasakiau. — Pamėgink vėl ryte. Šiąnakt 
pas mane uždaryta. 

— Ne, Aleksai. Tik ne šiąnakt. Atkak į Alabamos ave- 
niu, per tris kvartalus į rytus nuo Diupono parko. Ten ap- 

tiktas kažkoks vyras, nuogas ir negyvas nutekamajame grio- 
velyje. Žmogelis baltasis, prie jo nėra jokių asmens doku- 
mentų. 

Nanai ir vaikams rytą pirmiausiai papasakosiu apie Kris- 
tiną ir save. O dabar privalau vykti. Iki žmogžudystės vie- 
tos automobiliu dešimt minučių kelio kitapus Anakostijos 
upės. Sampsonas laukė manęs prie gatvės kampo. Taip pat 
1 Džonas Dou. 

Ir gyva, piktdžiugiškai nusiteikusi minia. Išmestas šia- 
me rajone nuogas baltojo kūnas sužadino nemenką smalsu- 
mą, mažne tokį pat, kaip pamačius Alabamos aveniu žings- 
niuojant elnią. 

— Draugingasis Vaiduoklis Kasperas* nuimtas, — vienas 
įkyruolis įkišo savo trigrašį, kai mudu su Sampsonu pasilen- 
kėme po geltona plastikine juostele, kuria buvo atitverta nu- 
sikaltimo vieta. Antrame plane dunksojo eilės apgriuvusių 
plytinių pastatų, kurie bemaž atrodė šaukte šaukiantys var- 
dus pražuvusiųjų, užmirštųjų, niekad negavusiųjų šanso. 

Gatvės kampuose čia dažnai telkšo balos, nes lietaus 
kanalizacija kažin ar kada nors valoma. Priklaupiau šalia 
perkreipto nuogo kūno, dalinai mirkstančio nuotėkų šuli- 
nėlyje. Pavandenijusioje vietoje nebus likę padangų žymių. 
Kažin ar žudikas pagalvojo apie tai. 

Mintyse žymėjausi pastabas. Neverta užsirašinėti, aš pri- 
simenu viską. Vyriškio rankų ir kojų pirštų nagai buvo 
išpuoselėti. Nei ant delnų, nei ant padų jokių nuospaudų. 
Nematyt sumušimų ar ryškesnių darkančių žymių, tik žiau- 
ri Šautinė žaizda, nunešusi kairę veido pusę. 

Kūnas stipriai įdegęs, išskyrus glaudžių dengtą dalį. Ap- 
linkui kairį smilių ėjo siauras blyškus ruoželis — veikiausiai 
mūvėtas sutuoktuvinis žiedas, kurio dabar nebuvo. 

Ir jokio asmens dokumento — visai kaip Džeinių Dou 
atvejais. 

Mirtis aiškiai ištikusi dėl vienintelio niokojančio šūvio 

* Populiaraus animacinio serialo “Draugingasis vaiduoklis Kasperas" per- 
sonažas — vaiduoklis, kuris nenorėjo nieko gąsdinti. 

į galvą. Alabamos aveniu buvo pagrindinė nusikaltimo vie- 
ta, — kur aptiktas kūnas, — bet aš įtariau esant antrąją, kur 
auka buvo nužudyta iš tikrųjų. 

— Ką tu manai? — Sampsonas pritūpė visai greta ma- 
nęs. Keliai jam garsiai sutraškėjo. — Kalės vaikas žudikas 
dėl kažko įsiutęs. 

— Iš tiesų keista, kad jis užklydo čion, į Bening Heitsą. 
Nežinau, ar žudikas susijęs su Džeinėmis Dou, bet jeigu taip, 
tai jis norėjo, jog šį mes greitai aptiktume. Šiose vietose 
kūnais atsikratoma Fort Diupono parke. Jis darosi vis keis- 
tesnis. Ir tu teisus, yra labai įpykęs ant pasaulio. 

Mano mintys sparčiai pildėsi pastabomis apie nusikal- 
timo vietą, taip pat įprastu srautu klausimų, kuriuos sau už- 
duoda žmogžudysčių detektyvas. Kodėl reikėjo palikti kū- 
ną gatvės griovelyje? Kodėl ne kokiame nors apleistame pa- 
state? Kodėl Bening Heitse? Ar žudikas juodasis? Tai vis dar 
man atrodė labiausiai tikėtina, tačiau tik labai nedidelį pro- 
centą serijinių žudikų sudaro juodieji. 

Prie manęs ir Sampsono neskubėdamas priėjo seržan- 
tas iš Nusikaltimų vietos brigados. 

— Ko iš mūsų pageidaujate, detektyve? 

Atsigręžiau į nuogą baltojo kūną. 

— Užfiksuokite vaizdajuostėje, nufotografuokite, nu- 
braižykite schemą, — pasakiau. 

— Ir paimti šiek tiek nešvarumų iš nutekamojo griove- 
lio ir nuo šaligatvio? 

— Paimkite viską. Net jeigu jos visai permirkusios. 

Seržantas susiraukė. 

— Viską? Visas tas šlapias šiukšles? 

Alabamos aveniu kalvota, ir tolumoje spindėjo skais- 
čiai apšviestas Kapitolijaus pastatas. Atrodė nelyginant ato- 
kus dangaus kūnas, galbūt rojus. Tai sukėlė man mintis apie 
Vašingtono turtinguosius ir beturčius. 

— Paprasčiausiai paimkite viską. Aš taip dirbu, — pa- 
sakiau. 

DETEKTYVĖ PATSĖ HAMPTON ATVYKO į kraupios 
žmogžudystės vietą apie 2.15. Jefe pavaduotojas pranešė jos 
namų telefonu apie keistą žmogžudystę Bening Heitse, ku- 
ri galėtų sietis su Džeinėmis Dou. Kai kuriais atžvilgiais šioji 
skyrėsi, bet esama pernelyg daug panašumų, kad būtų gali- 
ma jų nepaisyti. 

Ji stebėjo, kaip Aleksas Krosas darbuojasi nusikaltimo 
vietoje. Tiesiog neįtikėtina, kad jis atvyko tokią ankstyvą va- 
landą. Krosas kėlė jai smalsumą, ir jau seniai. Pažinojo iš re- 
putacijos ir sekė keletą jo bylų. Dargi kelias savaites dirbo 
prie tragiško Megės Rozos Dan ir Maiklo Goldbergo pagro- 
bimo. 

Iki šiol Krosas kėlė Patsei prieštaringus jausmus. Buvo 
stotingas ir daugiau nei išvaizdus. Aukštas, tvirtai sudėtas 
vyriškis. Jai atrodė, kad su juo be jokio reikalo ypatingai 
elgiamasi vien todėl, kad buvo teismo psichologas. Patsė 
Hampton turėjo surinkusi apie Krosą pakankamai informa- 
cijos. 

Suprato esanti priskirta pastatyti Krosą į vietą, įveikti 
jį, nusodinti. Žinojo, kad varžovas bus kietas, tačiau taip 
pat žinojo, kad ji vienintelė gali tai padaryti, nes dar nieka- 
da dėl nieko nėra suklupusi. 

Ji pati jau buvo apžiūrėjusi nusikaltimo vietą. Pasiliko 
čia tik todėl, kad netikėtai pasirodė Krosas ir Sampsonas. 

Hampton toliau tyrinėjo Krosą, stebėjo šį kelis sykius 
apeinant žmogžudystės vietą. Fiziškai atrodė impozantiškas, 
taip pat ir jo partneris, kurio ūgis turėtų būti ne mažiau 
kaip šešios pėdos ir devyni coliai. Krosas buvo šešių pėdų ir 
trijų colių, svėrė kokius du šimtus svarų. Atrodė jaunesnis 
pagal savo amžių — keturiasdešimt vienerius metus. Matyt, 

vra gerbiamas čia dalyvaujančių policijos patrulių ir netgi 
greitosios pagalbos personalo. Jis paspaudė keliems rankas, 
patapšnojo pečius, kartkartėm su kuriuo nors iš besidar- 
buojančių nusikaltimo vietoje apsimainydavo šypsena. 

Tačiau Hampton atrodė, kad tai dalis jo vaidybos. Šiais 
laikais visi vaidina, ypač Vašingtone. Kroso vaidyba — aiš- 
kiai jo charizmatiškumas ir žavesys. 

Po šimts, ir ji pati vaidina. Stengiasi dėtis negrėsminga 
ir "moteriška", o paskiau pasirodyti visai kitaip, nei iš jos 
tikėjosi vyriškosios lyties atstovai policijoje. Paprastai už- 
klupdavo juos nepasirengusius. Kai departamente ji kilo 
karjeros laiptais, vyrai sumojo, kad galinti būti kieta. Taigi, 
kaip netikėta, kaip netikėta! Ji dirbdavo ilgiau už bet kurį 
kitą; būdavo kur kas kietesnė už vyrus; ir niekados neben- 
draudavo su kitais farais. 

Tačiau kartą padarė vieną didelę klaidą. Įsilaužė be or- 
derio į žmogžudyste įtariamojo automobilį, ir buvo sučiup- 
ta kito detektyvo, pavydaus senyvo vyriškio. Štai kaip Pit- 
menas pagavo ją ant kabliuko ir dabar neketino paleisti. 

Maždaug be ketvirčio trečią Patsė nuėjo prie savojo miš- 
ko žalumos "Explorer", pakeliui pastebėdama, kad jį reiktų 
nuplauti. jau turėjo keletą minčių dėl negyvėlio gatvėje. Ir 
nė kiek neabejojo, kad Krosą įveiks. 


MIRTIS JOJA PA 


24 skyrius 


DŽORDŽAS BAJERIS iš “Keturių raitelių" buvo Badas. 
Septynerius metus dalyvavo fantazijos žaidime, ir šis jam 
patiko. Bent iki pastarojo meto, kai Džefris Šeiferis ėmė da- 
rytis nebevaldomas. 

Badas fiziškai niekuo nekrito į akis, buvo apie penkių 
pėdų aštuonių colių ūgio, svėrė šimtą devyniasdešimt sva- 
rų. Pilvotas, plinkantis, su vielinių rėmelių akiniais, jis ta- 
čiau suvokė savo išvaizdą esant apgaulinga ir gyveno sąskaita 
tų, kurių buvo nepakankamai vertinamas. Tokių žmonių kaip 
Džefris Šeiferis. 

Ilgo skrydžio lėktuvu iš Azijos į Vašingtoną metu jis ke- 
lis kartus iš naujo perskaitė keturiasdešimties puslapių Šei- 
ferio dosjė. Iš jos viską sužinojo apie Šeiferį, taip pat apie 
jo vaidinamą personažą, Mirtį. Daleso oro uoste prasima- 
nyta pavarde išsinuomojo tamsiai mėlyną fordą sedaną. Kol 
trisdešimtį minučių važiavo į miestą, tebebuvo viskam abe- 
jingas ir susitelkęs į save. 

Tačiau jis taip pat buvo ir neramus: nerimavo dėl visų 
Raitelių, bet ypač dėl savęs. Juk kaip tik jam teks stoti prieš 
Šeiferį, ir jaudinosi, kad Šeiferis gali išprotėti, įsisiautėti 
visų jų akyse. 

Džordžas Bajeris kadaise buvo M žmogus — MI 6 — ir 
tarnyboje pažinojo Šeiferį. Atvyko į Vašingtoną asmeniškai 
patikrinti Šeiferio. Kiti žaidėjai įtarė, kad Džefris, galimas 
daiktas, išprotėjo, kad nebežaidžia pagal taisykles ir kelia 
rimtą grėsmę jiems visiems. Kadangi Bajeris kažkada baza- 
vosi Vašingtone ir pažinojo miestą, būtent jam ir derėjo ten 
vykti. 

Bajeris nenorėjo rodytis Masačusetso aveniu Britanijos 
ambasadoje, bet pasišnekėjo su keliais draugais, kurie, ži- 

nojo, apie šį užmegztą kontaktą tylės. Kaip ir tikėjosi, Ži- 
nios apie Šeiferį buvo prastos. Šis greta santuokos susitiki- 
nėjo su kitomis moterimis ir visai nesislapstė. Buvo viena 
psichologė, podraug ir sekso terapeutė, ir pastebėta, kad 
keletą sykių per savaitę jis lankosi pas ją, dažnai ir darbo 
valandomis. Sklandė gandas, kad smarkiai geria ir galbūt 
vartoja kvaišalus. Bajeris įtarė pastaruosius. Juodu su Šei- 
feriu praeityje buvo draugai ir atsiėmė savo dalį kvaišalų 
tarnaudami Filipinuose i ir Tailande. Žinoma, tuomet jie bu- 
vo jaunesni ir kvailesni — arba šitai buvo tiesa bent Bajerio 
atžvilgiu. 

K.A. policija neseniai buvo pateikusi ambasadai skun- 
dą dėl nutrūktgalviško vairavimo įvykio. Galimas daiktas, 
Šeiferis tuo metu vairavo apsvaigęs. Dabartinės jo pareigos 
ambasadoje minimalios, ir jį būtų atleidę ar išsiuntę Angli- 
Jon, jeigu ne uošvis generolas Dankanas Kazensas. Kaip bai- 
siai Šeiferis sujaukęs savo gyvenimą! 

Tačiau ne tai blogiausia, tiesa, Džefri? — mąstė Džordžas 
Bajeris, važiuodamas į šiaurrytinę Vašingtono dalį, žinomą 
kaip Ekingtono Pleisas. — Esama kai ko daugiau, ar ne, mie- 
las vaikine? Ir kur kas blogesnio, nei ambasada mano. Veikiau- 
s1a1 tai didžiausias skandalas ber visą ilgą Saugumo tarnybos is- 
toriją, 17 tu pačiame Jo viduryje. Bet, aišku, taip pat ir aš. 

Sustodamas prieš šviesoforą, Bajeris užsirakino automo- 
bilio dureles. Rajonas atrodė didžiai įtartinas, kaip ir tokia 
didžiuma Vašingtono šiais laikais. Kokia apgailėtina, pami- 
šėliška šalimi tapo Amerika. Kokia puiki priebėga Šeiferiui. 

Toliau slinkdamas aiškiai žemesnių klasių rajonais, Ba- 
das dėmėjosi nykių gatvių vaizdus. Nebuvo nė ko lyginti su 
Londonu. Eilių eilės dviaukščių raudonplyčių sodo namu- 
kų, daugelis jų siaubingai reikalingi remonto. Ne tiek mies- 
tiškas nykulys, kiek miestiška apatija. 

Priekyje jis išvydo Šeiferio irštvą ir sustojo prie šaligat- 
vio. Iš įmantrios fantazijos pasakojimų, kuriuos Šeiferis rez- 
gė savo kompanionams žaidėjams, tiksliai žinojo slėptuvės 
vietą. Žinojo adresą. Dabar jam tereikėjo sužinoti dar vieną 

dalyką: žmogžudystės, kurias Džefris teigė įvykdęs — fan- 
tazijos ar tikrovė? Nejau šis iš tiesų šaltakraujis žudikas vei- 
kia čia, Vašingtone? 

Bajeris nuėjo prie garažo durų. Sugaišo vos mirksnį, 
kad parinktų raktą ir patektų vidun. 

Tiek daug buvo girdėjęs apie “Košmarų mašiną", pur- 
purinį-mėlyną taksi, kuriuo Šeiferis naudojosi žmogžudys- 
tėms vykdyti. Dabar žvelgė į jį. Taksi buvo tikras kaip ir jis 
pats. Taigi sužinojo tiesą. Džordžas Bajeris palingavo galvą. 
Šeiferis visus tuos žmones nužudė. Tai jau nebe žaidimas. 


25 skyrius 


LAIPTAIS BAJERIS UŽPŪŠKAVO Į SLAPTĄJĮ BUTĄ. 
Rankos ir kojos jam apsunko, šiek tiek maudė krūtinę. Sun- 
kiai kas buvo matyti. Jis nuleido žaliuzes ir ėmė dairytis ap- 
linkui. 

Žaidimo metu Šeiferis kelis kartus buvo pagyrūniškai 
aprašęs garažą ir taksi. Puikavosi turima slėptuve ir prisie- 
kinėjo kitiems žaidėjams, kad ji reali, o ne kokia nors vaid- 
menų žaidimo fantazija. Džefris atvirai kvietė ją pamatyti 
patiems, ir štai todėl Bajeris dabar Vašingtone. 

Ką gi, Džefri, slėptuvė tikra, sutiko jis. Tu šalčių šalčiau- 
sias žudikas. Juk neblefavai, tiesa? 

Tą vakarą dešimtą Bajeris išsivarė Šeiferio taksi. Rak- 
tukai buvo viduje bemaž tarsi iššūkis. Ar tikrai? Jis nuspren- 
dė turįs naktį patirti lygiai tą pat kaip ir Šeiferis. Pasak Džef- 
rio, pusė žaidimo smagumo sudarė priešžaismis — kai pa- 
sitikrini galimybes, kai prieš darydamas ėjimą matai visą 
žaidimo lentą. 

Nuo dešimtos iki pusės vienuoliktos Bajeris tyrinėjo 
K.A. gatves, tačiau nepaemė jokio keleivio. Buvo užsidėjęs 
lentelę su užrašu "nedirbu". Kas ber žaidimas, važiuodamas 

vis mąstė Bajeris. Ar štai šitaip veikia Džefris? Ar šitaip jaučia- 
si bastydamasis po miestą ? 

Iš svajonių jį pažadino kažkoks senas valkata suplota 
skrybėle, išstūmęs gatvėn prieš pat automobilio nosį karu- 
tį, prikrautą skardinėlių ir kitų perdirbamųjų atliekų. Atro- 
dė, šiam visai tas pat, bus suvažinėtas ar ne, bet Bajeris stip- 
riai numynė stabdžius. Tai vėl jį privertė pagalvoti apie Šei- 
ferį. Nejaugi riba tarp gyvybės ir mirties Džefriui visiškai 
išnykusi? 

Bajeris atsargiai slinko toliau. Pravažiavo bažnyčią. Bai- 
gėsi pamaldos, ir žmonės skirstėsi. 

Jisai sustabdė automobilį dėl patrauklios juodaodės mė- 
lyna suknele ir priderintais aukštakulniais. Troško įsitikin- 
ti, kaip turėtų jaustis šioje situacijoje Šeiferis — Mirtis. Ne- 
pajėgė atsispirti pagundai. 

— Labai jums dėkui, — pasakė moteris, įsmukdama tak- 
si galan. Atrodė tokia padori ir respektabili. Vogčia jis ap- 
žiūrinėjo ją veidrodėlyje. Viršuje neturi daug ką pasiūlyti. 
Nors veidukas gana dailus. Ilgos rudos kojos aptemptos per- 
matomomis kojinėmis. Jis bandė įsivaizduoti, ką dabar da- 
rytų Šeiferis, tačiau nesisekė. 

Šeiferis gyrėsi žudąs žmones skurdesnėse Vašingtono da- 
lyse, nes vis tiek niekam tie nerūpėjo. Bajeris įtarė, kad Džef- 
ris sakė tiesą. Šį tą žinojo apie Šeiferį iš tų laikų, kai juodu 
gyveno Tailande ir Filipinuose. Žinojo giliausias, tamsiau- 
sias Šeiferio paslaptis. 

Bajeris parvežė patrauklią ir taisyklingai kalbančią juo- 
dąją moterį į namus ir pralinksmėjo, už keturių dolerių ke- 
lionę gavęs iš jos šešiasdešimt centų arbatpinigių. Lygiai 
penkiolika procentų viršaus. Jis paėmė pinigus ir manda- 
giai padėkojo. 

— Anglas taksistas, — nusistebėjo ji. — Keista. Gero 
vakaro. 

Važinėjosi ilgiau nei iki antros paryčiui. Gėrėjosi vaiz- 
dais, žaidė svaiginamą žaidimą. O paskiau vėl gavo sustoti. 
Prie kampo dvi jaunos merginos kvietė taksi. Rajonas vadi- 

nosi Šo, ir, sprendžiant iš kai kurių požymių, visai netoliese 
— Hovardo universitetas. 

Merginos buvo lieknos, gundančios, su aukštakulniais 
batais ir blizgančiais drabužiais, kurie tamsoje švytėjo. Vie- 
na jų segėjo trumputėlaičiu mini sijonėliu, ir kai Bajeris su- 
stojo keleivių paimti, matė juodų ar tamsiai mėlynų batų- 
kojinių viršutinius kraštus. Veikiausiai kekšelės — mėgstamiau- 
sios Šeiferio aukos, pagalvojo sau Bajeris. 

Antra prostitutė buvo dargi gražesnė ir seksualesnė už 
pirmąją. Su baltais aukštakulniais sandalais, sportinėmis bal- 
tomis kelnaitėmis su juostomis šonuose, mažutėliais mėly- 
nos maskuojamos spalvos marškučiais. 

— Kur važiuojame? — paklausė Bajeris, kai jos pribė- 
go prie taksi. 

Kalbėti suskato mergina su mažutėlaičiu mini sijonė- 
liu: 

— Mes važiuojame į Prinstono aikštę. Tai Petvorte, bran- 
guti. Paskiau tu važiuoji sau, — pasakė ji ir atkraginusi gal- 
vą pašaipiai nusijuokė. Bajeris suprunkštė sau po nosimi. 
Buvo bepradedąs įsijausti į šį žaidimą. 

Merginos įsėdo, ir Bajeris nesusiturėjo neapžiūrėjęs jų 
veidrodėlyje. Jo žvilgsnį pagavo toji viliūgė su mini sijonė- 
liu. Pasijautė lyg mokinukas, šis pojūtis svaigino, ir jis ne- 
nusuko žvilgsnio nuo josios akių. 

Ji atsainiai parodė jam pirštu nepadorų ženklą. Jis vis 
tiek nesiliovė žiūrėjęs. Negalėjo nežiūrėti. Vadinasi, štai ką 
Jausdavo Šeiferis. Tai išties žaidimų žaidimas. 

Nepajėgė atplėšti akių nuo merginų. Širdis daužėsi. 
"Mini sijonėlis" vilkėjo glaudžiai aptemptais dryžuotais 
Marškučiais. Ilgi jos nagai nupurkšti kivio ir mango spalvo- 
mis. Prie diržo turėjo prisisegusi pranešimų gaviklį. Ir tur- 
būt revolverį rankinuke. 

Kita mergina nedrąsiai jam nusišypsojo. Atrodė nekal- 
teshė. Ar iš tikrųjų tokia buvo? Tarp jaunų jos krūtų kada- 
Tavo vėrinys su užrašu MERGYTĖ. 

Jeigu jos važiuoja į Petvortą, veikiausiai ieško klientų. 

Buvo tikrai jaunos ir gundančios, šešiolikinės septynioliki- 
nės. Bajeris jau įsivaizdavo su merginomis besimylįs, ir šis 
reginys ėmė priveikti jo vaizduotę. Žinojo, kad derėtų elg- 
tis atsargiai. Gali imti nebevaldyti situacijos. Juk žaidžia Šei- 
ferio žaidimą, tiesa? Ir šis labai jam patinka. 

— Turiu jums pasiūlymą, — tarė jis “mini sijonėliui". 

— Tvarka, branguti, — atsakė ši. — Po šimtuką kiek- 
vienai. Ir dar už mūsų kelionę į Petvortą. Toks mano pasiū- 
lymas tau. 


26 skyrius 


ŠEIFERIUI PATIKO ŽINOTI, kada kuris nors iš kitų 
žaidėjų keliaudavo, vpač jeigu šie vykdavo į Vašingtoną. Jam 
kainavo nemažai vargo įsilaužti į jų kompiuterius, kad ga- 
lėtų visus sekti. Neseniai Badas nusipirko bilietus į lėktuvą, 
1r dabar buvo čia, K.A. Kodėl? 

Nebuvo sunku sekti Džordžą Bajerį, kai tik šis atsirado 
mieste. Šeiferis vis dar pakankamai gerai gebėjo tą daryti; 
juk per savo metus Tarnyboje įgijo nemenką sekimo ir ste- 
bėjimo praktiką. 

Jam buvo neramu, kad Badas nusprendė "persikirsti" 
su jo fantazija. Retsykiais žaidime pasitaikydavo persikirti- 
mų, tačiau retai. Abu žaidėjai privalėjo susitarti iš anksto. 
Badas aiškiai laužė taisykles. Ką jis žinojo ar tarėsi žinąs? 

O vėliau Bajeris ne juokais jį nustebino. Ne tik apsilan- 
kė Šeiferio slėptuvėje, bet netgi pasiėmė pasivažinėti taksi. 
Kokį velnią jis krečia? 

Šiek tiek po antros paryčiui Šeiferis stebėjo į džipsi taksi 
Šo rajone įsėdant dvi merginas. Nejaugi Bajeris mėgdžio- 
ja? O gal spendžia Šeiferiui kokius nors spąstus? Arba dar 
kas nors visai kita? 

Bajeris nuvežė merginas į S gatvę, netoli nuo ten, kur 

jas paėmė. Užlipo paskui jas užtemdytais senoko pastato su 
rausvojo smiltakmenio fasadu laiptukais, ir visi trys dingo 
viduje. 

Per dešinę ranką jis turėjo permestą mėlyną alpinukę, 
ir Šeiferis įtarė, kad po striuke pistoletas. Dievuliau! Baje- 
ris pasiėmė abi jas. Gatvėje bet kas galėjo juos pastebėti. 
Galėjo įsidėmėti taksi. 

Šeiferis pastatė automobilį gatvėje. Laukė ir stebėjo. 
Negerai, kad yra šioje Šo dalyje, ypač be savosios maskuo- 
tės Ir prie jaguaro vairo. Palei gatvę rikiavosi keletas senų 
griūvančių smiltakmenio pastatų ir pora lentomis užkaltų, 
grafitais išmargintų lūšnų. Lauke — nė gyvos dvasios. 

Viršutiniame aukšte išvydo užsižiebiant šviesą ir supra- 
to, kad Bajeris nusivedė ten abi merginas. Veikiausiai tai jų 
butas. 

Jisai stebėjo pastatą nuo antros iki beveik ketvirtos. Ne- 
pajėgė atplėšti akių. Laukdamas įsivaizdavo dešimtis varian- 
tų, kurie būtų galėję atvesti čion Badą. Įdomu, ar ir kiti 
Vašingtone? Arba galbūt Badas veikia vienas? Nejau jis kaip 
tik šiuo metu žaidžia "Keturis raitelius"? 

Šeiferis laukė ir laukė, kol Bajeris pasirodys iš namo. 
Bet šis vis neišėjo, ir Šeiferis tolydžio labiau nekantravo, 
rūpinosi bei niršo. Nenustygo vietoje. Sunkiau ir sunkiau 
alsavo. Jį kamavo šiurpios, paranojiškos fantazijos apie tai, 
ką Bajeris galėjo ten viršuje padaryti. Ar nužudė tas dvi mer- 
ginas? Paėmė jų asmens dokumentus? Gal tai spąstai? Vei- 
kiausiai taip. Kas gi kita galėtų būti? 

Džordžas Bajeris vis dar nesirodė. 

Šeiferis nebeiškentė. Išlipo iš jaguaro. Stovėjo gatvėje 
ir spitrijo viršun į buto langus. Kažin ar ir jis nėra stebi- 
mas? Jautė spąstus, svarstė, ar nevertėtų pabėgti. 

Viešpatie, kurgi, po šimts, Bajeris? Kokį žaidimą Badas 
sugalvojo? Ar yra užpakalinis išėjimas iš pastato? Jeigu taip, 
tai kodėl paliko taksi kaip įkaltį? Įkaltį! Kad jį kur velniai! 

Bet štai pagaliau jis išvydo Bajerį paliekant pastatą. 
Anas skubai perėjo S gatvę, įsėdo į taksi ir nuvažiavo. 

Šeiferis nusprendė užlipti laiptais viršun. Nurisnojo prie 
daugiabučio ir rado medines paradines duris neužrakintas. 
Užskubėjo aukštyn stačiais įvijais laiptais. Vienoje rankoje 
turėjo žibintuvėlį ir užžiebė jį. Kitoje nešėsi pusautomatį. 

Šeiferis nusigavo iki ketvirto aukšto. Iškart atpažino, 
katras iš dviejų butų kaip tik tas. Ant suaižėjusių ir subrai- 
žytų durų buvo pritvirtintas reklaminis Merės Dž. Blaidž* 
albumo Kas ta: 411? plakatas. Merginos gyveno čia. 

Jis pasuko rankeną ir atsargiai stumtelėjo duris. Nu- 
kreipė parengtą ginklą vidun. 

Viena iš jaunųjų merginų išėjo iš vonios kambario su 
apsuktu apie galvą juodu pūkuotu rankšluosčiu, be nieko 
daugiau. Karštas kadriukas su įžūliai styrančiais papyčiais. 
Dievuliau, Badas bus užmokėjęs už tai. Kas per kvailys! Kas 
per pimpalas! 

— Kas, po velnių; jūs toks? Ką čia veikiate? — piktai 
sušuko mergina. 


*w Se 


tavęs ir tavo gražutės draugužės. 


27 skyrius 


PARVAŽIAVAU NAMO Iš DŽONO DOU NUŽUDYMO 
VIETOS šiek tiek po pusės keturių. Nuėjau miegoti, tačiau 
nustačiau žadintuvą pusei septynių. Suspėjau atsikelti prieš 
vaikams išeinant mokyklon. 

Dar nespėjus man nulipti laiptais iki pat apačios ir 
įžengti virtuvėn, Dženė neiškentė nepaerzinusi: 

— Kažkas praeitą naktį labai, labai, labai vėlai parsi- 
bastė. 


* Blige, Mary J. — juodaodė ritmenbliuzo stiliaus dainininkė, debiutavusi 
1992 m. 

Toliau sau pėdinau žemyn ir pamačiau ją ir Deimoną 
pusryčių kamputyje kartu su Nana. 

— Kažkas iš tiesų atrodo lyg vėlai gulęs, — kaip įprasta 
iš savo aukštumų pakomentavo Nana. 

— Kažkam knieti vis kabinėtis, — atkirtau, kad juos nu- 
tildyčiau. — Klausykit, prieš išvykstant jums į mokyklą, tu- 
riu pasakyti kai ką svarbaus. 

— Gerai elkitės. Klasėje visad būkite dėmesingi, net jei- 
gu mokytojas nuobodus. Denkitės kaire, jeigu mokyklos kie- 
me prieitų iki muštynių, — mirktelėjusi pabandė spėti Dženė. 

Užverčiau aukštyn akis. 

— Štai ką norėjau pasakyti. Šiandien turite būti ypač 
malonūs poniai Džonson. Suprantate, praeitą naktį Kristi- 
na sutiko tekėti už manęs. Turbūt tai reiškia, kad ji teka už 
mūsų visų. 

Ir tuomet virtuvėje visa tapo vien glėbesčionėm ir gar- 
siais valio. Vaikai visą mane ištepliojo šokoladiniu pienu ir 
kiaulienos taukais. Niekad nemačiau Nanos laimingesnės. 
Ir aš jaučiausi lygiai taip pat. Gal netgi geriau už juos. 

Galiausiai tąryt ištrūkau į darbą. Džono Dou žmogžu- 
dystėje šiek tiek pasistūmėjau į priekį ir antradienį anksti 
rytą sužinojau, kad vyriškis, kurio kūnas buvo išmestas Ala- 
bamos aveniu — tai trisdešimt ketverių metų amžiaus moks- 
linis apžvalgininkas Franklinas Odenkerkas. Jis priklausė 
Kongreso mokslinei tarnybai ir dirbo Kongreso bibliotekoje. 

Mes neperdavėme naujienos spaudai, tačiau vos tik ją 
sužinojęs informavau vyriausiojo detektyvo Pitmeno biurą. 
Pitmenas vis tiek sužinotų. 

Kai tik turėjau aukos pavardę, informacija kaupėsi spar- 
čiai ir kaip paprastai buvo liūdna. Odenkerkas vedęs, turė- 
jo tris vaikučius. Parskrido vėlyvuoju reisu iš Niujorko, kur 
Rokfelerio institute skaitė paskaitą. Lėktuvas nutūpė laiku, 
ir Odenkerkas išsilaipino Nacionaliniame oro uoste apie de- 
šimtą. Kas vėliau jam nutiko, buvo paslaptis. 

Likusią savaitės dalį buvau užsiėmęs žmogžudystės by- 
la. Apsilankiau Kongreso bibliotekoje ir nuėjau į naujausią 

jos dalį, Džeimso Medisono pastatą Nepriklausomybės ave- 
niu. Pasikalbėjau beveik su tuzinu Frenko Odenkerko ben- 
dradarbių. 

Jie buvo mandagūs ir linkę padėti. Man pakartotinai 
pasakė, kad Odenkerkas, nors retsykiais ir išdidokas,.ap- 
skritai buvo visų mėgstamas. Nežinoma, kad vartotų kvai- 
šalus ar nesaikingai išgėrinėtų, taip pat nežinoma, kad azar- 
tiškai loštų. Buvo ištikimas žmonai. Įstaigoje, kiek ten dir- 
bo, nebuvo įsivėlęs į jokį rimtesnį konfliktą. 

Jis priklausė Švietimo ir socialinės rūpybos sektoriui ir 
daug laiko praleisdavo įspūdingoje Pagrindinėje skaityklo- 
je. Nebuvo jokių aiškių jo žmogžudystės motyvų, ko aš ir 
bijojau. Nužudymo braižas maždaug atitiko Džeinių Dou at- 
vėjus, bet, žinoma, vyriausiasis detektyvas nenorėjo to gir- 
dėti. Pasak jo, nėra jokio Džeinių Dou žudiko. Kodėl? To- 
dėl, kad jis nenorėjo permesti dešimčių detektyvų į Pietry- 
čius ir pradėti plataus masto tyrimą, remdamasis vien tik 
mano instinktais ir vidine nuojauta. Esu girdėjęs Pitmeną 
juokaujant, kad Pietryčiai — ne jo mesto dalis. 

Prieš palikdamas Medisono pastatą, negalėjau nesustoti 
1r darsyk neapžiūrėti Pagrindinės skaityklos. Ji buvo ką tik 
atnaujinta, o po darbų pabaigos mano čia nesilankyta. 

Atsisėdau prie skaitytojo stalelio ir žvelgiau į nuostabų 
kupolą aukštai sau virš galvos. Aplinkui salę rikiavosi ketu- 
riasdešimties valstijų herbų vitražai podraug su bronzinė- 
mis įžymių asmenybių statulomis, tarp jų Mikelandželo, Pla- 
tono, Šekspyro, Edvardo Gibono ir Homero. Galėjau įsivaiz- 
duoti čia darbuojantis vargšą Frenką Odenkerką, ir tai man 
nedavė ramybės. Kodėl jis buvo nužudytas? Ar tai Žebenkš- 
ties darbas? 

Odenkerko mirtis baisiai sukrėtė visus, kurie kartu su 
juo dirbo, ir pora bendradarbių, kalbėdamiesi su manimi 
apie šią žmogžudystę, palūžo. 

Manęs anaiptol neviliojo pokalbis su ponia Odenkerk, 
tačiau vėlyvą penktadienio popietę 295-uoju ir 210-uoju ke- 
liais nuvažiavau į Forest Heitsą. Krisė Odenkerk buvo na- 

mie su savo motina ir vyro tėvais, kurie atskrido iš Brierklif 
Menoro Niujorko valstijos Vestčesterio apygardoje. Jie man 
papasakojo tą patį kaip ir žmonės Kongreso bibliotekoje. 
Niekas iš šeimynykščių nežinojo, kad kas nors norėtų pa- 
kenkti Frenkui. Jis buvo mylintis tėvas, pasirengęs padėti 
vyras, rūpestingas sūnus bei žentas. 

Odenkerko namuose sužinojau, kad velionis išvykdamas 
vilkėjo žaliu lengvo audinio kostiumu, kad jo darbinis susi- 
tikimas Niujorke užsitęsė ir kad beveik dvi valandas vėlavo, 
iki nusigavo į La Guardijos oro uostą. Paprastai parvažiuoti 
į namus Vašingtone jis oro uoste nusisamdydavo taksi, nes 
reisai dažnai vėluodavo. 

Dar prieš važiuodamas į Forest Heitsą, į oro uostą nu- 
siunčiau du detektyvus. Jie visiems kaišiojo Odenkerko nuo- 
traukas, kalbėjosi su avialinijos personalu, oro uosto dar- 
buotojais, nešikais, taksi dispečeriais ir taksistais. 

Apie šeštą nuvykau į teismo medicinos biurą sužinoti 
skrodimo rezultatų. Buvo išdėliotos visos nusikaltimo vie- 
tos fotografijos ir eskizai. Skrodimas truko apie pustrečios 
valandos. Kiekviena Frenko Odenkerko kūno ertmė buvo 
kruopščiai ištyrinėta, išimtos smegenys. 

Apie pusę septynių pasišnekėjau su teismo medike, kai 
ši buvo bebaigianti darbuotis prie Odenkerko. Vadinosi An- 
dželina Tores, pažinojau ją daugel metų. Abu pradėjome 
tarnybą maždaug tuo pat laiku. Andželina buvo trupučiuką 
žemesnė nei penkių pėdų ir šlapia šlaputėlė, veikiausiai svė- 
re apie devyniasdešimt svarų. 

— Ilga diena, Aleksai? — paklausė ji. — Atrodai nusi- 
baigęs ir suvargęs. 

— Ir tau 1lga, Andželina. Tačiau atrodai gerai. Kad ir 
mažutė, bet gerai. 

Ji linktelėjo, išsišiepė, paskiau ištiesė mažutes laibas 
rankas sau virš galvos. Tyliai sudejavo, išreikšdama maždaug 
tą patį, ką ir aš jaučiau. 

— Jokių man staigmenėlių? — paklausiau leidęs jai ne- 
trukdomai pasirąžyti ir išbėdoti savo širdutę. 

Aš nieko nesitikėjau, bet ji turėjo šiokią tokią naujieną. 

— Tik viena staigmenėlė, — pranešė Andželina. — Po 
mirties juo iškrypėliškai pasinaudota. Kažkas užsiėmė su juo 
seksu, Aleksai. Mūsiškis žudikas, regis, mėgsta abejaip. 


28 skyrius 


TĄ VAKARĄ, kai važiavau namo, man reikėjo atitrūkti 
nuo žmogžudystės bylos. Mąsčiau apie Kristiną, ir tatai buvo 
kur kas geriau, lengviau manųjų smegenų kaktinei skilčiai. 
Aš netgi išjungiau savo pranešimų gaviklį. Dešimt ar pen- 
kiolika minučių nenorėjau, kad kas nors mane blaškytų. 

Nors pastaruoju metu ji apie tai nešnekėjo, vis tiek jau- 
tė, kad mano darbas pernelyg pavojingas. Bėda ta, kad ji 
buvo visiškai teisi. Kai kada mane apimdavo nerimas, jog 
galiu palikti Deimoną ir Dženę, o dabar taip pat ir Kristi- 
ną, vienut vienus pasaulyje. Važiuodamas pažįstamomis piet- 
rytinės dalies gatvėmis netoliese Penktosios svarsčiau, ar iš 
tikrųjų galėčiau mesti darbą policijoje. Jau buvau mąstęs, 
kad reikėtų pereiti privačion praktikon ir dirbti psicholo- 
gu, bet nieko nesiėmiau. Veikiausiai tai reiškė, kad iš teisy- 
bės to nenorėjau. 

Kai pusę aštuonių parvažiavau namo, Nana, sėdėjo ant 
priebučio prie paradinių durų. Atrodė suirzusi, tokia jos mi- 
na man netgi labai gerai pažįstama. Ji vis dar geba privers- 
ti mane jaustis lyg devynmetį ar dešimtmetį ir yra kaip tik 
toji, kuri viską geriausiai išmano. 

— Kur vaikučiai? — šūktelėjau vos tik atidaręs dureles 
ir lipdamas iš automobilio. Sulūžęs Betmeno ir Robino ait- 
varas vis dar tebekybojo kiemo medyje, ir aš pyktelėjau ant 
savęs, kad nenukėliau jo dar prieš porą savaičių. 

— Pristačiau abu prie kriauklės, plauna indus, — atsa- 
kė Nana. 

— Atleisk, kad praleidau pietus. 

— Pasakyk tai savo vaikams, — susiraukė Nana rūsti 
kaip audra. Klastingumu ji beveik prilygsta uraganui. — Ver- 
čiau pasakyk jiems tuojau pat. Ką tik skambino tavo drau- 
gužis Sampsonas. Taip pat ir tavo tėvynainis Džeromas Ter- 
menas. Vėl žmogžudystės, Aleksai. Pavartojau daugiskaitą, 
jeigu kartais neatkreipei dėmesio. Sampsonas laukia tavęs 
vadinamojoje nusikaltimo vietoje. Du lavonai Šo, netoliese 
Hovardo universiteto, kas galėtų pagalvoti. Dar dvi negy- 
vos juodosios merginos. Nejau tai nesiliaus? Pietryčiuose 
niekad nesiliauja. 

Ne, niekad. 


29 skyrius 


ŽMOGŽUDYSTĖS VIETA buvo senas griūvantis rausvojo 
smiltainio pastatas prastojoje Šo rajono S gatvės atkarpoje. 
Visur aplinkui gyvena nemažai koledžų jaunimėlio, taip pat 
kai kurie iš neseniai įsigijusiųjų specialybes — tai daugiausia 
viduriniosios klasės kvartalas. Pastaruoju metu problema čia 
tapo prostitucija. Anot Sampsono, dvejetas žuvusių merginų 
buvo prostitutės, kurios kartkartėmis darbuodavosi kaimynys- 
tėje, bet dažniausiai vertėsi savo amatu Petvorte. 

Nusikaltimo vietoje stovėjo tik vienas budintis polici- 
jos automobilis ir greitosios pagalbos furgonas. Prie para- 
dinio prieangio sargybą ėjo policininkas, kuris, regis, buvo 
pasirengęs nepraleisti vidun jokių trukdytojų. Jaunas, kū- 
dikiško veido, glotnios, šviesiai rusvos odos. Nepažinojau 
jo, tad kyštelėjau savąjį detektyvo ženklelį. 

— Detektyvas Krosas. — Policininkas krenkštelėjo. Supra- 
tau, kad buvo girdėjęs apie mane. — Ką iki šiol turime? — 
paklausiau prieš įeidamas vidun, kur teks plumpuoti sta- 
čiais laiptais į ketvirtą aukštą. — Ką žinote, pareigūne? 

— Viršuje dvi negyvos merginos. Matyt, abi prostitu- 
tės. Viena iš jų čia gyveno. Apie žmogžudystes telefonu 
pranešė anonimas. Gal kaimynas, gal sąvadautojas. Jiedvi 
šešiolikos septyniolikos ar dar jaunesnės. Kaip gaila. Jos to 
nenusipelnė. 

Linktelėjau, giliai atsidusau, o paskiau greitai užkopiau 
stačiais, įvijais, girgždančiais laiptais į ketvirtą aukštą. At- 
vejus, susijusius su prostitutėmis, policijai būna sunku tirti, 
ir svarsčiau, ar Žebenkštis tą žinojo. Vidutiniškai kekšelė Pet- 
vorte gali pasitvarkyti tuziną ar daugiau kartų per naktį, o 
šitai vien ant jos kūno palieka nemažai teisminių įkalčių. 

Buto 4A durys buvo plačiai atlapotos, ir galėjau matyti 
vidų. Viengungiškas būstas, susidedantis iš vieno kambario, 
virtuvėlės, vonios. Tarp dviejų kušečių ant grindų — purus 
baltas kilimas. Lavos lempa šalimais kelių dirbtinių penių 
metė vilnijančias žalias šviesos dėmes. 

Sampsonas buvo pritūpęs prie tolimojo vienos iš kuše- 
čių krašto. Atrodė nelyginant NBA sunkusis krašto puolė- 
jas, ant grindų ieškantis iškritusių kontaktinių lęšių. 

Įžengiau į nediduką sujauktą kambarį, kuris atsidavė 
smilkalais, persikų žiedų aromatu, riebiu maistu. Ant kuše- 
tės — praplėštas ryškiai raudonas ir geltonas "McDonaldo" 
bulvių traškučių pakelis. 

Kėdės nuklotos nešvariais drabužiais: dviratininko kel- 
naitėmis, itin trumpučiais šortais, miestiškais “Karlo Kanio" 
apdarais. Ant grindų išmėtyta bent tuzinas buteliukų nagų 
lako bei jo valiklio, pora nagų dildžių ir kažkiek vatos gu- 
mulėlių. Kambaryje tvyrojo sunkus šleikštokas vaisinių kve- 
palų tvaikas. 

Apėjau apie patalą pažvelgti į aukas. Dvejetas labai jau- 
nų moterų, abi nuogos nuo juosmens žemyn. Čia būta Že- 
benkšties — jaučiau tai. 

Merginos gulėjo viena ant kitos, atrodė nelyginant mei- 
lužės. Tartum būtų užsiėmusios seksu ant grindų. 

Viena mergina buvo su mėlynais marškučiais, antroji 
— Su trumpučiu juodu apatinuku. Abi tebeavėjo “įsispirtu- 

kėmis" — paaukštintais maudymosi sandalais, kokie nūnai 
mėgstami. Dauguma Džeinių Dou būdavo paliktos nuogos, 
bet, kitaip negu kitų, šių dviejų tapatybę mums bus gana 
lengva nustatyti. | 

— Prie nė vienos iš merginų faktiškai jokio asmens do- 
kumento, — pasakė Sampsonas, nepakeldamas galvos nuo 
savo darbo. 

— Tačiau viena iš jų nuomojasi butą, — priminiau jam. 

Sampsonas linktelėjo. 

— Galbūt mokėjo grynais. Jos versle eina grynieji. 

Sampsonas mūvėjo guminėmis latekso pirštinėmis ir bu- 
vo prisilenkęs prie pat abiejų moterų. 

— Žudikas darbavosi su pirštinėmis. — Sampsonas vis 
dar nežiūrėjo į mane. — Nepanašu, kad kur nors būtų pa- 
likta pirštų atspaudų. Taip sako specas. Iš pirmosios apžiū- 
ros. Jos abi nušautos, Aleksai. Po vienintelį šūvį į kaktą. 

Aš tebesidairiau po kambarį, kaupdamas informaciją, 
leisdamas žmogžudystės vietos detalėms apgaubti mane. Pa- 
stebėjau priemonių plaukams rinkinį: “Švelnusis žvilgesys", 
“Garbanos be rūpesčių", plaukų standiklis, keletas perukų. 
Ant vieno iš perukų uždėta žalia kariška pilotė su juostelė- 
mis, kariškių paprastai vadinama "piziuke", nes teigiama, 
kad ji veiksminga kabinant moteris, ypač Pietuose. Ten taip 
pat gulėjo pranešimų gaviklis. 

Merginos buvo jaunos ir dailios. Sausos laibos kojos, 
mažutės kaulėtos pėdos, ant jų pirštų — sidabriniai žiedai, 
atrodantys lyg iš tos pačios parduotuvės. Numesti jų drabu- 
žiai tesudarė mažutėlaičius gniužulėlius ant sukruvintų kiet- 
medžio grindų. 

Viename nediduko kambarėlio kampe — trumpos vai- 
kystės liekanos: loto žaidimas, mėlynas kimštinis meškutis, 
aptrintas ir atrodantis maždaug tokio pat amžiaus kaip ir pa- 
čios merginos, lėlė Barbė, lentutė spiritistiniams seansams. 

— (Gerai įsižiūrėk, Aleksai. Darosi vis keisčiau ir keis- 
čiau. Mūsiškis Žebenkštis pradeda kvaišti. 

Atsidusau ir pasilenkiau pažiūrėti, ką Sampsonas apti- 

kęs. Smulkesnė ir galbūt jaunesnė iš abiejų merginų gulėjo 
ant viršaus. Apatinė mergina tysojo aukštielninka. Sustiklė- 
jusios rudos jos akys žvelgė tiesiai aukštyn, į sulaužytą lizdą 
lemputei lubose, tartum ten ji būtų pamačiusi kažką baisaus. 

Mergina viršuje buvo paguldyta veidu — faktiškai bur- 
na — nulenktu į kitos merginos šakumą. 

— Žudikas su jau negyvomis merginomis žaidė išties 
įmantriai, — pasakė Sampsonas. — Pajudink šiek tiek vir- 
šutiniąją. Kilstelk jos galvą, Aleksai. Matai? 

Pamačiau. Visiškai naujas m.o* su Džeinėmis Dou, bent 
su tomis, apie kurias žinojau. Mintyse man šmėstelėjo frazė 
“susirakinę vienas ant kito". Įdomu, ar tokia buvo žudiko 
idėja? Mergina viršuje buvo pritvirtinta prie apatiniosios 
liežuviu. 

Sampsonas atsiduso: 

— Manau, jos liežuvis prikabintas tos kitos merginos 
viduje. Beveik dėl to neabejoju, Aleksai. Žebenkštis jas su- 
kabino. 

Pažvelgiau į abi merginas ir papurčiau galvą: 

— Nemanau. Kabė, netgi chirurginė, nuo liežuvio pa- 
viršiaus atsiskirtų... Tačiau “Krazy Glue" lipalas suveiktų. 


30 skyrius 


ŽUDIKAS DARBAVOSI GREIČIAU, tad ir man derėjo 
paskubėti. Dvejetas žuvusiųjų merginų ilgam neliko Džei- 
nėmis Dou. Turėjau jų vardus tą pat vakarą prieš dešimtos 
valandos žinias. Nepaisiau aiškių vyriausiojo detektyvo įsa- 
kymų ir toliau vykdžiau tyrimą. 

Anksti kitą rytą mudu su Sampsonu susitikome Stamfor- 
do vidurinėje mokykloje, kurią lankė Torė Glover ir Merio- 


* modus operandi (lot.) — veikimo būdas. 

na Kardinal. Nužudytosios merginos buvo septyniolikos ir 
keturiolikos metų. Žmogžudystės vietos vaizdas paliko man 
šleikštų, negerą jausmą, kuris niekaip nesitraukė. Vis mąs- 
čiau: Kristina teisi. Mesk tai. Užsiimk kuo nors kitu. Pats laikas. 

Stamfordo mokyklos direktorė buvo smulkutė, gležnos 
išvaizdos, raudonplaukė moteriškutė, vadinosi ji Robina 
Švarc. Jos pavaduotojas Natanas Kempas surinko keletą mo- 
kinių, pažinojusių aukas, ir išskyrė Sampsonui, Džeromui Ter- 
menui ir man porą klasių, kur galėtume kalbėtis. Džeromas 
turėjo dirbti vienoje klasėje, mudu su Sampsonu — kitoje. 

Vasaros mokykla tebesitęsė, ir Stamfordas šurmuliavo 
nelyginant prekybos kvartalas šeštadieniais. Pakeliui į kla- 
ses praėjome kavinukę, ir netgi pusę vienuoliktos ši buvo 
sausakimša. Nė vienos tuščios vietos. Salė atsidavė prancū- 
ziškomis bulvytėmis, tuo pačiu riebalų kvapu, koks tvyrojo 
ir merginų butuke. 

Keletas jauniklių triukšmavo, tačiau apskritai elgėsi ge- 
rai. Iš ausinių prasiskverbdavo “Wu Tang“* ir “Jodeci"** 
muzika. Mokykla atrodė gerai administruojama ir tvarkin- 
ga. Tarp pamokų keletas vaikinų ir merginų švelniai gla- 
monėjosi, lengvai susikabinę mažyliais pirštais ir vos vos lies- 
damiesi skruostais. 

— Jos buvo neblogos mergaitės, — pasakė Natanas 
Kempas, kai žingsniavome koridoriumi. — Manau, tą pat 
išgirsite iš kitų mokinių. Praeitą semestrą Torė iškrito, bet 
pagrindinė priežastis — jos gyvenimas namie. Meriona bu- 
vo Stamfordo pirmūnė. Sakau, vyručiai, jos buvo neblogos 
mergaitės. 

Likusią popietę Sampsonas, Termenas ir aš praleido- 
me su jaunikliais. Sužinojome, kad Torė ir Meriona iš tiesų 
buvo mėgstamos. Patikimos draugės, linksmos, paprastai 
smagios bendrauti. Meriona nupasakota kaip "liepsninga", 
o tai reiškė, kad buvo nuostabi. Torei “kai kada užplaukda- 


* "Wu Tang Clan" — praeito amžiaus 10-ojo dešimtmečio revoliucingiau- 
sia repo gRs susikūrusi 1993 m. 
** Šiuolaikinė ritmenbliuzo stiliaus grupė, keturi juodaodžiai vokalistai. 

vo", o tai reiškė, kad ji buvo šiek tiek trenkta. Daugelis jau- 
niklių nežinojo, kad merginos parsidavinėja Petvorte, bet 
Torė Glover, kalbėta, visad turėdavo pinigų. 

Ypač vienas pokalbis kuriam laikui įstrigs man minty- 
se. Evita Kardinal mokėsi Stamtorde paskutinius metus ir 
buvo Merionos pusseserė. Vilkėjo baltomis sportinėmis kel- 
naitėmis ir purpurine tampria liemenėle. Geltono atspal- 
vio jos saulės akiniai juodais rėmeliais buvo nustumti ant 
viršugalvio. 

Vos tik atsisėdusi priešais mane prie stalo, pratrūko 
graudžiomis ašaromis. 

— Man tikrai gaila Merionos, — pasakiau ir buvau nuo- 
širdus. — Mes tik norime sugauti šitaip siaubingai nusikaltu- 
sį. Mudu su detektyvu Sampsonu gyvename netoli pietrytinės 
dalies. Mano vaikučiai lanko Sodžarnerės Trut mokyklą. 

Mergina pažvelgė į mane paraudusiomis ir baugščio- 
mis akimis. 

— Jūs nieko nesugausite, — galiausiai pasakė. Kaimy- 
nijoje toks požiūris vyravo, ir dažniausiai pasirodydavo 
teisingas. Mudu su Sampsonu dargi neturėjome čia būti. Pa- 
sakiau savo sekretorei, kad užsiimu Frenko Odenkerko 
žmogžudyste. Keletas kitų detektyvų taip pat dengė mus. 

— Kaip ilgai Torė ir Meriona darbavosi Petvorte? Ar 
žinote dar kurias nors mokyklos mergaites ten besidarbuo- 
jančias? 

Evita papurtė galvą. 

— Tai Torė Petvorte darbavosi gatvėje. Ne Meriona. Ma- 
10 pusseserė buvo geras žmogus. Abi jos buvo geros. Me- 


riona buvo mano mažutis šunelis. — Evita vėl apsipylė aša- 
romis. 

— Meriona buvo ten su Tore, — pasakiau jai, nes žino- 
jau, jog tai tiesa. — Mes kalbėjomės su žmonėmis, kurie 


tanakt matė ją Prinstono aikštėje. 

Pusseserė piktai sužioravo į mane: 

— Jūs nesuvokiate, ką kalbate, pone detektyve. Klysta- 
te. Neteisingai supratote. 

— Klausau jūsų, Evita. Štai kodėl esu čia. 

— Meriona buvo ten ne tam, kad pardavinėtų savo kū- 
ną ar panašiai. Tiesiog baiminosi dėl Torės. Eidavo ją ap- 
saugoti. Niekados ji nedarė nieko bloga už pinigus, tikrai tą 
žinau. 

Mergina vėl pravirko. 

— Mano pusseserė buvo geras Žmogus, mano geriausia 
draugė. Ji tik bandė apsaugoti Torę ir pati buvo už tai nu- 
žudyta. Policija nieko nepadarys. Po šiandien niekados čia 
nebesugrįšite. Niekados to nebus. Mes jums nerūpime. Vi- 
siems esame niekas, — išdėjo Evita Kardinal, ir, regis, tuo 
viskas buvo pasakyta. 


31 skyrius 


“VISIEMS ESAME NIEKAS“. Baisus ir visiškai teisin- 
gas teiginys. Jisai sudarė giliausią Džeinės Dou tyrimų, Že- 
benkšties paieškų esmę ir gana gerai apibendrino cinišką 
Džordžo Pitmeno "miesto mieste" filosofiją. Ir kaip tik to- 
dėl tą vakarą jau pusę septynių jaučiausi pavargęs ir visai 
atbukęs. Man atrodė, kad Džeinės Dou žmogžudystės įgyja 
pagreitį. 

Antra vertus, pastarąsias kelias dienas per mažai ma- 
čiausi su savo vaikučiais, tad nusprendžiau verčiau patraukti 
namo. Pagalvojau apie Kristiną ir iškart nusiraminau. Nuo 
pat paauglystės man vis kartodavosi vizija: stoviu vienas šal- 
toje, dykoje planetoje. Man baisu, bet, svarbiausia, vieniša 
ir neramu. Paskiau prie manęs prieina moteris. Mudu susi- 
imame už rankų, apsikabiname, 17 tuomet viskas tampa ge- 
rai. Toji moteris — Kristina, ir visai nenutuokiau, kaip iš 
mano vizijų ji pateko į realųjį pasaulį. 

Kai įsukau į kiemą, Nana, Deimonas ir Dženė buvo be- 
palieką namus. Kas gi tai? nustebau. 

Kad ir kur jie išsirengė, visi buvo išsipuošę ir atrodė itin 
dailiai. Nana ir Dženė vilkėjo savo gražiausiomis suknelė- 
mis, o Deimonas buvo su mėlynu kostiumu, baltais marški- 
niais ir kaklaraiščiu. Deimonas beveik niekad nenešioja sa- 
vo, kaip jis vadina, "beždžioniško" ar "laidotuvių" kostiumo. 

— Kur visi traukiam? — paklausiau ropšdamasis iš se- 
no poršė. — Kas dedasi? Juk jūs visi taip nepaliksit manęs? 

— Ą, niekai. — Keista, Deimonas stengėsi išsisukti, jo 
akys lakstė po visą kiemą. 

— Deimonas mokykloje priimtas į Vašingtono berniu- 
kų chorą! — pasididžiuodama išpoškino Dženė. — Jis ne- 
norėjo, kad tu sužinotum, kol tikrai nepaaiškės, jog pateko. 
Ką gi, jis pateko. Dabar Deimonas choristas. 

Brolis stuktelėjo jai į alkūnę. Nestipriai, bet parodyti 
nepasitenkinimą, jog Dženė išpliurpė jo paslaptį, užteko. 

— Ei! — pyktelėjo Dženė ir iškėlė prieš save kumščius 
nelyginat mažutė pusiau profesionali boksininkė, kokia man 
prižiūrint pamažu tapo. 

— Ei, ei! — sudraudžiau ir žingtelėjau į jųdviejų tarpą 
tarytum garsus arbitras, tarsi tasai vyriokas Milsas Leinas, 
teisėjaujantis svarbioms profesionalų kovoms. — Jokio bokso 
už ringo ribų. Juk žinote bokso žaidimo taisykles. Nagi, kas 
ten apie chorą? 

— Deimonas pabandė pasisiūlyti į berniukų chorą ir 
buvo atrinktas, — paaiškino Nana ir, pažvelgusi į Deimoną, 
visa nušvito. — Jis tai padarė pats vienas. 

— Tu irgi dainuoji? — aš taip pat nušvitau. — Nagi, 
nagi, nagi. 

— Jis galėtų dainuoti su “Boyz Two Men'*, tėtuk. Na, 
galbūt su "Boyz Two Boyz". Jo balsas tyras. Malonaus skam- 
besio ir švelnus kaip šilkas. 


* Pracito šimtmečio 10-ojo dešimtmečio pabaigos populiari grupė, kurią 
sudarė keturi juodaodžiai. Pradėję dainuoti paaugliais, vėliau pora jų subrendo 
į vyrus (iš čia ir pavadinimas — “Berniukai ir du vyrai"). Toliau minima grupė 
("Berniukai ir du berniukai") — Dženės prasimanyta juokais, nes jos brolis dar 
berniukas. 

— Tikrai, sesyte užtarėja? — paklausiau savo mažąją 
mergytę. 
— Tikrai, tikrai, — nesiliovė čiauškėjus Dženė ir pa- 


tapšnojo Deimonui per nugarą. Mačiau, nepaprastai juo di- 
džiavosi. Buvo didžiausia Deimono gerbėja, net jeigu šis dar 
to nesuprato. Kada nors supras. 

Deimonas nepajėgė suturėti plačios šypsenos, paskiau 
gūžtelėjo pečiais: 

— Didelio čia dalyko. Dainuoju, ir tiek. 

— Tūkstančiai kitų berniukų mėgino patekti, — toliau 
liejo savo entuziazmą Dženė. — Tai didelis dalykas, didžiau- 
sias per visą tavo trumpą gyvenimėlį, broli. 

— Šimtai, — pataisė ją Deimonas. — Tik šimtai vaikų 
mėgino. Matyt, paprasčiausiai tokia mano laimė. 

— Šimtai tūkstančių, — netvėrė džiaugsmu Dženė ir nu- 
skuodė į šalį, nespėjus Deimonui pliaukštelti ją it įkyrų uo- 
dą, kokia gebėdavo kartais būti. — Ir tu gimei su laime. 

— Ar man galima eiti į repeticiją? — paklausiau. — Bū- 
siu geras. Laikysiuos tyliai. Pasistengsiu nieko pernelyg ne- 
trikdyti. 

— Jeigu turi atliekamo laiko, — staiga trumpu išpuoliu 
įsikišo Nana. Jai tikrai nereikia imti iš manęs bokso pamo- 
kų. — Juk tavo toks perkrautas darbo grafikas ir visa kita. 
Jeigu turi atliekamo laiko, gali eiti su mumis. 

— Žinoma, tėti, — galiausiai sutiko ir Deimonas. Taigi 
aš nuėjau kartu su jais. 


32 skyrius 


SU NANA IR VAIKUČIAIS DŽIUGIAI ŽINGSNIAVAU 
šešis trumpus kvartalus iki Sodžarnerės Trut mokyklos. Ne- 
buvau pasipuošęs. O jie — su geriausiais drabužiais, tačiau 
argi tai svarbu? Mano žingsniai staiga pagyvėjo. Paėmiau 

Naną už parankės, ir ji nusišypsojo, kai padėjau jos plašta- 
ką sau ant alkūnės išlinkio. 

— Šitaip jau geriau. Lyg tais senaisiais laikais! — su- 
šukau. 

— Kartais tu toks begėdiškas kerėtojas, — nusikvatojo 
Nana. — Nuo pat tada, kai buvai mažas kaip Deimonas. Kai 
nori, tikrai gebi kerėti. 

— Pati prisidėjai, kad toks tapau, senute, — atskleidžiau 
jai kaip paslaptį. 

— Ir aš tuo didžiuojuos. Taip pat didžiuojuos Deimonu. 

Pasiekėme Sodžarnerės Trut mokyklą ir nuėjome tie- 
siai į nedidukę auditoriją jos užpakalinėje dalyje. Pagalvo- 
jau, gal ir Kristina kur nors čia, bet jos niekur nebuvo ma- 
tyti. Įdomu, ar ji jau žino, kad Deimonas pateko į berniukų 
chorą, gal jai pirmiau pasisakė. Troškau, kad jie būtų arti- 
mi. Suvokiau, kad Deimonas ir Dženė reikalingi motinos, 
ne tik tėvo ir prosenelės. 

— Mes dar ne itin gerai dainuojame, — informavo ma- 
ne Deimonas, prieš nueidamas prisidėti prie kitų berniu- 
kų. Jo veide aiškiai atsispindėjo baimė ir nerimas, kad gali 
susikonfūzyti. — Tai tik antroji mūsų repeticija. Ponas Dei- 
nas sako, kad keliame jam pasibjaurėjimą nelyginant kibi- 
ras ricinos aliejaus. Jis kietas kaip nagas, tėti. Verčia stovėti 
valandą nė nekrustelint. 

— Ponas Deinas kietesnis už tave, tėti, kietesnis už po- 
nią Džonson, — pridūrė Dženė ir šelmiškai nusišypsojo. — 
Kietas kaip nagas. 

Buvau girdėjęs, kad Natanielis Deinas reiklus maestras 
— pramintas Didžiuoju Deinu — ir kad jo chorai yra tarp 
geriausiųjų šalyje, taip pat kad dauguma berniukų esą gau- 
na didžiulę naudą iš pasiaukojamo darbo ir disciplinos. Jis 
jau rikiavo berniukus scenoje. Buvo labai stambus vyriškis, 
žemesnis nei vidutinio ūgio. Spėjau, kad ant savo penkių 
pėdų septynių colių rėmo nešiojosi apie du šimtus penkias- 
dešimt svarų. Vilkėjo juodu kostiumu ir juodais marškiniais 
užsegta apykakle, be kaklaraiščio. Pradėjo su berniukais ke- 

liais Žaismingais posmeliais iš “Trijų aklų pelyčių", kurie 
skambėjo visai neblogai. 

— Iš tiesų džiaugiuosi dėl Deimono. Jis ten atrodo toks 
išdidus, — pašnabždėjau Nanai ir Dženei. — O be to, vel- 
niūkštis dailus. 

— Rudenį ponas Deinas organizuoja mergaičių chorą, — 
garsiai sukuždėjo Dženė man į ausį. — Žiūrėk. Tai yra klau- 
syk. Aš pateksiu į jį. 

— Pirmyn, mergyt, — pasakė Nana ir priglaudė prie 
savęs Dženę. Senelė nuostabiai geba padrąsinti kitus. 

Staiga Deinas garsiai šūktelėjo: 

— Fui! Girdžiu, kažkas bimbia. Man nereikia bimbesių, 
ponaičiai. Reikia švarios dikcijos ir gryno tono. Skambesio 
1r švelnumo. Tik ne bimbesio. 

Akies kampučiu staiga pamačiau koridoriuje Kristiną. 
Stebėjo Deiną ir berniukus, bet paskiau žvilgtelėjo mano 
pusėn. Tik mirksnį jos veidas išliko direktoriškai rimtas. 
Paskui ji nusišypsojo ir mirktelėjo man. 

Atsistojau ir nuėjau pas ją. Nurimk, širdie. 

— Ten maniškis berniukas, — prisiartinęs prie jos pa- 
sakiau apsimestinai išdidus. Ji vilkėjo šviesiai pilku kelnių 
kostiumėliu su koralų rausvumo palaidinuke. Kaip miela bu- 
vo matyti ją dabar, būti su ja, trainiotis aplinkui, nieko ne- 
veikti — neveikti visų tų kasdienių dalykų. 

Kristina nusišypsojo. Po teisybei, tai ji šiek tiek nusi- 
Juokė iš manęs. 

— Jis viską taip gerai sugeba. — Ji neslėpdavo savo min- 
čių, kad ir kas atsitiktų. — Tikėjausi, kad galbūt čia ateisi, 
Aleksai, — sukuždėjo. — Kaip tik šią akimirką beprotiškai 
tavęs ilgėjausi. Tau šis jausmas pažįstamas? 

— Taip, šį jausmą mudu abu gerai pažįstame. 

Laikėmės už rankų, kol choras repetavo Bacho "Jėzų, 
žmogaus troškimų džiaugsmą". Visa atrodė, kaip ir turi bū- 
ti, ir prie to buvo sunku priprasti. 

— Retsykiais... aš vis dar sapnuoju, kaip Džordžas buvo 
nušautas ir merdi, — pasakė ji, kol mudu ten stovėjome. Kris- 

tinos vyras buvo nužudytas jų namuose, ir ji matė jį mirštant. 
Tai viena iš pagrindinių priežasčių, kodėl Kristina dvejojo bū- 
ti su manimi: baimė, kad galiu žūti vykdydamas pareigas, taip 
pat baimė, kad galiu įnešti į namus siaubo bei prievartos. 

— Aš prisimenu viską iš tos popietės, kai sužinojau, kad 
Marija nušauta. Laikui bėgant tai malšta, bet niekad nepa- 
sitraukia. 

Kristina tai žinojo. Buvo perpratusi atsakymus į kiek- 
vieną savo klausimą, bet vis tiek mėgo viską apsvarstyti iki 
galo. Mes abu tokie. 

— Ir vis dėlto tebedirbu čia, Pietryčiuose. Kasdien at- 
vykstu į skurdžių miestą mieste. O galėčiau pasirinkti kokią 
nors mielą mokyklą Merilende ar Virdžinijoje, — atsiduso ji. 

Aš linktelėjau: 

— Taip, Kristina, tu tikrai pasirinkai dirbti čia. 

— Ir tu taip pat. 

— Ir aš taip pat. 

Ji kiek tvirčiau suspaudė mano ranką. 

— Turbūt mudu buvome sutverti vienas kitam, — tarė 
ji. — Tad kam priešintis. 


33 skyrius 


ANKSTI KITĄ RYTĄ VĖL BUVAU Septintosios apygar- 
dos nuovados apskaitų kambaryje, užsiėmęs Džono Dou 
žmogžudyste. 

Regis, niekas nepastebėjo Frenko Odenkerko, kai šis pa- 
liko oro uostą. Jo drabužiai dar nesurasti. Medicinos eks- 
pertas parašė, kad neabejotinai po mirties juo iškrypėliškai 
pasinaudota. Kaip mano ir spėta, nerasta sėklos. Žudikas 
veikė su prezervatyvu. Visai kaip Džeinių Dou atvejais. 

Į Odenkerko bylą įsitraukė policijos komisaras ir pa- 
pildomai mygo departamentą. Tai visus pykdė ir šiek tiek 

varė iš proto. Šefas Pitmenas smarkiai engė savo detekty- 
vus, tačiau jį, regis, tedomino vienintelis atvejis — Oden- 
kerko žmogžudystė, ypač kai buvo areštuotas įtariamasis vo- 
kiečio turisto nužudymu. 

Tą rytą apie vienuoliktą prie mano rašomojo stalo stab- 
telėjo Rekimas Pauelas. Žemai pasilenkęs, jisai pašnabždėjo: 

— Galbūt turiu kai ką įdomaus, Aleksai. Apačioje, areš- 
tinėje, jeigu surasi minutėlę. Galėtų būti pirmasis persilau- 
žimas tų dviejų Šo rajone nužudytų merginų byloje. 

Areštinė buvo eilės stačių betoninių laiptų apačioje, tuoj 
už ankšto apklausos kambarėlių gardo, laikinojo sulaikymo 
patalpos ir registratūros. Visos lubos ir sienos kalinių išbrai- 
žytos jų gatvinėmis pravardėmis arba pirštų atspaudams nau- 
dojamu juodu rašalu prirašinėtos jų vardų. Elgėsi neįtikėti- 
nai kvailai, nes suteikdavo informacijos mūsų kartotekoms. 

Apačioje areštinėje buvo sąmoningai palaikoma prie- 
blanda. Kiekviena kamera šešių iš penkių pėdų ploto, su 
metaline lova ir geriamojo vandens bei tualeto kombinaci- 
ja. Priešais keletą kamerų koridoriun buvo išmesti sportu- 
kai. Taip elgiasi patyrę kaliniai, kurie nesutinka išvarstyti 
savo sportinių batų. Saugumo sumetimais raišteliai arešti- 
nėje draudžiami. 

Vienoje iš sulaikymo kamerų it Naujasis K.A. Princas 
sėdėjo atsitiktinis kvaišalų prekeivis bei smulkus vagišius, 
kuris vadinosi Alfredas Sliūkis Strykas. Kai įėjau kameron, 
gatvės menkysta pažvelgė į mane. Jo veidų šmėstelėjo iki 
šleikštumo gudri, savimi patenkinta šypsenėlė. 

Sliūkis puikavosi gaubtais saulės akiniais, dulkėtais ka- 
sytėmis supintais plaukais ir nertine šviesiai žalia ir gelto- 
na skrybėle. Balti jo tenisinukai buvo su Hailės Selasijės vei- 
do piešiniu ir užrašu GALVŲ MEDŽIOTOJAS. 
RASTAFARIANIETIS*. 


* Rastafarianizmo sekėjas. Rastafarianizmas — karingas religinis juodųjų 
kultas, iš pradžių atsiradęs Jamaikoje; Afriką laiko Pažadėtąja Žeme, į kurią kada 
nors sugrįš visi juodieji, o velionį Heilę Selasiję I, buvusį Etiopijos imperatorių — 
mesiju (< Ras — princas, Tafari — Hailės Selasijės vardas iki karūnavimo). 

— Jūs iš apygardos prokuratūros? Aš taip nemanau. Jokio 
susitarimėlio, jokių kalbelių, žmogau, — pasakė jis man. — 
Taigi dinkit. 

Rekimas nuleido tai negirdom ir kreipėsi į mane: 

— Sliūkis tvirtina turįs naudingos informacijos apie 
Glover ir Kardinal žmogžudystes. Jis pageidautų susilaukti 
šiokios tokios malonės mainais už tai, ką neva žinąs. Įkliu- 
vo kaip įtariamas įsilaužimu į vieną butą Šo rajone. Buvo 
nutvertas, kai lindo pro miegamojo langą su televizoriumi 
“Sony" glėbyje. Įsivaizduoji? Ne itin vykusiai sliūkinta. 

— Aš neapiplėšiau jokio sumauto buto. Žmogau, aš net 
nežiūriu televizoriaus. Ir nematau čia jokio apygardos pro- 
kuroro pavaduotojo, įgalioto sudaryti sandėrį. 

— Nusiimk saulės akinius, — paliepiau. 

Jis nenorėjo į mane žiūrėti, tad juos nuėmiau pats. Anot 
vieno gerai žinomo gatvės priežodžio, jo akys buvo it ant- 
kapiai. Vos užmetęs žvilgsnį galėjau pasakyti, kad Sliūkis 
ne tik prekiauja kvaišalais, bet juos ir vartoja. 

Atsistojau kameroje priešais Sliūkį ir nužvelgiau jį iš 
viršaus. Veikiausiai buvo vos per dvidešimtį, piktas, ciniš- 
kas, pasimetęs erdvėje ir laike. 

— Jeigu tu neapiplėšei buto, tai kodėl turėtum būti su- 
interesuotas pasimatyti su teisininku iš apygardos prokura- 
tūros? Neįžiūriu čia pernelyg daug prasmės, Alfredai. O da- 
bar štai ką dėl tavęs padarysiu, ir tai vienkartinis pasiūly- 
mas, tad atidžiai klausykis. Jeigu aš iš čia išeisiu, atgal nesu- 
grįšiu. 

Sliūkis pusiau dėmesingai klausėsi, ką kalbėjau. 

— Jeigu suteiksi mums informacijos, kuri tiesiogiai pa- 
dės išaiškinti tų dviejų jaunų merginų žmogžudystes, tuo- 
met mes padėsime tau dėl kaltinimo plėšimu. Aš pats nuei- 
siu pas vyresnybę. Jeigu nesuteiksi informacijos, tuomet čia 
tave paliksiu su detektyvais Pauelu ir Termenu. Ir nebegau- 
si to dosnaus vienkartinio pasiūlymo. Tai dar vienas paža- 
das, ir kaip šie detektyvai žino, savo žodį visados tesiu. 

Sliūkis vis tylėjo. Jo akys ėmė blaustis. Bandė žvelgti į 


102 


James Patterson 


mane iš aukšto, tačiau man tai geriau sekasi nei vidutiniš- 
kam televizijos reklamos akių muilintojui. 

Galiausiai gūžtelėjęs pečiais, pasisukau į Rekimą Pauelą 
19 Džeromą Termeną. 

— Gerai, tvarka. Ponai, mums reikia iškvosti, ką jis ži- 
no apie tas Šo nužudytas merginas. Kai baigsite, jis nieko iš 
mūsų negaus. Rasi pats yra įsivėlęs į žmogžudystes. Ko ge- 
ra, netgi galėtų būti žudikas, ir mes turime viską išnarplioti 
greitai. Tad ir elkitės su juo šia linkme, iki viskas paaiškės. 

Ir jau buvau beišeinąs, kai staiga Sliūkis prašneko: 

— Užpakalio Durys, žmogau. Jisai laikosi Douning Par- 
ke. Taigi Užpakalio Durys galbūt matė, kas sudorojo tas mer- 
ginas. Taip jis kalba parke. Sako, matė žudiką. Tad kaip ke- 
tinate man padėti? 

Aš išėjau iš kameros. 

— Pasakiau tau sandėrį, Alfredai. Tavo informacija pa- 
deda — mes išnarpliojame tą atvejį, ir aš padedu tau. 


34 skyrius 


GALIMAS DAIKTAS, MES PRIE KAŽKO PRIARTĖJO- 
ME. Dvejetas sostinės policijos patrulinių automobilių ir 
dvejetas sedanų be skiriamųjų ženklų sustojo Šo rajone prie 
Įėjimo į nedidukę aptvertą Douning Parko žaidimų aikšte- 
lę. Rekimas Pauelas ir Sampsonas atvažiavo su manimi ap- 
lankyti Džo Užpakalio Durų Bukerio, žinomo aplinkinių 
kvartalų siaubūno. 

Pažinojau Užpakalio Duris iš matymo ir iškart jį paste- 
bėjau. Buvo žemas, ne aukštesnis nei penkių pėdų ir septy- 
nių colių, su ožiška barzdele ir toks vikrus krepšinio aikšte- 
lėje, jog kai kada žaisdavo avėdamas darbiniais batais vien 
tam, kad pasipuikuotų. Šiandien avėjo dulkėtais oranžiniais 
statybininko batais. Taip pat vilkėjo išblukusią juodą nailo- 

ninę striukę ir juodas nailonines kelnes, susigarankščiavu- 
sias ties čiurnomis. 

Buvo žaidžiamas krepšinis po visą aikštelę, greitos, 
aukšto meistriškumo rungtynės, jeigu kalbėtume apie jų 
sportinį lygį — tarp koledžo ir profių. Aikštelė negalėjo būti 
solidžiau įrengta — juodo makadamo danga, baltos išblu- 
kusios linijos, metalinės krepšio lentos ir lankai su grandi- 
niniais tinkleliais. 

Dviejų ar trijų kitų komandų žaidėjai sėdėjo aplinkui, 
laukdami savo eilės sužaisti su nugalėtojais. Visur nailoni- 
niai šortai ir kelnės, šmėžuojantys firminiai “Nike" užrašai. 
Aikštelę supo aukšto vielinio tinklo aptvaras, ir todėl ji bu- 
vo žinoma kaip "narvas". Kai atvykome, visi į mus sužiuro, 
taip pat ir Bukeris. 

— Mes — sekantys! — šūktelėjo Sampsonas. 

Žaidėjai aikštelėje ir šalia jos susižvalgė, ir keletas nu- 
sišypsojo iš Sampsono mesto sąmojaus. Žinojo, kas mes to- 
kie. Pastovus bumpt, bumpt, bumpt krepšinio kamuoliu nesi- 
liovė. 

Užpakalio Durys lakstė aikštelėje. Ne taip retai jo ko- 
manda gebėdavo laimėti ištisą popietę. Nuo keturiolikos me- 
tų jisai su pertrūkiais buvo nuolatinis pataisos namų ir ka- 
lėjimų įnamis, tačiau žaisti tikrai mokėjo. Šiuo metu traukė 
per dantį kitą žaidėją, bėgiojantį po aikštelę su pilkomis kos- 
tiuminėmis kelnėmis ir krepšinio bateliais, nuoga krūtine: 

— Ei, mižniau! — riktelėjo Užpakalio Durys. — Nusi- 
mauk tas bažnytines kelnes. Aplošiu tave beisbole, tenise, 
boulinge, bet kuriame žaidime — tu, mižniau. Liaukis myža- 
liojęs. 

Rekimas Pauelas papūtė sidabrinį arbitro švilpuką, ku- 
rį visados nešiojasi. Laisvalaikiu Rekimas teisėjauja kaip fut- 
bolo arbitras. Švilpukas ne visai įprastas, bet triukšmingose 
vietose padeda atkreipti dėmesį. Rungtynės liovėsi. 

Mes trise priėjome prie Bukerio, kuris stovėjo prie bau- 
dos aikštelės rato priešais vieną iš krepšių. Sampsonas ir 
aš, palyginti su juo, buvome it bokštai, bet tokie pat buvo ir 

daugelis žaidėjų. Tačiau tai neturėjo reikšmės, vis tiek jis 
ten buvo geriausias. Veikiausiai įveiktų mudu su Sampso- 
nu, jeigu žaistume dviese prieš vieną. 

— Ak, palikite bičą ramybėje. Jis nieko nepadarė, — 
vienas iš kitų, aukštesnių, žaidėjų suniurzgėjo žemu balsu. 
Visą jo nugarą ir rankas margino kalėjimo stiliaus tatuiruo- 
tės. — Jis buvo čia, mėtė kamuolį. 

— "Durys" buvo čia visą dieną, — pridūrė kažkuris ki- 
tas. — Dienų dienas čia buvo. Neprakišo nė vieno žaidimu- 
ko per tą laiką! 

Keli jauni vyrukai nusijuokė iš šio aikštynų sąmojaus. 
Sampsonas pasigręžė į aukščiausiąjį aikštelėje: 

— Užsikimškite, kad jus kur velniai! Taip pat liaukis 
varinėjęs tą pūslę. Nužudytos dvi jaunos sesės. Štai kodėl 
mes čia. Mums tai joks žaidimukas. 

Varinėtojas nutilo ir paėmė į rankas kamuolį. Aikštelė- 
je stojo keista tyla. Girdėjome, kaip tankiu ritmu į šaligatvį 
plakas šokdynės virvutė. Čia pat už “narvo" trejetas mergy- 
čių žaidė ir dainavo: Panelė Rožytė melsvu drabužiu vakarnakt 
mirė pusę trijų. Šokdynės ritmo eilėraštukas, čionais aplin- 
kui turįs liūdnos tiesos. 

Uždėjau ranką Bukeriui ant peties ir pasivedėjau jį to- 
liau nuo draugų. 

Sampsonas toliau varė kalbą: 

— Bukeri, visa bus taip greita ir lengva, kad tu ir tavo 
draugeliai juoksitės susiėmę už pilvų, iki mes vėl susėsime į 
savo automobilius. 

— Taip, aha, — pratarė Džozefas Bukeris, stengdama- 
sis išlikti šaltas nepaprastame Sampsono ir mano žioruo- 
jančių žvilgsnių karštyje. 

— Aš rimtas kaip širdies priepuolis, žmogeli. Tu matei 
kažką, kas mums galėtų padėti tiriant Torės Glover ir Me- 
rionos Kardinal žmogžudystę. Visai paprasta. Tu kalbi, ir 
mes tuoj pat iš čia dingstame. 

Bukeris piktai susiraukė prieš Sampsoną, lyg žvelgtų į 
saulę. 

— Nė šūdo aš nemačiau. Kaip sakė Lukis, dienų dienas 
buvau čia. Nėsyk neprakišau tiems apgailėtiniems mulkiams. 

Prikišau išskleistais pirštais delną per kelis colius nuo 
jo plokščio it mėnulio pilnatis veido. 

— Mano laikas skaičiuojamas pagal chronometrą, Buke- 
ri, tad prašom manęs nepertraukinėti. Pažadu tau: dvi minu- 
tės, ir mes iš čia išgaruojam. Nagi, štai ką tu iš to laimi. Pirma, 
mes pasišaliname, ir jūs, ponai, baigiate rungtynes. Antra, de- 
tektyvai Pauelas ir Sampsonas lieka tau skolingi. Trečia, tuoj 
pat tau šimtas dolerių už sugaištą laiką ir vargą... Laikrodis 
tiksi, — pridūriau. — Tik, tik, tik. Lengvi pinigėliai. 

Galiausiai jis linktelėjo ir ištiesė ranką. 

— Mačiau, kaip tas dvi merginas įsisodino automobi- 
lin. Apie antrą trečią paryčiui E gatvėje. Nemačiau vairuo- 
tojo, nei kieno nors veido, nieko. Buvo per tamsu, žmogau. 
Bet jis vairavo taksi. Lyg purpurinį-mėlyną džipsi taksi. Kaž- 
ką panašaus. Merginos įsėda galan ir nuvažiuoja. 

— Tikrai taip? — paklausiau. — Nenoriu, kad tektų vė- 
liau sugrįžti ir vėl pertraukti jūsų žaidimą. 

Bukeris pasvarstė mano žodžius, paskiau vėl prašneko: 

— Taksi vairuotojas baltasis. Mačiau iškištą pro šoninį 
langelį jo ranką. Šo rajone baltieji vaikinai naktinę pamai- 
ną nevažinėja, bent aš tokių nemačiau. 

Linktelėjau, kiek palūkėjau, paskiau nusišypsojau ki- 
tiems žaidėjams: 

— Ponai, likit sveiki. Visad žaiskime drauge. 

Bumpt, bumpt, bumbt. 

Čekšt. 

Bukeris iš tiesų gebėjo žaisti drauge. 


35 skyrius 


NAUJI INFORMACIJOS TRUPINĖLIAI SUTEIKĖ 
mums šį tą, kuo galėjome remtis. Nuveikėme neįtikėtinai 

daug nedėkingo darbo gatvėse, ir kai kas galop atsipirko. 
Mes žinojome maždaug žmogžudysčių laiku paėmusio mer- 
ginas džipsi taksi spalvą. Faktas, kad vairuotojas baltasis, 
buvo geriausia nuoroda, kokią iki šiol turėjome. 

Užuot važiavę atgal į nuovadą, mudu su Sampsonu pa- 
sukome pas mane į namus. Iš Penktosios gatvės bus leng- 
viau užsiimti naujosiomis nuorodomis. Man užteko apie pen- 
kių minučių gauti daugiau informacijos iš Taksi komisijos. 
Nė vienas šiuo metu veikiantis K.A. taksi parkas neturėjo 
purpurinės-mėlynos spalvų automobilių. Tai veikiausiai reiš- 
kė, kad, kaip pasakė Bukeris, tas automobilis buvo nelegalus 
džipsi taksi. Sužinojau, kad viena kompanija, kuri vadinosi 
“Vanity Cabs"*, kadaise naudojo purpurinius-mėlynus auto- 
mobilius, bet “Vanity" nuo 1995-ųjų pasitraukusi iš verslo. 
Taksi komisijos atstovas spėjo, kad koks pustuzinis senųjų au- 
tomobilių vis dar galėtų važinėti gatvėmis. Iš pradžių parką 
sudarė penkiolika automobilių, ir tai nebuvo itin daug, net 
jeigu visi iš jų tebebūtų išlikę, kas didžiai abejotina. 

Sampsonas apskambino visas taksi kompanijas, nuolat 
besiverčiančias Pietryčiuose, ypač apie Šo rajoną. Iš įrašų 
jų žurnaluose, tą naktį važinėjo tik trys baltieji vairuotojai. 

Mudu dirbome virtuvėje. Sampsonas sėdėjo prie tele- 
fono, o aš naudojausi kompiuteriu. Nana sutaisė šviežios 
kavos ir padėjo ant stalo vaisių pyrago perpus su pekanų 
riešutais. 

Apie 4.15 man į namus paskambino Rekimas Pauelas. 
Atsiliepiau aš. 

— Aleksai, čia visur įnirtingai šniukštinėja Pitmeno sar- 
ginis šuo. Fredas Kukas nori žinoti, prie ko judu su Samp- 
sonu šią popietę dirbate. Džeromas jam pasakė, kad prie 
Odenkerko žmogžudystės. 

Aš linktelėjau. 

— Jeigu žmogžudystės Pietrytinėje dalyje kaip nors susi- 
jusios, tuomet tai tiesa. 

— Dar vienas dalykas, — prieš paleisdamas mane, 


* “Prestižiniai taksi" (angl.). 

pridūrė Rekimas. — Aš pasitikrinau Motorizuoto transporto 
komisijoje. Galėtų mums praversti. Purpurinis džipsi taksi 
nubaustas už tai, kad pravažiavo degant raudonai šviesai apie 
pirmą nakties Ekingtone, netoliese universiteto, Antrojoje 
gatvėje. Galbūt kaip tik ten gyvena mūsiškis vaikinas. 

Suplojau rankomis ir padėkojau Rekimui. Ilgos valan- 
dos, mūsų praleistos prie Džeinių Dou bylų, pagaliau pra- 
deda atsipirkti. 

Galbūt netrukus pagausime Žebenkštį. 


36 skyrius 


PASTARUOJU METU JIS BUVO KUR KAS ATSAR- 
GESNIS. Džordžo Bajerio — Bado — apsilankymas Vašing- 
tone — tai perspėjimas, pralėkęs virš galvos šūvis, ir Šeife- 
ris į jį pažiūrėjo rimtai. Kiti žaidėjai galėjo būti tokie pat 
pavojingi kaip ir šis. Tai 712 išmokė jį žudyti, o ne atvirkš- 
čiai. Bado, Nugalėtojo ir Karo nevalia nuvertinti, ypač jei- 
gu jis nori laimėti žaidimą. 

Dieną po Bado apsilankymo tie kiti jam pranešė, kad 
Bajeris atvyko į Vašingtoną, kad jis yra sekamas. Matyt, tai 
antrasis perspėjimas. Jo aktyvumas anuos išgąsdino, ir da- 
bar jie keršija. Visa tai dalis žaidimo. 

Po tos nakties darbo jis pasuko Ekingtono slėptuvėn. 
Pastebėjo šmižinėjant po gatvę apie pustuzinį panašių į po- 
licininkus tipų. 

Iškart jis įtarė kitus Raitelius. Vis dėlto jį įdavė. O gal 
žaidžia su juo proto žaidimą? Ką gi farai čia veikia? 

Jis pastatė jaguarą kelis kvartalus toliau, paskiau pa- 
traukė slėptuvės ir garažo link pėsčiomis. Privalo tai patik- 
rinti. Šeiferis vilkėjo kostiumu siaurais dryželiais, miestiš- 
kais marškiniais ir kaklaraiščiu. Žinojo, kad atrodo gan res- 
pektabiliai. Rankoje nešėsi odinį lagaminėlį ir neabejotinai 

panėšėjo į vėlai namo grįžtantį verslininką. 

Dvejetas afroamerikiečių policininkų Ulend Terase ėjo 
nuo durų prie durų ir klausinėjo. Negerai — policininkai 
buvo mažiau nei penkis kvartalus nuo jo slėptuvės. 

Kodėl jie čia? Galva jam sukosi, adrenalinas plūste plū- 
do nervų sistema sakytum staigus potvynis. Galbūt tai netu- 
ri nieko bendra su juo, bet atsarga nepakenks. Jis tikrai įta- 
rė kitus žaidėjus, ypač Džordžą Bajerį. Beigi kodel? Nejau 
tokiu būdu šie ketina užbaigti žaidimą — pažemindami jį? 

Kai dvejetas policininkų priekyje dingo vienoje iš šalu- 
tinių Ulendo gatvelių, Šeiferis ryžosi sustoti prie vieno iš dau- 
giabučių, kur jie klausinėjo. Rizika nedidelė, o jam reikėjo 
žinoti, kas dedasi. Pora senių sėdėjo atvirame prieangyje. Per 
senovišką radiją transliavo “Orioles"* beisbolo rungtynes. 

— Jie teiravosi jūsų apie kokius nors nesklandumus kai- 
mynystėje? — kuo nerūpestingesniu tonu, kokį tik gebėjo 
nutaisyti, paklausė Šeiferis žmonių. — Jie sustabdė mane 
ten toliau, kvartalo pradžioje. 

Vienas iš vyriškių tik stebeilijo į jį, be galo suirzęs, bet 
kitas linktelėjęs prašneko: 

— Tikrai taip, ponuli. Ieško taksi, purpurinio-mėlyno 
džipsi. Sako, tai susiję su kai kuriomis žmogžudystėmis. Nors 
neprisimenu, kad pastaruoju metu būčiau matęs purpuri- 
nių. Kadaise buvo tokia taksi kompanija, kuri vadinosi “ Va- 
nity". Prisimeni, Erlai? Jie turėjo purpurinės žmogėdras. 

— Tai buvo prieš kažkiek metų, — linktelėjo kitas vy- 
riškis. — Visi jie nusprogo. 

— Turbūt anie buvo iš sostinės policijos. Nors neparo- 
dė man jokių asmens dokumentų, — gūžtelėjo pečiais Šei- 
feris. Jisai stengėsi kalbėti amerikietišku akcentu, kurį ge- 
rai mėgdžiojo. 

— Detektyvai Krosas ir Sampsonas, — šnekesnysis iš 
dvejeto vyriškių neprašomas išklojo jų pavardes. Detekty- 
vas Krosas parodė man savo ženklelį. Rimtas reikalas. 


* “The Orioles" (Volungės) — garsi Baltimorės beisbolo komanda. 

— O, be abejo, taip, — sutiko Šeiferis ir abiem seniams 
atidavė pagarbą. — Tiesą sakant, gera matyti kaimynystėje 
policiją. 

— Jūs teisus. 

— Geros nakties. 

— Aha, ir jums taip pat. 

Šeiferis aplinkiniu keliu sugrįžo prie automobilio ir nu- 
važiavo į ambasadą. Ten nudrožė tiesiai į savo kabinetą, kur 
jautėsi saugus ir niekieno negrasomas. Kai nusiramino, įsi- 
jungė kompiuterį ir paieškojo išsamių duomenų apie K.A. 
detektyvus, pavardėmis Krosas ir Sampsonas. Surado dau- 
giau, negu tikėjosi, ypač apie detektyvą Krosą. 

Jis pagalvojo, kaip nauji įvykiai galėtų pakeisti žaidi- 
mą. Paskiau išsiuntė žinutę kitiems Raiteliams. Pranešė jiems 
apie Krosą ir Sampsoną, pridurdamas, kad detektyvai ryžo- 
si “dalyvauti žaidime“. Tad, savaime suprantama, jis turįs 
ir su jais susijusių planų. 


37 skyrius 


ZAKERIS SKOTAS TEILORAS — NUODUGNUS, ana- 
litiškas ir labai užsispyręs Washington Post reporteris. Vel- 
niškai jį gerbiu. Negailestingas jo ciniškumas bei skeptiš- 
kumas kasdien man ne itin priimtini, bet šiaip galėtume 
netgi, artimiau draugauti. Tačiau mūsų santykiai geri, ir aš 
juo tikiu labiau nei daugeliu kitų žurnalistų. 

Tą naktį susitikau su juo "Airių laikuose", F gatvėje, ne- 
toliese Junion stoties. Restoranas-baras — nederantis prie 
dabarties, atskiras plytinis pastatas, supamas šiuolaikiškų 
administracinių statinių. Zakeris apibūdino jį kaip “nykią 
skylę, ne barą, puikią vietą mudviem susitikti". 

Pagal įsisenėjusią Vašingtono tradiciją kartkartėmis esu 
buvęs vienu iš jo “patikimų šaltinių" ir dabar rengiausi pa- 

pasakoti jam kai ką svarbaus. Vyliausi, kad jisai sutiks ir įti- 
kins savuosius Post redaktorius dėl šios istorijos. 

— Kaip laikosi ponaitis Deimonas ir paneliukė Dženė? — 
pasiteiravo Zakeris, atsisėdęs priešais mane tamsiame kam- 
pe, po sena rūstaus veido vyriškio su juodu cilindru foto- 
grafija. Zakeris — aukštas, liesas ir sudžiūvęs, šiek tiek pri- 
menantis Žmogų senoje fotografijoje. Jis visada šneka per 
greitai, tad visi žodžiai užbėga vienas ant kito: Kaiplaikosi- 
ponaitis DeimonasirpaneliukeDženė? |o akcentą švelnino vos 
juntama virdžiniška tarmė. 

Galų gale padavėja priėjo prie mūsų staliuko. Zakeris 
užsisakė juodos kavos, ir aš paprašiau to pat. 

— Du kavos? — perklausė ji, pasitikrindama, ar teisin- 
gai Mudu supratusi. 

— Du jūsiškės pačios geriausios kavos, — patikslino Za- 
keris. 

— Žinote, čia ne “Starbucks". 

Nusišypsojau iš padavėjos smarkumo, paskui iš to, ką 
man pasakė Zakeris — iš pirmųjų jo žodžių. Matyt, kažkada 
buvau jam paminėjęs savo vaikučių vardus, tačiau turėjo en- 
ciklopedišką atmintį visokios rūšies šalutinei informacijai. 

— Jums reikėtų pačiam įsitaisyti porą vaikučių, Zakeri, — 
plačiai nusišypsojau jam. 

Jis pažvelgė aukštyn į palubėje besisukantį senovišką 
vėdintuvą, kuris, atrodė, lyg tuoj tuoj išsiraus iš lubų. Tar- 
tum šiuolaikiško Amerikos gyvenimo metafora — senstanti 
infrastruktūra, gresianti tapti nebevaldoma. 

— Dar neturiu žmonos, Aleksai. Tebesidairau tinkamos 
moters. 

— Ką gi, tvarka, tuomet pirma susiraskit žmoną, pas- 
kiau įsitaisykit porą vaikučių. Gal tai sušvelnintų jūsų neu- 
rozes. 

Padavėja pastatė prieš mus porą puodelių garuojančios 
Juodos kavos. 

— Ir tai viskas? — paklausė ji, palingavo galvą ir paliko 
mus vienus. 

— Gal aš nenoriu sušvelninti savosios gan gluminan- 
čios neuroziškos elgsenos. Galbūt manau, kad kaip tik dėl 
to esu toks velniškai puikus reporteris, antraip mano dar- 
bas būtų nuobodus mėšlas, o aš pats — niekas Dono Grehe- 
mo ir kompanijos akyse. 

Nugėriau dienos ar dviejų senumo kavos. 

— Tik jeigu jūs turėtumėte porą vaikučių, niekaip ne- 
galėtumėte būti niekas. 

Zakeris primerkė vieną akį ir apsilaižė kairiąją lūpų pu- 
sę. Jis buvo labai guvus mąstytojas. 

— Tik jeigu tie vaikučiai manęs nemylėtų ar netgi ne 
per daugiausia mėgtų. 

— O ar nemanote, kad jus galima mylėti? Iš tikrųjų ga- 
lima, Zakeri. Patikėkit. Esate tiesiog nuostabus. Vaikučiai 
jus be galo dievintų, o jūs dievintumėte juos. Turėtumėte 
abipusio dievinimo draugiją. 

Pagaliau jis nusijuokė ir garsiai suplojo rankomis. Kai 
būname kartu, paprastai mudu nemažai juokiamės. 

— Tad tekėsite už manęs ir padovanosite man vaikų? — 
nusišiepė jis man virš garuojančio savojo puodelio. — Šiaip 
ar taip, čia kabinamoji skylė. Viengungiai iš Darbo statisti- 
kos valdybos ir Vyriausybinės spaustuvės ateina čia, tikėda- 
miesi įsiversti lovon darbuotojas iš Kenedžio centro ar Gle- 
no biuro. 

— Tai geriausias pasiūlymas, kokį gavau per visą die- 
ną. Vis dėlto, kas surengė šį susitikimą? Kodėl mudu čia, 
šioje landynėje, ir geriame išties prastą kavą? 

Teiloras siurbtelėjo savosios. 

— Kava gan stipri, ar ne? Bent už tai turėtume būti 
dėkingi. Kas per reikalas, Aleksai? 

— Jus domina dar viena Pulicerio premija? 

Zakeris dėjosi svarstąs šį klausimą, tačiau jo akys užsi- 
žiebė. 

— Na, galbūt. Suprantate, man reikia atsvaros židinio 
lentynėlei. Viena iš draugužių, su kuria turėjau pasimaty- 

mą, taip pasakė. Daugiau neberegėjau tos jaunos moters. 
Tiesą sakant, ji dirbo pas Gingričą*. 

Per kitas maždaug keturiasdešimt penkias minutes išklo- 
jau Zakeriui, kas, mano nuomone, dedasi. Papasakojau apie 
114 neišaiškintų žmogžudysčių pietrytinėje K. A. dalyje ir 
kai kur šiaurrytinėje. Smulkiai išdėsčiau, kaip skirtingai bu- 
vo tiriami Frenko Odenkerko ir vokiečių turisto Džordžtau- 
ne nužudymo atvejai, palyginti su juodaodžių paauglių To- 
rės Glover ir Merionos Kardinal žmogžudystėmis. Apšviečiau 
Jį apie vyriausiąjį detektyvą, šio polinkius ir šališkumus ar 
bent kaip aš juos suvokiu. Netgi prisipažinau, kad baisiai 
nemėgstu Pitmeno, ir Zakeris žino, kad nesu šitaip nusista- 
tęs dėl daugelio žmonių, kurie nežudo tam, jog pelnytųsi 
duoną. 

Kol pasakojau, jis vis linksėjo galva aukštyn žemyn, 
aukštyn žemyn ir nesiliovė, kai aš baigiau. 

— Neabejoju nė vienu jūsų žodžiu, bet ar turite kokius 
nors dokumentus? — paklausė. 

— Jūs taip įsikibęs smulkmenų, — atsakiau. — Kai ge- 
riau pagalvoji, reporteriai tokie baugštūs. 

Siekiau sau po kėde ir iškėliau du storus manilinius ap- 
lankus. Jo akys nušvito. 

— Tai turėtų pagelbėti jūsų straipsniui. Šešiasdešimt sep- 
tynių neišaiškintų žmogžudysčių protokolų kopijos. Taip pat 
Glover ir Kardinal tyrimo kopija. Beje, atkreipkite dėmesį, 
kiek buvo skirta detektyvų kiekvienam atvejui. Patikrinkite, 
kiek užregistruota tyrimams skirtų valandų. Pamatysite di- 
delius skirtumus. Tai visa, prie ko sugebėjau prieiti — bet 
esama ir kitų protokolų. 

— Kodėl turėtų tai dėtis — toks piktybiškas aplaidu- 
mas? — paklausė jis. 

Linktelėjau pritardamas jo išmintingam klausimui. 

— Pateiksiu jums pačią ciniškiausią priežastį. Kai kurie 


* Gingrich, Newt (g. 1943) — JAV politikos veikėjas, Atstovų rūmų spikeris 
(1995—1999), respublikonų partijos narys. 

sostinės farai mėgsta atsiliepti apie Pietryčius kaip apie 'sa- 
vaime apsivalančią krosnį". Ar jums tai skamba kaip pikty- 
biško aplaidumo paaiškinimas? Kai kurios Pietryčių aukos 
vadinamos BNŽ — atseit “Be nukentėjusių žmonių". Pasta- 
rąją frazę vartoja šefas Pitmenas. 

Zakeris paskubom pasklaidė protokolus. Paskiau pa- 
spaudė man ranką. 

— Grįžtu namo į savo vienišą būstą, pakenčiamą tik dėl 
mano vienintelio Pulicerio. Turiu perskaityti visas šias ne- 
paprastai įdomias policijos bylas apie BNŽ, paskiau para- 
šyti tikėtinai kraupų demaskuojantį pranešimą. Pažiūrėsi- 
me. Kaip visada buvo malonu, Aleksai. Geriausi linkėjimai 
Deimonui, Dženei, mamutei Nanai. Norėčiau kada nors su 
jais susipažinti. Susieti vardus su veidais. 

— Ateikit į kitą Vašingtono berniukų choro pasirody- 
mą, — pasiūliau. — Ten bus visi mūsų veidai. Deimonas — 
choristas. 


38 skyrius 


TĄ VAKARĄ DIRBAU IKI PUSĖS DEVINTOS, o pas- 
kiau nuvažiavau į Kinkhedą"“ Fogi Botome susitikti su Kris- 
tina. “Kinkhedas" — vienas iš mūsų mėgstamų restoranų, 
taip pat puiki vieta pasiklausyti džiazo ir pasiglaustyti. 

Atsisėdau prie baro ir mėgavausi Hiltono Feltono ir Ef- 
raino Vulfolko garsais, iki iš renginio mokykloje atvyko Kris- 
tina. Tačiau pasirodė lygiai laiku. Ji punktuali. Labai dė- 
mesinga. Tobula bemaž visais atžvilgiais, bent mano akimis. 
Taip, aš būsiu tavo žmona. 

— Tu alkana? Gal eisime prie staliuko? — paklausiau, 
kai mudu apsikabinome, tarsi būtume buvę perskirti dau- 
gelį metų ir tūkstančius mylių. 

— Tiesiog pasėdėkime keletą minučių čia prie baro. Tu 

ne prieš? — paklausė. Iš burnos jai šiek tiek dvelkė šaltmė- 
tėmis. Jos veidas buvo toks švelnus ir glotnus, jog privalėjau 
lengvai suimti jį abiem savo delnais. 

— Nieko daugiau nenorėčiau veikti visame plačiajame 
pasaulyje, — pasakiau. 

Kristina užsisakė “Harvey's" kreminio likerio, o aš — 
bokalą alaus, ir mudu šnekučiavomės, kai aplinkui ir tiesiai 
per mūsų kūnus sruveno muzika. Diena buvo ilga, ir man 
to reikėjo. 

— Visą ilgą dieną to laukiau. Nepajėgiau sulaukti. Ar 
aš vėl pernelyg banalus ir romantiškas? — paklausiau ir iš- 
sišiepiau. 

— Tik ne man. Niekados ne pernelyg banalus, nieka- 
dos ne pernelyg romantiškas. To neatsitiks, Aleksai, — nu- 
sišypsojo Kristina. Mėgau matyti ją tokią. Jos akys žiburia- 
vo ir blykčiojo. Kai kada paskęstu tose akyse, įpuolu į gilias 
sietuvas — viso tokio gerumo žmonės trokšta, bet nedaug 
kas patiria šiais laikais, ir tai liūdna. 

Kristina irgi žvelgė į mane, o aš pirštais švelniai glos- 
čiau jai skruostą. Prilaikiau delnu jos smakrą. Grojo “Kos- 
mines dulkes"*. "Tai viena iš mano mėgstamiausių dainų, net- 
gi paprasčiausiomis aplinkybėmis. Įdomu, ar Hiltonas ir Ef- 
rainas paleido šią melodiją dėl mūsų? Ir kai pažvelgiau į 
juos, Hiltonas man vylingai pamerkė. 

Mudu arčiau susiglaudėme ir šokome vietoje. Jutau stuk- 
senant jos širdį, stuksenant man prie pat krūtinės. Rasi kokias 
dešimt ar penkiolika minučių šitaip išbuvome. Niekas prie baro 
tartum nepastebėjo; niekas mums netrukdė, nesisiūlė papil- 
dyti taureles ar palydėti prie staliuko. Turbūt jie suprato. 

— Man tikrai patinka “Kinkhedas", — sukuždėjo Kris- 
tina. — Bet žinai ką? Mieliau būčiau šiąnakt su tavimi na- 
mie. Kur šiek tiek daugiau privatumo. Sutaisyčiau tau kiau- 
šinienės ar ko dar pageidautum. Gerai? Tu ne prieš? 

— Ne, visiškai ne prieš. Puiki mintis. Eime. 


* "Stardust" — populiari daina, 1931 m. sukurta amerikiečių kompozito- 
riaus Hougio Karmaiklo (Hoagy Carmichael, 1899—1981). 

Apmokėjau prie baro sąskaitą ir atsiprašiau dėl užsisa- 
kytų pietų. Paskiau nuvažiavome pas Kristiną. 

— Pradėsime nuo deserto, — pasakė ir šelmiškai nusi- 
šypsojo. Taip pat ir už tai ji man patinka. 


39 skyrius 


ILGAI LAUKIAU, KOL VĖL ĮSIMYLĖSIU, tačiau tai bu- 
vo verta ir dargi labai. Vos tik įėjome į jos namus, nutvėriau 
Kristiną į glėbį. Mano rankos ėmė slankioti jos liemeniu, šlau- 
nimis, paskiau lytėti krūtis, pečius, galiausiai glostyti gležnus 
skruostikaulius. Mudviem patiko tai daryti iš lėto, juk nėra ko 
skubėti. Pabučiavau ją į lūpas, paskiau švelniai pakasiau nu- 
garą, pečius. Glaudžiau prie savęs vis arčiau ir arčiau. 

— Tu moki itin švelniai liesti, — sukuždėjo man prie 
skruosto. — Visą naktį galėčiau tą daryti. Vien tik šitaip. 
Nori vyno? Dar ko nors? Duosiu tau visa, ką turiu. 

— Myliu tave, — pasakiau, vis meiliai tebekasydamas jai 
nugaros apačią. — Mes darysime tai amžinai. Neabejoju tuo. 

— Aš taip tave myliu, Aleksai, — pasakė ji, ir išgirdau, 
kaip jai šiek tiek pritrūko kvapo. — Tad prašau pasistenk 
būti atsargus, Aleksai. Darbe. 

— Gerai, pasistengsiu. Bet ne šiąnakt. 

Kristina nusišypsojo: 

— Ne šiąnakt. Gali šiąnakt nepaisyti pavojų. Mes abu ne- 
paisysime. Kaip policininkas, tu t:kra: gražus ir galantiškas. 

— Ar netgi kaip tarptautinis brangakmenių vagis. 

Sugriebiau ją ir nusinešiau koridoriumi į miegamąjį. 

— Mmm. Dar ir stiprus, — pridūrė. Nešama pakeliui 
įjungė koridoriaus lempą. Kaip tik pakako šviesos, kad ma- 
tytume kelią. 

— Kad taip kur nors iškeliautume? — pasakiau. — Man 
reikia ištrūkti. 

— Gražiai skamba. Taip — iki prasidės pamokos. Bet 
kur. Pasiimk mane iš visos šios aplinkos. 

Miegamasis kvepėjo gyvomis gėlėmis. Ant naktinio sta- 
liuko buvo pamerktos rausvos ir raudonos rožės. Jos aistra 
— gėlės ir sodininkystė. 

— "Tu visa tai iš anksto suplanavai, tiesa? — paklau- 


siau. — Taip, tikrai. Tai spąstai. Klastūnė mergiotė. 
— Ištisą dieną apie tai galvojau, — prisipažino ir pa- 
tenkinta atsiduso. — Ištisą dieną savo kabinete, mokyklos 


koridoriuose, kieme, paskiau automobilyje pakeliui į resto- 
raną mąsčiau, kaip būsiu su tavimi. Ištisą dieną mane per- 
sekiojo erotiškos svajos apie tave. 

— Tikiuosi, gebėsiu jas paversti tikrove. 

— Gebėsi. Be jokios abejonės. 

Vienu plačiu mostu nutraukiau nuo jos juodą šilkinę 
palaidinukę. Prispaudžiau lūpas prie krūties, per pažemin- 
tą liemenėlę tempiau šią į save. Ji segėjo zomšiniu sijonu, 
ir aš jo nenusegiau, tik pamažu užkėliau viršun. Atsiklau- 
pęs bučiavau jos čiurnas, pėdų galus, paskiau iš lėto kilau 
aukštyn ilgomis kojomis. Ji masažavo man sprandą, nugarą 
ir pečius. 

— Šiąnakt esi pavojingas, — tarė. — Tai gerai. 

— Seksualinis gydymas. 

— Mmm, prašau. Pagydyk mane visą, daktare. 

Kristina stipriai krimstelėjo man petį, paskiau dar stip- 
riau — sprando šoną. Abu tankiai alsavome. Ji trynėsi į ma- 
ne, paskiau praskėtė man savo kojas. Įėjau jos vidun. Ten ji 
buvo nepaprastai šilta. Lovos spyruoklės ėmė girgždėti, gal- 
vūgalio lenta trinksėti į sieną. 

Ji nusibraukė plaukus į šalį, už ausies. Man patinka šis 
Jos judesys. 

— Taip gera tave justi, Aleksai. O, nesustok, nesustok, 
nesustok, — kuždėjo ji. 

Vykdžiau, ką liepiamas, ir mėgavausi kiekviena akimir- 
ka, kiekvienu mudviejų judesiu drauge ir netgi sekundėlę 
pagalvojau, ar tik nepadarėme mudu lėliuko. 

40 skyrius 


GEROKAI VĖLIAU TĄNAKT išsikepėme kiaušinienės su 
svogūnais ir čederio bei mozarelos sūriais, taip pat atsikim- 
šome butelaitį “Pinot Noir". Paskiau aš užkūriau — rugpjūtį! 
— židinį ir visu smarkumu įjungiau oro kondicionierių. 

Mudu sėdėjome priešais židinį, juokėmės ir kalbėjome, 
ir planavome greitai kur nors iškeliauti iš Vašingtono. Apsi- 
stojome ties Bermudais, ir Kristina paklausė, ar galėtume 
pasiimti Naną su vaikučiais. Jaučiau, tarsi mano gyvenimas 
sparčiai keistųsi, keltųsi į kažkokią naują, smagią vietą. Jei- 
gu tik man nusišypsotų laimė ir kaip nors pavyktų pagauti 
Žebenkštį... Tai galėtų būti puiki mano karjeros sostinės po- 
licijoje pabaiga. 

Sugrįžau namo į Penktąją gatvę vėlai, įėjau vidun prieš 
pat tris. Nenorėjau, kad Deimonas ir Dženė rytą pabudę ma- 
nęs nerastų. Kitą rytą atsikėlęs prieš aštuonias, nušuoliavau 
laiptais sklindančių iš virtuvės gardžių šviežios kavos ir Na- 
nos pasaulinio garso saldžių bandelių su glajumi kvapų link. 

Baisusis dvejetas kaip tik rengėsi išrūkti į Sodžarnerės 
"Trut mokyklą, kur lankė rytines sudėtingesnės programos 
pamokas. Atrodė lyg pora spindinčių angelėlių. Nedažnai 
man tekdavo taip gerai jaustis, tad dabar mėgavausi visa 
širdimi. 

— Kaip tavo pasimatymas praeitą vakarą, tėtuk? — pa- 
klausė Dženė, nutaisiusi man kuo meiliausias akutes. 

— Kas sakė, kad aš turėjau svarbų pasimatymą? — Pa- 
dariau jai vietos sau ant kelio. Ji atsikando didžių didžiulės 
saldžios bandutės, kurią Nana padėjo man į lėkštę. 

„— Tarkime, paukščiukas man papasakojo, — sučirpė ji. 

— Aha. Paukščiuko skanios bandutės su glajumi, — pa- 
sakiau. — Mano pasimatymas buvo gana neblogas. O kaip 

tavo? Turėjai pasimatymą, tiesa? Juk nesėdėjai namie vie- 
na, ar ne? 

— Tavo pasimatymas buvo gana neblogas? Grįžai namo 
vienu metu su pienininkų, — Dženė nusikvatojo. Deimonas 
irgi krizeno. Kai nori, ji geba visus mus išjudinti; tokia bu- 
vo nuo pat mažumės. 

— Džene Kros, — sudraudė Nana, bet galiausiai pasi- 
davė. Beviltiška stengtis priversti Dženę, kad šiuo atveju elg- 
tųsi kaip dera septynmetėms. Buvo pernelyg nuovoki, ties- 
muka, kupina gyvybės ir gyvenimo džiaugsmo. Be to, mes 
turime šeimos filosofiją: tas, kuris juokiasi, išlieka. 

— Kaip čia yra, kad judu pirma nepagyvenate drauge? — 
paklausė Dženė. — Taip visi daro filmuose ir per televiziją. 

Sumojau besišypsąs ir podraug benutaisąs rūsčią miną. 

— Nestumk manęs prie tų kvailysčių, kurios rodomos 
per televiziją ir filmuose, mergyte. Jie visados meluoja. Mu- 
du su Kristina netrukus susituoksime, ir tuomet mes visi gy- 
vensime kartu. 

— Tu jos paprašei? — sušuko visi trys. 

— "Taip. 

— Ir ji sutiko? 

— Kodėl jūs tokie nustebę? Žinoma, sutiko. Kas galėtų 
atsispirti pagundai tapti šios šeimos dalimi? 

— Valioo! — garsiai sukliko Dženė. Mačiau, kad ji nuo- 
širdi visa savo mažute širdute. 

— Valio! — aidu pakartojo Nana. — Ačiū Dievui. Ak, 
ačiū Dievui. 

— Aš sutinku, — cyptelėjo 17 Deimonas. — Pats laikas 
čia gyventi normaliau. 

Kelias minutes visi mane sveikino, iki Dženė galiausiai 
pasakė: 

— Jau turiu eiti mokyklon, tetuk. Nenorėčiau pavėluoti 
ir dabar nuvilti ponią Džonson, juk tiesa? Štai tavo rytinis 
laikraštis. 

Dženė padavė man Washington Post, ir širdis man krūti- 
nėje šoktelėjo. Iš tiesų gera diena. Paties pirmo puslapio 

apatiniame dešiniame kampe išvydau Zakerio Teiloro straips- 
nį. Antraštė ne rėkte rėkianti, kokia derėtų būti, bet vis dėl-- 
to jam pavyko patalpinti savo medžiagą į pirmą puslapį. 


TIKĖTINAS SKANDALAS DĖL NEIŠAIŠKINTŲ 
ŽMOGŽUDYSČIŲ PIETRYTINĖJE K.A.DALYJE 
POLICIJOS VEIKLOJE GALIMA ĮŽVELGTI RASINĘ 
DISKRIMINACIJĄ 


— Iš tiesų tikėtinas skandalas, — pritarė Nana ir pasi- 
kasė indų šepetuku smakrą. — Genocidas vis neišnyksta, 
tiesa? 


41 skyrius 


ĮŽENGIAU Į NUOVADĄ APIE AŠTUNTĄ, ir tuoj pat 
prie manęs atskubėjo šefo Pitmeno liokajus pagalbininkas. 
Draugužis Fredas Kukas kadaise buvo prastas detektyvas, 0) 
dabar toks pat prastas ir suktas administratorius, tačiau po- 
draug ir toks landus subinlaižys, kokio kito nerasi departa- 
mente, nei kur nors kitur Vašingtone. 

— Vyriausiasis detektyvas nedelsiant nori jus matyti sa- 
vo kabinete. Tai svarbu, — pranešė man Fredas. — Verčiau 
paskubėtumėt. 

Linktelėjau jam ir pabandžiau nesusigadinti geros nuo- 
taikos. 

— Žinoma, svarbu. Juk jis — vyriausiasis detektyvas. 
Ar negalėtumėt man padėti kokia nors užuomina, Fredai? 
Gal žinote, koks reikalas, ko turėčiau tikėtis? 

— Dalykas rimtas. — Kukas nė nesirengė padėti ir tuo 
džiaugėsi. — Tik tiek galiu jums pasakyti, Aleksai. 

Jis nuėjo, palikdamas mane nežinioje. Jaučiau gerklėje 
kylant kartėlį. Geras mano nusiteikimas išgaravo. 

Girgždančiomis kietmedžio grindimis per koridorių nu- 
ėjau į Jefe kabinetą. Nenumaniau, ko tikėtis, tačiau tikrai 
nebuvau pasirengęs tam, ką išvydau. 

Iškart prisiminiau, ką šįryt pasakė Deimonas: Pats lai- 
kas čia gyventi normaliau. 

Šefo kabinete sėdėjo Sampsonas. Buvo čia taip pat ir 
Rekimas Pauelas su Džeromu Termenu. 

— Įeikite, daktare Krosai, — ištiesta ranka pamojo šefas 
Pitmenas. — Prašom įeiti. Mes laukėme jūsų, kol atvyksite. 

— Kas per dalykas? — prisitraukdamas kėdę šalimais 
Sampsono, šnibžtelėjau jam į ausį. 

— Dar nežinau, bet nieko gero, — atsakė jis. — Jefe 
nepasakė mums nė žodžio. Tačiau atrodė kaip kanarėlė, pra- 
rijusi katiną*. 

Pitmenas apėjo savo stalą ir plačiais sėdmenimis atsi- 
rėmė į priekinį kraštą. Šįryt atrodė pilnas didybės ir šūdlia- 
vos. Ant apvalios jo galvos peliško žilsvio atgal suglaistyti 
plaukai priminė šalmą. 

— Galiu jums pasakyti, ką trokštate sužinoti, detektyve 
Krosai, — prašneko jis. — Iš teisybės, nenorėjau atskleisti 
šiems kitiems detektyvams, kol jūs neatsirasite čia. Nuo šio 
ryto detektyvai Sampsonas, Termenas ir Pauelas nušalinti 
nuo aktyviosios tarnybos. Jie dirbo prie bylų, peržengdami 
savo kompetencijos šiame departamente ribas. Teberenka- 
mi faktai apie visą jų veiklos apimtį ir taip pat, ar į ją buvo 
įsitraukę kurie nors kiti detektyvai. 

Buvau besižiojąs atsikirsti, bet Sampsonas tvirtai sugrie- 
bė mane už alkūnės. 

— Šalčiau, Aleksai. 

Pitmenas pažvelgė į juos tris. 

— Detektyvai Sampsonai, Termenai, Pauelai, galite ei- 
ti. Jūsų profsąjungos atstovas informuotas apie padėtį. Jei 
turite klausimų ar prieštarų dėl mano sprendimo, pateikite 
savo atstovui. 


* Pakeistas angliškas priežodis “kaip katinas, prarijęs kanarėlę", t. y. la- 
bai patenkintas. 


ė 

Sampsonas buvo kietai suspaudęs lūpas. Tačiau neatsi- 
kirto Jefe nė žodžiu. Atsistojo ir paliko kabinetą. Termenas 
1r Pauelas iškart nusekė pavymui. Ir šie nieko nepasakė Pit- 
menui. Visas trejetas — darbštūs, pasiaukoję darbui detek- 
tyvai, ir man buvo nesmagu matyti šitaip nutinkant. 

Svarsčiau, kodėl Jefe kol kas nelietė manęs. Taip pat nu- 
sistebėjau, kodėl čia nėra Šono Muro. Ciniškai buvo galima 
atsakyti, kad Pitmenas nori sukiršinti mus vieną su kitu, nori, 
kad mes pamanytume, jog Šonas pasisakė prieš mus. 

Pitmenas siekė per stalą ir paėmė sulankstytą Washing- 
ton Post egzempliorių. 

— Gal atsitiktinai matėte šiandien šį straipsnį? Apačio- 
je iš dešinės? 

Jis atkišo man laikraštį. Turėjau šį pagauti, kad nenu- 
kristų ant grindų. 

— Skandalas dėl neišaiškintų žmogžudysčių pietrytinėje 
dalyje, — pasakiau. — Taip, skaičiau. Namie. 

— Neabejoju, kad skaitėte. Ponas Teiloras iš Post ci- 
tuoja nežinomus šaltinius iš policijos departamento. Jūs tu- 
rite ką nors bendra su tuo straipsniu? — paklausė Pitmenas 
ir griežtai įsistebeilijo į mane. 

— Kodėl turėčiau kalbėtis su Washington Post? — atrė- 
miau klausimu į jo klausimą. — Aš jums papasakojau apie 
problemą Pietryčiuose. Manau, ten gali darbuotis kartoti- 
nis žudikas. Kodėl ją dar gilinti? Šių detektyvų nušalinimas 
tikrai nepadės išspręsti problemos. Ypač jeigu šis iškrypė- 
lis artėja prie šėlsmo, o man taip atrodo. | 

— Man neįpiršit savo kartotinio žudiko istorijos. Ne- 
matau jokio pastovaus braižo. Ir niekas kitas nemato, tik 
jūs, — Pitmenas papurtė galvą ir susiraukė. Buvo įsikarš- 
čiavęs, piktas ir bandė susivaldyti. 

Jis vėl ištiesė į mane ranką. Jo pirštai atrodė kaip ne- 
virtos dešrelės. Pažemino balsą kone iki kuždesio: 

— Kaip norėčiau gerai jus iškrušti, ir tai padarysiu. Bet 
kol kas nebūtų tinkama atitraukti nuo Odenkerko žmogžu- 
dystės. Neatrodytų gerai, ir, spėju, tai irgi išspausdintų Post. 

Laukiu kasdieninių raportų apie vadinamąjį Džono Dou at- 
vejį. Jums pats laikas pasistengti, kad kai kurios iš tų neiš- 
narpliotų žmogžudysčių nekabotų mums virš galvų. Man at- 
siskaitinėsite tiesiogiai. Sėdėsiu jums ant sprando, Krosai. 
Turite klausimų? 

Skubiai palikau šefo Pitmeno kabinetą. Kol dar nesmo- 
giau jam. 


42 skyrius 


KAI IŠĖJAU IŠ /JEFE KABINETO, Sampsonas, Terme- 
nas ir Rekimas Pauelas jau buvo apleidę nuovadą. Jaučiau- 
si, jog lengvai galėčiau patekti į Post puslapius. Mažne su- 
grįžau atgal į Pitmeno kabinetą sumalti šefą į miltus. 

Atsisėdau prie savo rašomojo stalo ir susimąsčiau, kaip 
elgtis toliau, bandžiau nusiraminti, kol nepadariau ko nors 
neapgalvota ir kvaila. Galvojau apie savo atsakomybę Piet- 
ryčių žmonėms, ir tai man padėjo. Ir vis dėlto vos nesugrį- 
žau imtis Pitmeno. 

Paskambinau Kristinai ir, šnekėdamasis su ja, išleidau 
šiek tiek garo. Paskiau netikėtai paklausiau, ar galėtų iš- 
trūkti ilgam mudviejų savaitgaliui, galbūt nuo ketvirtadie- 
nio vakaro. Kristina pasakė galėsianti. Nuėjęs užpildžiau 
prašymą atostogoms ir palikau ant Fredo Kuko stalo. Vei- 
kiausiai jis 1r Pitmenas mažiausiai to iš manęs tikėjosi. Bet 
jau nusprendžiau dingti iš čia, atvėsti, paskiau sugalvoti pla- 
ną, kaip toliau stumtis į priekį. 

Jau beišeinantį iš nuovados mane sustabdė dar vienas 
detektyvas. 

— Jie Harto bare, — pranešė jis. — Sampsonas prašė 
pasakyti, kad užėmė jums vietą. 

Hartas — itin aptriušusi, itin populiari džino girdykla 
Antrojoje gatvėje. Tai ne farų baras, štai kodėl kai kurie iš 

mūsų jį mėgsta. Buvo vienuolikta ryto ir baro salė jau pilna 
žmonių, šurmuliuojanti, netgi draugingos nuotaikos. 

— Štai ir jis! — pasveikino mane Termenas su puspil- 
niu bokalu alaus, kai įžengiau vidun. Ten taip pat buvo pus- 
tuzinis kitų detektyvų bei draugų. Gandas apie nušalinimus 
pasklido greitai. 

Skambėjo daug juoko ir šūksmų. 

— Tai bernvakaris! — paaiškino Sampsonas ir išsišie- 
pė. — Pričiupau tave, branguti! Šiek tiek padedant Nanai. 
Kad pamatytum savo veidą! 

Kitas pusantros valandos pas Hartą vis rinkosi draugai. 
Vidudienį baras jau buvo pilnutėlis, ir tuomet ėmė tvenktis 
nuolatiniai klientai savo priešpietiniams gurkšneliams. Savi- 
ninkas Maikas Hartas triumfavo. Iš tikrųjų, nė nemaniau, kad 
derėtų surengti bernvakarį, bet dabar, kai atsidūriau pačia- 
me jo įkarštyje, džiaugiausi. Daugelis vyrų vis slepia savo emo- 
cijas ir jausmus, bet ne taip labai per bernvakarį, ypač ne 
per tokį šaunų, kurį surengia tau artimiausi draugai. 

Šis buvo šaunus. Kelias valandas beveik pasimiršo įtam- 
pos, primestos anksčiau tą rytą. Nė nepajėgiu suskaičiuoti, 
kiek kartų mane sveikino ir glėbesčiavo, o sykį ar du netgi 
pabučiavo. Visi mane vadino "brangučiu", sekdami Samp- 
sono užduotu tonu. Vis minėtas, netgi per daug, žodis "mei- 
lė". Sentimentaliomis kalbomis, kurios tuo metu atrodė 
linksmos, buvau traukiamas per dantį ir liaupsinamas tos- 
tais. Tiesiog bemaž visi per daug išgėrė. 

Ketvirtą popiet mudu su Sampsonu, prilaikydami vie- 
nas kitą, yrėmės į akinamą Antrosios gatvės dienos šviesą. 
Pats Maikas Hartas iškvietė mums taksi. 

"Trumpą aiškesnį mirksnelį prisiminiau purpurinį mė- 
lynąjį džipsi taksi, kurio ieškojome, tačiau paskiau ši mintis 
išgaravo spiginant mažne baltai saulei. 

— Branguti, — sušnabždėjo Sampsonas man pakaušin, 


kai ropštėmės į taksi. — Myliu tave netgi labiau už gyveni- 
mą. Tikrai. Myliu tavo vaikučius, Naną, tavo būsimą žmo- 
ną, žavingąją Kristiną. Vežk mus namo, — paliepė jis vai- 
ruotojui. — Aleksas veda. 

— O jis — pirmasis pabrolys, — pasakiau vairuotojui, 
kuris šypsojosi. 
— Taip, tikrai, — pritarė Sampsonas. — Pats pirmasis. 


43 skyrius 


KETVIRTADIENIO NAKTĮ ŠEIFERIS VĖL ŽAIDĖ “Ke- 
turis raitelius". Sėdėjo užsidaręs darbo kambaryje, bet anks- 
tyvąją nakties dalį girdėjo po namus skardenant savo šei- 
mynos garsus. Jautėsi didžiai izoliuotas; be jokios aiškios 
priežasties buvo nervingas, neramus ir piktas. 

Laukdamas, kol susijungs su kitais žaidėjais, pasijuto 
mintimis sugrįžtąs prie ano pašėlusio pasivažinėjimo auto- 
mobiliu po Vašingtoną. Vis išgyveno vieną ypatingą jaus- 
mą: įsivaizduojamą akimirką, kai susidurs su nejudama kliū- 
timi. Regėjo tai akinamoje šviesoje — ir fizinius objektus, 
ir save patį, visą sudūžtantį it stiklą ir vėl tampantį visatos 
dalimi. Net skausmas, kurį justų, būtų dalis materijos per- 
sitvarkymo į kitas pagavias formas bei figūras. 

Aš linkstu į savižudybę, galiausiai pagalvojo jis. Tai tik 
laiko klausimas. Išties esu Mirtis. 

Lygiai devintą jis pradėjo kompiuteriu spausdinti ži- 
nią. Kiti Raiteliai palaikė tiesioginį ryšį ir laukė jo reakci- 
jos į Džordžo Bajerio apsilankymą ir perspėjimą. Nenorėjo 
jų nuvilti. Tai, ką jie padarė, jam sukėlė dar didesnį entu- 
ziazmą šiam žaidimui. Tad rašė: 


KEISTA, MIRTIS NENUSTEBO, KAI BADAS 
PASIRODĖ VAŠINGTONE. ŽINOMA, JIS TURĖ- 
JO VISIŠKĄ TEISĘ ATVYKTI. LYGIAI TAIP PAT 
MIRTIS GALĖTŲ NUVYKTI Į LONDONĄ, SINGA- 
PURĄ, MANILĄ AR KINGSTONĄ, IR GALBUT 
NETRUKUS MIRTIS APLANKYS VIENĄ IŠ JŪSŲ. 

TAI IR SUDARO MŪSŲ ŽAIDIMO GROŽĮ — 

BET KAS GALI NUTIKTI. 

GALŲ GALE SVARBIAUSIA — 
PASITIKĖJIMAS, JUK TAIP? AR TIKIU, KAD JŪS 
MAN LEISITE TĘSTI FANTAZIJOS ŽAIDIMĄ, 
KAIP AŠ NORIU? VIS DĖLTO BŪTENT TAI 
DARO ŽAIDIMĄ SAVITĄ IR PATRAUKLŲ: 
LAISVĖ, KURIĄ PATIRIAME. 

DABAR TAI IR YRA ŽAIDIMAS, TIESA? MES 
PERĖJOME Į KAI KĄ NAUJA. PADIDINOME 
LOŠINIUS PRIE STALO. TAD IŠGYVENKIME 
TIKRĄ JAUDULĮ, DRAUGUŽIAI RAITELIAI. 
NORIU JUMIS IŠBANDYTI KAI KURIAS IDĖJAS. 
VISA ŽAIDIMO DVASIOJE. NEBUS jOKIOS 
NEREIKALINGOS RIZIKOS. 

ŽAISKIME TAIP LYG NUO TO PRIKLAU- 
SYTŲ MŪSŲ GYVYBĖS. 

GALBŪT MANOJI JAU PRIKLAUSO? 

KAIP JUMS MINĖJAU, TURIME DU NAUJUS 
ŽAIDĖJUS. TAI VAŠINGTONO DETEKTYVAI 
ALEKSAS KROSAS IR DŽONAS SAMPSONAS. 
VERTI PRIEŠININKAI. STEBIU JUOS, BET 
NEJUČIA UŽDUODU SAU KLAUSIMĄ, AR 
GREITAI JIE IMS STEBĖTI MANE? 

"LEISKITE JUMS PAPASAKOTI APIE FANTAS- 
TIŠKĄ SCENARIJŲ, KURĮ SUKŪRIAU PASVEI- 
KINTI JUOS MŪSŲ ŽAIDIME. TAIGI SIUNČIU 
NUOTRAUKAS — DETEKTYVAI KROSAS IR 
SAMPSONAS. 


44 skyrius 


SUORGANIZUOTI MŪSŲ KELIONĘ UŽTRUKO DIE- 
NĄ. bet visi, regis, džiaugėsi jos spontaniškumu ir ypatingu 
smagumu, kad pirmą sykį visi atostogausime kartu. Taigi Dei- 

monas, Dženė, Nana, Kristina ir aš popiet palikome K.A. ir 
geros nuotaikos ketvirtadienį, rugpjūčio dvidešimt penktą- 
ją, vėlai vakare atskridome į Bermudų tarptautinį oro uostą. 

Aš tikrai norėjau kelioms dienoms išvykti iš Vašingtono. 
Džeinių Dou tyrimas sekė pernelyg greitai po pono Smito 
žmogžudystės bylos. Man reikėjo poilsio. Turėjau Bermuduo- 
se vieną draugą, kuris buvo dalinis viešbučio savininkas, o 
kelionė lėktuvu ne itin ilga. Tai mums puikiai tiko. 

Viena scena oro uoste visados išliks mano atmintyje — 
Kristina dainuoja “Dže-da, dže-da", o Dženė prilipusi jai 
prie šono. Nejučia pagalvojau, kad jiedvi atrodo kaip moti- 
na ir dukra, ir tai giliai mane sujaudino. Abi buvo tokios 
meilios ir žaismingos, tokios natūralios. Tatai man pavirto 
atminties fotografija, kurią galėjau pasilaikyti ir saugoti, vie- 
na iš tų akimirkų, kurios, žinojau, niekada nepamiršiu, kai 
stebėjau jas abi šokant ir dainuojant, lyg amžinai būtų pa- 
žinojusios viena kitą. 

Mums pasisekė — orai atostogoms pasitaikė nepapras- 
tai puikūs. Kasdien saulė, žydras dangus, nuo ryto ligi su- 
temų, kai dangus tapdavo stebuklingu raudonų, oranžinių 
1 purpurinių spalvų deriniu. Dienos priklausė mums vi- 
siems, bet ypač — vaikams. Mes plaukiojome ir nardėme 
Alkūnės paplūdimyje ir Pasagos įlankoje, o paskiau skuos- 
davome mopedais vaizdingais Viduriniu ir Uosto keliais. O 
paskui — vėl atgalios vandenin! | 

Naktys priklausė Kristinai ir man, ir mudu maksima- 
liai jomis naudojomės. Aplankėme visas geriausias vietas: 
“Terasos barą" prie Palmių rifo, “Belvederio alinę" prie 
Princesės, “Molinės trobelės užeigą“, “Sykį ant stalo" Ha- 
miltone, “Horizontus" Padžite. Gera buvo su ja, ir toji min- 
tis vis sklandė man galvoje. Atrodė, kad mūsų ryšys dar la- 
biau sutvirtėjo, nes aš atsitraukiau nuo darbo ir skyriau jai 
laiko bei vietos. Ir vėl jaučiau pilnatvę. Nuolatos prisimin- 
davau tą pirmąjį kartą, kai ją išvydau Sodžarnerės Trut mo- 
kyklos kieme. Ji kaip tik ta, Aleksai. Ir ši mintis vis dar sukosi 
man galvoje. 

Mudu sėdėjome “Terasos bare" su vaizdu į miestą ir Ha- 
miltono uostą. Vandenį margino nedidukės salelės, baltos 
burės, keltai, kursuojantys tarp Varviko ir Padžito. Laikė- 
mės už rankų, ir aš nepajėgiau nežiūrėti jai į akis, ir neno- 
rėjau nukreipti žvilgsnio kitur. 

— Svarbios mintys? — galiausiai ji paklausė. 

— Daug mąsčiau, ar vėl nesugrįžti į privačią praktiką, — 
pasisakiau. — Manau, taip būtų geriausia. 

Ji įdėmiai pažvelgė man į akis: 

— Nenoriu, kad taip pasielgtum dėl manęs, Aleksai. 
Prašau, nepaversk manęs priežastimi, dėl kurios metei dar- 
bą policijoje. Žinau, kad mėgsti jį. Dažniausiai. 

— Tarnyba pastaruoju metu mane plėšo į gabalus. Pit- 
menas ne tik sunkus viršininkas; man atrodo, jis blogas žmo- 
gus. Tai, kas nutiko Sampsonui ir kitiems — tik šūdinas akių 
dūmimas. Jie dirbo prie neišaiškintų bylų savo pačių laiku. 
Man kyla pagunda perduoti tą Istoriją Zakiui Teilorui iš Post. 
Žmonės pašėltų, jeigu sužinotų tiesą. Štai kodėl aš neper- 
duosiu jos Post. 

Ji klausėsi ir mėgino padėti, tačiau ne per daug įkyriai, 
ir už tai buvau dėkingas. 

— Tai atrodo kaip baisus, sudėtingas, bjaurus jovalas, 
Aleksai. Man irgi norėtųsi trenkti Pitmenui. Jis renkasi po- 
litiką, o ne žmonių apsaugą. Tikiu, kad atėjus tinkamam 
laikui žinosi, kaip pasielgti. 

Kitą rytą aptikau ją vaikštinėjančią sode, prisikaišioju- 
sią plaukus tropinių gėlių. Atrodė dargi labiau švytinti nei 
paprastai, ir aš iš naujo ją įsimylėjau. 

— Yra senas priežodis, kurį girdėjau nuo pat vaikys- 
tės, — pasakė ji man, kai priėjau. — Jeigu turi tik du cen- 
tus, už vieną nusipirk duonos, už kitą — leliją. 

Pabučiavau jos plaukus tarp gėlių. Pabučiavau mielas 
lūpas, skruostus, kaklo duobutę. 

Ankstyvą popietę su vaikais vėl sugrįžau į Pasagos įlan- 
kos paplūdimį. Jiems niekaip nebuvo gana tamsiai mėlynos 
jūros, plaukiojimo, nardymo, smėlio pilių. Ir, žinoma, jau 

beveik priartėjo metas sugrįžti į mokyklą, tad viskas mūsų 
atostogoms teikė papildomo išskirtinumo ir intensyvumo. 

Kristina pasiėmė mopedą ir nuvažiavo į Hamiltoną pa- 
sirinkti atmintinių kai kuriems mokytojams iš Sodžarnerės 
Trut mokyklos. Mes visi mojome, iki ji dingo iš akių Viduri- 
niame kelyje. 

Apie penktą Deimonas, Dženė ir aš sugrįžome į “Bel- 
monto" viešbutį, kuris it sargybinis stūksojo viršum vešlios 
žalumos kalvų, rėminamų dangaus žydrynės. Visur aplin- 
kui, kur tik pažvelgsi — pastelinių spalvų namukai baltais 
stogais. Nana sėdėjo verandoje ir šnekučiavosi su keliomis 
naujomis geriausiomis draugėmis. Sugrąžintasis rojus*, pa- 
galvojau ir jaučiau, kad kažkas gilaus ir šventa atgyja man 
viduje. 

Žvelgiau į giedrą, be mažiausio debesėlio, žydrą dangų 
ir gailėjaus, kad nėra greta Kristinos, su kuria galėčiau pa- 
sidalyti šiais jausmais. Glaudžiau prie savęs Dženę ir Dei- 
moną, ir visi trys šypsojomės, nes buvo aišku: mums patin- 
ka čia būti drauge ir esame tokie laimingi, kad turime vie- 
nas kitą. 

— Tu jos ilgiesi, — sukuždėjo Dženė konstatuodama, o 
ne klausdama. — Tai gerai, tėti. Taip ir turi būti, tiesa? 

Kai šeštą valandą Kristina vis dar negrįžo, kovojau su 
prieštaringais jausmais — laukti jos viešbutyje ar pačiam 
nuvažiuoti į Hamiltoną? Gal ją ištiko kokia nelaimė? Pra- 
keikti mopedai, pagalvojau, nors tik prieš dieną laikiau juos 
visiškai saugiais ir smagiais. 

Pamačiau pro paradinius "Belmonto" vartus įeinant 
aukštą liekną moterį, žingsniuojant kiniškų rožių ir olean- 
drų fone. Lengviau atsikvėpiau, bet puolęs žemyn laiptais 
išvydau, jog tai ne Kristina. 

Pusę septynių Kristina vis dar nesugrįžo, nei paskam- 
bino į viešbutį. Nebuvo jos ir septintą. 

Galiausiai paskambinau policijai. 

0 


* Anglų poeto Džono Miltono (1608—1674) epinės poemos pavadinimas. 


ė 

45 skyrius 


INSPEKTORIUS PATRIKAS BASBIS iš Hamiltono po- 
licijos skyriaus atvyko į "Belmonto" viešbutį apie pusę aš- 
tuonių. Žemas plinkantis žmogelis, kuriam iš tolo duotum 
netoli šešiasdešimties ar septyniasdešimties. Tačiau kai pri- 
ėjo arčiau prie paradinio priebučio, supratau jį esant ne 
daugiau keturiasdešimties, tai yra maždaug mano amžiaus. 

Išklausęs mano pasakojimą, jis pasakė, kad Bermudų 
svečiai dažnai praranda laiko nuovoką ir pasiklysta patys. 
Be to, Viduriniame kelyje kartkartėmis pasitaiko nelaimin- 
gų atsitikimų su mopedais. Taip pat man pažadėjo, kad Kris- 
tina netrukus pasirodysianti, sutrukdyta kokio nors nedi- 
delio “neapdairumo kelyje" ar “niksteltos čiurnos". 

Manęs šie paistalai neįtikino. Visados punktuali, ji bent 
jau būtų paskambinusi. 

Žinojau, kad ir dėl menkiausio nelaimingo įvykio vis 
tiek kaip nors sugebėtų paskambinti. Tad mudu su inspek- 
toriumi nuvažiavome nuo viešbučio iki Hamiltono, paskiau 
apsukome sostinę, ypač Pakrantės ir Reido gatves. Žvelgda- 
mas iš automobilio, sėdėjau tylus ir susikaupęs, pamiršęs 
vėlyvą metą, vyliausi išvysti Kristiną kur nors šalutinėje gat- 
velėje vaikštinėjančią po parduotuves. Tačiau niekur jos ne- 
pastebėjome, vis dar nebuvo paskambinusi ir į viešbutį. 

Kai Kristina nepasirodė iki devintos, inspektorius, nors 
1r nenorom, pripažino, jog ji gali būti dingusi. Daug klau- 
sinėjo, ir supratau jį esant neblogą farą. Pasidomėjo, gal 
mudu dėl ko nors susiginčijome ar nesutarėme. 

— Esu žmogžudysčių detektyvas iš Vašingtono, K.A., — 
galiausiai pasakiau jam. Iš pradžių tai slėpiau, nes nenorė- 
jau atrodyti besibraunąs į svetimą teritoriją. — Praeityje tu- 
rėjau reikalą su ypatingo braižo atvejais, tarp jų ir su masi- 
nėmis žmogžudystėmis. Teko susidurti su labai blogais žmo- 

nėmis. Tai galėtų būti susiję. Viliuosi, jog ne, tačiau tokia 
galimybė egzistuoja. 

— Suprantu, — tarė Basbis, toks pedantiškas, tvarkin- 
gas žmogutis plonais ūseliais. Man jis labiau panėšėjo į bruz- 
dų mokytoją nei farą, labiau į psichologą nei aš pats. — Ar 
esama dar kokių nors staigmenų, apie kurias turėčiau žino- 
ti, detektyve Krosai? — paklausė. 

— Ne, tai viskas. Bet dabar suprantate, kodėl esu susi- 
rūpinęs ir kodėl paskambinau jums. Kaip tik šiuo metu už- 
siimu virtine bjaurių žmogžudysčių Vašingtone. 

— Taip, dabar suprantu, kodėl jums neramu. Tuojau 
pat paskelbsiu pranešimą apie dingusius asmenis. 

Sunkiai atsidusau, paskiau užlipau viršun ir pasikalbėjau 
su vaikučiais ir Nana. Kaip įmanydamas stengiausi jų neišgąs- 
dinti, bet Deimonas ir Dženė pravirko. O paskui ir Nana. 

Iki vidurnakčio nieko daugiau nesužinojome apie Kristi- 
ną, nei kur jį galėtų būti. Inspektorius Basbis apleido viešbutį 
ketvirtį po dvylikos. Iš tiesų pasirodė malonus ir ganėtinai dė- 
mesingas, paliko man savo namų telefono numerį ir paprašė, 
kad iškart paskambinčiau, jeigu tik sulauksiu žinios nuo Kris- 
tinos. Paskiau pridūrė, kad melsis už mane ir mano šeimą. 

Trečią vis dar nesiguliau, vaikščiojau po savo kambarį 
trečiame viešbučio aukšte ir taip pat bandžiau melstis. Ką 
tik baigiau kalbėtis telefonu su Kvantiku. FTB kryžmiškai 
tikrino visus mano tirtus žmogžudysčių atvejus, ieškodama, 
ar kuris nors iš jų kaip nors nesusijęs su Bermudais. Biuras 
dabar koncentravo dėmesį į dabartinę neišaiškintų žmog- 
žudysčių seriją Pietryčiuose. 

Supratau, kad Biuras veikiausiai nesusisieks su manimi 
anksčiau kaip iki ryto. Viliojo pagunda paskambinti drau- 
gams Interpole, bet susitvardžiau... O vėliau paskambinau 
ir Interpolui. 

Viešbučio numeris buvo apstatytas karalienės Onos epo- 
chos raudonmedžio baldais, taip pat pintinėmis smulkme- 
nomis, išklotas pilkšvai rausvais kilimais. Atrodė tuščias ir 
vienišas. Stūksojau it vaiduoklis priešais aukštus, nubėgu- 
sio vandens ištepliotus mansardos langus, žvelgiau į mėne- 

sienos nutviekstu dangumi slenkančius juodus šešėlius, pri- 
simindamas, kaip laikiau Kristiną savo glėbyje. Be jos jau- 
čiausi nepaprastai bejėgis ir vienišas. Taip pat negalėjau pa- 
tikėti, kad tai atsitiko. 

Tvirtai apglėbiau sau pečius ir pajutau išplintant po šir- 
dį baisų sielvartą. Gniaužianti graužatis nelyginant ištisinė 
kolona kilo nuo širdies iki pat galvos. Regėjau jos veidą, 
gražiąją šypseną. Prisiminiau, kaip vieną naktį šokau su ja 
Niujorko “Vaivorykštės salėje", pietus pas “Kinkhedą" Va- 
šingtone ir tą vieną ypatingą naktį pas ją namuose, kai mu- 
du juokėmės ir manėme galbūt padarę lėliuką. Ar Kristina 
čia, kur nors saloje? Turėjo būti čia. Vėl meldžiausi, kad jai 
niekas nenutiktų. Jai niekas negali nutikti. Vengiau kitaip 
galvoti nors ir porą sekundžių. 

Šiek tiek po keturių paryčiui suskambo telefonas — stai- 
giai, trumpai. 

Širdis mažne įstrigo man gerklėje. Oda pašiurpo, lyg 
trauktųsi ir nebetiktų mano kūnui. Puoliau per kambarį ir 
sugriebiau ragelį, nespėjus telefonui darsyk suskambėti. Ma- 
no ranka drebėjo. 

Keistas prislopintas balsas išgąsdino mane: 

— Jums elektroninis paštas. 

Nepajėgiau kaip reikiant mąstyti. Visiškai nepajėgiau 
mąstyti. 

Atostogoms buvau pasiėmęs nešiojamąjį kompiuterį. 

Kam žinoma, kad turiu čia savo kompiuterį? Kas galėjo žinoti 
tokią menką smulkmeną apie mane? Kas mane seka? Seka mus? 

Atplėšiau sieninės spintos duris, sugriebiau kompiute- 
rį, įjungiau į tinklą ir užmezgiau ryšį. Persukau žemyn elek- 
troninį paštą iki paskutinio laiško. 

Jis buvo trumpas ir labai glaustas: 

KOL KAS JAI NIEKO NEATSITIKO. MES TURIME JĄ. 

"Trumpa šalta žinutė buvo blogiau nei visa, ką galėjau 
įsivaizduoti. Kiekvienas žodis įstrigo man smegenyse, kar- 
tojosi ir kartojosi: 

"Kol kas jai nieko neatsitiko. 

Mes turime ją." 


Trečia knyga 


ELEGIJA 


46 skyrius 


SAMPSONAS ATVYKO į "Belmonto" viešbutį kitą die- 
ną po to, kai dingo Kristina. Nuskubėjau pasitikti jo apa- 
čion į nedidelį paradinį vestibiulį. Džonas apkabino mane 
savo didelėmis rankomis, tvirtai, tačiau švelniai prispaudė 
prie savęs, lyg laikytų glėbyje vaiką. 

— Tau viskas gerai? Turi kokių nors žinių? — paklausė. 

— Ničnieko, — atsakiau. — Pusę dienos sugaišau tik- 
rindamas vakar gauto elektroninio pašto adresą. Atėjo nuo 
curtain(Omindspbring.com. Adresas netikras. Visai nesiseka. 

— Mes susigrąžinsime Kristiną. Surasime ją, — jis pa- 
sakė man tai, ką, žinojo, noriu girdėti, tačiau neabejoju, kad 
nuoširdžiai pats tuo tikėjo. Sampsonas — labiausiai pasiti- 
kintis savimi žmogus, kokį kada nors pažinojau. Su juo ne- 
įmanoma ginčytis. 

— Dėkui, kad atvykai. Tai labai svarbu mums visiems. 
Nepajėgiu apie nieką blaiviai mąstyti. Esu iš tiesų sutrikęs, 
Džonai. Net nesugebu pradėt spėlioti, kas galėjo tai pada- 
ryti. Galbūt Žebenkštis — aš nežinau. 

— Jeigu dabar gebėtum blaiviai mąstyti, — tarė Džo- 
nas, — labiau dėl tavęs jaudinčiaus. Štai kodėl esu čia. 

— Nujaučiau, kad atvyksi. 

— O kaipgi. Juk aš — Sampsonas. Čia reiškiasi Okamo 
skustuvas* ir visa kita giliai filosofiška šūdalynė. 

Viešbučio vestibiulyje buvo koks pustuzinis svečių, ir visi 
Jie žvelgė mūsų pusėn. Viešbučio personalas žinojo, kad 


* Maksima, pagal kurią pateikiamų kokiam nors faktui paaiškinti prielai- 
dų nevalia nesant reikalo dauginti (Viljamas iš Okamo — anglų filosofas scho- 
lastas, miręs 1349? m.). 

Kristina dingo, neabejoju, ir “Belmonto" svečiai — kaip ir 
apie visa kita mažoje, plepioje saloje. 

— Ta istorija pirmame vietinio laikraščio puslapyje, — 
pasakė Sampsonas. — Žmonės skaito ją oro uoste. 

— Bermudai — maži, dažniausiai ramūs ir prisilaikan- 
tys tvarkos. Čia neįprasta, kad dingtų turistas ar įvyktų koks 
nors smurtinis nusikaltimas. Nežinau, kaip istorija taip greit 
pateko į laikraštį. Matyt, nutekėjo iš policijos nuovados. 

— Vietos policija mums nepadės. Galbūt netgi truk- 
dys, — sumurmėjo Sampsonas, kai mudu ėjome prie viešbu- 
čio registracijos langelio. Jis užsirašė knygoje, paskiau abu 
užkopėme laiptais pasirodyti Nanai ir vaikučiams, kad dėdė 
Džonas čia. 


47 skyrius 


KITĄ RYTĄ MES ABU DAUG VALANDŲ TARĖMĖS 
su Hamiltono policija. Nors atrodė profesionalai, bet pa- 
grobimas jiems buvo retenybė. Leido mums įsitaisyti savo 
nuovadoje, Pakrantės gatvėje. Aš vis dar nepajėgiau kaip 
reikiant susikoncentruoti ar susitelkti. 

Mūsų salos plotas — dvidešimt viena kvadratinė mylia. 
Nors britų kolonija ir maža, netrukus sužinojome, kad joje 
yra tūkstantis du šimtai kelių. Mudu su Sampsonu persisky- 
reme ir apžiūrėjome kiek pajėgėme daugiau teritorijos. Ki- 
tas dvi dienas buvome ant kojų nuo šeštos ryto iki dešimtos 
ar vienuoliktos vakaro, be atokvėpio. Nenorėjau sustoti nors 
vien tam, kad pamiegočiau. 

"Tačiau nieko daugiau už vietinius nenuveikėme. Niekas 
nieko nematė. Priėjome aklavietę. Kristina dingo be pėdsakų. 

Pervargome iki kaulų. Baigę trečią vakarą policijos nuo- 
vadoje, mudu su Sampsonu vėlai sutemus nuėjome paplau- 
kioti į Alkūnės paplūdimį, čia pat prie viešbučio žemiau keliu. 

Išmokome plaukti K.A. municipaliniame baseine. Na- 
na užsispyrė, kad išmoktume. Tuo metu ji buvo penkiasde- 
šimt ketverių ir atkakli. Pasiryžo pati išmokti ir kartu su mu- 
mis lankė Raudonojo Kryžiaus pamokas. Tuomet dauguma 
žmonių Pietryčiuose nemokėjo plaukti, ir ji laikė simboliš- 
ka sumažinti gyvenimo varguomenės mieste ribotumus. 

Tad vieną vasarą mudu su Sampsonu ir Nana plaukio- 
jome municipaliniame baseine. Ėjome į pamokas tris rytus 
per savaitę ir paprastai paskui dar papildomą valandą tre- 
niruodavomės. Nana pati netrukus gebėjo nuplaukti pen- 
kiasdešimt ar daugiau atkarpų. Buvo ištverminga — kaip ir 
dabar. Retai kada įnerdavau į vandenį, nesugrįždamas min- 
timis į tas puikias savo jaunystės vasaros dienas, kai tapau 
ganėtinai geru plaukiku. 

Dabar mudu su Sampsonu plūduriavome tykiame van- 
dens paviršiuje apie šimtą jardų nuo kranto. Dangus vir- 
šum mūsų buvo tamsiausio vakaro mėlynės atspalvio, ki- 
birkščiavo galybe žvaigždžių. Mačiau abiem kryptimis kele- 
tą mylių vingiuojančią paplūdimio liniją. Palmės ir kazua- 
rinos virpčiojo, glostomos jūros brizo. 

Plūduriuodamas jūroje jaučiausi išsekęs, visiškai pri- 
veiktas. Ar atsimerkus, ar užsimerkus vis man prieš akis re- 
gėjos Kristina. Negalėjau patikėti, kad jos nėra. Apsiašaro- 
Jau pagalvojęs apie tai, kas nutiko, apie sykiais užgriūvan- 
Čią gyvenimo neteisybę. 

— Nori kalbėtis apie tyrimą? Ką iki šiol manau? Apie 
smulkius dalykus, kuriuos sužinojau šiandien? Ar pernakt 
palikti juos ramybėje? — paklausė Sampsonas, kai ramiai 
plūduriavome ant nugarų. — Kalbam? Ar tylos metas? 

— Turbūt kalbam. Negaliu apie nieką kitą galvoti, tik 
apie Kristiną. Nepajėgiu blaiviai mąstyti. Sakyk, kad ir ką 
manytum. Gal kas nors tau ypač neduoda ramybės? 

— Smulkmena, bet galbūt svarbi. 

Aš tylėjau. Paprasčiausia leidau jam kalbėti. 

— Labiausiai mane trikdo pirmoji informacija laikraš- 
tyje. — Sampsonas nutilo, paskiau kalbėjo toliau: — Basbis 

sakosi pirmąją naktį niekam neprasitaręs. Tvirtina — nė vie- 
nam žmogui. Tu — irgi. Tačiau istorija pateko į rytinį leidinį. 

— Tai maža sala, Džonai. Jau sakiau tau, ir pats pamatei. 

Bet Sampsonas laikėsi savo, ir aš ėmiau mąstyti, kad 
galbūt čia kažkas yra. 

— Klausyk, Aleksai, tik tu, Patrikas Basbis ir tas, kuris 
pagrobė Kristiną, žinojo. Jis paskambino laikraščiui. Pagro- 
bėjas pats tai padarė. Pasišnekėjau su priėmusia redakcijo- 
je skambutį mergina. Vakar ji nieko nenorėjo pasakyti, bet 
galiausiai šiandien vakarop man papasakojo. Pamanė, kad 
skambina koks nors neabejingas pilietis. Spėju, kažkas žai- 
džia tavo galva, Aleksai. Kažkas su tavimi bjauriai žaidžia. 

“Mes turime ją." 

Žaidžia? Bjaurų žaidimą? Ar vienas iš jų Žebenkštis? Ne- 
jau įmanoma, kad jis vis dar čia, Bermuduose? 


48 skyrius 


SUGRIŽĘS Į VIEŠBUTĮ, nepajėgiau užmigti. Vis dar 
neįstengiau susikoncentruoti ar susitelkti, ir tai neįtikėti- 
nai gniuždė. Tarsi būčiau netenkąs proto. 

— Žaidimas? Ne, čia ne žaidimas. Tai sukrėtimas ir siau- 
bas. Tikras košmaras, kokio dar niekad nebuvau patyręs. 
Kas galėjo taip pasielgti su Kristina? Kodėl? Kas tasai Že- 
benkštis? 

Kaskart, kai užsimerkdavau mėgindamas užmigti, re- 
gedavau Kristinos veidą, regėdavau ją mojant "sudie" tą pas- 
kutinį sykį Viduriniame kelyje, regėjau ją vaikštinėjant vieš- 
bučio sodais su gėlėmis plaukuose. 

Visą naktį girdėjau Kristinos balsą, o paskui vėl stojo 
rytas. Mano kaltės jausmas dėl to, kas jai nutiko, padvigu- 
bėjo, patrigubėjo. 


Mudu su Sampsonu toliau klausinėjome Viduriniame, 

Uosto, Pietų keliuose. Visi, su kuriais kalbėjomės policijoje, 
taip pat kariškiai, manė, kad Kristina saloje ne šiaip sau 
išnyko. Sampsonas ir aš girdėjome tą pačią giesmelę visą 
savaitę. Nei krautuvininkai, nei taksi ar autobusų vairuoto- 
jai nematė jos Hamiltone ar Sent Džordže, tad, galimas daik- 
tas, tą popietę ji nepasiekė nė vieno iš šių miestų. 

Niekas, nė vienas liudytojas nematė jos važiuojant mo- 
pedu Viduriniu ar Uosto keliu, tad galbūt ji toli nenukako. 

O labiausiai trikdė, kad nuo tos nakties, kai ji dingo, nie- 
kas daugiau neužmezgė ryšio elektroniniu paštu. Vienas FTB 
agentas pasidomėjo pašto adresu ir nustatė, jog šis neegzistuo- 
ja. Kad ir kas su manimi susisiekė, buvo įgudęs kompiuterių 
hakeris, gebantis slėpti savo asmens tapatybę. Žodžiai, kuriuos 
tąnakt perskaičiau, nuolat tūnojo mano mintyse. 

"Kol kas jai nieko neatsitiko. 

Mes turime ją." 

Kas tokie "mes"? Ir kodėl nepalaiko jokio tolesnio kon- 
takto? Ko gi jie iš manęs nori? Ar žino, kad varo mane iš 
proto? Gal kaip tik to ir siekia? Nejau Žebenkštis — ne vie- 
nas žudikas? Staiga ši prielaida man pasirodė labai tikėtina. 

Sekmadienį Sampsonas sugrįžo į Vašingtoną ir pasiėmė 
kartu Naną bei vaikučius. Jie nenorėjo be manęs išvykti, bet 
jau buvo metas keliauti. Aš pats dar negalėjau prisiversti pa- 
likti Bermudos salos. Jausčiausi apleidžiąs Kristiną. 

Sekmadienio vakare, apie devintą, "Belmonto" viešbu- 
tyje pasirodė Patrikas Basbis. Paprašė mane, kad pavažiuo- 
čiau su juo už Sauthemptono, apie šešias mylias automobi- 
liu, neva tai užtruktų dvidešimt minučių ar kiek daugiau. 
Bermudiečiai matuoja atstumus tiesiomis linijomis, bet visi 
keliai vingiuoja ir suka pusračius, tad kelionė visad trunka 
ilgiau, nei iš pradžių manei. 

— Kas per dalykas, Patrikai? Kas ten už Sauthempto- 
no? — paklausiau, kai važiavome Viduriniu keliu. Širdis man 
apmirė. Savo tylėjimu jis mane baugino. 

— Mes nesuradbme ponios Džonson. Tačiau vienas žmo- 
gus galbūt matė, kaip ją pagrobė. Noriu, kad išklausytumė- 

te jį. Tuomet pats nuspręsite. Jūs didmiesčio detektyvas, ne 
aš. Galite klausti, ko tik panorėsite. Žinoma, sakau jums ne- 
oficialiai. 

Žmogus vadinosi Peris Grehemas ir buvo apsistojęs “Port 
Rojalio golfo klube". Susitikome su juo mažučiame tarnybi- 
nės dalies butuke. Buvo aukštas ir kankinamai liesas, su 11- 
goka ožiška barzdele. Aiškiai ne itin apsidžiaugė prie savo 
durų išvydęs inspektorių Basbį ir mane. 

Basbis man jau buvo papasakojęs, kad Grehemas kilęs 
iš Londono ir dabar dirba durininku bei eksploatacijos tech- 
niku pusiau privačiame golfo klube. Taip pat yra gyvenęs 
Niujorke ir Majamyje ir turėjo baudžiamąjį teistumą už pre- 
kybą kreku Niujorke. 

— Aš jau viską jam papasakojau, ką mačiau, — ginda- 
masis pareiškė Peris Grehemas, vos tik atidaręs savo kam- 
bario duris ir išvydęs mus abu stovinčius prie slenksčio. — 
Eikit sau. Palikite mane ramybėje. Kodėl turėčiau ką nors 
nuslėpti ar... 

Pertraukiau jį: 

— Vadinuosi Aleksas Krosas. Esu Žmogžudysčių detek- 
tyvas iš Vašingtono. Moteris, kurią matėte — mano sužadė- 
tinė, pone Grehemai. Ar galime užeiti vidun ir pasikalbėti? 
"Tai užtruks vos kelias minutes. 

Jisai susierzinęs palingavo galvą. 

— Papasakosiu jums, ką žinau. Darsyk, — galiausiai žmo- 
gus atlyžo. — Taip, užeikite. Bet vien todėl, kad pavadino- 
te mane ponu Grehemu. 

— Tai visa, ko noriu. Neatsidanginau čia varginti jūsų 
dėl ko nors kito. 

Mudu su Basbiu įžengėme į kambarėlį, kuris buvo ne 
didesnis už alkovą. Plytelių grindys ir visi baldai nukloti su- 
glamžytais drabužiais, daugiausia apatiniais. 

— Viena mano pažįstama gyvena Hamiltone, — pavar- 
gusiu balsu pasakė Grehemas. — Praeitą antradienį buvau 
Jos aplankyti. Išgėrėme per daug vyno. Pasilikau vakarui — 
žinote, kaip tatai būna. Šiaip taip atsikėliau. Privalėjau iki 

vidudienio parsirasti į klubą, bet žinojau, kad nespėsiu ir 
man bus atskaičiuota iš atlyginimo. Neturiu automobilio ar 
dar ko, tad iš Hamiltono pasigavau pakeleivingą mašiną iki 
pakrantės Pietų kelio. Paskui, regis, netoliese Padžito kelia- 
vau pėsčiom. Prisimenu, diena buvo labai karšta. Nusilei- 
dau prie vandens atsivėsinti, jeigu pavyktų... Paskui vėl už- 
kopiau ant nelygios kalvos ir tuomet tapau eismo įvykio ke- 
lyje liudininku. Gal ketvirtį mylios žemiau tos didžiosios kal- 
vos. Žinote ją? 

Klausiausi jo ir užėmęs kvapą linksėjau. Prisiminiau anos 
popietės tvankų karštį, viską. Vis dar regėjau mintyse Kristi- 
ną nuvažiuojant ant blizgančio mėlyno mopedo, mojančią 
man ir šypsančią. Atmintyje iškilo jos šypsena, visad teikusi 
man tokį džiaugsmą, ir pajutau, kaip sumaudė paširdžius. 

— Mačiau, kaip baltas furgonas partrenkė mėlynu mo- 
pedu važiavusią moterį. Nesu tikras, bet atrodė, kad furgo- 
nas ją partrenkė tyčia. Iš furgono tuoj pat iššoko vairuotojas 
ir padėjo jai atsikelti. Nepanašu, jog moteris būtų smarkiai 
nukentėjusi. Jis padėjo jai įlipti į furgoną. Taip pat įkėlė vi- 
dun mopedą. Paskiau nuvažiavo. Pamaniau, kad gabena ją 
ligoninėn. Nieko kita. 

— Jūs įsitikinęs, kad ji nelabai nukentėjo? — paklausiau. 

— Nesu įsitikinęs. Bet ji iškart atsistojo. Tikrai pajėgė 
stovėti. 

Kai vėl prašnekau, mano balsas nuskambėjo priekabiai: 

— Ir jūs niekam nepapasakojote apie įvykį, net kai pa- 
matėte žinutes laikraštyje? 

Žmogus papurtė galvą: 

— Nemačiau jokių žinučių. Vietinės naujienos ne itin 
mane domina. Menki šūdniekiai ir nereikšmingos paska- 
los. Betgi mano mergina nesiliovė apie tai kalbėjusi. Neno- 
rėjau kreiptis į policiją, bet ji mane privertė, privertė pasi- 
kalbėti su štai šiuo inspektoriumi. 

— Ar prisimenate, koks tai buvo furgonas? — paklausiau. 

— Baltas. Manau, galbūt išsinuomotas. Švarus ir naujas. 

— Registracijos numeris? 

Grehemas papurtė galvą: 

— Visai nenutuokiu. 

— Kaip atrodė žmogus iš furgono? — paklausiau. — 
Bet kokia smulkmena, kurią prisimintumėte, labai padėtų, 
pone Grehemai. Jūs ir taip jau daug padėjote. 

Jis gūžtelėjo pečiais, bet mačiau, kad stengiasi mintyse 
sugrįžti į aną popietę. 

— Nieko ypatinga. Ne toks aukštas kaip jūs, tačiau aukš- 
tas. Niekuo neišsiskiriantis. Tiesiog juodaodis kaip ir bet 
kuris kitas. 


49 skyrius 


VAŠINGTONO PRIEMIESČIO, vadinamo Maunt Rei- 
niras, butuke detektyvė Patsė Hampton gulėjo lovoje, ne- 
kantriai sklaidydama Post puslapius. Negalėjo užmigti, ta- 
čiau tai nebuvo kas nors neįprasta. Dažnai kamuodavo 
nemiga, nuo pat vaikystės Harisburge, Pensilvanijos vals- 
tijoje. Motina sakydavo, kad turbūt dėl ko nors ją grau- 
žia sąžinė. 

Ji žiūrėjo kartojamą Ligoninės priimamojo seriją, paskiau 
atsinešė iš virtuvės jogurto su vaivorais ir persijungė į "Ame- 
rica Online"*. Sulaukė elektroninio pašto iš tėvo, šiuo me- 
tu persikėlusio gyventi į Delrei Byčą Floridoje, ir iš senos 
koledžo kambario draugės Ričmondo universitete, su ku- 
ria, šiaip ar taip, niekad nebuvo labai artima. 

Toji iš jųdviejų bendros draugės ką tik buvo sužinojusi, 
kad Patsė — pasižymėjusi Vašingtono policijos detektyvė ir, 
matyt, jos gyvenimas baisiai įdomus. Kambario draugė rašė 
turinti keturis vaikus ir gyvenanti Šarlotės priemiestyje, 
Šiaurės Karolinoje, bet pridūrė, kad viskas gyvenime jai 


* Stambiausias JAV interneto paslaugų tiekėjas. 

pakyrėję. Patsė Hamilton būtų nežinia ką atidavusi, kad ga- 
lėtų turėti nors vieną vaikelį. 

Ji vėl nuslinko į virtuvę ir išsiėmė butelį šalto minerali- 
nio vandens. Suvokė, kad jos gyvenimas tapo juokingas. Lei- 
do pernelyg daug laiko darbe, bet ir pati viena savo bute, 
ypač savaitgaliais. Ne todėl, kad jai būtų sunku susiorgani- 
zuoti pasimatymą; paprasčiausiai pastaruoju metu vyrai ap- 
skritai jos negeisdavo. 

Vis dar fantazavo, kad susiras ką nors tinkama, pagim- 
dys vaikų. Bet jai vis labiau pabosdavo slegianti ir siutinanti 
procedūra, kai bandydavo susipažinti su kokiu įdomiu vyriš- 
kiu. Paprastai baigdavo vaikinais, kurie būdavo arba bevil- 
tiškai nuobodūs, ar trisdešimties su viršum asilai, vis tebe- 
sielgiantys it paaugliai, tačiau be jaunystės žavesio. Beviltiška, 
beviltiška, beviltiška, pagalvojo ji, išsiųsdama džiugų melą tė- 
tušiui į Floridą. 

Suskambo telefonas, ir ji pasižiūrėjo į laikroduką. 

Sugriebė ragelį: 

— Hampton klauso. 

— Čia Čakas, Patse. Man tikrai nemalonu, kad taip vė- 
lai skambinu. Nepyksti? "Tu dar nemiegi? 

— Aišku, nieko tokio, Čaki Čyzai*. Leidžiu laiką su ki- 
tais vampyrais — įskaitant, matyt, ir tave patį. 

Buvo vėloka, bet ji džiaugėsi, kad paskambino Čakas Haf- 
stedleris, kompiuterių kurmis iš FTB Vašingtone. Retsykiais 
juodu vienas kitam padėdavo, ir neseniai ji su juo kalbėjosi 
apie neišaiškintas žmogžudystes K.A, ypač apie Džeinių Dou 
bylas. Čakas jai pasakė palaikąs kontaktą ir su Aleksu Krosu, 
bet kaip tik šiuo metu pastarasis turi nuosavą rūpestį. Pa- 
grobta jo sužadėtinė, ir Patse Hampton svarstė, ar tai neturi 
ką nors bendra su nužudymais Pietryčiuose. 

— Aš plačiai atmerktomis akimis, Čakai. Kas atsitiko? 
Kas slegia tavo didįjį protą? 


* Čia pavartota populiaraus policinio filmo Chalk and Cheese (Čokas ir 
Čyzas) vieno iš personažų — detektyvo — pavardė. Pažodžiui išvertus “Kreida ir 
sūris" — angliškas posakis, kai kalbama apie iš pažiūros panašius, tačiau iš tik- 
rųjų skirtingus dalykus. 

Čakas pradėjo neiginiu, kuris be galo daug bylojo apie 
žemą jo savigarbą: 

— Gal ir nieko, bet galbūt ir kai kas įdomaus dėl tų 
nužudymų pietrytinėje dalyje, ir ypač — tų dviejų merginų 
Šo. Tačiau tai iš tiesų atėję kažkur iš užribio. 

FTB kompiuterių ekspertas ją sudomino. 

— Kaip tik ten ir gyvena žudikas, Čakai, pačiame užri- 
byje. Pasakyk, ką turi. Aš visai išsibudinau ir klausausi. Klok, 
Čaki Čyzai. 

Čakas mykė ir memeno. Jis visada toks, ir labai gaila, 
nes iš esmės buvo mielas vaikinas. 

— Ar tu ką nors žinai apie RPG, Patse? — paklausė jis. 

— Žinau, kad tai reiškia vaidmenų žaidimus; yra vienas 
toks populiarus, pavadinimu “Drakonai ir donžonai" ar 
“Donžonai ir drakonai" — neprisimenu eilės tvarkos. 

— “Donžonai ir drakonai", arba “Aukštesnės pakopos 
donžonai ir drakonai". Metas prisipažinti, vaikuti: aš pats 
kartais žaidžiu RPG, kuris vadinasi “Tūkstantmečio pabai- 
ga". Paprastai porą valandų per dieną. Daugiau savaitgaliais. 

— Tai man naujiena. Tęsk, Čakai. — Dievuliau, pagal- 
vojo ji, išpažintys vidur nakties kibererdvėje. 

— Labai populiarus žaidimas, netgi tarp suaugusiųjų. 
“Tūkstantmečio pabaigos" personažai dirba Juodojo erelio 
saugumui. Tai privati konfliktų reguliuotojų organizacija, 
kurios nariai parsisamdo žvalgybos tarnyboms visame pa- 
saulyje. Personažai visi “geriečiai", tikri kryžeiviai. 

— Aha, Čakai. Atgailai sukalbėk šešias “Sveika, Mari- 
ja", o paskiau, velniai rautų, arčiau reikalo. Jau beveik pu- 
sė pirmos, bičiuli. 

— Gerai, nuoširdžiai gailiuosi ir taip pat esu didžiai 
sutrikęs. Šiaip ar taip, aplankiau vieną interneto pokalbių 
svetainę. Vadinasi “Žaidėjų pokalbių svetainė" ir priklauso 
AOL*. Kol dabar kalbuosi su tavimi, ten vyksta įdomi dis- 
kusija apie naują žaidimą. Nors tai daugiau antižaidimas. 


* “America Online". 

Visuose man žinomuose vaidmenų žaidimuose geri perso- 
nažai bando įveikti netvarką ir blogį. Aptarinėjamame žai- 
dime yra keletas blogų personažų, bandančių nugalėti gėrį. 
Konkrečiai, Patse, vienas iš personažų užpuldinėja ir žudo 
moteris Pietrytinėje K.A. dalyje. Daugybė šiurpių žudymo 
smulkmenų. Jie nėra tikrieji žaidėjai, bet žino apie žaidi- 
mą. Pats žaidimas veikiausiai saugomos prieigos. Pamaniau, 
kad tau reikėtų žinoti. Žaidimas vadinasi “Keturi raiteliai". 

Patsė Hampton dabar jau tikrai išsibudino. 

— Aš įsijungiau. Dėkui, Čakai. Kol kas tegul tai lieka 
tarp mudviejų, gerai? 

— Aha. Gerai. 

Jai užtruko porą minučių įsijungti į AOL, paskiau pa- 
tekti į “Žaidėjų pokalbių svetainę". Ji nedalyvavo pokalbiuo- 
se, tik skaitė, ką kiti turėjo pasakyti. Buvo įdomu. Pagalvo- 
jo, ar tik nebus užsidūrusi ant savo pirmojo svarbaus pėd- 
sako Džeinių Dou byloje. 

Kiti svetainėje vadinosi Angis, Sausumos Žiurkė, J*-Vai- 
kinas ir Lanselotas. Jie šnekėjosi ir šnekėjosi be galo be krašto 
apie populiariausius žaidimus ir leidžiančius prasiblaškyti 
žurnalus, ir tai ją galiausiai mažne užmigdė. Dusyk pasirodė 
“Keturi raiteliai", tačiau tik probėgšmais, kaip nuorodos gai- 
rė. Juos paminėjo būtent Lanselotas. Čako būta teisaus: tai 
ne tikrieji žaidėjai, bet jie iš kažkur žinojo apie žaidimą. 

Ketvirtį po pirmos fantazijos besmegeniai iš tikrųjų ėmė 
jai pakyrėti. Galiausiai, netekusi kantrybės, ji tiems šikniu- 
kams išstukseno žinutę, pati pasivadinusi Sapfo: 

AŠ ĮSIJUNGIAU VĖLAI, BET RAITELIAI 

MAN ATRODO TIKRAI REVOLIUCINGAS 


ŽAIDIMAS, LANSELOTAI. DRĄSUS 
DALYKĖLIS, KĄ? 


Lanselotas tuoj pat atsiliepė: 


* Santrumpa JANET (tariama Dženet) — “Joint Academic Network" (“Jung- 
tinis akademinis tinklas") — kompiuterių sistema, jungianti Didžiosios Britani- 
Jos akademines įstaigas. 

Iš TEISYBĖS, TAI NE, S4PO. PASTARUOJU 
METU VYKSTA DAUG TOKIŲ. ANTIHEROJAI, 
IŠKRYPĖLIAI. YPAC VAMPYRŲ ŽAIDIME, 
PAVADINIMU KUOPELĖS. 


Hampton išspausdino: 


AR AŠ NESKAIČIAU APIE TOKIAS 
ŽMOGŽUDYSTES LAIKRAŠČIUOSE? BEJE, ČIA 
SAPFO. KAIP TOJI POETĖ. 


Lanselotas atsakė: 


TAIP, BET DAUGELIS RPG NAUDOJASI 
EINAMAISIAIS ĮVYKIAIS. NIEKO YPATINGA, 
IŠ TIESŲ, SAPO. 


Hampton išsišiepė. Bjaurus besmegeniukas, bet turėjo 
jį pasigavusi — bent šiuo metu. Ir jis buvo jai reikalingas. 
Kaip daug jis žino apie “Keturis raitelius"? Nejau galėtų 
būti žaidėjas? Ji pabandė žvilgtelti į Lanseloto duomenis, 
bet šis buvo apribojęs prieigą. 


ESI KEISTAS. TU ŽAIDĖJAS, LAFELOTAI*, 
AR TIK MENO KRITIKAS? 


MAN NEPATINKA PAGRINDINĖ 
RAITELIŲ KONCEPCIJA. ŠIAIP AR TAIP, TAI 
PRIVATUS ŽAIDIMAS. PRIVATUS. 
UŽŠIFRUOTAS. 


AR PAŽĮSTI KURĮ NORS IŠ ŽAIDĖJŲ? GAL 
GALĖČIAU PATI JĮ PABANDYTI? 


Į šį klausimą atsakymas neatėjo. Patsėe pagalvojo, kad 
pernelyg skubinosi, per greitai. Velniava! Derėjo būti išmin- 
tingesnei. Velniava! Velniava! Sugrįžk, Lanselotai. Žemė — 
Lanselotui: 


* Žodžių žaismas, pagrįstas panašiu skambesiu (Laughalot — Daugjuokis), 
ir ironiškas atsakas į sen. graikų poetės Sapfo (Sappho) pavardės iškraipymą. 

AŠ TIKRAI NORĖČIAU PAŽAISTI KETURIS 
RAITELIUS. BET PER DAUG NESPAUDZŽIU. 
NESU PASIKĖLUSI. LANSELOTAI? 


Patsė Hampton laukė, ir tuomet Lanselotas paliko po- 
kalbių svetainę. Dingo. Podraug dingo ir jos ryšys su kaž- 
kuo, žaidžiančiu vadinamąjį fantazijos žaidimą kraupiomis 
žmogžudystėmis Vašingtone — žmogžudystėmis, kurios vy- 
ko iš tikrųjų. 


50 skyrius 


PIRMĄJĄ RUGSĖJO SAVAITĘ PARSKRIDAU į Vašing- 
toną ir niekados dar nesijaučiau toks nesavame kailyje. Iš- 
vykau į Bermudus su šeima ir Kristina, o dabar grįžtu namo 
be jos. Kad ir kas pagrobė Kristiną, susisiekė su manimi tik 
sykį. Ilgėjaus jos kasdien, bemaž kiekvieną akimirką, ir man 
buvo skaudu galvoti, kur ji tebegalėtų būti. 

Kai: vėl parsiradau į miestą, buvo neįprastai vėsu ir vė- 
juota. Tartum vasarą staiga būtų pakeitęs rudens vidurys, 
lyg būčiau buvęs išvykęs kur kas ilgiau, nei iš tikrųjų. Ber- 
muduose skendėjau nerealumo ūke, ir bemaž tą patį paty- 
riau sugrįžęs į K.A. Niekad anksčiau nesijaučiau taip blogai 
— pasimetęs, sutrikęs, iškamuotas. 

Klausiau save, ar tik mudu su Kristina nebuvome dalis 
kokio nors pamišėlio įmantrios manijos, kurią psichologai va- 
dina fantazijos eskalacija. Jeigu taip, tai kas tasai pamišėlis ir 
kur jis dabar? Ar tai Žebenkštis? Ar pažinojau jį kada nors 
praeityje? Beširdis, bestuburis niekšas pranešė: “Mes turiine ją". 
Ir viskas. Daugiau nė žodžio. Dabar tik ausyse spengianti tyla. 

Oro uoste nusisamdžiau taksi ir prisiminiau, kas nuti- 
ko Frenkui Odenkerkui, kuris vieną rugpjūčio naktį, nieko 
nenujausdamas, paėmė taksi ir buvo nužudytas Alabamos 
aveniu, netoliese Diupono parko. Praėjusias tris savaites ne- 

mąsčiau apie Odenkerko bylą. Bermuduose netgi retai pa- 
galvodavau apie nužudytąsias Džeines Dou, bet dabar man 
apie jas buvo prikišamai priminta. Ir apie kitus, per žudiką 
patyrusius skausmingas netektis. 

Įdomu, ar kiek nors pažengta į priekį, ir kas departa- 
mente tiria šią bylą, bent jau tiek, kiek ji susijusi su Oden- 
kerku. Antra vertus, nesijaučiau galėsiąs tuoj pat imtis ko- 
kių nors kitų dar neišnarpliotų žmogžudysčių. Atrodė, kad 
mano vieta vis dar Bermuduose, ir, vos tik nusileidęs oro 
uoste, kone puoliau atgal į lėktuvą. 

Paskiau išvydau toliau prieš save mūsų namus Penkto- 
joje gatvėje. Dėjosi kažkas keista — ten būriavosi žmonės. 


51 skyrius 


KAI PRIVAŽIAVAU SU TAKSI, ant priebučio stoviniavo 
daugybė žmonių, kiti spietėsi priešais namą. Išilgai gavės bu- 
vo sustatyti automobiliai, vietomis netgi dviem eilėmis. 

Atpažinau tetą Tiją. Ant priebučio su vaikais buvo ma- 
no brolienė Sila ir Nana. Buvo ir Sampsonas su drauguže 
Mile, juriste iš Teisingumo departamento. 

Kai kurie iš jų man privažiavus pamojo, tad supratau, 
kad viskas gerai. Daugiau nemalonumų nelaukia. Betgi ką 
visa tai reiškia? 

Pastebėjau savo dukterėčią Naomę su vyru, Setu Teilo- 
ru, kurie atvyko net iš Derhemo Šiaurės Karolinoje. Džero- 
mas Termenas, Rekimas Pauelas ir Šonas Muras stovėjo ant 
vejos priešais namą. 

— Ei, Aleksai, gera tave matyti, — sududeno man že- 
mu balsu Džeromas, kai ėjau pro jį priebučio link. Galiau- 
siai padėjau ant žemės savo kelioninį krepšį ir ėmiau svei- 
kintis — spaudžiau rankas, glaudžiau prie savęs, taip pat 
buvau tapšnojamas per pečius ir bučiuojamas iš visų pusių. 

— Mes visi čia dėl tavęs, — paaiškino Naomė. Priėjusi 
stipriai mane apkabino. — Mes taip tave mylime. Bet pasi- 
šalinsime, jeigu nenori čia mūsų matyti. 

— Ne, ne. Džiaugiuosi, kad jūs čia, Vikruoliuke, — pa- 
sakiau ir pabučiavau dukterėčią į abu skruostus. Prieš kurį 
laiką Derheme, Šiaurės Karolinoje, ją buvo pagrobę. Buvau 
nuvykęs ten dėl jos. — Kaip gera, kad judu su Setu čia. Ge- 
ra matyti visus. Tu nė neįsivaizduoji, kaip tatai gera. 

Glėbesčiavausi su giminėmis ir draugais, su savo sene- 
le, dviem gražiais vaikučiais, ir vėl supratau, koks esu lai- 
mingas, kad turiu gyvenime tiek gerų žmonių. Taip pat at- 
ėjo į namus dvi mokytojos iš Sodžarnerės Trut mokyklos, 
Kristinos draugės. Prisiartinusios prie manęs jiedvi pravir- 
ko. Norėjo sužinoti, ar kas nors paaiškėjo ir gal galėtų kuo 
nors padėti. 

Pasakiau, kad turime pagrobimo liudytoją ir daugiau 
vilties nei kada nors anksčiau. Mokytojos kiek pralinksmė- 
jo, nors žinia nebuvo tokia gera, kaip leidau suprasti. Savo 
akimis mačiusio pagrobimą liudytojo pasakojimas liko be 
tolesnių pasekmių. Niekas kitas daugiau nebematė baltojo 
furgono, nusivežusio Kristiną. 

Apie devintą Dženė užspeitė mane galinio kiemo kam- 
pe. Ką tik buvau praleidęs pusę valandos su Deimonu pus- 
rūsyje, kur pasikalbėjome kaip vyras su vyru, taip pat tru- 
putėlį pasiboksavome su šešėliu. 

Deimonas man prisipažino, kad jam sunku prisiminti 
Kristinos veidą, kaip konkrečiai ji atrodo. Pasakiau, kad 
žmonėms taip atsitinka ir kad čia nieko nėra baisaus. Pas- 
kiau mudu stipriai apsikabinome. 

Dženė kantriai laukė, kol galės su manimi pasikalbėti. 

— Mano eilė? — paklausė ji. 

— Tikrai taip, aukseli. 

Tuomet Dženė paėmė mane už rankos ir nusitempė į 
namus. Ramiai užsivedė laiptais viršun — ne į savo kamba- 
rį, bet į manąjį. 

— Jeigu šiąnakt jausies čia vienišas, gali ateiti pas ma- 

ne į kambarį. Tikrai, — pasakė ji, atsargiai uždarydama 
mums iš paskos duris. Ji tokia protinga ir taip objektyviai 
žiūri į daugelį dalykų. Abu jie, ji ir Deimonas, tokie geri 
vaikučiai. Nana sako, kad juodu turi "tvirtą charakterį", ku- 
ris gražiai formuojasi. Kol kas viskas gerai. 

— Ačiū, meilute. Ateisiu pas tave, jeigu pasidarys man 
liūdna. Tu tokia supratinga ir gera. 

— "Taip, tetuk. Tu padėjai man tokia tapti, ir aš tuo 
džiaugiuosi. O dabar noriu iš tiesų rimtai tavęs paklausti, 
tėtuk. Klausimas sunkus, bet vis tiek privalau jį užduoti. 

— Pirmyn. — Nuo rimto jos žvilgsnelio pasijaučiau ne- 
patogiai. Nebuvau visiškai susikaupęs ir nežinojau, ar su- 
gebėsiu atsakyti į vieną iš kietųjų Dženės klausimų. — Aš 
klausausi, aukseli. Pilk. 

Ji paleido mano ranką, bet paskiau vėl paėmė, tvirtai 
savo delniukais suspaudė didžiulę mano plaštaką. 

— Tėtuk, ar Kristina negyva? — paklausė. — Gali pa- 
sakyti man, jeigu ji mirusi. Tačiau prašau klok tikrą tiesą. 
Aš noriu žinoti. 

Sėdėdamas su Džene ant lovos krašto mažne nenugir- 
dau klausimo. Neabejoju, ji visai nenutuokė, koks skaudus 
šis klausimas ir kaip sunku į jį atsakyti. 

Kybojau ties tamsios bedugnės kraštu, jau buvau bekrin- 
tąs, tačiau suėmiau save į rankas ir giliai, sunkiai atsidusau. 
Paskiau pasistengiau kaip galėdamas aiškiau atsakyti į atvi- 
rą savo mergytės klausimą. 

— Dar nežinau, — pasakiau. — Tai tiesa. Mes vis tebesi- 
tikim ją surasti, aukseli. Kol kas suradome vieną liudytoją. 

— Bet ji galėtų būti negyva, tėtuk? 

— Pasakysiu tau geriausia, ką žinau apie mirtį, — ta- 
riau Dženei. — Geriausia, ką žinau. Tiesą sakant, turbūt tą 
vieną dalyką. 

— Tu išeini ir amžinai atsiduri pas Jėzų, — pasakė Dže- 
nė. Bet iš jos tono nebuvau tikras, ar tiki savo žodžiais. 
Skambėjo kaip viena iš Nanos “evangelinių tiesų" ar galbūt 
ji buvo nugirdusi bažnyčioje. 

— Šis žinojimas gali būti didelė paguoda, mažyte. Bet 
aš mąsčiau apie kai ką kita. Galbūt tai tas pat, bet iš kito 
požiūrio taško. 

Įdėmios jos akelės sulaikė manąsias ir niekaip nepaleido. 

— Gali man pasakyti, tėtuk. Aš noriu žinoti. Man labai 
įdomu. 

— Tai nėra blogai, bet man padeda, kai kas nors nu- 
miršta. Tik pagalvok. Mes taip lengvai ateiname į gyveni- 
mą — iš kažkur, iš visatos, iš Dievo. Tad kodėl turėtų būti 
sunkiau, kai mes paliekame gyvenimą? Ateiname mes iš ten, 
kur gera. Mes išeiname — ir taip pat patenkame ten, kur 
gera. Ar šitai tau turi kokią nors prasmę, Džene? 

Ji linktelėjo ir toliau stebeilijo giliai man į akis. 


— Suprantu, — sukuždėjo. — Tai nelyginant pusiau- 
svyra. — Sekundėlę ji patylėjo, viską apmąstė, paskiau vėl 
prašneko: — Bet, tėtuk, Kristina nemirus. Tiesiog žinau. Ji 


nemirus. Dar nenuėjus ten, kur gera. Tad neprarask vilties. 


52 skyrius 


MIRTIES POBŪDIS IR BRUOŽAI tokie panašūs į jo 
paties, mąstė Šeiferis, spausdamas į pietus I-95 autostrada. 
Mirtis nebuvo sumani, bet jis — visad nuodugnus ir galop 
visad laimi. 

Jaguaras lėkė pro išvažiavimus iš įvairių miestukų, o 
Šeiferis tuo tarpu save klausė, ar norėtų būti dabar pagau- 
tas, ar jam reikėjo būti demaskuotam, atskleisti visiems sa- 
vo tikrąjį veidą. Bū Kasadi atrodo, kad jisai slepiasi netgi 
nuo jos, bet svarbiausia — nuo savęs. Gal ji ir teisi. Galbūt 
jis norėjo, kad Lusė ir vaikai pamatytų, kas jis iš tikrųjų. Ir 
policija. O ypač — užsispaudę ir šventeiviški ambasados dar- 
buotojai. 

Aš mirtis — štai kas aš. Kartotinis žudikas — štai kas aš. 

Jau nebesu Džefris Šeiferis; galbūt niekad juo ir nebuvau. O jei- 
gu 17 buvau, tai labai labai seniai. 

Šeiferis visados turėjo įgimtą bjaurų bruožą — kerštin- 
gą pagiežingumą. Prisiminė jį nuo ankstyvos vaikystės, kai 
keliavo su šeima po Europą, paskiau po Aziją ir galiausiai 
vėl sugrįžo Anglijon. Jo tėvas, kadaise kariškis, namie visa- 
da buvo tikras “kietas vyras". Dažnai mušdavo Šeiferį ir du 
jo brolius, bet anaiptol ne taip dažnai, kaip mušdavo jų mo- 
tiną, kuri mirė parkritusi, kai Šeiferiui buvo dvylika. 

Šeiferis buvo stambus berniukas, ir taip pat “kietas 
hombre*", tikras peštukas. Kiti berniukai jo bijojo, netgi ir 
jo brolių, Čarlzo ir Džordžo, kurie manė, kad iš Džefo “ga- 
lima laukti visko". Taip ir buvo. 

Niekas ankstyvoje vaikystėje neparengė jo tapti vyru, į 
kokį galiausiai išaugo, kai įsijungė į MI 6. Kaip tik ten suži- 
nojo, kad geba žudyti kitus žmones — ir sumojo, kad jam 
tai patinka. Atrado savąjį pašaukimą, tikrąją gyvenimo aist- 
rą. Jis — pats “kiečiausias vaikinas"; jis — Mirtis. 

Toliau keliavo į pietus jungiančia valstijas autostrada. 
Dėl vėlyvo meto transporto eismas nebuvo intensyvus, dau- 
giausia greitaeigiai sunkvežimiai, skubantys Floridos link, 
spėjo jis. 

Mintyse sukūrė žinutę kitiems fantazijos žaidimo daly- 
viams: 


ŠIĄNAKT MIRTIS VYKSTA Į FREDERIKS- 
BURGĄ, MERILENDE. TEN GYVENA DAILI 
37-METĖ SU SAVO VEIDRODINIU ATVAIZDU 
15-METE DUKRA. MOTERIS IŠSISKYRUSI, 
PROVINCIJOS TEISININKĖ, PROKURORĖ. 
DUKRA — MOKYKLOS PIRMŪNĖ IR FUTBOLO 
KOMANDOS STRAKSĖ. DVEJETAS MOTERŲ 
MIEGOS. MIRTIS NUVYKO Į MERILENDĄ, NES 
VAŠINGTONE DABAR PERNELYG PAVOJINGA. 
(TAIP, AŠ PAĖMIAU JŪSŲ PERSPĖJIMĄ Į ŠIRDĮ.) 


* žmogus, vyras (isp.). 

K.A. POLICIJA IEŠKO DŽEINIŲ DOU ŽUDIKO. 
BYLAI PRISKIRTA GERAI VERTINAMA 
DETEKTYVĖ PATSĖ HAMPTON, O DETEKTYVAS 
KROSAS SUGRĮŽO Iš BERMUDŲ. BUS ĮDOMU 
PAMATYTI, AR KAIP NORS PAKITO JO 
CHARAKTERIS. CHARAKTERIS — TAI VISKAS. 
SUTINKATE? 

PRIEKYJE JAU MATAU KAHILŲ NAMUS. 
ĮSIVAIZDUOJU ABI GRAŽUTES KAHILŲ MOTE- 
RIŠKES. JOS GYVENA KETURIŲ MIEGAMŲJŲ 
VIENAAUKŠČIAME NAME. 1:00 NAKTIES GAT- 
VĖ PRAKTIŠKAI RAMI. NIEKAS VEIKIAUSIAI 
NEGALĖS SUSIETI ŠIŲ DVIEJŲ ŽMOGŽUDYS- 
ČIŲ SU DŽEINĖMIS DOU. KAIP GAILA, KAD 
JŪSŲ NĖRA ČIA SU MANIMI. NORĖČIAU, JOG 
JAUSTUMĖTE LYGIAI TĄ PAT KAIP IR Aš. 


53 skyrius 


ŠEIFERIS PASTATĖ AUTOMOBIL Į tamsioje gatvelėje 
ir pasijautė keistai vienišas, baugštus. Tiesą sakant, jisai pat- 
sai sau varė baimę. Tais dalykais, kuriuos mąstė ir darė. Nie- 
kas neturėjo tokio iškreipto proto — niekas šitaip nemąstė. 
Niekas niekada taip savotiškai nefantazavo ir paskui savo 
idėjų neįkūnijo tikrovėje. 

Aišku, kiti žaidėjai irgi nestokojo sudėtingų ir labai li- 
guistų betarpiškų fantazijų, bet jam neprilygo. Badas savi- 
nosi virtinės psichoseksualinių žmogžudysčių Tailande ir Fi- 
lipinuose autorystę. Karui patiko save laikyti neoficialia jų 
grupės galva — teigė neva "darąs įtaką" kitų nuotykiams. 
Nugalėtojas buvo prikaustytas prie invalido vežimėlio ir pra- 
simanydavo istorijų apie tai, kaip, pasinaudodamas savąja 
negalia, prisivilioja auką taip arti, kad galėtų nužudyti. 

Šeiferis abejojo, ar kuris nors iš jų turėjo tiek valios ir 
ryžto suvaidinti žaidimą tikrovėje. 

Bet galbūt jie nustebins jį. Galbūt kiekvienas iš tų kitų 
įgyvendina žmogžudišką fantaziją? Argi tai jau nebūtų šis tas? 

Mažiau nei už penkiasdešimties jardų Kahilų moterys 
jautėsi tokios saugios savo namuose. Jis matė žalią gyvatvo- 
rę, už namo supančią akmeninę terasą ir sumontuojamąjį 
plaukymo baseiną. Iš namo į baseino teritoriją vedė sustu- 
miamosios durys. Kiek daug galimybių esama jam rinktis. 

Galėtų patekti į namą ir nužudyti abi kaip vykdydamas 
mirties bausmę. O paskiau parvažiuotų tiesiai į Vašingtoną. 

Vietos policija ir FTB būtų visiškai sugluminti. Istorija 
gal netgi patektų į kurį nors televizijos tinklą. Nušautos ir 
nužudytos miegančios dvejetas moterų — motina ir duktė, 
kuriomis visi jų miestelyje žavėjosi. Jokių siaubingo nusi- 
kaltimo motyvų, jokių įtariamųjų. 

Jam jau sukietėjo ir buvo sunku eiti. Šeiferį ėmė juo- 
kas — na ir absurdiškai kryvuliuoja su pasistojusiu. Lūpas 
perkreipė šypsena. 

Dviem ar trim namais toliau gatve kaukė kažkoks šuo 
— sprendžiant iš garso, menkas, geibus šuniūkštis. Paskui 
prie jo prisidėjo stambesnis. Uodžia mirtį, ar ne? Žino, kad 
jis čia. 

Šeiferis atsiklaupė prie klevo užpakalinio kiemo pakraš- 
tyje. Jį slėpė šešėlis, o visas kiemas buvo užlietas švelnios 
baltos mėnesienos. 

Išsitraukė iš kišenės dvidešimtbriaunius kauliukus, pa- 
žėrė juos ant vejos kuokštų. Na štai. Žaidžiame pagal taisykles. 
Pažiūrėkim, ką pasiūlys naktis. Jis ėmė skaičiuoti ant ypatingų- 
jų kauliukų skaitmenis. Patamsyje šie buvo vos įžiūrimi. 

Tuo, ką išvydo, Šeiferis nevaliojo patikėti. Jį pagavo no- 
ras staugti kaip paklaikusiems ir išsigandusiems šunims kai- 
mynystėje. 

Ant kauliukų suskaičiavo penkis. 

Mirtis privalo pasišalinti! Tuoj pat! Šiąnakt jokių žu- 
dymų! 

Ne! Jis nepaklus! Velniop kauliukus. Nebasišalins. Negali 
pasišalinti. Jau nebesugeba valdyti paskatų, tiesa? Ką gi, tebūnie 
taip. Alea jacta est, prisiminė iš savo lotynų kalbos pamokų 
mokykloje — Julijų Cezarį prieš perbrendant Rubikoną: 
“Burtai mesti". 

Įstabi naktis. Pirmąsyk jis laužo taisykles. Visam laikui 
keičia žaidimą. 

Turįs ką nors nužudyti, ir ši reikmė užvis svarbiausia. 

Kol dar nepersigalvojo, nuskubėjo prie namo. Nervi- 
nosi. Po visą organizmą tvinksėjo adrenalinas. Iš pradžių 
pabandė pasinaudoti savuoju stiklo rėžtuku, bet vėliau pa- 
prasčiausiai išdaužė pirštinėta ranka vieną langutį. 

Patekęs vidun, jisai sparčiai nuslinko apytamsiu kori- 
doriumi. Pylė prakaitas — jam taip nebūdinga. Įsmuko į 
Deirdrės miegamąjį. Ji miegojo — neatsibudo nuo dūžtan- 
čio stiklo garso. Nuogos jos rankos buvo užmestos viršum 
galvos — atsiduodančia poza. 

— Žavu, — sukuždėjo jis. 

Ji buvo su baltomis bikinio tipo kelnaitėmis ir pride- 
rinta liemenėle. Ilgos kojos šiek tiek praskėstos — lūkestin- 
gai. Sapnuose tikriausiai žinojo, kad jis ateina. Šeiferis ti- 
kėjo, kad sapnai sako tiesą ir verčiau jų įsiklausyti. 

Jam vis dar buvo pasistoję — kaip gerai, kad nuspren- 
dė nepaisyti taisyklių. 

— Kas, po velnių, jūs toks? — netikėtai išgirdo jis. Bal- 
sas nuskambėjo už nugaros. 

Šeiferis staigiai apsisuko. 

Tai buvo Lindsė, duktė. Vien tik su rožiniais apatiniais 
— liemenėle ir kelnaitėmis. Jis pamažu pakėlė revolverį ir 
nukreipė jai į tarpuakį. 

— Ššš. Tau nereikia žinoti, Lindse, — kuo ramiausiai 
ištarė, nė nesistengdamas paslėpti angliško akcento. — Bet 
aš vis tiek tau pasakysiu. 

Ir jis iššovė. 

ANTRĄ SYKĮ SAVO GYVENIME SUPRATAU, ką jau- 
čia baisaus nusikaltimo auka, 0 ne jį tiriantis detektyvas. 
Buvau atsijungęs ir nepritampantis. Turėjau nuveikti dėl šios 
bylos ką nors pozityvaus arba grįžti prie savanoriško darbo 
Šv. Antano ligoninėje — ko nors imtis, kad tik atitraukčiau 
savo mintis nuo to, kas įvyko. 

Privalėjau būti užsiėmęs, bet praradau gebėjimą susi- 
kaupti — tai, kas man visados taip nesunkiai sekdavosi. Su- 
sidūriau su pora sukrečiamų žmogžudysčių Merilende, ku- 
rios kažkodėl man vis nedavė ramybės. Tačiau nesiėmiau 
toliau jų tirti. O reikėjo. 

Buvau kaip nesavas, pasimetęs. Ilgas valandas vis nesi- 
lioviau galvojęs apie Kristiną, prisimindavau viską apie mūsų 
drauge leistą laiką, kur tik eidavau, visur prieš akis man 
stovėjo jos veidas. 

Sampsonas bandė mane išjudinti. Tikrai bandė. Mudu 
patruliavome po Pietryčių gatves. Paleidome gandą, kad ieš- 
kome purpurinio mėlyno taksi, galbūt džipsi. Klausinėjo- 
me nuo durų prie durų Šo rajone, kur buvo rastos Torė Glo- 
ver ir Meriona Kardinal. Dažnai dešimtą ar vienuoliktą va- 
karo mes tebebūdavome ant kojų. 

Man buvo tas pat. Vis tiek negalėjau miegoti. 

Sampsonui buvo ne tas pat. Juk jis — mano draugas. 

— Tu privalėtum tirti Odenkerko bylą, tiesa? Man ap- 
skritai nevalia dirbti. Jefe pamėlynuotų iš pykčio. Iš dalies 
man tai patinka, — pasakė Sampsonas, kai sykį vėlai vakare 
mynėme S gatve. Jis gyveno šiame rajone daug metų. Paži- 
nojo visus vietinius dykinėtojus. 

— Džemalai, gal žinai ką nors, ką man derėtų žinoti? — 
šūktelėjo jis jaunuoliui ožiška barzdele, sėdinčiam šešėlyje 
vieno pilkakmenio pastato prieangyje. 


156 


James Patterson 


— Nieko nežinau. Paprasčiausiai leidžiu pailsėt savo 
galvai. Gaudau vakaro vėsą. Kaip pats laikotės? 

Sampsonas pasigręžė į mane: 

— Nūnai šiose gatvėse, kur tik užmesi akį, visur pra- 
keikti kreko prekeiviai. Išties gera vieta įvykdyti žmogžu- 
dystei ir likti nepagautam. Tu šnekėjai pastaruoju metu su 
Bermudų policija? 

Aš linktelėjau, o mano akys žvelgė į vieną tašką priekyje. 

— Patrikas Basbis pasakė, kad Kristinos dingimo isto- 
rija išnyko iš pirmųjų puslapių. Nežinau, gerai tai ar blo- 
gai. Turbūt blogai. 

Sampsonas sutiko: 

— Sumažina jiems spaudimą. Tu neketini ten sugrįžti? 

— Ne dabar pat. Tačiau taip, privalau sugrįžti. Turiu 
išsiaiškinti, kas atsitiko. 

Jis pažvelgė man į akis: 

— Ar dabar tu čia, su manimi? Ar tu čia, branguti? 

— Aha, aš čia. Beveik visą laiką. Man niekas nesutrikę. — 
Parodžiau į raudonų plytų pastatą netoliese. — Iš ten turė- 
tų matytis paradinis įėjimas į namą, kuriame gyveno mer- 
ginos. Iš bet kurio lango. Grįžtam vėl prie darbo. 

Sampsonas linktelėjo. 

— Būsiu su tavimi, kiek panorėsi. 

Šiąnakt mane kažkodėl traukė minti gatves. Pasikalbė- 
jome pastate su visais, kuriuos tik pavyko rasti namie, o tai 
sudarė apie pusę butų. Niekas nebuvo matęs purpurinio- 
mėlyno taksi gatvėje; taip pat niekas nebuvo matęs ir Torės 
ar Merionos. Bent jie taip sakė. 

— Ar kur nors įžvelgi kokį ryšį? — paklausiau, kai nuli- 
pome stačiais laiptas iš ketvirto aukšto, mat pastatas buvo 
be lifto. — Ką tu matai? Kas, velniai rautų, prasprūsta man 
pro akis? 

— Ničniekas, Aleksai. Nėra kam prasprūsti. Žebenkštis 
nepalieka įkalčių. Niekados. 

Atsidūrę prie įėjimo, susitikome su pagyvenusiu vyriš- 
kiu, nešinu trim šviesiais plastikiniais maišeliais maisto 
produktų iš “Stop 8 Shop" parduotuvės. 

— Mes — žmogžudysčių detektyvai, — prisistačiau 
jam. — Anoje pusėje gatvės buvo nužudytos dvi merginos. 

Vyriškis linktelėjo: 

— Torė ir Meriona. Žinau jas. Norite sužinoti apie tą 
vyrioką, stebintį pastatą? Jisai sėdėjo ten mažne visą naktį. 
Blizgančiame, prašmatniame juodame automobilyje. Man 
regis, mersedese. Manote, galbūt jis žudikas? 

— SUPRANTATE, buvau trumpam išvykęs. Lankiau 
Šiaurės Karolinoje dvi savo žiežulas seseris. Savaitė malo- 
nių prisiminimų, namie gaminto maisto, — pasakė pagyve- 
nęs vyriškis, kai užlipome į ketvirtą aukštą. — Štai kodėl 
anksčiau čia mane praleido jūsiškiai detektyvai. 

Tai senosios mokyklos policijos darbas, mąsčiau kop- 
damas laiptais — iš tokių darbų, nuo kurių ypač daug de- 
tektyvų stengiasi išsisukti. Žmogelis vadinosi Devitas Liu- 
kas, pensininkas, pasitraukęs iš darbo "Bell Atlantic". Tai 
didžiulė telefonų kompanija, aptarnaujanti didžiumą šiaur- 
rytinės dalies. Jis buvo penkiasdešimt trečiasis iš mano iki 
šiol Šo rajone apklaustų žmonių. 

— Mačiau jį sėdint apie pirmą nakties. Iš pradžių ne- 
palaikiau to neįprastu dalyku. Tikriausiai ko nors laukė. At- 
rodė, lyg niekas jo nedomintų. Tačiau antrą jis vis dar buvo 
ten pat. Sėdėjo automobilyje. Man pasirodė gan keista, — 
jis padarė ilgą pertraukėlę, lyg stengdamasis kažką prisi- 
minti. 

— Ir kas toliau atsitiko? -- paraginau. 

— Užmigau. Bet apie trečią atsikėliau pasiusioti. Jis vis 
dar sėdėjo tame spindinčiame juodame automobilyje. Tad 
šįsyk geriau įsižiūrėjau. Jisai stebėjo kitą gatvės pusę. Lyg 
koks nors prakeiktas šnipas ar panašiai. Negalėjau supras- 

ti, į ką jis žiūri, bet iš tiesų į kažką labai įdėmiai spoksojo. 
Pamaniau, galbūt jis iš policijos. Tik automobilis per gražus. 

— Teisingai supratote, — Sampsonas garsiai nusikva- 
tojo. — Mano garaže nėra mersedeso. 

— Prisitraukiau prie užtemdyto savo buto lango kėdę 
nuo kortų stalelio. Pasistengiau nedegti šviesos, kad jis ma- 
nęs nepamatytų. Buvo nemenkai mane sudominęs. Prisime- 
nate tą seną filmą Langas į kiemą*? Bandžiau atspėti, ko jis 
ten apačioje sėdi ir laukia. Pavydus meilužis, pavydus vy- 
ras, gal šiaip koks nors nakties pasalūnas. Bet, kiek mačiau, 
niekam jis nerūpėjo. 

— Jums nepavyko geriau įžiūrėti? To vyriškio automo- 
bilyje? — vėl paklausiau. 

— Maždaug tuo metu, kai atsikėliau pasiusioti, jis išli- 
po iš automobilio. Atidarė dureles, bet viduje šviesa neuž- 
sižiebė. Tai man pasirodė keista, nes toks geras automobilis 
1r šiaip. Dar labiau pakurstė mano protą. Prisimerkiau, kad 
geriau įsižiūrėčiau. — Vėl ilga pauzė. 

— Ir? 

— Aukštas šviesiaplaukis ponas. Baltasis. Naktį pas mus 
čia tokių ne per daugiausia, 0 iš teisybės, tai ir dieną. 

DETEKTYVĖS PATSĖS HAMPTON ATLIEKAMAS 
Džeinių Dou žmogžudysčių tyrimas pajudėjo į priekį ir ža- 
dėjo duoti teigiamus rezultatus. Jai atrodė, kad galbūt už- 
čiuopė kai ką verta dėmesio. Pasitikėjo savo gabumais iš- 
narplioti žmogžudystes. Iš patirties žinojo esanti nuovokes- 
nė už visus kitus. 


* Rear Window — garsus siaubų meistro režisieriaus Alfredo Hičkoko (Al- 
fred Hitchcock) filmas (1954). 

Tai padėjo patraukti savo pusėn šefą Pitmeną ir visas 
departamento pajėgas. Pastarąją pusantros dienos ji pra- 
leido FTB pastate su Čaku Hafstedleriu. Suvokė išnaudo- 
janti Čaką, bet šis neėmė į galvą. Buvo vienišas, o jai tikrai 
patiko jo draugija. Pusę keturių popiet juodu su Čaku vis 
dar sėdėjo, kai į “Žaidėjų pokalbių svetainę" vėl įėjo Lanse- 
lotas. Lafelotas, prisiminė ji. 

— Jis nepajėgė atsispirti pagundai, ar ne? — pasakė 
Hafstedleriui Hampton. — Pagavau tave, fantazijos išvisa. 

Pakėlęs juodus tankius antakius, Hafstedleris nužvelgė ją. 

— Pusė keturių popiet, Patse. Ką tatai reiškia? Pasakysiu 
tau, ką man tatai reiškia. Galimas daiktas, jis žaidžia iš darbo- 
vietės. Bet kertu lažybų, kad mūsų Lanselotas — mokinukas. 

— Arba kas nors, mėgstantis žaisti su mokinukais, — 
spėjo ji, ir vos tik ištarusi šią mintį, sutriko. Šįsyk nebandė 
užmegzti su Lanselotu kontakto. Juodu su Čaku tik sekė be 
galo nuobodžią diskusiją apie kelis vaidmenų žaidimus. Tuo 
pat metu Čakas bandė Lanselotą susekti. 

— Jis gana sumanus šiame dalyke, tikras kompiuterių 
hakeris. Įrengęs savo sistemoje daug saugiklių. Tikiuosi, mes 
vis tiek prie jo prisikasime. 

— Pasitikiu tavimi, Čyzmenai. 

Lanselotas liko pokalbių svetainėje iki pusės penkių. 
Ligi to laiko viskas buvo baigta. Čakas turėjo jo vardą, pa- 
vardę ir adresą: Maiklas Ormsonas, Hatčinson Pleiso gat- 
ve, Foksholas. 

Kelias minutes prieš penkias prie Ormsono namų ne- 
toliese Džordžtauno vandens saugyklos sustojo du tamsiai 
mėlyni mini furgonai. Penki agentai su mėlynomis FTB 
striukėmis ir detektyvė Patsė Hampton apsupo didžiulį Tiu- 
dorų epochos architektūros namą su vienu ar dviem akrais 
vejų iš priekio ir užpakalyje bei nuostabiais kraštovaizdžiais. 

Vyresnysis FTB agentas Bridžidas Dvajeris ir Hampton 
patraukė prie paradinių durų ir rado šias neužrakintas. Iš- 
sitraukę ginklus, jie tyliai įėjo į namą ir aptiko Lanselotą 
poilsio kambaryje. 

Atrodė kokių trylikos. Kūdikėlis kompiuterių kurmis. Sė- 
dėjo prie kompiuterio vien su šortais ir juodomis kojinėmis. 

— Ei, kas, po galais, dedasi? Ei! Ką veikiat mano namuo- 
se? Aš nepadariau nieko bloga. Kas jūs tokie, žmonės? — pa- 
klausė Maiklas Ormsonas šaižiu, suirzusiu, bet podraug ir 
virpančiu balsu. 

Buvo liesas. Veidas spuoguotas. Nugara ir pečiai išber- 
ti lyg nuo egzemos. Čako Hafstedlerio spėta teisingai. Lan- 
selotas — paauglys kompiuterių kurmis, žaidžiantis po pa- 
mokų savo pamėgtuoju kompiuteriu. Šiaip ar taip, jis ne 
Žebenkštis. Šis berniukas negalėjo būti Žebenkštis. 

— Jūs — Maiklas Ormsonas? — paklausė berniuką Pat- 
sė Hampton. Ji nuleido revolverį, bet nepaslėpė jo dėklan. 
Berniukas nunarino galvą ir, atrodė, tuoj pravirks. 

— O Dieve, o Dieve, — suvaitojo jis. — Taip, aš Maiklas 
Ormsonas. O kas jūs, žmonės? Ar pasakysit mano tėvams? 

TUOJAU PAT SUSISIEKTA SU MAIKLO TĖVU IR MO- 
TINA šių darbovietėse, atitinkamai Džordžtauno universi- 
teto ligoninėje ir JAV karinio laivyno observatorijoje. Orm- 
sonai buvo išsiskyrę, bet neužtruko nė dešimties minučių, 
kai abu prisistatė į Foksholą, nepaisant beprasidedančios 
gatvėse piko valandos. Kiti du Ormsonų vaikai, Lora ir Ana 
Marija, jau buvo sugrįžę namo iš vidurinės mokyklos. 

Patsė Hampton įtikino tevus, kad leistų jai pasikalbėti 
su jų sūnumi namuose. Pasakė, kad šie galėsią dalyvauti ir 
pertraukinėti, netgi visai nutraukti pokalbį bet kuriuo me- 
tu, jeigu tik panorėsią. Antraip ji ir agentas Dvajeris turė- 
sią pasiimti Maiklą pokalbiui į FTB būstinę. 

Ormsonai, Markas ir Sindė, sutiko, kad pokalbis su 
Maiklu įvyktų namie. Jie atrodė aiškiai išsigandę, ypač FTB 

darbuotojų, bet, regis, detektyve Hampton pasitikėjo. Dau- 
gelis žmonių — irgi, žinojo ji. Buvo daili ir nuoširdi, o kai 
prireikdavo, nuginkluodavo šypsena. 

— Mane domina žaidimas, kuris vadinasi “Keturi raite- 
liai", — pasakė berniokui Hampton. — Tik todėl aš čia, 
Maiklai. Man reikia tavo pagalbos. 

Paauglys vėl nunarino smakrą prie krūtinės, o paskiau 
kelis kartus papurtė galvą. Hampton stebėjo išsigandusį ber- 
nioką ir nusprendė surizikuoti. Kai ką nujautė ir norėjo iš- 
bandyti. 

— Maiklai, kad ir ką tariesi padaręs bloga, mums tai 
nesvarbu. Nesvarbu. Mums nerūpi, ką tu padarei savuoju 
kompiuteriu. Kalbama ne apie tave'ar tavo šeimą, nei apie 
tavo hakerišką veiklą. Vašingtone įvykdyta keletas baisių 
žmogžudysčių, ir jos galėtų būti susijusios su šiuo žaidimu, 
kuris vadinasi “Keturi raiteliai". Prašau, Maiklai, padėk 
mums. Tu tik vienas gali. Vienintelis. 

Markas Ormsonas, Džordžtauno universiteto ligoninės 
radiologas, ant juodos odos sofos poilsio kambaryje palin- 
ko į priekį. Dabar atrodė labiau išsigandęs nei tuomet, kai 
parvažiavo namo. 

— Man pradeda atrodyti, kad vertėtų pasikviesti advo- 
katą, — pasakė jis. 

Patse Hampton papurtė galvą ir maloniai nusišypsojo 
abiem gimdytojams. 

— Tai ne apie jūsų sūnų, pone Ormsonai ir ponia Orm- 
son. Su mumis jis neturės jokių nemalonumų, užtikrinu jus. 

Ji vėl kreipėsi į paauglį: 

— Maiklai, ką tu žinai apie “Keturis raitelius"? Mes ži- 
nome, kad nesi vienas iš žaidėjų. Žinome, kad tai labai už- 
daras žaidimas. 

Berniokas pakėlė galvą. Patsė matė jam patinkanti ir 
galbūt sukelianti šiokį tokį pasitikėjimą. 

— Mažai ką, ponia. Žinau ne itin daug. 

Hampton linktelėjo galvą: 

— Tai mums labai svarbu, Maiklai. Pietrytinėje Vašing- 

tono dalyje kažkas žudo žmones — tikrovėje, Maiklai. Tai ne 
fantazijos žaidimas. Manau, tu gali mums padėti. Gali iš- 
gelbėti kitus, kad nebūtų nužudyti. 

Maiklas vėl nunarino galvą. Beveik nežiūrėjo į motiną 
ir tėvą nuo to laiko, kai šie atvyko. 

— Aš gana gerai dirbu kompiuteriu. Jūs turbūt jau tai 
supratote. 

Detektyvė Hampton vis pritariamai linksėjo drąsinda- 
ma bernioką. 

— Mes tai žinome, Maiklai. Gerokai privargome, kol 
tave atsekėme. "Tu labai gabus prie kompiuterių. Mano drau- 
gui Čakui Hafstedleriui iš FTB tikrai padarei įspūdį. Kai 
visa baigsis, galėsi pamatyti, kur jis dirba. Tau jis patiks, 
taip pat ir jo įranga. 

Maiklas nusišypsojo parodydamas didelius atsikišusius 
dantis, sutvirtintus kabėmis. 

— Vasaros pradžioje, galbūt baigiantis birželiui, šis vy- 
riokas įėjo į “Žaidėjų pokalbių svetainę" — ten jūs mane ir 
suradote. 

Patsė Hampton stengėsi nepaleisti nuo savęs berniuko 
akių. Buvo jai labai reikalingas; ji ėmė nujausti, kad tai di- 
delis proveržis, kol kas didžiausias, kokį buvo pasiekusi. 

Maiklas tyliai kalbėjo toliau: 

— Jis tartum šiek tiek trenktas, sprendžiant iš to, kaip 
įsitraukė į pokalbį. Tiesą sakant, gerokai kvanktelėjęs dėl 
kontrolės. Vis kišo “Kalnietį", “D £ D", “Tūkstantmetį", vi- 
sus dabar vykstančius žaidimus. Neleido niekam kitam įterp- 
ti nė žodžio. Bemaž atrodė, lyg būtų kažko paėmęs... Vis 
laidė užuominas apie tą visiškai kitokį žaidimą, kuriame jis 
dalyvauja ir kuris vadinasi “Keturi raiteliai". Lyg nenorėtų 
mums apie jį pasakoti, o paskiau vis dėlto išduodavo šio- 
kias tokias nuotrupėles, tačiau nedaug. Niekaip nevalioda- 
vo užsičiaupti... Sakė, kad personažai “Donžonuose ir dra- 
konuose", “Kopoje" ir “ Kondotjere" nuspėjami ir nuobo- 
dūs — beje, turiu pripažinti, kai kada tai tiesa. Vėliau jis 
pasakė, kad kai kurie iš personažų jo žaidime chaotiškai blogi, 

o ne dėsningai geri. Sakė, kad jie ne išgalvoti herojai, kaip 
daugelyje RPG; jo personažai labiau panašūs į realaus gy- 
venimo žmones. Iš esmės savanaudžiai, jiems nusispjaut į 
kitus, jie nepaklūsta visuomenės taisyklėms. Jisai sakė, kad 
“Keturi raiteliai" — geriausias fantazijos žaidimas. Tai visa, 
ką jis teikėsi mums pasakyti apie “Keturis raitelius", bet to 
pakako. Tai yra, patyssupratote, kad tai žaidimas visiškiems 
psichams. 

— Koks jo iškvietos vardas? — paklausė Maiklą agentas 
Dvajeris. 

— Iškvietos ar tikrasis jo vardas? — perklausė Maiklas 
17 pasiuntė mums gudrią, pranašesnę šypseną. 

Agentas Dvajeris ir Hampton sušižvalgė. Iškvietos ar tik- 
rasis jo vardas? Juodu vėl pasigręžė į Maiklą. 

— Aš jį susekiau, kaip Jūs susekėte mane. Prasiskver- 
biau pro jo šifruotes. Žinau jo vardą, ir žinau, kur gyvena. 
Netgi kur dirba. Tai Šeiferis — Džefris Šeiferis. Dirba Bri- 
tanijos ambasadoje, Masačusetso aveniu. Ten jis kažkoks in- 
formacijos analitikas, pasak ambasados tinklapio. Jam ke- 
turiasdešimt ketveri. 

Susidrovėjęs Maiklas Ormsonas apsidairė po kambarį. 
Akimis susidūrė su tėvais, kuriems, atrodo, palengvėjo. Pas- 
kiau jis vėl pažvelgė į Hampton: 

— Kas nors iš tų dalykų jums naudingi? Ar aš padėjau? 

— Tikrai padėjai, Lafelotai. 

DŽEFRIS ŠEIFERIS SAU PASIŽADĖJO šiąnakt neper- 
sisvaiginti medikamentais. Taip pat nusprendė tramdyti savo 
fantazijas, neleisti joms pasireikšti. Jis aiškiai suvokė, ką pa- 
manys prie žmogžudysčių bylų priskirti psichologai, vapa- 
liojantys apie asmenybės profilį: kad jo fantazijos intensy- 

vėja ir artėja prie šėlsmo būsenos. Ir jie bus visiškai teisūs 
— štai kodėl jis kol kas elgsis santūriau. 

Jis buvo puikus virėjas — tiesą sakant, puikiai darė dau- 
gelį dalykų. Kai kada pagamindavo savo šeimai įmantrių 
patiekalų ir netgi ištaisydavo didesnius kviestinius pietus 
savo draugams. Kai gamindavo valgį, mėgdavo virtuvėje būti 
kartu su šeima; jam patiko žiūrovai, netgi žmona ir vaikai. 

— Šį vakarą valgysime klasikinius Tailando patiekalus, — 
pranešė Lusei ir vaikams, stebintiems jo darbą. Jautėsi šiek 
tiek suaudrintas ir sau vis primindavo, kad nevalia namie 
atpalaiduoti savo poelgių. Gal prieš stojant prie viryklės 
išgerti valiumo? Iki šiol buvo pavartojęs tik truputėlį ksa- 
nakso. 

— Tajų maistas nuo kitų Pietryčių Azijos virtuvių skiria- 
si griežtomis taisyklės dėl sudedamųjų dalių, ypač priesko- 
nių, proporcijų, — pasakė jis, ruošdamas svarbiausią smul- 
kintų daržovių patiekalą. — Tai savita virtuvė, jungianti ki- 
nų, indoneziečių, indų, portugalų, malajų maisto gaminimo 
tradicijas. Kertu lažybų, kad to nežinojote, Trišija ir Erika? 

Mergytės sutrikusios nusijuokė — kokios jos panašios į 
motiną! 

Jis įkišo Lusei į plaukus jazmino žiedų. Paskiau po žie- 
dą kiekvienai dvynei. Pabandė tą pat padaryti ir Robertui, 
bet sūnus juokdamasis atsitraukė. 

— Šįvakar nieko nebus per aštru, brangusis? — paklausė 
Lusė. — Juk tai vaikai. 

— Vaikai, žinoma, brangioji. Jei kalbėsime apie aštru- 
mą, tikrąjį aitrį suteikia kapsaicinas, esantis čili pipirų briau- 
nelėse. Kapsaicinas — dirginamoji medžiaga ir nudegina 
visa, prie ko prisiliečia, net odą, tad protinga dirbti su pirš- 
tinėmis. Aišku, aš be pirštinių, nes nesu protingas. Gal šiek 
tiek trenktas, — jis nusijuokė. Visi nusijuokė. Bet Lusė at- 
rodė susirūpinusi. 

Šeiferis pats, niekieno nepadedamas, patarnavo pie- 
tums ir pranešinėjo kiekvieno patiekalo pavadinimą tajų ir 
anglų kalbomis. 


165 


ŽEBENKŠTIES ŽAIDIMAI 


— Plaa meuk yaang, arba keptas kalmaras. Nepaprastai 
skanus. Mieng kum, lapų suktiniai su įdaru. Gardėsis. Plaa 
yaang kaeng phet, keptas jūrų ešerys su raudonuoju kario pa- 
dažu. Liežuvį prarysi. Nors aštroka. Hmmm. 

Jisai stebėjo juos atsargiai pabandant kiekvieną patie- 
kalą; kai paragavo jūrų ešerio, visų veidai pasruvo ašaro- 
mis. Erika ėmė springti. 

— Tėti, per aštru! — rydamas kąsnį, pasiskundė Ro- 
bertas. 

Šeiferis linktelėjo ir palaimingai nusišypsojo. Kaip jam 
tatai patiko — srūvančios ašaros, tobulosios šeimynėlės kan- 
čia. Mėgavosi kiekviena nuostabia jų kentėjimo akimirka. 
Vis dėlto jam pavyko paversti pietus kankinamu žaidimu. 

Be penkiolikos devintą jis pabučiavo Lusę ir leidosi “pa- 
sivaikštinėti dėl sveikatos" — taip vadino savo veiklą, kai 
dingdavo naktimis. Nuėjo prie jago ir nuvažiavo kelis kvar- 
talus iki Felps Pleiso — tykios, ne itin apšviestos gatvelės. 

Susižėrė burnon geras dozes torazino +7 libriumo, pas- 
kiau įsišvirkštė toradolo. Paskui nurijo dar vieną ksanakso 
tabletę. 

Ir tuomet nuvyko pas savo daktarę. 

ŠEIFERIUI NEPATIKO NAMO, kuriame gyveno Bū Ka- 
sadi, arogantiški šikniai durininkai, o šiems, atrodo, nepa- 
tiko jis. 

Tačiau argi kam nors reikia jų palankumo? Tų nepa- 
slankių, tingių netikšų, tesugebančių atidarinėti duris ir šyp- 
sotis piniguočiams gyventojams. 

— Noriu pamatyti daktarę Kasadi, — pareiškė Šeiferis 
juodaodžiui pirdžiui su prie atlapo dabitiškai prisegta kor- 
tele Melas. Matyt, kad nepamirštų savo vardo. 

— Gerai, — pasakė Melas. 

— Ar nederėtų “Gerai, sere"? 

— Gerai, sere. Paskambinsiu daktarei Kasadi. Luktelė- 
kite Čia pat, sere. 

Per treškantį durininko telefono ragelį Šeiferis išgirdo 
Bū balsą. Jis, be abejo, aiškiai nurodė nedelsiant jį įleisti. 
Juk tikrai žinojo jį atvykstant — važiuodamas iš namų auto- 
mobilyje susiskambino su ja. 

— Galite pasikelti viršun, sere, — galiausiai pasakė du- 
rininkas. 

— Iškrušiu ją kaip reikiant, Melai, — pasakė Šeiferis ir 
Nieko neįleisk. | 

Kai liftas sustojo dešimtame aukšte, Bū pasitiko jį prieš- 
kambaryje. Vilkėjo mažų mažiausia penkių tūkstančių do- 
lerių vertės drabužiais iš "Escada" salono. Nors puikaus kū- 
no, su neskoningu apdaru ji atrodė kaip matadoras ar pa- 
rade žygiuojančio orkestro vadovas. Nieko nuostabaus, kad 
pirmieji du vyrai ją pametė. Antrasis vyras buvo psichiatras 
ir praktikuojantis medicinos daktaras. Vis dėlto ji buvo ge- 
ra, ištikima meilužė, duodanti kur kas daugiau negu gau- 
davo. O svarbiausia, ji sukombinuodavo jam torazino, lib- 
riumo, ativano, ksanakso. Daugelis vaistų buvo pavyzdžiai, 
nemokamai gauti iš farmacijos kompanijų atstovų; kai sky- 
rėsi, jos vyras jų nepasiėmė. Kompanijų atstovų paliktų “pa- 
vyzdžių" kiekis stebino Šeiferį, bet ji patikino, kad tai įpras- 
tas dalykas. Ji turėjo kitų "draugų", taip pat daktarų, ir už- 
siminė Šeiferiui, kad šie pagelbėdavo jai mainais už tai, jog 
kartkartėmis leisdavosi padulkinama. Ji galėjo gauti visus 
jam reikalingus vaistus. 

Šeiferiui norėjosi paimti ją čia pat prieškambaryje, ir 
jis žinojo, kad Bū patiktų spontaniškumas ir aistra, kurių ji 
taip stokojo gyvenime. Tačiau tik ne šiąnakt. Jam reikia svar- 
besnių dalykų: vaistų. 

— Neatrodo, kad mane išvydęs pernelyg apsidžiaugei, 
Džefai, — ji papūtė lūpas ir suėmė delnais jo veidą. Dievu- 

liau, ilgi, raudonai lakuoti jos nagai jį išgąsdino. — Kas at- 
sitiko, mielasis? Kažkas atsitiko. Pasakyk Bū, kas? 

Šeiferis apkabino ją ir stipriai priglaudė sau prie krūti- 
nės. Jos krūtys buvo didelės, minkštos, taip pat nuostabios 
kojos. Paglostė jai šviesius, su dirbtiniu žilsvumu plaukus ir 
panardino į juos smakrą. Smagu ją valdyti — prakeiktą jo 
sielos sunkikę. 

— Kol kas dar nenoriu apie tai kalbėti. Aš čia su tavi- 
mi. Jau kur kas geriau jaučiuosi. 

— Kas gi atsitiko, mielasis? Kas negerai? Turi pasidaly- 
ti viskuo su manimi. 

Tad jis čia pat sukūrė istoriją, suvaidino ją. Jam tai vie- 
ni juokai. ž 

— Lusė sako žinanti apie mus. Dievaži, buvo jau para- 
nojiška, dar pr:eš man pradedant susitikinėti su tavimi. Lusė 
nuolat grasina sugriauti man gyvenimą. Žada mane palikti. 
Prisiteisti visas sukruštas mano santaupas. Jos tėvas pasi- 
stengs, kad mane išvytų iš darbo, paskiau apjuodins mane 
prieš visus valstybiniame ir privačiame sektoriuose, o tai jis 
gali padaryti. Blogiausia, kad ji nuodija vaikus, nuteikinėja 
juos prieš mane. Šie vartoja tuos pačius menkinamus posa- 
kius kaip ir ji: “baisus nevykėlis", “stokojantis valios", "susi- 
rask rimtą darbą, tėtuk". Kartais pagalvoju, gal tai ir tiesa. 

Bū lengvai pabučiavo jį į kaktą. 

— Ne, ne, mielasis. Ambasadoje esi vertinamas. Žinau, 
kad tu mylintis tėtis. Tik turi priekabią, bjaurią, perdėm 
išlepintą žmoną, kuri verčia tave niekinti save patį. Nepasi- 
duok jai. 

Jis žinojo, ką ji nori toliau išgirsti, tad pasakė: 

— Ką gi, jau ilgai nekentėsiu priekabios žmonos. Pri- 
siekiu, Bū, nekentėsiu. Be galo tave myliu ir netrukus pa- 
liksiu Lusę. — Jis pažvelgė į storu kosmetikos sluoksniu pa- 
dengtą jos veidą ir stebėjo besitvenkiančias ašaras, kurios 
riedėdamos bjaurojo išvaizdą. 

— Myliu tave, Džefai, — sukuždėjo ji, ir Šeiferis nusi- 
šypsojo, tarsi jam būtų buvę malonu tai girdėti. 

Dievaži, jis toks gabus tam. 

Meluoti. 

Fantazuoti. 

Žaisti vaidmenų žaidimus. 

Atsagstė jos rausvai violetinio šilko palaidinukę, pagla- 
monėjo krūtis, paskiau iš prieškambario nusinešė Bū ant 
sofos. 

— Štai taip aš suprantu psichoterapiją, — karštai su- 
kuždėjo jai į ausį. — Tik tokios man reikia. 

TĄ RYTĄ ATSIKĖLIAU dar prieš penktą. Turėjau pa- 
skambinti inspektoriui Patrikui Basbiui į Bermudus. Norė- 
davau kalbėtis su juo kasdien, kai kada ne po vieną kartą, 
tačiau tramdžiausi. 

Tai būtų tik pabloginę dalykus, įtempę mano santykius 
su vietos policija ir davę suprasti, kad nepasitikiu jų tyrimu. 

— Patrikai, čia Aleksas Krosas. Skambinu iš Vašingto- 
no. Ar tinkamu laiku jus pagavau? Ar šiuo metu galite mi- 
nutėlę su manimi pasikalbėti? — paklausiau. Visados steng- 
davaus pasirodyti kuo žvalesnis. 

Tačiau, žinoma, anaiptol toks nesijaučiau. Visą laiką 
žingsniavau po namus ir jau buvau papusryčiavęs su Nana. 
Paskiau nekantriai laukiau iki pusės devynių, kad galėčiau 
paskambinti Basbiui į Hamiltono policijos nuovadą. Jis bu- 
vo pareigingas ir, žinojau, kasryt nuovadoje atsirasdavo aš- 
tuntą. 

Kol kalbėjomės telefonu, įsivaizdavau liesą, raumenin- 
gą policininką. Mintyse regėjau atitvertą kabinetėlį, kuria- 
me jis dirbo. Ir viršum visko teberegėjau Kristiną, ant mo- 
pedo mojančią man "sudie" tą nuostabiai saulėtą popietę. 

— Turiu jums keletą naujienų iš savo užmegzto kontak- 

to su Interpolu, — pasakiau. Papasakojau apie vienos mo- 
ters pagrobimą anksčiau vasarą Jamaikoje ir kitos — Bar- 
badose; abu buvo panašūs, tačiau ne identiški Kristinos din- 
gimui. Iš teisybės tai nemaniau, kad jie susiję, tačiau norė- 
jau nors šį tą jam pateikti — bet ką. 

Patrikas Basbis buvo dėmesingas ir kantrus žmogus; jis 
tylėjo, iki baigiau kalbėti, ir tik paskui pažėrė sau įprastą 
kiekį logiškų klausimų. Jau anksčiau buvau pastebėjęs, kad 
kaip kvotėjas jis pernelyg mandagus. Bet nors nepraradęs 
vilties. 

— Kaip spėju, nė vienas pagrobimas nebuvo išaiškintas, 
Aleksai. O kaip pagrobtos moterys? Ar jos buvo surastos? 

— Ne, nė vienos moters niekas Uaugiau nebematė. Nė 
pėdsako. Jos vis dar dingusios. 

Jis atsiduso į telefono ragelį. 

— Tikiuosi, jūsų žinios bus naudingos, Aleksai. Aš tik- 
rai paskambinsiu į kitas salas ir toliau pasitikrinsiu. Dau- 
giau nieko iš Interpolo ar FTB? 

"Troškau nepaleisti jo nuo linijos — gyvybės linijos, kaip 
dabar apie ją galvojau. 

— Keletas plačiai išsimėčiusių galimybių Tolimuosiuo- 
se Rytuose, Bankoke, Filipinuose, Malaizijoje. Moterys pa- 
grobtos ir nužudytos — visos Džeinės Dou. Jei atvirai, tai 
kol kas nieko daug nežadama. 

Įsivaizdavau jį suspaudžiant plonas lūpas ir mąsliai link- 
telint. . 

— Suprantu, Aleksai. Prašau vis praneškit man, jei ką 
sužinosite iš savo šaltinių. Šioje mažoje saloje mums sunku 
iš ko nors tikėtis pagalbos. Kai skambinu, prašydamas pa- 
dėti, dažnai atsako nesulaukiu. Iš visos širdies trokštu, kad 
galėčiau jums pateikti iš čia kokių nors gerų žinių, bet, de- 
ja, jų neturiu... Niekas kitas, išskyrus Perį Grehemą, nema- 
te vyriškio su furgonu. Taip pat niekas, atrodo, nematė Kris- 
tinos Džonson Hamiltone ar Sent Džordže. Paslaptis iš tie- 
sų gluminanti. Aš netikiu, kad Kristina kada nors būtų pa- 
siekusi Hamiltoną. Tai mus irgi varo į neviltį. Melsdamasis 

galvoju apie jus ir jūsų nuostabią šeimyną, taip pat, žino- 
ma, ir apie Džoną Sampsoną. 

Padėkojau Patrikui Basbiui ir padėjau telefono ragelį. 
Užlipau viršun ir persirengiau eiti į darbą. 

Vis dar neturėjau nieko esmingesnio apie Frenko Oden- 
kerko nužudymą, ir Jefe kasdien man nedavė ramybės elek- 
troniniu paštu. Žinoma, suvokiau, kaip jaučiasi Odenkerko 
šeima. Vis dėlto žiniasklaidos domesys žmogžudystėmis nu- 
slopo, kaip tatai dažnai atsitinka. Deja, taip pat ir Post straips- 
niai apie neišaiškintas žmogžudystes Pietryčiuose. 

Prausdamasis po karštu dušu, mąsčiau apie Devitą Liu- 
ką ir paslaptingąjį "stebėtoją" S gatvėje. Ką žmogus merse- 
dese ten taip ilgai veikė? Ar jis kaip nors susijęs su Torės 
Glover ir Merionos Kardinal nužudymais? Mano akimis, nie- 
kas čia neturėjo absoliučiai jokios prasmės. Tai dėl Džeinių 
Dou žmogžudysčių ir Žebenkšties kaip tik labiausiai ir siu- 
tino. Jis nepanašus į kitus kartotinius žudikus. Jis ne toks 
genialus nusikaltėlis kaip Garis Sonedžis, tačiau savo tikslą 
pasiekia. Sugeba atlikti darbą, tiesa? 

"Turėjau daugiau pagalvoti, kodėl kažkas tykojo lauke 
priešais Torės Glover butuką. Gal jis privatus detektyvas? 
Prievartautojas? O gal iš tiesų žudikas? Staiga man toptelė- 
jo viena galimybė. Tikėtina, kad žmogus automobilyje bu- 
vo žudiko bendrininkas. Dvejetas jų, veikiančių išvien? Esu 
anksčiau tai matęs Šiaurės Karolinoje. 

Daugiau atsukau čiaupą, pakarštinau vandens čiurkšlę. 
Tikėjaus, tai padės man geriau susikaupti. Nuplaus nuo sme- 
genų voratinklius. Atitrauks mane nuo mirusiųjų. 

Apačioje Nana ėmė trankyti virtuvės vamzdžius. 

— Lipk čia žemyn ir keliauk darban, Aleksai. Tu eikvo- 
ji visą mano karštą -vandenį, — sušuko ji, perrėkdama dušo 
šniokštesį. 

— Kai paskutinįsyk žiūrėjau vandens ir dujų sąskaitas, 
jose buvo įrašyta mano pavardė! — šūktelėjau jai. 

— Vis tiek tai mano karštas vanduo. Visados buvo ir 
bus! — atkirto Nana. 

KASDIEN, KASNAKT NARŠIAU Pietryčių gatves, dar 
niekad taip sunkiai nebuvau dirbęs, tačiau be žymesnių re- 
zultatų. Vis ieškojau to paslaptingojo purpurinio-mėlyno 
taksi ir naujausiojo modelio juodo mersedeso, kurį S gatvė- 
je matė Devitas Liukas. 

Kartais jausdavausi tartum per miegus vaikščiojantis lu- 
natikas, tačiau vis tiek nesilioviau vaikščiojęs greitai, kiek 
leido man jėgos. Visa, kas buvo susiję su tyrimu, atrodė ge- 
riausiu atveju tik drąsios spėlionės. Kasdien gaudavau užuo- 
minų ir nuorodų, kurias reikėdavo patikrinti; tačiau jos nie- 
kur nenuvesdavo. 

Tą vakarą pargrįžau namo šiek tiek po septynių ir, nors 
pavargęs, leidausi vaikų nutempiamas apačion bokso pamo- 
kėlei. Mačiau, kad Deimono greitos rankos, taip pat stip- 
rios kojos ir, kaip jo amžiui, visai nemenka jėga. Jis visados 
būdavo geros nuotaikos, ir aš tikėjau, kad nepanaudos savo 
bepražystančių bokso gabumų blogiems tikslams. 

Dženė labiau panėšėjo į bokso mokinukę, nors, regis, 
irgi pripažino savigynos naudą. Ji sparčiai įvaldydavo tech- 
niką, suprasdavo veiksmų sąsajas, nors ir nepasinerdavo į 
šį sportą visa širdimi. Jai labiau patikdavo kankinti savo brolį 
ir mane, laidant pašaipėles ir sąmojų. 

— Aleksai, telefonas, — šūktelėjo Nana nuo rūsio laiptų 
viršaus. Pasižiūrėjau į laikrodį: buvo be dvidešimt aštuonios. 

— Patreniruokite kojas, — pasakiau vaikams, paskiau 
užpūškavau stačiais akmeniniais laiptais. — Kas skambina? 

— Nepasisakė. — Kai pasiekiau virtuvę, Nana gamino 
krevečių ir kukurūzų spurgytes, ore taip pat tvyrojo nuosta- 
būs sirupe pakepintų obuolių ir meduolių kvapai. Šiandien 
mūsų pietūs susivėlino — Nana laukė, iki aš grįšiu namo. 

Pakėliau nuo virtuvės spintutės viršaus telefono ragelį. 

— Aleksas Krosas. 

— Žinau, kas jūs, detektyve Krosai. — Aš iškart atpaži- 
nau balsą, nors anksčiau buvau girdėjęs tik sykį — " Bel- 
monto" viešbutyje, Bermudos saloje. Visas pašiurpau, ran- 
kos man ėmė drebėti. 

— Ketvirtojoje gatvėje prie “Budget Drugs" vaistinės 
yra taksofonas. Kol kas jai nieko neatsitiko. Mes turime ją. Bet 
paskubėkit. Paskubekit! Galbūt kaip tik dabar ji skambina į 
taksofoną! Aš rimtai. Paskubekit! 

NEPASAKEĘS NĖ ŽODŽIO NANAI AR VAIKAMS, iššo- 
kau pro užpakalines virtuvės duris. Neturėjau laiko paaiš- 
kinti, kur einu. Be to, iš tikrųjų nežinojau, kas dedasi. Ne- 
jau ką tik kalbėjausi su Žebenkštimi? 

Paskubekt! Galbūt kaip tik dabar ji skambina į taksofoną! Aš 
rimtai. 

Spurtavau per Penktąją gatvę, paskiau šalutine gatvelė 
į Ketvirtąją. Dar keturis kvartalus lėkiau pietų kryptimi, Ana- 
kostijos upės link. Gatvėse žmonės palydėdavo akimis ma- 
ne prabėgant. Nešiausi it tornadas, staiga užgriuvęs pietry- 
tinę miesto dalį. 

Artindamasis prie vaistinės, daugiau kaip kvartalo at- 
stumu pamačiau metalinį taksofono korpusą. Kažkokia mer- 
gina, atsirėmusi į grafitais išmargintą vaistinės sieną, kal- 
bėjosi telefonu. 

Skuosdamas paskutinįjį kvartalą jos link, išsitraukiau 
detektyvo ženklelį. 

Šiuo taksofonu dažnai naudojamasi. Kai kurie aplinki- 
niai žmonės namuose neturi telefonų. 

— Policija. Aš — žmogžudysčių detektyvas. Pasitraukit 

nuo telefono! — paliepiau merginai, kuri atrodė apie devy- 
niolikos. Išsprogino į mane akis, lyg jai nė kiek nerūpėtų, 
kad kažkoks K.A. policininkas nori užvaldyti telefoną. 

— Aš kalbuosi šiuo telefonu, ponuli. Man nerūpi, kas 
jūs toks. Palaukite savo eilės kaip visi kiti. — Ji nusigręžė 
nuo manęs. — Galbūt skambinsite savo mieliausiai. 

Išplėšiau ragelį jai iš rankos, nuspaudžiau svirtelę. 

— Nusišvilpt, kuo jūs dedatės! — riktelėjo man mergi- 
na perkreiptu iš pykčio veidu. — Aš kalbėjausi. Nusišvilpt, 
kas jūs toks! 

— Gal verčiau dinkit man iš akių. Tai gyvybės ar mir- 
ties reikalas. Pasitraukit nuo telefono. Nagi! Dinktt iš čia. — 
Mačiau, kad ji nė neketina trauktis. — Buvo pagrobtas žmo- 
gus! — šaukiau kaip beprotis. 

Galiausiai ji pasitraukė. Išsigando, kad iš tikrųjų esu 
pamišęs, ir galbūt toks buvau. 

Stovėjau ranką padėjęs ant telefono ragelio ir drebė- 
damas laukiau, kol pasigirs skambutis. Man stigo kvapo. Kū- 
ną pylė prakaitas. 

Dairiausi Ketvirtąja gatve ten ir atgal. 

Nieko akivaizdaus ar įtartina. Niekur nemačiau stovin- 
čio purpurinio-mėlyno taksi. Niekas manęs nestebėjo. Kaž- 
kas aiškiai žinojo, kas aš esu. Paskambino man į 'Belmon- 
to" viešbutį; paskambino į namus. 

Vis tebegirdėjau skambintojo balsą, skardžiai aidintį man 
galvoje. Savaites manęs neapleido tas žemas, niekšiškas balsas. 

Kol kas jai nieko neatsitiko. 

Mes turime ją. 

"Tokie buvo prieš šešias savaites Bermudoje man ištarti 
žodžiai. Vėliau iš skambintojo negirdėjau nė žodžio. 

Širdis man daužėsi, jos trinksniai skambėjo ausyse lyg 
pagarsinti stiprintuvo. Adrenalinas galingais srautais mušė 
gyslomis. Sunku buvo ištverti. Skambintojas pabrėžė, kad 
paskubėčiau. 

Prie taksofono priėjo kažkoks jaunuolis. Pažvelgė į ma- 
no ranką ant ragelio. 


174 


James Patterson 


— Kas per dalykas, žmogau? Man reikia paskambinti. 
Paskambinti. Ar girdite? 

— Policijos reikalas, — griežtai jį nužvelgiau. — Pasi- 
vaikščiokite. Eikit sau! 

— Man nė kiek nepanašu į jokį policijos reikalą, — su- 
murmėjo jis. 

Jaunuolis nuėjo, toldamas Ketvirtąja vis atsigręžinėjo 
per petį, tačiau ginčytis su manimi nebesustojo. 

Skambintojas mėgsta visiškai valdyti padėtį, mąsčiau 
stovėdamas ten bejėgis priešais judrią vaistinę. Po skambu- 
čio Bermudos saloje privertė mane šitaip ilgai laukti, ma- 
tyt, norėdamas pademonstruoti savo galią. Dabar vėl taip 
pat elgiasi. Ko gi iš tikrųjų siekia? Kodėl pagrobė Kristiną? 
Mes turime ją, pasakė jis ir pakartojo tuos pačius žodžius, 
kai paskambino man į namus. Ar iš tikrųjų tai mes? Kokiai 
grupei jis atstovauja? Ko jie siekia? 

Stovėjau prie taksofono dešimt, penkiolika, dvidešimt 
minučių. Jaučiausi, lyg eičiau iš proto, tačiau buvau pasiry- 
žęs likti čia visą naktį, jeigu prireiktų. Ėmiau svarstyti, gal 
čia ne tas taksofonas, tačiau žinojau, jog tas. Jis kalbėjo vi- 
siškai aiškiai, ramiai, nesikarščiuodamas. 

Pirmą kartą per daugelį savaičių išdrįsau tikrai patikė- 
ti, jog Kristina galbūt gyva. Įsivaizdavau jos veidą, tamsiai 
rudas akis, kuriose švietė tiek meilės ir šilumos. Galbūt — 
tik galbūt — man bus leista pasikalbėti su ja. 

Netramdžiau augančio savo pykčio nežinomam skam- 
bintojui. Bet paskiau susivaldžiau, išjungiau savo jausmus 
ir šalta galva laukiau. 

Žmonės tai įeidavo į vaistinę, tai iš jos išeidavo. Keletas 
norėjo paskambinti telefonu. Jie nužvelgdavo mane ir nu- 
pėdindavo pasiieškoti kito taksofono. 

Be penkių minučių devintą telefonas suskambo. Žaibiš- 
kai pakėliau ragelį. 

— Aleksas Krosas klauso, — atsiliepiau. 

— Taip, žinau, kas jūs. Tai jau nustatyta. Štai ką turėtu- 
mėt padaryti. Visiškai basitraukite šalin. Tiesiog pasitraukite. 

Kol nepraradote visa, kas jums brangiausia. Tai gali taip leng- 
vai atsitikti. Paukšt, ir nėra. Esate pakankamai nuovokus, 
kad suprastumėte, tiesa? 

Skambintojas padėjo ragelį. Aš garsiai nusikeikiau. Vais- 
tinės vedėjas buvo išėjęs laukan ir spoksojo į mane. 

— Aš iškviesiu policiją, — pagrasino jis. — Čia viešasis 
telefonas. 

Nesiteikiau jam pasakyti, jog aš ir esu policija. 


63 skyrius 


AR TAI ŽEBENKŠTIS PASKAMBINO? Ar turiu reikalą 
su vienu žudiku, ar daugiau? 

Jeigu tik numanyčiau, kas tas skambintojas ir ką jis tu- 
rėjo omenyje, sakydamas mes. Žinutė išgąsdino mane taip 
pat, kaip ir pirmoji, gal netgi daugiau; tačiau ji vėl suteikė 
vilties, kad Kristina galėtų tebebūti gyva. 

Podraug su viltimi plūstelėjo nepakeliama kančia. Jei- 
gu tik jie būtų prileidę Kristiną prie telefono. Man reikėjo 
išgirsti jos balsą. 

Ko jie norėjo? Visiškai bpasitrauk šalin. Nuo ko šalin? 

Nuo Odenkerko nužudymo bylos? Nuo Džeinių Dou? 
Galbūt netgi nuo Kristinos dingimo? Nejau Interpolas ar 
FTB kasasi prie kažko, ir tai juos išgąsdino? Mes neprisika- 
sėme prie nieko, kas padėtų išnarplioti kurį nors iš atvejų, 
ir aš Žinojau, kad laikas senka. 

Trečiadienį anksti iš ryto mudu su Sampsonu nuvažia- 
vome į Ekingtoną. Ten viena moteris žinojo, kur garaže lai- 
komas purpurinis-mėlynas taksi. Jau tikrinome tuziną pa- 
našių informacijų, tačiau be rezultatų. Kiekviena informa- 
cija privalo būti patikrinta — kiekviena atskirai. 

— Taksi savininkas vadinasi Artūras Maršalas, — pasa- 
kiau Sampsonui, kai nuo mano automobilio ėjome raudo- 

nų plytų vienbučio sodų namuko link, kuris buvo regėjęs ir 
geresnius laikus. — Visa bėda, kad, atrodo, Artūras Marša- 
las — suklastotos tapatybės. Savininkė, išnuomojusi namu- 
ką, mano jį dirbant “Target"* parduotuvėje. Pasak "Target" 
vadovybės, nieko panašaus. Niekad nedirbo jokioje “Tar- 
get" parduotuvėje. Anot namuko savininkės, kurį laiką jo 
nebuvo matyti. 

— Galbūt jį išbaidėme, — spėjo Sampsonas. 

— Tikiuosi, ne, bet gal tu ir teisus. 

Kol žingsniavome, dairiausi po žemesnės viduriniosios 
klasės kaimyniją. Aukštai viršuje plytėjo skaisčiai žydras dan- 
gaus skliautas, beveik be jokio debesėlio. Gatvė prigrūsta vie- 
naukščių ir dviaukščių namukų. Iš pašto dėžučių kyšo švie- 
siai oranžinės reklaminės skrajukės. Kiekvienas langas — gal- 
būt Žebenkšties stebykla. “ Pasitrauk", perspėjo jis. Aš nega- 
lėjau — po to, ką jis padarė. Nors žinojau, kad rizikuoju. 

Veikiausiai jis pastebėjo mus klausinėjant po gatves. Jei- 
gu yra kaltas dėl Džeinių Dou žmogžudysčių, tai ilgai dar- 
bavosi nesusektas. Buvo sumanus, mokėjo žudyti ir likti ne- 
pagautas. 

Namuko savininkė papasakojo, ką žinojo apie Artūrą 
Maršalą, tačiau tai buvo vien informacija, būtina jai žinoti 
išnuomojant vieno kambario butą su garažu greta. Ji davė 
mums raktų komplektą nuo būsto ir pasakė, kad patys gali- 
me jį apžiūrėti. 

Antrasis namukas buvo panašus į savininkės, tik nely- 
ginant Velykų margutis nudažytas mėlynai. Pirmiausia mu- 
du su Sampsonu įėjome į garažą. 

Ten stovėjo purpurinis-mėlynas taksi automobilis. Ar- 
tūras Maršalas buvo pasakęs savininkei, kad turi taksi, ku- 
riuo važinėja prisidurdamas prie uždarbio. Galimas daik- 
tas, tačiau atrodė mažai tikėtina. Žebenkštis arti. Dabar tai 
Jaučiau. Ar jis žinojo, kad surasime automobilį? Galbūt. Na 
ir ką? Kaip bus toliau? Koks jo planas? Jo fantazija? 


* Internetinių parduotuvių tinklas, centrinė būstinė — Malaizijos Sabos 
valstijoje. . 

— Man reiks sugalvoti, kaip čion atsigabenti kai kuriuos 
specialistus, — pasakiau Sampsonui. — Automobilyje turi ko 
nors būti, o galbūt viršuje, bute. Plaukų, plaušų, atspaudų. 

— Tikiuos, velniai rautų, kad ne kūno dalių, — surau- 
kė grimasą Sampsonas. Tipiškas farų humoras — ir toks sa- 
vaimiškas, jog giliau nė nesusimąsčiau. — Tokiose bylose 
visados kur nors staiga išnyra paviršiun kūno dalys, Alek- 
sai. Nenoriu to matyti. Man patinka, kai pėdos laikosi prie 
čiurnų, galvos — prie kaklų, net jeigu visos tos dalys kar- 
tais nebegyvos. 

Užsimovęs lateksines pirštines, Sampsonas apieškojo 
priekinę automobilio sėdynę. 

— Čia bopiergaliai. Taip pat ir nuo saldainių ir kram- 
tomosios gumos. Kodėl nepaprašius Kailo Krego protekci- 
jos? Atsiųstų mums vyrukų iš FTB. 

— Prisipažįstu, vakar vakare kalbėjausi su Kailu, — pa- 
sakiau. — Biuras jau kurį laiką į tai įsitraukęs. Jeigu tik tar- 
sime žodį, Kailas mums padės. 

Sampsonas man pamėtėjo porą pirštinių, ir aš apžiūrė- 
jau užpakalinę automobilio sėdynę. Ant jos apmušalo apti- 
kau kažką panašaus į kraujo dėmes. Jas bus gana nesunku 
patikrinti. 

Galiausiai mudu su Džonu užlipome į butą virš garažo. 
Buvo dulkėtas, nešvarus, nedaug baldų. Iš pažiūros nejau- 
kus ir nemalonus. Neatrodė, kad kas nors čia gyventų, bet 
jeigu gyveno, tai iš tiesų buvo keistas. Maždaug tą pat sakė 
1r namuko savininkė. 

Virtuvė buvo bemaž tuščia. Brangi sulčiaspaudė — vie- 
nintelė asmeniška silpnybė. Ne kokio nors žemos klasės mo- 
delio — brangi. Išsitraukiau nosinę ir atidariau šaldytuvą. 
Be mineralinio vandens butelių ir kelių senų vaisių, dau- 
giau jame nieko nebuvo. Vaisiai buvo apipuvę, ir nenorėjau 
pagalvoti, ką dar galime aptikti šiame bute. 

— Trenktas dėl sveikatos, — spėjo Sampsonas. 

— Bet kuriuo atveju trenktas, — atsakiau. — Čia gali 
justi tvyrant gyvulišką baimę. Atėjęs į šį būstą, jis labai įsi- 
tempia, susijaudina. 

— Taip, — linktelėjo Sampsonas. — Pažįstu tą jausmą. 

Įėjome į miegamąjį, apstatytą vien tik maža sulanksto- 
mąja lova, pora minkštų kėdžių ir niekuo daugiau. Čia irgi 
tvyrojo baimės jausmas. 

Atidariau sieninės spintos duris ir nuo to, ką išvydau, 
sustingau vietoje. Chaki spalvos kelnės, mėlyni batistiniai 
marškiniai, mėlynas sportinis švarkelis — ir dar kai kas. 

— Džonai, eikš čia, — pašaukiau. — Džonai! 

— O, šūdas. Ar būtina? Užteks lavonų. 

— Tik ateik čia. Tai jis. Čia Žebenkšties būstas. Neabe- 
joju. Tai blogiau už lavoną. 

Plačiau pravėriau spintos duris, kad Sampsonas galėtų 
pamatyti, ką aptikau. 

— Šūdas, — suvaitojo jis. — Velniai rautų, Aleksai. 

Kažkieno išstatytos parodai nuotraukos. Pustuzinis ne- 
spalvotų fotografijų priklijuota prie užpakalinės spintos sie- 
nos. Tai ne šventoji žudiko slaptavietė — norėta, kad jos 
būtų surastos. 

Nanos, Deimono, Dženės, mano ir Kristinos nuotraukos. 
Kristina bemaž atrodė besišypsanti prieš kamerą ta savo nuo- 
stabia šypsena, tomis didelėmis, nuoširdžiomis akimis. 

Nuotraukos darytos Bermuduose. Fotografuota šio būs- 
to nuomininko, kad ir kas jis būtų. Galiausiai turėjau savo 
rankose šį tą, kas leido susieti Kristinos pagrobimą su žmog- 
žudystėmis Vašingtone. Žinojau, kas ją pagavo. 

"Pasitraukite šalin. 

Kol nepraradote visa, kas jums brangiausia." 

Vėl pajutau baimę. Savo paties. 


64 skyrius 


PATSĖ HAMPTON nusprendė, kad dar nepasirengusi 
viską papasakoti šefui Džordžui Pitmenui. Nenorėjo, kad 

Jefe kištųsi ar skubintų ją. Be to, ji tikrai nei nepasitikėjo 
šunsnukiu, nei jį mėgo. 

Vis dėlto nebuvo apsisprendusi, ką daryti dėl Alekso 
Kroso. Krosas kėlė problemą. Kuo daugiau Patsė juo domė- 
josi, tuo geriau šis atrodė. Regis, buvo labai geras, pasiau- 
kojęs darbui detektyvas, ir ji jautėsi nesmagiai, slėpdama 
nuo jo Čako Hafstedlerio informaciją. Anksčiau Čakas teik- 
davo žinias Krosui, bet ji pasinaudojo kompiuterių specia- 
listo reiškiama simpatija ir šį persiviliojo savo pusėn. Ta- 
čiau nekentė savęs už tokį poelgį. 

Dienai baigiantis, Hampton nuvažiavo savuoju džipu į 
Britanijos ambasadą. Ji pasitvarkė taip, kad Džefris Šeife- 
ris būtų ribotai sekamas — savo pačios. Galėjo gauti dau- 
giau brigadų, tačiau reikėtų kreiptis į Pitmeną, o ji nenorė- 
jo, kad kas nors žinotų, ką turinti savo rankose. Nenorėjo 
būti skubinama. 

Ji iš anksto pasidomėjo Šeiferiu. Šis priklausė Saugu- 
mo tarnybai, o tai reiškė, kad tarnavo britų žvalgybai, vei- 
kiančiai už Anglijos sienų. Labiausiai tikėtina, kad jis šni- 
pas, besidarbuojantis už ambasados Masačusetso gatvėje ri- 
bų. Jo reputacijai nieko neprikiši — faktiškai buvo gera. Da- 
bartinė jo užduotis, matyt, turėjo kažką bendra su Britani- 
jos vyriausybės Žmogaus teisių programa, taigi vadinasi — 
tik šūdo gabalas. Šeiferis gyveno Kaloramoje, aukštų nuo- 
mos kainų rajone, kuris, atsižvelgiant į algą, jam buvo ne 
pagal išgales. Tad kas gi yra tas vyriokas Šeiferis? 

Hampton sėdėjo pastačiusi savąjį automobilį Kalifor- 
nijos gatvėje priešais ambasadą. Rūkydama “Marlboro 
Light" ėmėsi kruopščiai vėl viską svarstyti. Iš tiesų turėtų 
pasikalbėti su Krosu, kiek toli šis pažengęs su savuoju tyri- 
mu. Ar žino ką nors, kas galėtų padėti? Gal irgi seka Šeife- 
rio pėdomis? Bemaž nusikalstama nekontaktuoti su Krosu 
ir nepasidalyti tuo, ką yra išgavusi iš Čakio Čyzo. 

Pitmeno antipatija Krosui buvo gerai žinoma; jis laikė 
pastarąjį savo varžovu. Patsė ne itin gerai pažinojo Krosą, 
bet šis pernelyg dažnai patekdavo į laikraščių antraštes. Vis 

dėlto gaila, kad nežino, ką Krosas turi savosiose dosjė ir 
ypač — ar Šeiferis patekęs į Kroso radarą. 

Kad jį kur tą sukruštą triukšmą toje sukruštoje Kaliforni- 
jos gatvėje šalimais Britanijos ambasados. Kitapus darbinin- 
kai kažką statė Turkijos pasiuntinybės kanceliarijoje. Patsei 
Hampton jau įsiskaudo galvą, — visas jos gyvenimas buvo iš- 
tisas stiprus galvoskaudis, — ir kaip būtų gera, jei šie liautųsi 
dunksėję, stuksenę, beldę ir džirinę. Šiandien kažkodėl aplin- 
kui Nacionalinę mečetę knibždėjo minios žmonių. 

Kelios minutės po penktos stovėjimo aikštelėje prie stik- 
lasienės Rotondos Seiferis įsėdo į savąjį jaguarą. 

Anksčiau jį buvo mačiusi du kartus. Labai geros for- 
mos, be to, patrauklus, nors ne iš tokių, į kuriuos ji pati 
sureaguodavo. Pasibaigus darbo dienai, Šeiferis iš tiesų il- 
gai neužsilaikydavo ambasadoje. Hampton spėjo, kad jis ar- 
ba randa kur kitur nueiti, arba savo kasdienio darbo iš tei- 
sybės nemėgsta. Gali būti ir taip, ir taip. 

Ji laikėsi saugiu atstumu už juodojo jaguaro, sekdama iš 
paskos mašinų užtvindyta Masačusetso aveniu. Nepanašu, kad 
Seiferis važiuotų namo, tačiau nekreipė ir Pietryčių link. 

Kurgi mes šįvakar važiuojame? — klausė ji savęs, sekda- 
ma įkandin jo. — Ir ką tatai turi bendra su "Keturiais raite- 
liais"? Kokį žaidimą tu iš tikrųjų žaidi?Ir kokios tavo fantazijos? 

Nejau esi biktadarys, žudikas, Džefri? Tu nepanašus į tokį, 
blondinuk. Šlykščiam žmogžudžiui pernelyg dailus bprašmatnus au- 
tomobilis. 

PO DARBO DŽEFRIS ŠEIFERIS įsiliejo į piko valandą 
slenkančių mašinų užkimštą Masačusetso magistralę. Išsuk- 
damas iš ambasados, pastebėjo už savęs juodą džipą. 

Važiuojant Masačusetso aveniu, "uodega" tebesekė iš 
paskos. 

Kas tame džipe? Kuris nors iš kitų žaidėjų? K.A. policija? 
Detektyvas Aleksas Krosas? Jie surado garažą Ekingtone. Dabar 
surado mane. Be abejo, tai brakeiktoji policija. 

Stebėjo juodąjį džipą, slenkantį už keturių automobilių 
paskui jį. Viduje sėdėjo tik vienas žmogus, panašu, kad mo- 
teris. Nejaugi tai Lusė? Gal ji išsiaiškino tiesą apie jį? Die- 
vuliau, negi galiausiai suprato, kas jis ir ką veikia? 

Jis pasiėmė mobilųjį ir paskambino į namus. Po kelių 
šaukinių atsiliepė Lusė. 

— Brangioji, vis dėlto grįžtu namo. Tarnyboje šioks toks 
atoslūgis. Mes galime ko nors užsisakyti ar šiaip — nebent 
tu ir vaikai suplanavę ką nors kita. 

Kaip visada ji ėmė siutinamai sapalioti niekus. Atseit 
ketinusi su dvynėmis suspėti į kiną, Skruzdes, bet jos mie- 
liau liksiančios namie su juo. Jie galėtų ką nors užsisakyti iš 
“Pizza Hut"*. Įvairumo dėlei būtų smagu. 

— Taip, būtų smagu, — pritarė Šeiferis ir susiraukė nuo 
šios Minties. “Pizza Hut" tiekdavo nevirškinamą kartoną, 
išmirkytą labai prastoje pomidorų sriuboje. Jis išjungė te- 
lefoną, paskiau nurijo porą vikodino ir ksanakso tablečių. 
Rodėsi jaučia, kaip pakaušyje pamažu atsiveria plyšiai. 

Staiga jis Masačusetso aveniu pavojingai apsisuko ir nu- 
važiavo namų link. Prasilenkė su džipu, slenkančiu priešin- 
ga kryptimi ir vos atsispyrė pagundai pamojuoti ranka. Vai- 
ruoja moteris. Nagi, kas ji? 

Pica buvo pristatyta į namus apie septintą, ir Šeiferis 
atkimšo butelį brangaus “Cabernet". Apatiniame vonios 
kambaryje vynu užsigėrė dar vieną ksanakso tabletę. Pasi- 
Jautė šiek tiek apdujęs, viskas atrodė neryšku nelyginant ūke. 
Matyt, taip ir turi būti, spėjo jis. 

Tačiau, Dievuliau brangus, kaip bjauru būti su savo šei- 
ma; rodės, tuoj tuoj išsiners iš odos. Nuo pat vaikystės An- 
glijoje jį nuolatos apnikdavo fantazija, jog iš tikrųjų esąs 
šliužas ir galįs nusimesti odą. Regėjo šią viziją seniai, dar 


* Standartinio tipo restoranų-picerijų tinklas. 

neskaitęs jokio Kafkos; toji nemaloni vizija vis dar perse- 
kiojo jį ir dabar. 

Gurkšnodamas vyną, ridinėjo delne tris kauliukus, prie 
pietų stalo užsiėmė žaidimu. Jeigu išpuls septyniolika, šią- 
nakt išžudys juos visus. Prisiekė sau, kad taip padarys. Pir- 
ma dvynes, paskiau Robertą ir galiausiai Lusę. 

Ši vis vapaliojo be galo be krašto, kaip praleidusi die- 
ną. Jis palaimingai šypsojosi, kai ji pasakojo apie savo išvyką 
apsipirkti pas “Bloomingdale's"*, "Bath 8 Body Works"** 
ir “Bruno Cipriani"*** parduotuvių kvartale. Kokia begali- 
nė ironija: geriąs vis daugiau antidepresantų ir vis giliau 
grimztąs į depresiją. Jėzau, nuotaika vėl jam sminga žemyn. 
Kaip žemai ji nukris? 

— Nagi, čion septyniolika, — pagaliau garsiai ištarė jis. 

— Ką, brangusis? — staiga sukluso Lusė. — Tu kažką 
pasakei? 

— Jis jau pasinėręs į šios nakties žaidimą, — pasakė 
Robertas ir sukrizeno. — Tiesa, tėti? Tai tavasis fantazijos 
žaidimas. Juk taip? 

— Taip, sūnau, — atsakė Šeiferis ir pagalvojo: Dievaži, 
aš išbrotėjau! 

Vis dėlto jis švelniai pažėrė kauliukus ant pietų stalo. 
Nužudys juos — jeigu tik iškris tas skaičius. Kauliukai ritosi 
ir ritosi, kol galop atsimušė į riebaluotą picos dėžę. 

— "Tas tėtis ir jo žaidimai, — nusijuokė Lusė. Nusijuo- 
kė ir Erika su Trišija. Taip pat Robertas. 

Šeši, penki, vienas, suskaičiavo jis. Velnias, velnias. 

— Ar mudu šį vakarą pažaisime? — paklausė Robertas. 

Šeiferis prisivertė nusišypsoti. 

— Šį vakarą ne, Robertėli. Labai norėčiau, bet negaliu. 
Vėl turėsiu išeiti. 


* Didelių universalinių parduotuvių tinklas. 
** "Maudymosi ir kūno priežiūros reikmenys" (angl.). 
*** Mados drabužių parduotuvė. 

DARĖSI LABAI ĮDOMU. Patsė Hampton stebėjo Šei- 
ferį apie pusę devynių paliekant didžiulį brangų namą Ka- 
loramoje. Jis išsirengė į dar vieną iš savųjų naktinių iškylų. 
Vyriokas tikras vampyras. 

Ji žinojo, kad Krosas ir jo draugai vadino žudiką Že- 
benkštimi, ir tai tikrai tiko Šeiferiui. Kažkuo jis nemalonus, 
iškrypęs. 

Sekė paskui juodąjį jagą, tačiau Šeiferis kreipė savo au- 
tomobilį ne Pietryčių link, ir tai ją nuvylė. Jis nuvažiavo į 
modernų prekybos centrą “Sutton on the Run", visai šalia 
Diupono žiedo. Hampton žinojo tą brangią parduotuvę ir 
vadino ją “Kam mokėt mažiau". 

Pastatęs sportinį automobilį draudžiamoje vietoje, jis 
nurisnojo vidun. Diplomatinė neliečiamybė. Tai ją velniškai su- 
erzino. Na ir žebenkštis, tikras Europos pašlemėkas. 

Kol Šeiferis buvo prekybos centre, Hampton galutinai 
apsisprendė. Dabar tikrai žinojo, jog pasikalbės su Aleksu 
Krosu. Daug mąstė apie tai, už ir prieš. Ir suvokė, kad ne- 
pasidalydama bent kai kuriomis savo žiniomis galbūt ji sta- 
to pavojun Pietryčių gyvybes. Jeigu kas nors žūtų, negalėtų 
šito pakelti. Be to, Krosas jau turėtų tą informaciją, jeigu ji 
nebūtų paprašiusi Čako Hafstedlerio tylėti. 

Šeiferis išpėdino iš “Suttono" laukan ir apsidairė po pil- 
nutėlį mašinų Diupono žiedą. Vienoje pažastyje nešėsi mai- 
šelį pernelyg užkeltų kainų maisto produktų. Kam gi jie? 
Jis nepažvelgė į čia pat už kampo iškišusį nosį jos džipą. 

Negausiame mašinų sraute saugiu atstumu ji sekė įkan- 
din juodojo jago. Šeiferis išvažiavo į Konektikuto aveniu. 
Nepanašu, kad būtų ją pastebėjęs, nors ir buvo MI 6 žmo- 
gus, taigi reikia elgtis atsargiai. 

Šeiferis buvo netoliese Ambasadų gatvės. Nejau grįžta 
į darbą? Kam tie maisto produktai, jeigu jis vyksta į amba- 
sadą? 

Galiausiai jaguaras pasuko į požeminį garažą po prieš- 
kariniu pastatu Vudlio parke. Varinė fasado iškaba skelbė: 
FERAGATAS. 

Patsė Hampton kelias minutes luktelėjo, paskiau susto- 
jo garaže paskui jaguarą. Jai reikėjo apsidairyti, viską ap- 
žiūrėti, jeigu tik įmanoma. 

Garažas buvo viešas privatus, tad problemų neiškilo. Ji 
nuėjo prie sargo kioskelyje ir prisistatė, kas esanti. 

— "Tas jagas, kuris pirma manęs atvažiavo — ar esate 
matęs kada nors jį anksčiau? 

Žmogus linktelėjo. Buvo maždaug jos amžiaus, ir Patsė 
sumojo, kad nori padaryti jai įspūdį, jeigu tik pavyks. 

— Žinoma. Tačiau ne tiek, kad kalbėčiausi. Atvyksta čia 
aplankyti vienos ponios dešimtame. Daktarės Elizabetos Ka- 
sadi. Ji smegenų sunkikė. Spėju, jis pacientas. Jo keistas 
žvilgsnis, — pasakė jis, — bet ir daugelio žmonių ne kitoks. 

— O kaip mano? — paklausė Hampton. 

Šeiferis išbuvo viršuje pas daktarę Kasadi beveik dvi va- 
landas. Paskiau nusileido liftu ir nuvažiavo tiesiai namo į 
Kaloramą. 

Patsė Hampton sekė pavymui, paskui dar pusvalandį 
stebėjo namą. Pagalvojo, kad Šeiferis tikriausiai pasiliks vi- 
duje pernakt. Nuvažiavo prie užkandinės netoliese, bet iš- 
kart neįėjo vidun. Ilgai nesvarsčiusi, kad nekiltų dvejonių, 
išsiėmė mobilųjį. Žinojo gatvę, kur gyvena Krosas, ir per 
informaciją gavo jo telefono numerį. Ar ne per vėlu skam- 
binti? Velniai nematė, ji nepasivaržys. 

Nustebo, kad atsiliepė iškart, po pirmo šaukiamojo sig- 
nalo. Išgirdo malonų vyrišką balsą. Gražų. Stiprų. 

— Alio. Aleksas Krosas. 

Ji vos neišjungė telefono. Įdomu, kad mirksnį pasijau- 
tė nedrąsiai. 

— Čia detektyvė Patsė Hampton. Šiek tiek padirbėjau 
prie Džeinių Dou. Sekiau vieną įtartiną vyriškį. Manau, 
mums reikėtų pasišnekėti. 

— Kur jūs, Patse? — nė kiek nesudvejojęs paklausė Kro- 
sas. — Aš atvyksiu pas jus. Tik pasakykit kur. 

— Esu Konektikuto aveniu prie užkandinės “Miesto 
ribos". 

— Jau važiuoju, — tarė Krosas. 

NEBUVAU LABAI NUSTEBĘS, kad Pitmenas kažką pri- 
skyręs prie Džeinių Dou. Ypač po Zakio Teiloro straipsnio 
Washington Post. Mane domino visos žinios, kokias detekty- 
vei Hampton galbūt pavyko atkasti. 

Esu matęs Patsę Hampton darbe. ir ji, be abejo, žinojo, 
kas aš. Kalbėta, kad ji sparčiai kyla; buvo sumani ir veikli 
vyresnioji žmogžudysčių detektyvė, nors sprendžiant iš to, 
ką girdėjau, taip pat ir vienišė. Kiek žinojau, departamente 
ji su niekuo nedraugavo. 

Pasirodė kur kas dailesnė, nei prisiminiau. Labai pasi- 
tempusi, atletiška, galbūt vos peržengusi trisdešimtį, trum- 
pais šviesiais plaukais, skvarbių mėlynų akių, kurios kiau- 
rai skrodė užkandinės ūkelį. 

Prieš mudviem susitinkant, ji skaisčiai raudonai pasida- 
žė lūpas, o galbūt tokios jos būdavo visados. Įdomu, ką turi 
galvoje ir kokie jos motyvai. Nemaniau, kad galiu ja tikėti. 

— Jūs ar aš pirma? — paklausė detektyvė Hampton, 
kai mudu užsisakėme kavos. Sėdėjome prie "Miesto ribos" 
užkandinės staliuko šalia lango, išeinančio į Konektikuto 
aveniu. 

— Atsiprašau, bet aš nenutuokiu, koks reikalas, — pa- 
sakiau. 

Ji nugėrė kavos ir per puodelio kraštą metė žvilgsnį į ma- 
ne. Buvo valinga, pasitikinti savimi. Tiek supratau iš jos akių. 

— Jūs tikrai nežinojote, kad kažkas kitas užsiima Džei- 
nėmis Dou? 

Papurčiau galvą. 

— Pitmenas sakė, kad bylos nutrauktos. Patikėjau juo. 
Už tai, kad po darbo užsiėmė tomis bylomis, jis nušalino 
kelis gerus detektyvus. 

— Departamente dedasi iš tiesų daug bjaurių dalykų. 
Argi tai naujiena? — pasakė ji, statydama ant stalo savo puo- 
delį, ir giliai atsiduso. — Maniau, kad pajėgsiu susidoroti 
pati. Dabar nesu tokia tikra. 

— Pitmenas jus priskyrė prie Džeinių Dou? Asmeniškai? 

Ji linktelėjo, paskiau primerkė mėlynąsias akis. 

— Jis priskyrė mane prie Glover ir Kardinal žmogžu- 
dysčių, taip pat leido pasižiūrėti ir kitas, jeigu panorėčiau. 
Suteikė man laisvę. 

— Ir sakote, šį tą turite? 

— Galimas daiktas. Turiu tikėtiną įtariamąjį. Jis daly- 
vauja vaidmenų žaidimuose, kuriuose pagal scenarijų au- 
kos turi būti nužudomos, daugiausia Pietryčiuose. Visos tos 
nesąmonės po įvykusio fakto, tad jis galėjo būti perskaitęs 
laikraščiuose ir sufantazavęs tas istorijas. Dirba Britanijos 
ambasadoje. 

Tai buvo nauja informacija, kuri mane nustebino. 

— Kaip toli nuėjote šiuo klausimu? 

— Ne pas Pitmeną, jeigu tai turite galvoje. Aš slapčia 
šiek tiek pasidomėjau įtariamuoju. Bėda ta, kad jis atrodo 
solidus pilietis. Puikiai išmano savo darbą — tariamai. Bent 
šitaip oficialiai teigiama ambasadoje. Miela šeima Kalora- 
moje. Truputėlį stebėjau Šeiferį, vildamasi, kad man nusi- 
šypsos sėkmė. Jo vardas Džefris. 

Žinojau, kad ji laikoma šiek tiek pagyrūne ir nelabai 
pakančia kvailiams. 

— Jūs čia šiąnakt viena? — paklausiau. 

Hampton gūžtelėjo. 

— Šitaip aš paprastai veikiu. Su partneriais einasi lė- 
čiau. Šefas Pitmenas žino, kaip aš mėgstu dirbti. Jis suteikė 
man žalią šviesą. Visiškai žalią, ištisą dieną. 

Supratau, kad ji laukia ko nors iš manęs — jeigu tik 
turiu. Nusprendžiau kol kas žaisti pagal jos taisykles. 

— Mes aptikome taksi, kuriuo žudikas, matyt, naudojosi 
Pietryčiuose. Laikė jį Ekingtone, viename garaže. 

— Ar kas nors iš kaimynystės matė įtariamąjį? — 
mestelėjo teisingą pirmą klausimą. 

— Jį matė namo nuomotoja. Norėčiau parodyti jai jūsiš- 
kio vyrioko nuotraukas. O gal pageidaujate tai padaryti pati? 

Jos veidas išliko abejingas. 

— Padarysiu tai pati. Pirmiausia ryte. Bute kas nors 
įdomaus? 

Norėjau būti su ja atviras. Vis dėlto susitikome jos ini- 
ciatyva. 

— Sieninės spintos siena buvo nukabinėta mano ir ma- 
no šeimynykščių nuotraukomis. Mus nufotografavo Bermu- 
duose. Kai ten atostogavome. Jis nuolat mus stebėjo. 

Hampton veidas sušvelnėjo. 

— Girdėjau, kad Bermudos saloje dingo jūsų sužadėti- 
nė. Taip pas mus kalbama. 

— Ten buvo ir Kristinos fotografijos, — pasakiau. 

Mėlynos jos akys nuliūdo. Man pavyko žvilgtelti už jo- 
sios apgaulingai tvirtos išorės. 

— Iš tiesų užjaučiu dėl netekties. 

— Aš dar nepasidaviau. Klausykite, neketinu savintis 
jokių nuopelnų, jei būtų išaiškinti šie atvejai; tik leiskite 
man padėti. Praeitą vakarą jis paskambino man į namus. 
Kažkas paskambino. Liepė pasitraukti. Spėju, kad turėjo gal- 
voje šį tyrimą, bet faktiškai man neleista juo užsiimti. Jeigu 
Pitmenas apie mudu sužinotų... 

Detektyvė Hampton mane pertraukė: 

— Leiskite pagalvoti apie visa, ką papasakojote. Juk su- 
prantate, kad Pitmenas tikrai mane nukryžiuos, jeigu tik 
sužinos. Jūs net neįsivaizduojate. Bėda ta, kad juo nepasiti- 

kiu. — Hampton žvelgė rimtai, tiesiai man į akis. — Nieko 
neužsiminkite apie tai savo bičiuliams, taip pat Sampsonui. 
Ką gali žinoti. Leiskite man iki rytojaus gerai pagalvoti. Pa- 
mėginsiu pasielgti teisingai. Iš tiesų nesu tokia užsispyrėlė. 
Tik mažumėlę keista, suprantate? 

— Argi mes visi ne tokie? — nusišypsojau. Hampton 
buvo kieta detektyvė, bet man ji atrodė priimtina. Kai ką 
išsiėmiau iš kišenės. Radijo pypseklį. 

— Pasilikit sau. Jeigu patektumėte bėdon ar sužinotu- 
mėte naujų nuorodų, bet kuriuo laiku galite man pyptelti. 
Jeigu ką nors aptiksite, duokit žinią. Aš darysiu tą pat. Jei- 
gu Šeiferis yra tas žmogus, noriu su juo pasikalbėti prieš 
suimant. Tai t:krai man asmeniška. Jūs net neįsivaizduoja- 
te, kaip asmeniška. 

Hampton palaikė akių kontaktą, tyrinėjo mane. Primi- 
nė prieš kurį laiką kitą mano pažinotą asmenį, sudėtingą 
moterį Džezę Flanagan. 

— Aš pagalvosiu apie tai. Duosiu jums žinią. 

— Puiku. Dėkui, kad paskambinote dėl šio reikalo. 

Ji atsistojo. 

— Jūs dar nepriimtas. Kaip sakiau, duosiu žinią. — Pas- 
kiau palietė man ranką. — Tikrai užjaučiu dėl jūsų draugės. 

TAČIAU ABU ŽINOJOME, kad aš jau priimtas. “Mies- 
to ribų" užkandinėje mudu sudarėme lyg kokį sandėrį. Tik 
tikėjausi, kad Hampton, Pitmenas ar dar Dievas žino kas 
nerezga man pinklių. 

Kitas dvi dienas mes kalbėjomės keturis kartus. Vis dar 
nežinojau, ar galiu ja pasitikėti, bet kito pasirinkimo netu- 
rėjau. Privalėjau judėti į priekį. Ji jau aplankė Ekingtone 
namuką ir garažą išnuomojusią savininkę. Ši nuotraukose 

Šeiferio neatpažino. Gali būti, susitikimui su ja būdavo pa- 
keitęs išvaizdą. 

Jeigu Patsė Hampton rezgė pinkles, tai ji buvo viena iš 
geriausių mano kada nors pažinotų melagių, o aš esu regė- 
jęs išties gerų. Per vieną iš mudviejų pokalbių telefonu pri- 
sipažino informaciją gavusi iš Čako Hafstedlerio ir prašė ją 
nuo manęs nuslėpti. Numojau į tai ranka. Neturėjau nei 
laiko, nei jėgų pykti ant katro nors iš jųdviejų. 

"Tuo tarpu daug laiko leidau namie. Netikėjau, kad žu- 
dikas užpultų mano šeimą, kai jau turėjo Kristiną, bet ne- 
galėjau būti visiškai tikras. Išvykdamas pasirūpindavau, kad 
namus stebėtų Sampsonas ar kuris nors kitas. 

Trečią vakarą po mudviejų susitikimo Patsė Hampton 
ir aš sulaukėme šiokios tokios pažangos. Beje, ji pakvietė 
mane drauge stebėti Šeiferio namus Kalorama Heitse. 

Šis parvažiavo iš darbo prieš šešias ir liko namie iki šiek 
tiek po devynių. Jis turėjo dailią ekspatriantų šeimynėlę — 
tris vaikus, žmoną, auklę. Gyveno labai gerai. Niekas iš jo 
gyvenimo ar aplinkos nedavė pagrindo manyti, kad tai ga- 
lėtų būti žudikas. 

— Regis, jis kasvakar išvyksta maždaug tuo pat metu, — 
pasakė man Hampton, kai stebėjome jį einant prie tviskan- 
čio juodojo jago, pastatyto šalia namo ant žvyruotos įvažos į 
kiemą. 

— Įpročių padaras, — tariau. — Žebenkštis. 

— Šiaip ar taip, bet padaras, — sutiko ji. Abu nusišyp- 
sojome. Ledas tarp mūsų pamažu trupėjo. Ji prisipažino, 
kad nuodugniai mane patikrino. Nusprendė, kad visame šia- 
me reikale bloguolis jis, o ne aš. 

Jaguaras pajudėjo iš kiemo, ir mes važiavome įkandin 
Šeiferio iki kažkokio naktinio baro Džordžtaune. Neatrodė, 
kad nujaustų esąs sekamas. Keblumas tas, kad turėjome pa- 
gauti jį ką nors darant; konkrečių įrodymų, kad tai mūsų 
ieškomas žudikas, neturėjome. 

Šeiferis sėdėjo vienas prie baro, ir mudu stebėjome jį 
iš gatvės. Ar jis tyčia įsitaisė prie lango? — paklausiau save. 
Ar žino, kad jį sekame? Gal jis žaidžia su mumis? 

Neapleido bloga nuojauta, jog taip ir buvo. Visa tai jam 
— savos rūšies keistas žaidimas. Be ketvirčio dvyliktą pali- 
ko barą ir šiek tiek po vidurnakčio parvažiavo namo. 

— Šunsnukis, — Patsė nusiviepė ir papurtė galvą. Švie- 
sūs jos plaukai buvo švelnūs ir podraug stangrūs. Ji tikrai 
man priminė Džezę Flanagan, slaptosios tarnybos agentę, 
su kuria tyriau dviejų vaikų pagrobimą Džordžtaune. 

— Jis grįžo visai nakčiai? — paklausiau. — Ką visa tai 
reiškia? Palieka namus, kad stebėtų “Orioles" beisbolo rung- 
tynes Džordžtauno bare? 

— Štai taip buvo kelias pastarąsias naktis. Manau, jis 
žino, kad mes čia. 

— Jis žvalgybos karininkas. Išmano sekybą. Taip pat mes 
žinome, kad jis mėgsta fantazijos žaidimus. Šiaip ar taip, 
jis parvažiavo visai nakčiai, tad ir aš keliauju namo, Patse. 
Man nepatinka per ilgai palikti savo šeimą vieną. 

— Labos nakties, Aleksai. Dėkui už pagalbą. Mes nu- 
tversim jį. Ir galbūt netrukus surasime jūsų draugę. 

— Tikiuosi. | 

Važiuodamas namo, šiek tiek susimąsčiau apie detekty- 
vę Patsę Hampton. Ji man darė vienišo žmogaus įspūdį, ir 
aš stebėjaus, kodėl taip yra. Jeigu tik prasiskverbdavai pro 
jos atšiaurią 1šOrę, pasirodydavo dėmesinga ir įdomi. Ta- 
čiau abejojau, ar kas nors iš tikrųjų >RECEA prasiskverbti 
pro šią išorę. 

Kai įsukau į kiemą, mūsų sindų degė šviesa. Apėjau 
namą iki užpakalinių durų ir išvydau chalatais vilkinčius Dei- 
moną su Nana prie viryklės. Visa atrodė gerai. 

— Gal sutrukdžiau pižamų vakarėlį? — paklausiau 
įsmukdamas pro užpakalines duris. 

— Deimonui sunegalavo skrandis. Išgirdau jį virtuvėje 
ir Išėjau pasižiūrėti, kas atsitiko. 

— Man viskas gerai. Paprasčiausiai negalėjau užmigti. Ma- 
čiau, kad tavęs dar nėra, — pasakė jis. — Jau po vidurnakčio. 

Berniukas atrodė susirūpinęs ir šiek tiek liūdnas. Dei- 
monui iš tiesų patiko Kristina, ir jis kelis sykius buvo man 

užsiminęs, kad laukia nesulaukia, kada vėl turės mamutę. Jau 
buvo pradėjęs taip apie ją galvoti. Su Dženė be galo ilgėjosi 
Kristinos. Jau du kartus iš abiejų atimtos svarbios moterys. 

— Šiek tiek ilgiau teko padirbėti, štai ir viskas. Tai la- 
bai sudėtingas atvejis, Deimonai, bet, manau, aš stumiuosi 
į priekį. — Nuėjau prie spintutės ir išsiėmiau du arbatos 
maišelius. 

— Sutaisysiu tau arbatos, — pasisiūlė Nana. 

— Aš pats galiu, — pasakiau, bet ji siekė maišelių, ir aš 
nesipriešinau. Ginčytis su Nana neverta, ypač jos virtuvėje. 

— O tu nori arbatos su pienu, vaikine? — paklausiau 
Deimoną. 

— Gerai, — sutiko jis. Ištarė Ge-hai, kaip jie kalba žai- 
dimų aikštelėse, o galbūt ir Sodžarnerės Trut mokykloje. 

— Nemėgdžiok to netikšos gynėjo iš NBA Aleno Aiver- 
sono, — sudraudė jį Nana. Ji labai nemėgo gatvinio žargo- 
no, visados jo nepakentė. Darbinę veiklą pradėjo kaip an- 
glų kalbos mokytoja ir niekad neprarado meilės knygoms 
ir kalbai. Mėgo Tonę Morison, Alisą Volker, Mają Angelou, 
taip pat Oprą Vinfri*; pastarąją už tai, kad pristatė jų kny- 
gas platesniam publikos ratui. 

— Jis greičiausias lygos atakuojantysis gynėjas, senele 
Mozes. Matyti, kiek tu nutuoki apie krepšinį, — pasipiktino 
Deimonas. — Turbūt manai, kad Medžikas Džonsonas te- 
bežaidžia lygoje. Ir Viltas Čemberlenas. 

— Aš mėgstu Marberį iš "Timberwolves" ir Studemairą 
iš Portlendo, jis anksčiau žaidė už Torontą, — atkirto Nana 
ir pergalingai nusišypsojo. — Ve teip? 

Deimonas nusijuokė. Nana turbūt daugiau išmanė apie 
NBA atakuojančiuosius gynėjus nei kuris nors iš mūsų. Jei- 
gu tik panorėdavo, visados gebėdavo tave pagauti. 


* Morrison, Toni (g.1937) — šiuolaikinė JAV rašytoja romanistė, Pulicerio 
(1988) ir Nobelio (1993) premijų laureatė, afroamerikietė. Walker, Alice (g.1944) 
— afroamerikietė rašytoja romanistė, Pulicerio premijos laureatė (1983). Ange- 
lou, Maya (g.1928) — afroainerikietė romanistė, poetė, vaikų rašytoja, Pulicerio 
premijos laureatė. Winfrey, Ophrah (g. 1954) — pirmoji afroamerikietė televizijos 
pokalbių laidų vedėja, 1990 m. tapo geriausiai apmokama savo žanro žurnaliste. 

Sėdėjome prie virtuvės stalo 1r gėrėme arbatą su pienu 
bei daug cukraus ir daugiausia tylėjome, bet vis tiek buvo 
gana malonu. Aš myliu šeimą, visada mylėjau. Visa, koks aš 
esu, paeina iš to. Deimonas nusižiovavo ir atsikėlė nuo sta- 
lo. Nuėjęs prie kriauklės, prasiskalavo puodelį. 

— Turbūt jau galėsiu užmigti, — pranešė mums. — 
Šiaip ar taip, pabandysiu. 

Prieš vėl užlipdamas viršun miegoti, jisai sugrįžo prie 
stalo ir pabučiavo Naną ir mane. 

— Tujos ilgiesi, tiesa? — sukuždėjo man prie skruosto. 

— Žinoma, ilgiuosi Kristinos, — atsakiau Deimonui. — 
Nuolatos. Kiekvieną minutę, kai nemiegu. — Neužsiminiau 
jam, kad parvažiavau vėlai, nes stebėjau šunsnukį, kuris gal- 
būt pagrobė ją. Taip pat nieko nepasakiau apie kitą padė- 
jusią sekti detektyvę, Patsę Hampton. 

Kai Deimonas pasišalino, Nana padėjo ranką į manąją 
ir porą minučių taip pasėdėjome, iki man einant miegoti. 

— Aš jos irgi ilgiuosi, — galiausiai sukuždėjo Nana. — 
Meldžiuosi už jus abu, Aleksai. 

KITĄ VAKARĄ apie šešias anksti palikau darbą ir nu- 
vykau į Deimono choro repeticiją Sodžarnerės Trut mokyk- 
loje. Turėjau surinkęs storą dosjė apie Džefrį Šeiferį, bet 
nieko, kas konkrečiai jį sietų su kuria nors iš žmogžudysčių. 
Lygiai taip pat ir Patsė Hampton. Galbūt jis paprasčiausiai 
vien fantazijos žaidimų mėgėjas. Arba galbūt Žebenkštis tik 
tapo atsargesnis, kai buvo aptiktas jo taksi. 

Man drėskė širdį eiti į Sodžarnerės Trut mokyklą, ta- 
čiau privalėjau eiti. Supratau, kaip turi būti sunku Deimo- 
nui ir Dženei vaikščioti ten kasdien. Mokykla sukeldavo per- 
nelyg daug prisiminimų apie Kristiną. Jaučiausi, lyg dus- 

čiau, lyg visas oras būtų išspaustas iš plaučių. Tuo pat metu 
pylė šaltas prakaitas, jis sruvo sprandu ir kakta. 

Repeticija prasidėjo, ir netrukus Dženė ramiai pasilen- 
kė ir paėmė mane už rankos. Išgirdau ją tyliai atsidūstant. 
Po Bermudų mes visi kur kas dažniau liesdavome vienas ki- 
tą ir reikšdavome savo jausmus, ir nemanau, kad kada nors 
buvome artimesni kaip šeima. 

Laikėmės susiėmę už rankų bemaž visą repeticiją, į ku- 
rią įėjo vališka daina “Visą naktelę", Bacho “Karštai tikinti 
manoji širdis šlovina Viešpatį" ir labai savotiška spiričiue- 
lio “O, sutvirtink mane" aranžuotė. 

Man vis dingojosi, kad Kristina staiga pasirodys mokyk- 
loje, ir sykį ar du aš netgi atsisukau arkų galerijos, vedančios į 
jos kabinetą, link. Aišku, jos ten nebuvo, ir mane apėmė ne- 
numaldomas liūdesys bei didžiulė tuštuma. Galiausiai nuvijau 
iš galvos visas mintis, paprasčiausiai išjungiau jas ir visas atsi- 
daviau muzikai, nuostabiam berniukų balsų skambesiui. 

Kai po repeticijos grįžome namo, Patsė Hampton susi- 
siekė su manimi iš savo stebėjimo posto. Buvo šiek tiek po 
aštuonių. Nana su vaikučiais dėliojo ant stalo šaltą viščiu- 
ką, kriaušių ir obuolių griežinėlius, čederio sūrį ir mišrainę 
iš trūkažolės ir garbanotųjų salotų. 

Šeiferis tebebuvo namie, ir tiesiog neįtikėtina — ten 
vyko vaikų gimtadienio pobūvis, pranešė Patsė. 

— Daugybė šypsančių vaikučių iš kaimynystės, taip pat 
nusamdytas klounas, vardu Paikiukas Kvailiukas. Gal mes 
sekame klaidingais pėdsakais, Aleksai? 

— Nemanau. Tikriausiai mūsų įgimta nuojauta dėl jo 
teisinga. 

Pasakiau, kad atvažiuosiu apie devintą palaikyti jai 
kompanijos; kaip tik tokiu laiku Šeiferis paprastai palik- 
davo namus. 

"Tuoj po pusės devynių, kai mes įnikome į šaltą, gausiai 
prieskoniais pagardintą nuostabų viščiuką, virtuvėje vėl su- 
skambo telefonas. Aš pakėliau ragelį, 17 Nana susiraukė. 

Atpažinau balsą: 

— Sakiau jums, kad pasitrauktumėte, juk taip? Dabar 
gausite susimokėti už neklusnumą. Pats kaltas! Prie senojo 
beždžionių paviljono Nacionaliniame zoologijos sode yra 
taksofonas. Sodas uždaromas aštuntą, bet galėsite patekti 
vidun pro tarnybinį įėjimą. Galbūt Kristina Džonson zoolo- 
gijos sode ir laukia jūsų. Verčiau paskubėkite ten ir įsitikin- 
kite. Bėkit, Krosai, bėkit. Mes turime ją. 

Skambintojas padėjo ragelį, ir aš puoliau viršun pasi- 
1mti savojo "Glock"* pistoleto. Paskambinau Patsei Hamp- 
ton ir pasakiau jai, kad sulaukiau dar vieno skambučio, ti- 
kėtina, Žebenkšties. 

— Šeiferis vis dar savo vaikų pobūvyje, — pasakė ji 
man. — Žinoma, jis galėjo paskambinti iš namų. Matau iš 
savo vietos, kur esu pastačiusi automobilį, Paikutį Kvailutį. 

— Palaikykite su manimi ryšį, Patse. Telefonu ir pyp- 
sekliu. Pastaruoju tik būtiniausiais atvejais. Būkite atsargi. 

— Tvarka. Pas mane čia viskas gerai, Aleksai. Paikutis Kvai- 
lutis nepernelyg kelia grėsmę. Niekas nenutiks prie Šeiferio na- 
mų. Skubėkit į zoologijos sodą, Aleksai. Tai jūs būkite atsargus. 

BE DEŠIMT DEVINTĄ BUVAU prie zoologijos sodo. 
Mąsčiau, kad sodas faktiškai gana arti daktarės Kasadi buto 
Faragato pastate. Ar tai tik sutapimas, kad esu taip netoli 
Šeiferio smegenų sunkikės? Aš jau nebetikėjau sutapimais. 

Prieš palikdamas automobilį, paskambinau Patsei 
Hampton, bet šįsyk ji neatsiliepė. Negalėjau pyptelti jai — 
tai nebuvo būtiniausias atvejis, bent kol kas. 


*Pilnas pavadinimas “Glockmeister" — austrų inžinieriaus Gastono Gloc- 
ko įsteigtos ginklų kompanijos 1980 m. austrų kariuomenės užsakymu pradėti 
gaminti pistoletai, kurie greitai išpopuliarėjo ir kuriuos dažniausiai dabar nau- 
doja Amerikos policija. 


195 


ŽEBENKŠTIES ŽAIDIMAI 


Zoologijos sodą pažinojau iš daugybės apsilankymų su 
Deimonu ir Džene, bet dar geriau — nuo vaikystės, kai ma- 
ne čia atsivesdavo Nana, prarečiui ir su Sampsonu, kuris 
vienuolikos metų jau siekė bemaž šešias pėdas. Pagrindi- 
niai zoologijos sodo vartai buvo ties Konektikuto ir Hotor- 
no aveniu kampu, bet senasis beždžionių paviljonas kone 
už mylios nuo čia įstrižai per teritoriją. 

Regis, nieko aplinkui nebuvo, bet tarnybinio įėjimo var- 
tukus, kaip ir sakė skambintojas, radau neužkabintus. Jis 
irgi pažinojo zoologijos sodą. Vėl žaidimai, vis mąsčiau. Jis 
aiškiai mėgo žaisti. 

Nuskubėjau į parką, ir aukštas medžių ir kalvų hori- 
zontas užstojo aplinkinio miesto žiburius. Kartkartėmis švie- 
są mesdavo vienas kitas gatvės žibintas, ir vienam čia buvo 
nejauku ir baugu. Žinoma, neabejojau, jog nesu vienas. 

Beždžionių paviljonas dunksojo toliau nuo vartų, nei 
aš prisiminiau. Galiausiai patamsiuos jį suradau. Panėšėjo į 
seną Viktorijos laikų geležinkelio stotį. Kitapus akmenimis 
grįsto skritulio stūksojo šiuolaikiškesnis statinys, kuris, ži- 
nojau, buvo roplių paviljonas. 

Viršum dvivėrių senojo beždžionių paviljono durų iš- 
kaba skelbė: ATSARGIAI: KARANTINAS — NEITI! Dar ne- 
jaukiau. Pamėginau stumtelt aukštas dvivėres duris, bet šios 
buvo patikimai užrakintos. 

Ant sienos šalia durų pastebėjau išblukusią mėlyną ir 
baltą iškabą — tarptautinę piktogramą, nurodančią viduje 
esant telefoną. Nejau jis nori, kad pasinaudočiau telefonu? 

Papurčiau duris, kurios, senos ir medinės, garsiai su- 
barškėjo. Išgirdau, kaip viduje sukliko ir ėmė blaškytis bež- 
džionės. Iš pradžių mažesnieji primatai: vorbeždžionės, šim- 
panzės, gibonai. Paskiau žemesnis gorilos niurzgesys. 

Kitapus akmenimis grįsto skritulio pastebėjau blausiai 
žėrint raudoną švieselę. Kito taksofono. 

Per aikštelę nuskubėjau prie jo. Pasižiūrėjau į laikrodį. 

Praeitą sykį jis privertė mane laukti. 

Pagalvojau, kaip jis žaidžia savuosius žaidimus. Ar visa 
tai jam tik vaidmenų žaidimas? Kaip laimi? Pralaimi? 

Baiminaus, kad aš galbūt ne prie to taksofono. Jokių 
kitų nemačiau, bet vis dėlto vienas užrakintas beždžionių 
paviljone. 

Ar jis nori, kad basinaudočiau anuo telefonu? Jaučiausi pa- 
klaikęs ir privestas iki kraštutinumo. Tiek daug pavojingų 
emocijų tvenkėsi mano viduje. 

Išgirdau ilgą, pratisą aaaaachchchch — tartum futbolo 
aistruolių minia sušuktų sulig pradiniu spyriu. Išsigandau, 
bet netrukus sumojau, jog tai tik beždžionės paviljone. 

Ar ten kažkas negerai? Gal koks įsibrovėlis? Koks nors 
daiktas ar žmogus šalia telefono? 

Palaukiau dar penkias minutes, kurios nusitęsė į dešim- 
tį. Tai mane varė iš proto. Ilgiau jau nėmaž nebegalėjau 
tverti ir pagalvojau, ar nepapypsėjus Patsei. 

Paskiau pyptelėjo mano paties pypseklis ir aš krūptelė- 
jau! 

Patsė. Matyt, kažkas atsitiko. 

Stebeilijau į tylintį taksofoną; palaukiau kokią pusę mi- 
nutės ir stveriau ragelį. 

Paskambinau į pypseklį ir palikau jam taksofono nu- 
merį. Dar kiek palaukiau. 

Patsė man neatsakė. 

Nei paslaptingasis skambintojas. 

Visas permirkau prakaitu. 

Privalėjau apsispręsti. Buvau įstrigęs labai nekokioje 
vietoje. Man ėmė suktis galva. 

Staiga sučirškė telefonas. Sugriebiau ragelį, vos neiš- 
mesdamas jo iš rankos. Širdis man daužėsi it bosinis būg- 
nas. 

— Mes turime ją. 

— Kur? — riktelėjau į ragelį. 

— Žinoma, Faragate. 

Žebenkštis atsijungė. Net nepasakė, kad jai nieko neat- 
sitiko. 

NEGALĖJAU ĮSIVAIZDUOTI, kodėl Kristina turėtų 
būti Faragate bei Vašingtone, bet jis pasakė, kad ji ten. Ko- 
dėl sakytų, jeigu jos ten nebūtų? Kaip jis elgiasi su mani- 
mi? Su ja? 

Nubėgau ten link, kur, man rodės, turėjo driektis Ka- 
tedros aveniu. Bet zoologijos sode buvo labai tamsu, nors į 
akį durk. Rega man siaurėjo, galbūt todėl, kad buvau maž- 
ne ištiktas šoko. Nepajėgiau blaiviai mąstyti. 

Mintis gaubė ūkas, užkliuvau už tamsaus akmens luito, 
parklupau ant vieno kelio. Prasikirtau rankas, susiplėšiau 
kelnes. Paskiau pašokęs vėl leidausi bėgti per tankius aukš- 
tus krūmus, kurie kabinos: ir drėskė man veidą bei rankas. 

Iš visų pusių kaip paklaikę kaukė, riaumojo, stūgavo 
sodo žvėrys. Jie jautė, kad kažkas negerai. Išskyriau pilkųjų 
lokių ir jūros dramblių garsus. Sumojau, kad veikiausiai ar- 
tėju prie Didžiųjų lygumų kelio, bet nepajėgiau prisiminti, 
kur jis kitų zoologijos sodo ar miesto gatvių atžvilgiu. 

Priekyje dunksojo aukšta it Gibraltaras uola. Užsikaba- 
rojau ant jos, bandydamas susiorientuoti. Toli žemai išvy- 
dau grupelę narvų, uždaromis langinėmis dovanų krautu- 
vėles ir užkandines-barus, dvi plačias plynes. Dabar supra- 
tau, kur esu. Skubiai nusiropščiau nuo uolos ir vėl šokau 
bėgti. Kristina Faragate. Ar pagaliau surasiu ją? Nejau iš 
tiesų tatai dedasi? Pralėkiau Afrikos alėją, paskiau gepardų 
draustinį. Atsidūriau plačiame lauke su kažkuo panašiu į 
išbarstytas po visur didžiules šieno kauges. Sumojau, jog 
tai bizonai. Buvau kažkur netoliese Didžiųjų lygumų kelio. 

Pypseklis kišenėje vėl atgijo. 

Patse! Favojus! Kur ji? Kodel man neperskambino taksofono 
numeriu, kurį jai nurodžiau? 

Buvau permerktas prakaito ir giliai alsavau. Ačiū Dievui, 
priekyje jau buvo matyti Katedros aveniu ir Vudli Roudas. 

Tai toli nuo tos vietos, kur palikau automobilį, bet prie 
pat Faragato daugiabučio. 

Tamsoje nubėgau dar du šimtus jardų, perlipau per ak- 
meninę sieną, skiriančią zoologijos sodą nuo miesto gatvių. 
Mano rankos buvo kruvinos, bet nežinojau, iš kur kraujas. 
Gal iš nubrozdinto kelio? Nulinkusių šakų padarytų įbrėži- 
mų? Kažkur netoli girdėjau garsiai kaukiant sirenas. Nejau 
iš Faragato? 

Pasinešiau ten link. Buvo kiek po dešimtos. Nuo skam- 
bučio man į namus jau praėjusi daugiau kaip valanda. 

Mano marškinių kišenėje vis zyzeno pypseklis. 

FARAGATE ATSITIKO KAŽKAS BLOGA. Man bėgant 
Vudli Roudu, artėjančių sirenų kauksmai riaugčiojo vis gar- 
siau. Galva sukosi, jaučiausi apsvaigęs. Neįstengiau sutelkti 
minčių ir supratau esąs kone įpuolęs į paniką, o tai per pas- 
taruosius metus man pasitaikė vos kelis sykius. 

Prie daugiabučio dar nebuvo matyti nei policijos, nei 
greitosios pagalbos mašinų. Įvykio vietoje būsiu pirmasis. 

Dvejetas durininkų ir keletas daugiabučio gyventojų su 
chalatais spietėsi prie įvažiavimo į požeminį garažą. Tai ne- 
galėjo būti dėl Kristinos. Paprasčiausiai negalėjo. Per vejos 
keturkampį nuskuodžiau prie jų. Nejau Žebenkštis čia, Fa- 
ragate? 

Jie pamatė mane prisiartinat ir atrodė tokie pat išsi- 
gandę kaip ir aš viduje. Matyt, atrodžiau nekaip. Prisimi- 
niau, kad zoologijos sode kokius kelis sykius parkritau. Vei- 
kiausiai panėšėjau į pamišėlį, gal netgi žudiką. Mano ran- 
kos ir dar nežinia kas buvo sukruvinta. 

Siekiau piniginės, papurtęs ją atverčiau ir parodžiau sa- 
vąjį detektyvo ženklelį. 

— Policija. Kas čia atsitiko? — sušukau. — Esu polici- 
jos detektyvas. Vadinuosi Aleksas Krosas. 

— Kažkas nužudytas, detektyve, — galiausiai atsakė vie- 
nas iš durininkų. — Prašom šen. 

Stataus nuolydžio betonine įvaža nusekiau paskui duri- 
ninką į garažą. 

— "Tai moteris, — pasakė jis. — Beveik neabejoju, kad 
ji negyva. Paskambinau devyni vienas vienas. 

— O Dieve, — garsiai aiktelėjau. Man sutraukė pašir- 
džiuos. Patsės Hampton džipas stovėjo įspraustas atbulas 
kampiniame plotelyje. Džipo durys buvo praviros ir pro jas 
laukan liejosi šviesa. 

Skubėdamas aplink dureles, jaučiau siaubingą baimę, 
skausmą ir sukrėtimą. Skersai priekinę sėdynę dryksojo Pat- 
sė Hampton. Mačiau, kad ji veikiausiai negyva. 

“Mes turime ją". Štai ką reiškė žinutė. Dieve šventas, ne. Jie 
nužudė Patsę Hampton. Pasake man, kad basitraukčiau. Del Dievo 
meilės, ne. 

Nuogos jos kojos buvo susuktos ir įstrigusios po vairu. 
Viršutinė kūno dalis sulenkta bemaž stačiu kampu. Patsės 
galva užversta atgal kabėjo iš dalies ore, šalimais keleivio 
sėdynės. Šviesūs jos plaukai sulipę nuo kraujo. Tuščios mė- 
lynos akys sprogino į mane. 

Patsė vilkėjo baltais trikotažiniais sportiniais marškinė- 
liais. Aplinkui kaklą ėjo gilūs įdrėskimai. Iš jų tebesisunkė 
skaisčiai raudonas kraujas. Žemiau juosmens buvo nuoga. 
Niekur nemačiau jokių kitų drabužių. Veikiausiai ji išprie- 
vartauta. 

Spėjau, kad pasmaugta kažkokia viela ir negyva vos ke- 
lias minutes. Kai kurių Džeinių Dou žmogžudysčių atvejais 
panaudota virvė ar garota. Žebenkštis mėgo veikti ranko- 
mis, darbuotis prie pat savo aukų — matyt, kad galėtų ste- 
bėti ir jausti jų kančią, netgi, galimas daiktas, tuo pat metu 
seksualiai jas paimdamas. 

Apie gilias, bjaurias kaklo žaizdas pastebėjau kažką pa- 
našaus į dažų atplaišas. Dažų atplaišos? 

Ir kai kas kita man pasirodė labai keista: džipo radijas 
buvo dalinai ištrauktas, tačiau nepaimtas. Nesupratau, ko- 
dėl knebinėtasi su radiju, bet šiuo metu neteikiau tam daug 
reikšmės. 

Išsilenkiau iš džipo. 

— Ar dar kas nors nukentėjo? Patikrinote? 

Durininkas papurtė galvą: 

— Ne. Nemanau. Einu, pasižiūrėsiu. 

Sirenos galiausiai sužviegė garažo viduje. Ant lubų ir 
sienų išvydau blykčiojant ir sukantis raudonas bei mėlynas 
šviesas. Kai kurie daugiabučio gyventojai irgi atslinko į ga- 
ražą. Kam reikėjo jiems čion ateiti ir žiopsoti į šį baisų nu- 
sikaltimą? 

Galvon toptelėjo labai negera mintis. Ištraukęs iš degi- 
mo spynelės Patsės raktus, išlipau iš džipo ir nuskubėjau 
prie jo galo. Nuspaudžiau užraktą, ir užpakalinės durelės 
atšoko viršun. Širdis man vėl daužėsi. Delsiau pažvelgti vi- 
dun, bet tai padaręs ten nieko neišvydau. Dievuliau, Dievu- 
liau, Dievuliau. "Mes ją turime!'Ar Kristina irgi čia? Kur? 

Apsidairiau po garažą. Toliau, prie įvažos angos, pa- 
stebėjau Džefrio Šeiferio sportinį automobilį, juodąjį jagu- 
arą. Tas žmogus čia, Faragate. Matyt, Patsė jį sekė. 

Nubėgau per garažą prie jago. Paliečiau variklio sky- 
riaus dangtį, paskiau išmetamąjį vamzdį. Abu dar šilti. Au- 
tomobilio garaže stovėta nelabai ilgai. Durelės užrakintos. 
Negalėjau įsilaužti vidun. Pernelyg gerai žinojau kratos ir 
poėmio suvaržymus. 

Pažvelgiau jaguaro vidun. Ant užpakalinės sėdynės pa- 
vyko įžiūrėti vyriškus frakinius marškinius ant vielinių pa- 
kabų. Pakabai buvo balti, ir prisiminiau dažų atplaišas de- 
tektyvės Hampton žaizdose. Nejau jis pasmaugė ją pakabu? 
Šeiferis — Žebenkštis? Ar jis tebėra pastate? O kaip Kristi- 
na? Rasi ji irgi Čia? 

Pasakiau kelis žodžius patruliuojantiesiems policinin- 

kams, kurie ką tik atvyko nusikaltimo vieton — pirmieji po 
manęs. Paskui nusivedžiau juos kartu su savimi. 

Paslaugus durininkas man pasakė, kuriame aukšte Šei- 
ferio psichoanalitikės butas. Numeris 10 D, stogo antstate. 
Kaip visų pastatų K.A., Faragato aukštis neturėjo pranokti 
Kapitolijaus kupolo. 

Su dviem uniformuotais policininkais, abiem po dvide- 
šimtį su viršum metų ir abiem, kertu lažybų, apsišiktinai iš- 
sigandusiais, pasikėliau liftu. Buvau arti pasiutimo ribos. 
Žinojau, jog privalau būti atsargus, elgtis profesionaliai, kaip 
nors tramdyti savo emocijas. Jeigu teks areštuoti, iškils kai 
kurių klausimų, pavyzdžiui, visų pirma, ką aš čia veikiau. 
Nė sekundės nelaukdamas, Pitmenas griebsis manęs. 

Kol kėlėmės viršun, šnektelėjau su policininkais — svar- 
biausia, norėdamas nusiraminti, ne dėl ko nors kito. 

— Jums viskas gerai, detektyve? — paklausė vienas. 

— Kuo geriausia. Tvarka. Žudikas vis dar gali būti pa- 
state. Auka — detektyvė, viena iš mūsiškių. Ji čia sekė. Įta- 
riamasis palaiko santykius su viena moterimi viršuje. 

Abiejų jaunųjų policininkų veidai įsitempė. Negana, kad 
išvydo automobilyje nužudytą savo moterį, dar blogiau bu- 
vo sužinoti, kad ji policininkė, užsiėmusi sekimu detektyvė. 
Dabar netrukus turėsią susidurti su farų žudiku. 

Iš lifto nuskubėjome prie 10 D buto. Aš ėjau pirmas ir 
paspaudžiau skambutį. Ant koridoriaus kilimo prie durų pa- 
stebėjau lyg kraujo lašus. Mano rankos buvo kruvinos, ma- 
čiau policininkus spoksant į kraują. 

Iš buto niekas neatsiliepė, tad kumščiu padaužiau du- 
ris. Ar ten viduje nieko neatsitiko? 

— Policija, atidarykite! K.A. policija! 

Išgirdau viduje šaukiant moterį. Išsitraukiau pistoletą, 
atlenkiau saugiklį. Buvau toks įpykęs, jog lengvai galėjau 
Šeiferį nušauti. Nežinau, ar būčiau pajėgęs susivaldyti. 

Uniformuotieji policininkai irgi išsitraukė iš dėklų pis- 
toletus. Buvau pasirengęs po kelių sekundžių išspirti duris, 
velniai nematė tų kratos ir poėmio suvaržymų. Vis regėjau 

Patsės Hampton veidą, negyvas, tuščias jos akis, žiaurias su- 
traiškytos gerklės žaizdas. 

Galiausiai buto durys pamažu prasivėrė. 

Tarpduryje stovėjo kažkokia blondinė — kaip spėjau, 
daktarė Kasadi. Vilkėjo iš pažiūros brangiu šviesiai mėlynu 
kostiumėliu su daugybe auksinių sagų, tačiau buvo basa. At- 
rodė išsigandusi ir pikta. 

— Ko jums reikia? — paklausė. — Kas, po velnių, čia 
dedasi? Ar suprantate, ką padarėte? Pertraukėte gydymo se- 
ansą. 

DŽEFRIS ŠEIFERIS, žingtelėjęs tarpdurin, sustojo per 
kelias pėdas už pasipiktinusios savo psichoanalitikės. Aukš- 
tas, impozantiškas ir labai šviesiais plaukais. Nejau jis — Že- 
benkštis ? 

— Kokia, velniai rautų, čia problema? Kas jūs toks, se- 
re, ir ko jums reikia? — paklausė kapotu anglišku akcentu. 

— Įvyko žmogžudystė, — atsakiau. — Esu detektyvas 
Krosas, — parodžiau jam savo ženklelį. Vis žvelgiau pro Šei- 
ferį ir daktarę Kasadi, bandydamas pamatyti kokią nors 
dingstį įeiti vidun. Bute ant palangių ir pačiuose languose 
karojo daugybė augalų — filodendrų, azalijų, paprastųjų ge- 
benių. Indiški pastelinių spalvų medvilniniai kilimai, itin 
minkšti baldai. 


— Ne. Žudiko čia tikrai nėra, — pasakė psichoanaliti- 
kė. — Tučtuojau pasišalinkite. 
— Turėtumėte paklausyti ponios, — pridūrė Seiferis. 


Jis neatrodė panašus į žudiką. Vilkėjo tamsiai mėlynu 
kostiumu, baltais marškiniais, muariniu kaklaraiščiu, viršu- 
tinėje kišenėlėje — nosinaitė. Nepriekaištingas skonis. Vi- 
siškai ramus ir bebaimis. 

Paskiau žvilgtelėjau žemyn į jo batus. Bemaž negalėjau 
patikėti savo akimis. Pagaliau dievai man nusišypsojo. 

Nukreipiau į Seiferį pistoletą. Į Zebenkštį. Priėjau prie 
jo ir priklaupiau ant vieno kelio. Drebėjau visu kūnu. Ap- 
žiūrėjau dešiniąją jo kelnių klešnę. 

— Ką, po velnių, darote? — paklausė jis, traukdamasis 
nuo manęs. — Visiška nesąmonė... Dirbu Britanijos amba- 
sadoje, — pareiškė Šeiferis. — Kartoju, dirbu Britanijos am- 
basadoje. Neturite jokios teisės. 


— Pareigūnai! — pašaukiau policininkus, kurie tebes- 
tovėjo anapus durų. Stengiaus veikti ramiai, tačiau nepajė- 
giau. — Ateikit čia ir pažiūrėkit. Matote? 


Abu policininkai žingtelėjo arčiau Šeiferio. Įėjo į sve- 
tainę. 

— Šalin iš šio buto! — psichoanalitikės balsas pakilo veik 
iki klyksmo. 

— Nusimaukite kelnes, — paliepiau Šeiferiui. — Jūs 
areštuotas. 

Šeiferis kilstelėjo koją ir pažvelgė žemyn. Išvydo tam- 
sią dėmę — Patsės Hampton kraują, kuriuo buvo išsitepęs 
klešnės atvartas. Baimė šmėkštelėjo Šeiferio akyse, jis pra- 
rado savitvardą. 

— Jūs ištepėte tuo krauju! Jūs tai padarėte! — riktelėjo 
1r išsitraukė asmens ženklelį. — Esu Britanijos ambasados 
tarnautojas. Nepakęsiu šio savo teisių pažeidimo. Turiu di- 
plomatinę neliečiamybę. Nenusimausiu dėl jūsų kelnių. Tuč- 
tuojau paskambinkite ambasadai! Aš reikalauju diplomatines 
neliečiamybės! 

— Nagi, nešdinkitės iš čia! — garsiai riktelėjo daktarė 
Kasadi ir pastūmė vieną iš policininkų. 

Šeiferiui tik to ir reikėjo. Jis išsilaisvino ir nubėgo at- 
galios per svetainę. Įpuolė į pirmą pasitaikiusį kambarį to- 
liau koridoriumi, užtrenkė ir užsirakino duris. 

Žebenkštis bandė pabėgti. To neturėjo įvykti; negalė- 
jau leisti, kad taip atsitiktų. Prišokau prie durų vos kelias 
sekundes po jo. 

— Išeikite iš ten, Šeiferi! Jūs areštuotas už detektyvės 
Patsės Hampton nužudymą. 

Daktarė Kasadi spiegdama atlėkė koridoriumi prie manęs. 

Išgirdau tualete nuleidžiant vandenį. Ne, ne, ne! Atsi- 
traukiau ir iš visų jėgų spyriau į duris. 

Stovėdamas ant vienos kojos, Šeiferis movėsi nuo savęs 
kelnes. Smarkiai trenkiausi į jį, parverčiau ir veidu prispau- 
džiau prie grindų. Klykdamas jis koneveikė mane, plasnojo 
rankomis, spurdėjo apatine kūno dalimi. Dar smarkiau pri- 
spaudžiau jį veidu prie grindų. 

Psichoanalitikė stengėsi mane atitraukti nuo Šeiferio. 
Braižė nagais veidą, trankė kumščiais per nugarą. Dvejetas 
policininkų vos ją sutramdė. 

— Jums nevalia su manimi taip elgtis! — klykė jis visa 
gerkle, rangydamasis ir sukiodamasis po manimi — ne žmo- 
gus, o stiprus eržilas. 

— Tai neteisėta. Aš turiu diplomatinę neliečiamybę! 

Pasigręžiau į vieną iš pareigūnų: 

— Uždėkite jam antrankius. 

NAKTIS FARAGATE BUVO ILGA IR LABAI LIUDNA, 
išvykau iš ten tik po trijų. Dar niekad nepasitaikė prarasti 
partnerio, nors sykį vos per plauką taip neatsitiko Šiaurės 
Karolinoje su Sampsonu. Supratau, kad jau buvau pradėjęs 
laikyti Patsę Hampton partnere ir drauge. Bent tiek gerai, 
kad turėjome sulaikę Žebenkštį. 

Rytą ilgiau miegojau, leidęs sau mažytę ištaigą nenu- 
statyti žadintuvo. Vis dėlto septintą jau buvau plačiai at- 
merktomis akimis. Naktį sapnavau Patsę Hampton, taip pat 
ir Kristiną — skirtingas ryškias scenas su kiekviena iš jų, 
kažką panašaus į karštligiškus sapnus, kai atsibundi toks pat 

pavargęs kaip ir guldamas miegoti. Pasimeldžiau už abi ir 
tik paskiau išsiritau iš lovos. Turėjome savo rankose Že- 
benkštį. Dabar privalėjau išgauti iš jo tiesą. 

Įsinėriau į kiek apsitrynusį baltą atlasinį chalatą. Muha- 
medas Ali vilkėjo juo Maniloje, treniruočių stovykloje prieš sa- 
vo kovą su Džo Freizeriu. Sampsonas padovanojo jį man ketu- 
rioliktojo gimtadienio proga. Jis vertino faktą, kad reguliariai 
vilkiu chalatu per pusryčius, kai kiti žmonės elgtųsi su juo kaip 
su kokia šventa relikvija ir išstatytų parodai savo namuose. 

Mėgstu senąjį chalatą, nors man tai neįprasta — nesu 
ypač linkęs į atminus ir suvenyrus. Galbūt iš dalies todėl, kad 
fiziškai neva esu panašus į Ali — bent žmonės man taip sako. 
Gal ir kiek geriau atrodau, bet jis tikrai už mane geresnis. 

Kai nulipau į virtuvę, Nana su vaikučiais sėdėjo prie 
stalo ir žiūrėjo mažą nešiojamąjį televizorių, kurį ji ten lai- 
ko, bet nelabai dažnai žiūri. Nana labiau mėgsta skaityti, 
šnekučiuotis ir, savaime suprantama, gaminti valgį. 

— Ali, — Dženė pažvelgė į mane ir išsišiepė. — Tau 
reikėtų tai pažiūrėti, tėtuk. 

Nana suniurnėjo sau į arbatos puodelį: 

— Tavasis britas žudikas šįryt ištisai žiniose. Televizi- 
jos, taip pat ir laikraščių. “Diplomatinė neliečiamybė gali 
apsaugoti nuo baudžiamosios atsakomybės įtariamąjį iš Bri- 
tanijos ambasados", “Šnipas siejamas su detektyvės nužu- 
dymu". Jau kalbėjosi su žmonėmis Junion stotyje ir Pensil- 
vanijos aveniu. Visi baisiai pasipiktinę dėl tos gėdingos, kaip 
jie vadina, diplomatinės neliečiamybės. Tiesiog siaubinga. 

— Aš irgi pasipiktinęs. Tai negerai, — pasakė Deimo- 
nas. — Jeigu jis tai padarė. Ar jis tai padarė, tėti? Tikrai? 

Aš linktelėjau: 

— "Taip, jis tai padarė. — Įsipyliau į kavą pieno. Dar 
nebuvau visiškai pasirengęs užsiimti Džefriu Šeiferiu ar vai- 
kučiais, O ypač — praeitos nakties siaubinga, beprasmiška 
žmogžudyste. — Kas nors dar žiniose? 

— "The Wizards"* davė į kailį, — rimtu veidu pasakė 


* “"Burtininkai" — NBA lygos Vašingtono komanda. 

Deimonas. — Rodas Striklendas padarė dublį — daugiau- 
siai pelnė taškų ir atkovojo kamuolių. 
— Sšš, — susierzinusi Nana griežtai nužvelgė mus. — 


CNN perdavinėjo žinias 1š Londono. Tenykštė žiniasklaida 
įvykį lygina su tuo nelemtu auklytės iš Masačusetso atveju. 
Sako, kad Džefris Šeiferis — ordinais apdovanotas karo did- 
vyris ir kad jis teigia, neva apšmeižtas policijos visai nepa- 
grįstai. Spėju, kad turimas omenyje tu, Aleksai. 

— "Taip, tikrai. Pasižiūrėkime kelias minutes CNN, — 
pasiūliau. Niekas neprieštaravo, tad perjungiau kanalą. Pa- 
širdžiuos jutau mezgantis kietą mazgą. Tai, ką mačiau ir gir- 
dėjau per televiziją, man nepatiko. 

Bemaž iškart ekrane pasirodė kažkoks reporteris iš Lon- 
dono. Prisistatęs pradėjo dėstyti pompastišką trisdešimties 
sekundžių santrauką apie praeito vakaro įvykius. 

Reporteris rimtai žvelgė į kamerą: 

— O dabar — dramatiškas posūkis: mes sužinojome, 
kad Vašingtono policijos departamentas tiria keistą pokry- 
pi. Vyresnysis detektyvas, kuris areštavo Džefrį Šeiferį, pats 
galėtų būti įtariamasis žmogžudystės byloje. Bent šitaip pra- 
neša Amerikos spauda. 

Papurčiau galvą. 

— Esu nekaltas, — pasakiau Nanai ir vaikučiams. Aiš- 
ku, jie tai žinojo. 

— Kol nebus įrodyta kaltė, — pamerkė akutę Dženė. 

PRIEŠAIS NAMUS KILO BAISUS ŠURMULYS, ir Dže- 
nė nubėgo prie svetainės lango pasižiūrėti, kas atsitiko. Pla- 
čiomis akimis parsiskubinusi į virtuvę, garsiu šnabždesiu 
pranešė: 

— Lauke televizijos kameros ir laikraštininkai. CNN, 


207 


ŽEBENKŠTIES ŽAIDIMAI 


NBC — galybė jų, kaip anąkart dėl Gario Sonedžio. Pa- 
meni? 

— Žinoma, pamename, — pasakė Deimonas. — Išsky- 
rus tave, niekas šiuose namuose nėra protiškai atsilikęs. 

— O, Viešpatie brangus, — atsiduso Nana. — Aleksai, 
nejau jie nesupranta, kad padorūs žmonės pusryčiauja? — 
ji palingavo galvą ir pakėlė aukštyn akis. — Maitvanagiai 
vėl čia. Gal man išmesti pro paradinės duris kokių mėsos 
likučių? 

— Tu eik ir pasikalbėk su jais, Džene, — pasakiau ir 
vėl pasižiūrėjau į televizorių. Nežinau, kodėl jaučiausi toks 
ciniškas, tačiau taip buvo, ir tiek. Mano replika Dženę se- 
kundėlę nuramino, bet paskiau ji sumojo, jog tai pokštas. 
Parodė pirštu į save: — Supratau tave! 

Žinojau, jie nepasitrauks, tad pasiėmęs kavos puodelį 
pasukau prie paradinių durų. Išėjau į gražų rudens rytą, 
temperatūra turbūt buvo apie 16 laipsnių šilumos. 

Linksmai šnarėjo guobų ir klevų lapai, saulės lopinė- 
liai krito ant TV brigadų darbuotojų ir spaudos žurnalistų, 
susirinkusių vejos prieš mūsų namus pakraščiuose, galvų. 

Maitvanagiai. 

— Ei, nepaistykit nesąmonių ir nebūkit juokingi, — pa- 
sakiau ir ramiai nugėriau kavos, žvelgdamas į triukšmingą 
spaudos šutvę. — Aišku, aš nenužudžiau detektyvės Patsės 
Hampton, nei nieko neapšmeižiau jos nužudymu. 

Apsisukau ant kulnų ir sugrįžau vidun, neatsakęs nė į 
vieną kurio nors iš jų klausimą. | 

Nana ir vaikai čia pat už didelių medinių durų klausėsi. 

— Gana neblogai, — pagyrė Nana, ir jos akys sužybsė- 
Jo bei nušvito. 

Užlipau viršun ir persirengiau darbui. 

— Eikit į mokyklą. Tuoj pat! — šūktelėjau apačion Dže- 
nei ir Deimonui. — Parneškit vien gerų pažymių. Gražiai 
žalskite su draugais. Nekreipkite dėmesio į kvailystes ap- 
linkui. 

— Taip, tėtuk! 

KADANGI DŽEFRIS ŠEIFERIS PAREIKALAVO diplo- 
matinės neliečiamybės, mums neleido apklausti jo dėl de- 
tektyvės Hampton nužudymo ar dar ko nors. Buvau neap- 
sakomai nusivylęs. Turėjome Žebenkštį savo rankose, bet ne- 
galėjome prie jo prisikasti. 

Tąryt nuovadoje manęs nekantraudami laukė kvotėjai, 
tad žinojau, kad diena bus ilga ir be galo sunki. Su manimi 
kalbėjosi vidaus kontrolės tarnyba, vyriausiasis miesto ju- 
ristas, taip pat ir Maikas Keris iš apygardos prokuratūros. 

Nekreibk demes10 į kvailystes aplinkui, vis primindavau ir 
primindavau sau, bet mano paties geras patarimas ne itin 
padėjo. 

Apie trečią pasirodė pats apygardos prokuroras. Ronas 
Koulmenas — aukštas, lieknas, sportiškos išvaizdos vyras; 
mudviem daug sykių yra tekę kartu dirbti, kai jis apygardos 
prokuratūroje kopė karjeros laiptais. Visados jį laikiau sąži- 
ningu, savo dalyką išmanančiu ir besivadovaujančiu racio- 
nalumu bei sveiku protu profesionalu. Niekad jis neatrodė 
itin įsipareigojęs politiškai, tad visi apstulbo, kai meras Mon- 
ro paskyrė jį apygardos prokuroru. Tačiau Monro mėgsta 
stulbinti žmones. 

Koulmenas pareiškė: 

— Ponas Šeiferis jau turi advokatą — vieną iš ryškiausių 
mūsų galaktikos šviesulių. Nusisamdė ne ką kitą, kaip tik Žiulį 
Halperną. Veikiausiai būtent Halpernas paleido gandą, kad 
esate įtariamasis — bet kiek man žinoma, tai ne. 

Išpūčiau į Koulmeną akis. Negalėjau patikėti tuo, ką 
išgirdau. 

— Kiek jums žinoma? Ką tatai reiškia, Ronai? 

Apygardos prokuroras gūžtelėjo: 

— Veikiausiai toliau tęsime tyrimą, įtraukę į savo ko- 
mandą Ketę Ficgibon. Manau, ji pas mus geriausia baudžia- 
mojo proceso žinovė. Paremsime ją Linda Koul ir galbūt 
Stivenu Aptu, kurie irgi asai. Štai kol kas šįryt tokia mano 
pozicija dėl šio reikalo. 

Pažinojau visus tris prokurorus, jie visi garsėjo geromis 
reputacijomis, ypač Ficgibon. Kad ir pojauniai, tačiau ne- 
nuilstantys, sumanūs, pasiaukoję darbui — gerokai pana- 
šūs į patį Koulmeną. 

— Kalbate taip, lyg rengtumėtės karui, Ronai. 

Šis linktelėjo: 

— Kaip jau minėjau, Žiulis Halpernas — Šeiferio gyny- 
bos advokatas, kuris retai pralaimi. Tiesą sakant, neprisi- 
menu, kad būtų pralaimėjęs bent vieną stambią bylą, tokią 
kaip ši. Sudoroja visus nevykėlius, Aleksai. 

Pažvelgiau tiesiai į tamsias Koulmeno akis. 

— Mes turime Patsės Hampton kraują ant žudiko dra- 
bužių. Turime kraują iš vonios kambario sifono ir, neabejo- 
ju, iki dienai baigiantis turėsime Šeiferio pirštų atspaudus, 
paliktus kur nors automobilyje. Galimas daiktas, turėsime 
ir vielinį pakabą, kuriuo ją pasmaugė. Ronai? 

— Taip, Aleksai, žinau, ką ketini pasakyti. Nujaučiu ta- 
vo klausimą. Toks pat kyla ir man. 

— Šeiferis žuri diplomatinę neliečiamybę, tad kurių ga- 
lų pasitelkti Žiulį Halperną? 

— Po šimts, tai labai geras klausimas, prie kurio mes 
abu priėjome. Spėju, Halpernas buvo nusamdytas priversti 
mus visai atsisakyti kaltinimų. 

— Mes turime esminių įkalčių. Jis vonios kambaryje plo- 
vėsi nuo savęs Paisės Hampton kraują, kurio likučių aptikta 
kriauklėje. 

Koulmenas linktelėjo ir susigūžė krėsle. 

— Nesuprantu, kuo čia dėtas Žiulis Halpernas. Tačiau, 
manau, netrukus sužinosime. 

— Bijau, greitai sužinosime, — pasakiau. 

"Tą vakarą nusprendžiau palikti nuovadą pro užpakali- 

nį išėjimą — jeigu kartais prie jos, Alabamos aveniu, tykotų 
reporteriai. Kai žingtelėjau laukan, iš už gretimos sienos 
staiga išniro kažkoks mažutis plinkantis žmogėnas šviesiai 
žaliu kostiumu. 

— Vykęs būdas tapti auka, — tariau jam. Aš tik perpus 
Juokavau. 

— Profesinė rizika, — sušveplavo žmogėnas. — Nenu- 
šaukite pasiuntinio, detektyve. 

Nežymiai šyptelėjęs, jis man įteikė baltą laiškinio for- 
mato voką. 

— Aleksai Krosai, jus aptarnavo “Šaukimų į teismą ir 
ieškinių įteikimo tarnyba“. Geros nakties, detektyve, — 
šnypščiamai suunkštė jis ir pasišalino taip pat slapčiomis, 
kaip ir buvo pasirodęs. 

Atplėšęs voką, skubiai permečiau akimis laišką. Suvai- 
tojau. Dabar jau žinojau, kodėl nusamdytas Žiulis Halper- 
nas ir su kuo mums teks susidurti. 

Man iškeltas civilinis ieškinys dėl Šakiokikuojs sulaiky- 
mo" ir “pulkininko Džefrio Šeiferio diskreditacijos". Ieški- 
nio suma — penkiasdešimt milijonų dolerių. 

KITĄ RYTĄ MANE IŠKVIETĖ į Kolumbijos apygardos 
Teisės departamentą. Tai nežada nieko gera, nusprendžiau. 
Vyriausiasis miesto juristas Džeimsas Doudas ir Maikas Ker- 
sis iš apygardos prokuratūros jau manęs laukė patogiai įsi- 
taise raudonos odos minkštakrėsliuose. 

Taip pat ir vyriausiasis detektyvas Pitmenas, kuris atsi- 
dūręs greta tokių svarbių asmenų nemenkai pūtėsi. 

— Jūs norite man pasakyti, kad Šeiferis dėl savo diplo- 
matinės neliečiamybės gali išvengti baudžiamosios atsako- 
mybės baudžiamųjų bylų teisme. Betgi jis gali kreiptis tie- 

siai į mūsų civilinių bylų teismą, kad būtų apgintas nuo ne- 
teisingo sulaikymo ir diskreditacijos. 

Kersis linktelėjo ir spragtelėjo liežuviu į dantis. 

— Taip, taip, ponuli, kaip tik taip. Mūsų ambasadoriai 
ir jų personalas turi tokią pat neliečiamybę Anglijoje ir vi- 
sur kitur pasaulyje. Joks politinis spaudimas neprivers britų 
atsisakyti neliečiamybės. Šeiferis — Folklendų karo didvyris. 
Kalbama, jis taip pat gerbiamas Saugumo tarnyboje, nors pas- 
taruoju metu, regis, turėjo šiokių tokių nemalonumų. 

— Kokių nemalonumų? — paklausiau. 

— Jie nesutiko mums pasakyti. 

Pitmenas nesiliovė įkyrėti teisininkams: 

— O kaip tas klounas iš kažkurios Baltijos ambasados? 
Tas, kuris nuniokojo gatvės kavinukę? /1s juk stojo prieš 
teismą. 

Maikas Kersis gūžtelėjo. 

— Anas buvo žemo rango tarnautojėlis iš nereikšmin- 
gos šalies, kuriai galėjome pagrasinti. Su Anglija taip elgtis 
nevalia. 

— Po šimts, kodėl gi ne? — Pitmenas susiraukė ir del- 
nu smarkiai trenkė į krėslo porankį. — Anglija nė šūdo ne- 
beverta. 

Ant Doudo rašomojo stalo suskambo telefonas, ir juris- 
tas kilstelėjo ranką, prašydamas tylos. 

— Tikriausiai tai Žiulis Halpernas. Žadėjo man paskam- 
binti dešimtą, o jis juk dalykiškas šunsnukis. Jeigu tai jis, 
perjungsiu į garsiakalbį. Turėtų būti bemaž taip pat įdomu, 
kaip kaktusu atliekamas tiesiosios žarnos tyrimas. 

Doudas pakėlė ragelį ir apie pusę minutės keitėsi su 
gynybos advokatu mandagybėmis. Paskiau Halpernas jį per- 
traukė: 

— Manau, turime apsvarstyti svarbius dalykus. Šiandien 
mano dienotvarkė gana įtempta. Be abejo, ir jūs spaudžia- 
mas darbų, pone Doudai. 

— Taip, eime prie reikalo, — Doudas kilstelėjo vešlius, 
išlenktus juodus antakius. — Kaip žinote, policija turi, su 

tam tikromis išlygomis, išskirtinę teisę suimti bet ką, jeigu 
tik tam esama įtikimas pagrindas. Taigi civilinė byla jums 
neišdegs, advokate... 

Halpernas neleido Doudui pabaigti: 

— Anaiptol, jeigu asmuo iš pat pradžių prisistato turįs 
diplomatinę neliečiamybę, o mano klientas tai padarė. Pul- 
kininkas Šeiferis stovėjo psichoanalitikės buto tarpduryje, mo- 
javo savuoju britų Saugumo tarnybos ženkliuku nelyginant 
"stop" signalu ir sakė turįs neliečiamybę. 

Doudas garsiai atsiduso į telefono ragelį. 

— Advokate, ant jo kelnių kraujas. Jis žmogžudys, ad- 
vokate, ir nužudė farą. Nemanau, kad šiuo klausimu priva- 
lau dar ką nors pridurti. O dėl tariamos diskreditacijos, po- 
licija taip pat turi, su tam tikromis išlygomis, išskirtinę tei- 
sę kalbėtis su spauda, jei buvo padarytas nusikaltimas. 

— Ir turbūt vyriausiojo detektyvo pareiškimas priešais re- 
porterius — ir kelis šimtus milijonų kitų visame pasaulyje — 
savaime nėra šmeižtas? 

— Tikrai nėra. Esama išskirtinės teisės tokių viešųjų fi- 
gūrų kaip jūsų klientas atžvilgiu. 

— Mano klientas nėra viešoji figūra, pone Doudai. Jis — 
labai privatus asmuo. Žvalgybos agentas. Jo gyvenimo šalti- 
nis, tegul ir ne pats gyvenimas, priklauso nuo galimybės 
dirbti slapčia. 

Vyriausiasis juristas jau emė netekti kantrybės — gal- 
būt ir todėl, kad Halpernas atsakinėjo taip ramiai, tačiau 
nuolatos greitašaude ugnimi. 

— Gerai, pone Halpernai. Tad kodėl mums skambinate? 

Halpernas išlaukė ilgoką pauzę, siekdamas sužadinti 
Doudui smalsumą, paskiau vėl prašneko: 

— Klientas įgaliojo mane pateikti gerokai neįprastą pa- 
siūlymą. Nors aš ir labai nepritariau, bet jis tvirtina turįs 
teisę taip pasielgti. 

— Klokite, pone Halpernai, — paragino Doudas. Jo 
akys, plačios ir budrios, lakstė -po kabinetą nuo vieno prie 
kito iš mūsų. — Aš klausausi. 

— Kurgi ne, taip pat ir jūsų gerbiamieji kolegos. 

Palinkau į priekį, nenorėdamas praleisti nė vieno žodžio. 

Žiulis Halpernas kalbėjo toliau, atskleisdamas tikrąją 
priežastį, dėl kurios skambino: 

— Mano klientas pageidauja, kad būtų atsisakyta bet 
kokios galimybės iškelti jam civilinį ieškinį. 

Pakėliau aukštyn akis. Halpernas siekė užsitikrinti, kad 
niekas neiškeltų jo klientui civilinio ieškinio po to, kai bau- 
džiamoji byla bus užbaigta. Jis nepamiršo O. Dž. Simpso- 
no*, kurį vienas teismas paleido tiktai tam, kad kitas pri- 
vestų jį prie bankroto. 

— Nieko nebus! — atšovė Doudas. — Tokios galimybės 
neišknisit nė pragare. Niekaip. 

— Pasiklausykit. Esama tokios galimybės, antraip šio 
klausimo nebūčiau palietęs. Jeigu tatai bus padaryta ir jei- 
gu jį ir mane pavyks įtikinti, kad baudžiamoji byla bus nag- 
rinėjama sparčiai, mano klientas atsisakys diplomatinės nelie- 
čiamybės. Taip, teisingai mane išgirdote. Džefris Šeiferis no- 
ri įrodyti savo nekaltumą teisme. Tiesą sakant, jis primygti- 
nai to reikalauja. 

Netikėdamas savo ausimis, Doudas kraipė galvą. Taip 
pat ir Maikas Kersis. Šisai sustiklėjusiomis iš nuostabos aki- 
mis žvilgtelėjo per kambarį į mane. 

Nė vienas iš mūsų nevaliojome patikėti tuo, ką pasakė 
gynybos advokatas. 

Džefris Šeiferis norėjo stoti prieš teismą. 


* Simpson, Orenthal James — vienas iš garsiausių visų laikų amerikietiš- 
kojo futbolo žaidėjų. 1994 m. jam iškelta plačiai nuskambėjusi baudžiamoji byla 
už buvusios žmonos ir jos meilužio nužudymą. Išteisintas dėl abiejų nusikaltimų. 
Tačiau 1997 m. abiejų aukų giminės iškėlė Simpsonui civilinį ieškinį, ir jis buvo 
pripažintas kaltu dėl abiejų mirčių. 


Ketvirta knyga 
TEISMAS IR KLAIDOS 

BEVEIK ŠEŠIAS SAVAITES NUGALĖTOJAS STEBĖJO 
ją darbuojantis Kensingtono Aukštojoje gatvėje. Ji tapo jo 
manija, fantazijos moteris, “žaidimo elementas". Žinojo apie 
ją viską, ką buvo galima sužinoti. Jis jautė — suvokė — pra- 
dedąs elgtis kaip Šeiferis. Juk jie visi taip elgėsi, ar ne? 

Merginos vardas buvo Norina Enė ir jau seniai — O jei 
tiksliau, prieš trejus metus — atvyko į Londoną iš Korko Airijo- 
je su gražiomis svajonėmis tapti pasauline madų manekene. 

Tuo metu ji buvo septyniolikos, beveik penkių pėdų de- 
šimties colių ūgio, liekna, šviesiaplaukė ir, kaip sakė tenai 
tėvynėje visi vaikinai ir dargi pagyvenę vyriškiai, žurnalų 
viršeliams ar galbūt net kinui skirtu veidu. 

Tad ką gi ji veikia čia, Aukštojoje gatvėje, pusę pirmos 
nakties? — klausė savęs, prisiversdama koketiškai nusišyp- 
soti ir retsykiais pamoti ranka gašliai vypsantiems vyrams, 
pamažu sukantiems automobiliais ratus po Aukštąją, Deve- 
rio Sodų ir Parodos Kelio gatves? 

Jie laikė ją tikrai dailia — tik ne tokia dailia, kad tiktų 
britiškų ar amerikietiškų žurnalų viršeliams, ir nepakanka- 
mai gera, nepakankamai aukštos klasės, kad galėtum vesti 
ar turėti kaip draugužę. 

Ką gi, ji nors buvo susikūrusi planą, ir, kaip pačiai at- 
rodė, neblogą. Nue to laiko, kai ėmė verstis gatvėse prosti- 
tucija, Norina Enė turėjo susitaupiusi du tūkstančius svarų 
sterlingų. Tarėsi stokojanti dar apie trijų ir tuomet galė- 
sianti pasiduoti atgalios į Airiją. Įsitaisysianti mažutį gro- 
žio saloną, nes išmanė grožio paslaptis ir nemažai — apie 
svajones. 

Taigi, o kol kas aš briešais "Kensington Palace" viešbutį, mąs- 
tė ji. Ir šaldau savo dailų užpakaliuką. 


217 


ŽEBENKŠTIES ŽAIDIMAI 


— Atleiskite, panele, — išgirdo ji ir krūptelėjusi atsisu- 
ko. Negirdėjo nieko prieinant. — Netyčia pastebėjau jus čia 
stovint. Esate nepaprasta gražuolė. Bet, aišku, pati tai ži- 
note, tiesa? 

Vos tik išvydusi, kas ją užkalbino, Norinai Enei paleng- 
vėjo. Šis jos nenuskriaus — nepajėgtų, jeigu ir bandytų. Tie- 
są sakant, pati galėtų 7; nuskriausti. 

Seniokas, netoli septyniasdešimties ar aštuoniasdešim- 
ties, nepadoriai nutukęs, be to, sėdintis invalido vežimėlyje. 

Tad ji nuėjo su juo — Nugalėtoju. 

Visa tai — žaidimo dalis. 

AMERIKIEČIAI PAŽADĖJO sparčią proceso eigą, ir 
kvailiai faktiškai tesėjo duotą žodį. 

Praėjo penki mėnesiai nuo to laiko, kai buvo nužudyta 
detektyvė Patsė Hampton. Aleksas Krosas nuolat kursavo 
tarp Bermudų ir Vašingtono, bet vis dar nežinojo, kur din- 
go Kristina. Šeiferis buvo išleistas iš kalėjimo, bet ant labai 
trumpo pavadėlio. Po Hampton nužudymo jis nėsyk nežai- 
dė. Žaidimų žaidimas pristabdytas, ir tai varė jį iš proto. 

Šiuo metu kupinas vilties Šeiferis sėdėjo savo juodaja- 
me jage, pastatytame aikštelėje prie pat teismo rūmų. Troš- 
ko būti teisiamas dėl tyčinės pirmojo laipsnio žmogžudys- 
tės sunkinamomis aplinkybėmis. Žaidimo taisyklės nustaty- 
tos, ir jis tai vertino. 

Jam vis dar tebebuvo gyvos atmintyje praėjusios užda- 
rų posėdžių savaitės. Mėgavosi kiekviena jų minute. Paren- 
giamasis posėdis įvyko prieš prisiekusiųjų žiuri atranką erd- 
viame teisėjo Maiklo Feskou kabinete. Teisėjas nustatė tai- 
sykles, tad tam tikra prasme jis žaidimui ir vadovavo. Kaip 
nuostabiai komiška, kaip žavu. 

Šeiferio advokatas Žiulis Halpernas motyvavo jį buvus 
psichoanalizės seanse pas daktarę Kasadi šios namų kabi- 
nete ir todėl besąlygiškai turėjusį teisę į privatumą. 

— Tas privatumas buvo pažeistas. Pirma, daktarė Ka- 
sad: atsisakė detektyvą Krosą ir kitus pareigūnus įsileisti vi- 
dun. Antra, pulkininkas Šeiferis pateikė detektyvui savo as- 
mens liudijimą, kuris rodė jį tarnaujant Britanijos ambasa- 
doje ir turint diplomatinę neliečiamybę. Tačiau Krosas vis 
tiek įsiveržė į psichoanalitikės kabinetą. Todėl bet kuris įgy- 
tas įkaltis — jeigu apskritai buvo įgytas koks nors įkaltis — 
išgautas neteisėtos kratos būdu. 

Teisėjui Feskou prireikė visos likusios dienos tam ap- 
mąstyti, ir kitą rytą jis paskelbė savo sprendimą: 

— Išklausiau abi puses ir man pasirodė, kad ginčijami 
klausimai nesudėtingi ir ne tokie jau neįprasti žmogžudys- 
tės byloje. Ponas Šeiferis iš tiesų turi diplomatinę neliečia- 
mybę. Tačiau, mano nuomone, detektyvas Krosas, atvykęs į 
daktarės Kasadi butą, veikė tinkamai ir teisėtai. Jis įtarė, 
kad padarytas sunkus nusikaltimas. Daktarė Kasadi atidarė 
duris, suteikdama detektyvui Krosui galimybę aiškiai pama- 
tyti pono Šeiferio apdarą. Pulkininkas Šeiferis visą laiką tvir- 
tino, kad jo diplomatinė neliečiamybė neduoda detektyvui 
Krosui leidimo įeiti į patalpas... Todėl ketinu leisti kaltin- 
tojams pateikti kaip įkalčius drabužius, kuriais pulkininkas 
Šeiferis vilkėjo žmogžudystės vakarą, taip pat kraują nuo 
kilimėlio prie buto durų... Kaltintojai taip pat gali pateikti 
bet kuriuos įkalčius, aptiktus laikinojo stovėjimo garaže tiek 
detektyvės Hampton, tiek pulkininko Šeiferio automobiliuo- 
se. — Teisėjas Feskou kalbėjo toliau ir išdėstė svarbiausią 
savo nutarties dalį: — Aš neleisiu pateikti įkalčių, kuriuos de- 
tektyvas Krosas rado įėjęs į butą prieš pulkininko Šeiferio 
ir daktarės Kasadi pareikštą valią. Bet kokie įkalčiai, aptik- 
ti per pradinę ar tolesnes kratas, atmetami, ir jais nebus 
leista naudotis bylos, nagrinėjimo metu. 

Kaltintojams taip pat nurodyta per bylos nagrinėjimą 
nedaryti jokių užuominų į kokias nors kitas žmogžudystes, 

Šeiferio neva įvykdytas Vašingtone, dėl kurių nepateikta ofi- 
cialaus kaltinimo. Prisiekusiųjų žiuri turi suprasti, kad tik 
nagrinėjama byla, ar Šeiferis kaltas dėl vyresniosios detek- 
tyvės Patricijos Hampton nužudymo. Pasibaigus uždarie- 
siems posėdžiams, tiek kaltintojai, tiek gynyba pergalę pri- 
skyrė sau. 

Pirmojo bylos svarstymo rytą ant akmeninių laiptų į teis- 
mo rūmus knibždėjo ūžianti, nedrausminga minia. Šeiferio 
"rėmėjai" turėjo prisisegę ženkliukus UK/OK ir mojavo nau- 
jomis, šiugždančiomis*Jungtinės Karalystės valstybinėmis vė- 
liavėlėmis. Tie nuostabūs kvailiai sukėlė jam šypseną, kai 
pergalės ženklan laikė aukštai sau virš galvos sunertas abi 
plaštakas. 

Koks nuostabus metas. Tegul ir esąs nuo kelių rinktinių 
medikamentų šiek tiek apsinešęs bei skrajojąs padebesiuos. 

Abi pusės tebepranašavo “triuškinamas" pergales. Tei- 
sininkai tokie pasakiški šūdmaliai. 

Spauda reklamavo siaubingąją šaradą kaip “dešimtme- 
čio procesą". Žiniasklaidos sukeltas triukšmas, nors lauktas 
be: tradiciškas, vis tiek kėlė Šeiferiui jaudulį. Jis vertino tai 
kaip prideramą duoklę ir malonę. Kurių nusipelnė. 

Jis tyčia pasistengė atrodyti itin šauniai; norėjo pada- 
ryti įspūdį — visiems. Vilkėjo pilku, minkštais pečiais, ne- 
priekaištingai gulančiu kostiumu, pagal užsakymą pasiūtais 
marškiniais iš “Budd" ir avėjo juodais oksfordiškais pusba- 
čiais iš "Lobb's" Sent Džeimse. Vien per kelias pirmąsias 
akimirkas jis buvo fotografuojamas šimtus kartų. 

Į teismo rūmus įžengė it sapne. Užvis nuostabiausia bu- 
vo tai, kad jis galėjo viską prarasti. 

4-o0ji teismo salė buvo trečiame aukšte. Pati didžiausia 
visuose rūmuose. Arčiausiai prie dvigubų viešųjų durų esanti 
galerija talpino apie šimtą keturiasdešimt žiūrovų. Toliau 
— "aptvaro zona", kur stovėjo teisininkams skirti stalai. Dar 
toliau — “teisėjo vieta", užimanti apie ketvirtadalį salės. 

Teismo posėdis prasidėjo dešimtą ryto, ir visa jam at- 
rodė vien tauškalai ir vaidyba. Pagrindinis kaltintojas buvo 

apygardos prokuroro pavaduotoja Ketrina Merė Ficgibon. 
Jis jau troško ją nužudyti ir svarstė, ar sugebėtų. Geidė po- 
nios Ficgibon skalpo sau prie diržo. Ši buvo vos trisdešimt 
šešerių, airė katalikė, netekėjusi, savotiškai seksuali savąja 
raukta subine, ištikima prakilniems idealams kaip tieka daug 
kitų iš josios gimtosios salos. Mėgo tamsiai mėlynus ar pil- 
kus “Anne Taylor" kostiumėlius ir turėjo pasikabinusi tokį 
visuotinai privalomą auksinį kryželį ant auksinės grandinė- 
lės. K.A. teisininkų bendruomenėje buvo žinoma kaip 'Dra- 
mos karalienė". Melodramiškais kraują stingdančių smul- 
kmenų nupasakojimais siekdavo pelnyti žiuri prielankumą. 
Iš tiesų verta priešininkė. Taip pat ir verta auka. 

Šeiferis sėdėjo prie atsakovo stalelio ir bandė susikaupti. 
Klausėsi, žiūrėjo ir jautėsi taip, kaip jau seniai nesijautė. 
Žinojo esąs visų stebimas. Kaipgi galėjo jie nestebėti? 

Sėdėjo Šeiferis ir dėbsojo, bet jo smegenys degė. Ga- 
liausiai ėmė kalbėti garbusis jo advokatas Žiulis Halpernas, 
ir Šeiferis išgirdo savo paties pavardę. Tai, aišku, sužadino 
jo domesį. Juk jis čia žvaigždė, tiesa? 

Žiulis Halpernas buvo šiek tiek daugiau nei penkiasde- 
šimt ketverių, tačiau teisme atrodė išties įspūdingai. Plau- 
kai nudažyti juodai it varno ir stipriai priglostyti atgal prie 
pakaušio. Kostiumas kaip ir Šeiferio įsigytas pas siuvėją an- 
glą. Šeiferis — jam pačiam atrodė gan užgauliai — pagal- 
vojo: Rengiasi britiškai, mąsto žydiškai. Šalia Halperno sėdėjo 
jo padėjėja — duktė Džeinė. Aukšta ir liekna, tačiau iš tėvo 
paveldėtais juodais plaukais bei kumpa nosimi. 

Kaip tokio menko ir mažo žmogelio, Žiulio Halperno 
balsas išties buvo stiprus: 

— Mano klientas Džefris Šeiferis — mylintis vyras, taip 
pat labai geras tėvas ir kaip tik dalyvavo dviejų savo vaikų 
gimtadienio vakarėlyje pusvalandį prieš detektyvės Patricijos 
Hampton nužudymą... Pulkininkas Šeiferis — jūs tuoj šitai 
sužinosite — vertinamas ir pasižymėjęs britų žvalgybos ben- 
drijos narys. Buvęs puikios reputacijos kariškis... Pulkinin- 
kas Šeiferis aiškiai pakištas šiam apkaltinimui žmogžudyste, 

nes Vašingtono policijai rezkėjo išaiškinti tą baisų nusikalti- 
mą. Aš tai įrodysiu, ir jums nebeliks abejonių. Ponas Šeiferis 
buvo nepagrįstai apkaltintas, nes vienas žmogžudysčių de- 
tektyvas tuosyk išgyveno asmeniškai sunkų metą ir nebesu- 
gebėjo valdyti padėties... Pagaliau — ir tai svarbiausia jums 
įsiminti — pulkininkas Šeiferis nori čia būti. Jis čia ne todėl, 
kad privalo būti; juk turi diplomatinę neliečiamybę. Džefris 
Šeiferis čia yra tam, kad apgintų savo gerą vardą. 

Nedaug trūko, kad Šeiferis atsistotų teismo salėje ir im- 
tų džiugiai šūkauti. 

AŠ SĄMONINGAI ir turbūt išmintingai praleidau pir- 
mą, paskui antrą ir trečią teisminio cirko dienas. Nenorė- 
jau stoti prieš pasaulio spaudą ar publiką daugiau nei pri- 
valėjau. Jaučiausi, lyg ir pats būčiau teisiamas. 

Šaltakraujis žudikas teisiamas, bet aš tęsiau tyrimą dar 
karštligiškiau nei kada nors anksčiau. Tebeturėjau išnarplio- 
ti Džeinių Dou atvejus ir Kristinos dingimą, jeigu tik man 
pasisektų atskleisti naujas aplinkybes. Troškau pasiekti, kad 
Šeiferis neišeitų iš teismo laisvas, o svarbiausia — troškau 
žūtbūt sužinoti tiesą, kaip dingo Kristina. Privalėjau suži- 
noti. Didžiausią neviltį man kėlė tai, kad per diplomatines 
vingrybes nėsyk negalėjau Šeiferio apklausti. Būčiau neži- 
nia ką atidavęs už kelias valandas su juo. 

Pietinį mūsų pastogės galą paverčiau karo štabu. Šiaip 
ar taip, ten buvo pernelyg daug nenaudojamo ploto. Ištrau- 
kiau iš užmaršties seną raudonmedžio valgomąjį stalą. Su- 
taisiau senovišką lango ventiliatorių, ir didžiumą dienų pa- 
stogė tapo daugmaž pakenčiama atsiskyrėliška mano buvei- 
ne — ypač anksti rytais ir vėlai vakarais, kai darbas ten ge- 
riausiai eidavosi. 

Ant stalo pastačiau savo nešiojamąjį kompiuterį, o ant 
sienų prisagsčiau įvairių kortelių su nuorodomis, kad nuo- 
latos turėčiau prieš akis tai, ką laikiau svarbiausiais bylos 
faktais. Keliose išsipūtusiose ir deformuotose kartoninėse 
dėžėse laikiau visa kita: kiekvieną menkiausią Kristinos pa- 
grobimo įkaltį ir tai, ką man buvo pavykę aptikti apie Džei- 
nes Dou. 

Žmogžudystės atvejai sudarė iš proto varančią mįslę, ku- 
ri kaupėsi kelerius metus ir nebuvo lengvai išsprendžiama. 
Bandžiau kovoti sudėtingame žaidime su sumaniu prieši- 
ninku, tačiau nežinojau jo žaidimo taisyklių ar kaip šis žai- 
džiamas. Šeiferis buvo nesąžiningai pranašesnis. 

Aptikau naudingų pastabų Patsės Hampton detektyviniuo- 
se užrašuose, ir jie mane paskatino apklausti paauglį Maiklą 
Ormsoną, kuris tiesioginiu ryšiu šnekučiavosi su Šeiferiu apie 
“Keturis raitelius". Taip pat ir toliau glaudžiai bendradarbia- 
vau su Čaku Hafstedleriu iš FTB. Čakas jautėsi kaltas, kad 
suteikė Patsei Hampton pradinę informaciją, ypač kai aš pir- 
masis į jį kreipiausi. Pasinaudojau šiuo jo kaltės jausmu. 

Tiek Biuras, tiek Interpolas aktyviai užsiėmė žaidimo 
paieškomis Internete. Aš pats apsilankiau galybėje pokal- 
bių svetainių, bet išskyrus jaunąjį Ormsoną neužsidūriau ant 
nieko, kas žinotų apie paslaptingąjį žaidimą. Ir Šeiferis bu- 
vo aptiktas vien todėl, kad surizikavo ir įėjo į pokalbių sve- 
tainę. Įdomu, kaip dar jis galėjo rizikuoti? 

Po Šeiferio arešto Faragate atlikome nedidukę jaguaro 
kratą, taip pat kone valandą praleidau jo namuose — iki 
Džefrio teisininkai susivokė, kad aš ten esu. Pasišnekėjau 
su jo žmona Luse bei sūnumi Robertu, ir šie patvirtino, kad 
Šeiferis žaidė žaidimą, kuris vadinosi “ Keturi raiteliai". Žai- 
dė jau septynerius ar aštuonerius metus. 

Nei žmona, nei sūnus nepažinojo nė vieno iš kitų žai- 
dėjų, nei ką nors buvo apie juos girdėję. Abu netikėjo, kad 
Šeiferis yra padaręs ką nors bloga. 

Sūnus pavadino savo tėvą “doriausiu iš dorųjų", Lusė 
— geru žmogumi ir, matyt, tuo tikėjo. 

Šeiferio darbo kambaryje aptikau žurnalų apie vaidme- 
nų žaidimus, taip pat dešimtis komplektų lošimo kauliukų, 
tačiau neradau jokių kitų daiktinių įrodymų, susijusių su jo 
žaidimu. Šeiferis buvo atsargus, gerai maskavo pėdsakus. 
Vis dėlto dirbo žvalgyboje. Neįsivaizdavau jo mėtančio kau- 
liukus, kad pasirinktų auką, bet galbūt tai galėjo paaiškinti 
nevienodą Džeinių Dou žmogžudysčių pobūdį. 

Jo advokatas Žiulis Halpernas garsiai ir energingai 
skundėsi dėl įsibrovimo į Šeiferio namus, tad jeigu ir bū- 
čiau aptikęs naudingų įkalčių, šie vis tiek būtų buvę atmes- 
ti. Deja, tuomet neturėjau pakankamai laiko, o Šeiferis, šiaip 
ar taip, buvo pernelyg išmintingas, kad laikytų ką nors in- 
kriminuojančio namie. Jis jau padarė vieną didelę klaidą; 
mažai tikėtina, kad padarytų kitą. Tiesa? 

Kartkartėmis, kai dirbdavau pastogėje iki vėlumos, aš 
padarydavau pertraukėlę ir prisimindavau ką nors apie Kris- 
tiną. Prisiminimai buvo skaudūs ir liūdni, tačiau teikė ir pa- 
guodą. Ėmiau laukti to meto, kai galėsiu mąstyti apie ją nie- 
kieno netrukdomas. Kai kuriomis naktimis nuklysdavau ve- 
randon prie pianino ir skambindavau dainas, kurios buvo 
mums svarbios — 'Nepamirštama", 'Mėnesiena", "Tai nuo- 
stabu". Vis dar prisiminiau, kaip ji atrodydavo, ypač kai ap- 
lankydavau ją namie — išblukusiais džinsais, basomis kojo- 
mis, tenisinukais ar galbūt savo mėgstamuoju geltonu ner- 
tiniu su laivelio formos iškirpte, vėžlio kiauto šukomis il- 
guose plaukuose, kurie visados kvepėdavo šampūnu. 

Vengiau savęs gailėtis, tačiau ką darysi — jaučiausi bai- 
siai prastai. Kankino netikrumas, nežinojau, kas vienaip ar 
kitaip ištiko Kristiną. Negalėjau jos prarasti. 

"Tai mane paralyžiavo, luošino, kėlė liūdesio ir tuštumos 
jausmus. Suvokiau, jog privalau toliau gyventi, tačiau nepa- 
jėgiau. Man reikėjo atsakymų, bent kelių iš jų. Ar Kristina — 
žaidimo dalis? — vis svarsčiau. Buvau apsėstas žaidimo. 

Ar 1r aš jo dalis? 

"Turbūt taip. Ir tam tikra prasme vyliausi, kad ji — taip 
pat. Tai vienintelė viltis, kad ji dar gali būti gyva. 

TAIGI AŠ PATS TAPAU žaidėju išties keistame žaidi- 
me, kuris, nepaisant sveiko proto, formavo įprotį. Pradėjau 
sudarinėti savo paties taisykles. Įvedinėjau naujus žaidėjus. 
Dalyvavau šiame žaidime, kad laimėčiau. 

Čakas Hafstedleris iš FTB būstinės K.A. ir toliau padė- 
jo. Kuo daugiau su juo šnekėjausi, tuo labiau suvokiau, kad 
buvo rimtai įsimylėjęs detektyvę Hampton. Jo netektis, taip 
pat ir manoji, Kristinos, sujungė mudu. 

Penktadienį vėlai vakare, pasižiūrėjęs su Deimonu, Dže- 
ne, Nana ir kate Roze Zoro kaukę, užlipau į pastogę. Prieš 
atsiguldamas miego dar turėjau patikrinti kelis faktus. 

Paruošiau darbui kompiuterį, pradėjau seansą ir išgir- 
dau pažįstamą žinutę: Jums paštas. Nuo anos nakties Ber- 
mudoje šie žodžiai man varydavo siaubingą baimę, pašiur- 
pindavo visą kūną nuo galvos ligi kojų. 

Sendė Grinberg iš Interpolo siuntė atsakymą į vieną iš 
mano elektroninių laiškų. Mudu su ja kartu dirbome prie 
pono Smito bylos ir susidraugavome. Buvau paprašęs ją pa- 
tikrinti dėl manęs kelis dalykus. 


PASKAMBINK MAN ŠIĄNAKT BET KURIUO 
METU, ALEKSAI, PABRĖŽIU — BET KURIUO 
METU. TAVASIS ĮKYRUS ATKAKLUMAS GALBŪT 
ATSIPIRKO. NEPAPRASTAI SVARBU, KAD 
PASKAMBINTUM. SENDĖ. 


Paskambinau Sendei į Europą, ir ji atsiliepė po antro 
signalo. 

— Aleksai? Manau, mes suradome vieną iš jų. Pasiteisi- 
no tavoji sumauta mintis. Šeiferis žaidė bent su vienu iš sa- 
vo senųjų draugužių iš MI 6. Tu pataikei. 

— Ar esi įsitikinusi, jog tai vienas iš žaidėjų? 

— Visiškai, — atšovė ji. — Dabar čia sėdžiu ir spoksau 
į Diurerio Keturių raitelių kopiją savo diskelyje. Kaip žinai, 
Raiteliai — tai Nugalėtojas, Badas, Karas ir Mirtis. Kas per 
kraupi šutvė. Šiaip ar taip, aš atlikau, ką tu prašei. Pasikal- 
bėjau su kai kuriais savo pažįstamais iš MI 6, ir jie sužinojo, 
kad Šeiferis ir šis vyriokas kompiuteriu nuolat palaiko ryšį. 
Taip pat turiu visas tavo pastabas, ir jos labai geros. Tiesiog 
negaliu patikėti, kiek daug tu ten kolonijose sumąstei. Be- 
je, esi labai liguistos vaizduotės. 

— Dėkui, — leidau Sendei dar kelias minutes išsikalbė- 
ti. Prieš kurį laiką supratau, kad ji labai vieniša, ir nors kar- 
tais dedasi vaidinga, vis dėlto labai trokšta bendrauti. 

— Vardas, kuriuo šis vyriokas pasivadinęs žaidime — 
Nugalėtojas. Nugalėtojas gyvena Dorkinge, Sarėjaus gra- 
fystėje, Anglijoje, — išklojo man Sendė. — Iš tikrųjų vadi- 
nasi Oliveris Haismitas, pasitraukęs pensijon iš MI 6. Alek- 
sai, jis vadovavo keliems agentams Azijoje tuo pačiu laiku, 
kai ten buvo Šeiferis. Šis dirbo jo vadovaujamas. Čia pas 
mus aštunta ryto. Kodel tau nepaskambinus tam tipui? — pa- 
siūlė Sendė. — Ar nenusiuntus elektroninio laiško? Aš tu- 
riu jo adresą, Aleksai. 

Ėmiau mąstyti apie kitus žaidimo “Keturi raiteliai" da- 
lyvius. Jų iš tikrųjų keturi ar čia tik žaidimo pavadinimas? 
Kas tie žaidėjai? Kaip iš tiesų žaidžiama? Ar jie visi, kitaip 
tariant, bet kuris iš jų suvaidina savąsias fantazijas realiame 
gyvenime? 

Vyliausi, kad mano žinutė Nugalėtojui buvo paprasta, 
tiesmuka ir ne itin grėsminga. Nemačiau, kaip jis galėtų 
atsispirti pagundai man atsakyti. 


BRANGUSIS P. HAISMITAI, 

ESU ŽMOGŽUDYSČIŲ DETEKTYVAS 
VAŠINGTONE, K.A., IEŠKAU SUSIJUSIOS SU 
KETURIAIS RAITELIAIS INFORMACIJOS APIE 
PULKININKĄ DŽEFRĮ ŠEIFERĮ. KIEK ŽINAU, 
ŠEIFERIS DIRBO JUMS AZIJOJE. GYVYBIŠKAI 

SVARBU LAIKAS. MAN REIKIA JŪSŲ 
PAGALBOS. PRAŠOM SUSISIEKTI SU MANIMI. 
DETEKTYVAS ALEKSAS KROSAS 

Nustebau, kad atsakymas atėjo iškart. Matyt, Oliveris 
Haismitas — Nugalėtojas — tuomet, kai nuėjo mano elek- 
troninis laiškas, sėdėjo prie kompiuterio. 


DETEKTYVE KROSAI, AŠ JUS GERAI ŽINAU, 
NES ŠIUO METU VYKSTANTIS TEISMO 
PROCESAS DĖL ŽMOGŽUDYSTĖS SUKĖLĖ GANA 
DIDŽIULĮ ATGARSĮ ANGLIJOJE, O IR 
LIKUSIOJE EUROPOJE. PAŽINOJAU DŽ. Š. 
DVYLIKA METŲ AR DAR ILGIAU. JIS VEIKIAU 
MANO PAŽĮSTAMAS NEI ARTIMAS BIČIULIS, 
TODĖL NETURIU KOMPETENCIJOS, NEI 
IŠANKSTINĖS NUOMONĖS SPRĘSTI APIE jO 
KALTĘ AR NEKALTUMĄ. AIŠKU, AŠ TIKIUOS 
PASTAROJO. 

TAIGI DĖL JŪSŲ KLAUSIMO APIE KETURIS 
RAITELIUS. ŽAIDIMAS — TAI TIKRAI 
FANTAZIJOS ŽAIDIMAS, DETEKTYVE — DIDŽIAI 
NEĮPRASTAS TUO, KAD VISI DALYVIAI 
PRISIIMA ŽAIDIMO VADOVO VAIDMENĮ. TAI 
YRA KIEKVIENAS IŠ MŪSŲ VALDO SAVO PATIES 
LIKIMĄ, SAVO PATIES ISTORIJĄ. DŽ. Š. ISTORI- 
JA NETGI DAR DRĄSESNĖ IR NEPAPRASTESNĖ. 
JO PERSONAŽAS, RAITELIS ANT PALŠO ŽIRGO 
— MIRTIS — DIDŽIAI YDINGAS. GALIMA BŪTŲ 
PASAKYTI, BLOGAS. PERSONAŽAS ŠIEK TIEK 
PANAŠUS Į TEISIAMĄ VAŠINGTONE ASMENĮ AR 
BENT MAN TAIP ATRODO. 

TAČIAU PRIVALAU IŠSAKYTI KELETĄ 
SVARBIŲ PASTABŲ. BET KURIOS IŠ 
ŽMOGŽUDYSČIŲ FANTAZIJŲ MŪSŲ ŽAIDIME 
PASIRODO KELETĄ DIENŲ PO TO, KAI APIE 
ŽMOGŽUDYSTES PASKELBIAMA 
LAIKRAŠČIUOSE. PATIKĖKITE, MES 
KRUOPŠČIAI TAI PATIKRINOME, KAI BUVO 
APKALTINTAS DŽ.Š. Į TĄ FAKTĄ ATKREIPTAS 
NETGI INSPEKTORIAUS DŽONSO Iš SAUGUMO 
TARNYBOS LONDONE DĖMESYS, TAD 
STEBIUOSI, KAD IKI ŠIOL NEBUVOTE APIE TAI 
INFORMUOTAS. TARNYBA MANES TEIRAVOSI 
APIE DŽ. Š. IR, SPĖJU, LIKO VISIŠKAI 
PATENKINTA, NES DAUGIAU NESUGRĮŽO. 

BE TO, KITI DALYVIAI, — O JIE TAIP PAT 
PATIKRINTI SAUGUMO, — VISI ŽAIDIME 
ATSTOVAUJAMI TEIGIAMŲ PERSONAŽŲ. IR, 
KAIP MINĖJAU, NORS IR KOKIE ĮTRAUKIAN- 
TYS RAITELIAI BŪTŲ, VIS DĖLTO TAI TIK 
ŽAIDIMAS. BEJE, AR ŽINOJOTE, KAD, PASAK 
KAI KURIŲ MOKSLIŠKŲ NUOMONIŲ, ESAMA 
PENKTO RAITELIO? GAL TAI JŪS, DR. KROSAI? 

DAR JŪSŲ ŽINIAI — KONTAKTAS 
TARNYBOJE — P ANDRUS DŽONSAS. TIKIU, JIS 
LAIDUOS MANO ŽODŽIŲ TIKRUMĄ. JEIGU 
NORITE TEIRAUTIS TOLIAU, DARYKITE TAI 
SAVO PATIES RIZIKA. ESU 67 METŲ AMŽIAUS, 
PASITRAUKES IŠ ŽVALGYBOS (KAIP MĖGSTU 
TAI PATEIKTI) IR GANA PAGARSĖJĘS 
TAUŠKALIUS. LINKIU JUMS DAUG SĖKMĖS 
TIESOS IR TEISINGUMO PAIEŠKOSE. AŠ IR 
PATS ILGIUOSI MEDŽIOKLĖS. 

NUGALĖTOJAS 


Perskaičiau žinutę, paskiau — darsyk. “Daug sėkmės ba- 
teškose"'? Ar toji eilutė tokia kupina potekstės kaip nuskam- 
bėjo?Ir nejau dabar aš žaidėjas — penktasis Raitelis? 

KITĄ SAVAITĘ KASDIEN vaikščiojau į teismą ir kaip dau- 
gelį žmonių procesas mane pagavo. Žiulis Halpernas buvo pats 
įspūdingiausias oratorius, kokį man teko stebėti teismo salė- 
je, bet Ketrina Ficgibon irgi pasirodė nepėsčia. Nuosprendis 
priklausys nuo to, katruo žiuri labiau patikės. Visa tai teatras, 
žaidimas. Prisiminiau, kaip vaikystėje mėgdavau su Nana nuo- 
lat žiūrėti teisinę dramą Gynejai. Kiekviena serija prasidėdavo 
sodriu diktoriaus balsu, už kadro sakančio kažką panašaus: 
"Amerikos teisingumo sistema anaiptol ne tobula, bet vis tiek 
tai geriausia teisingumo sistema pasaulyje". 

Galbūt tai ir tiesa, bet sėdėdamas Vašingtono teismo 
salėje nejučia mąsčiau, kad procesas dėl žmogžudystės, tei- 
sėjas, prisiekusiųjų žiuri, teisininkai ir visos taisyklės — tik 
dar vienas įmantrus žaidimas ir kad Džefris Šeiferis jau pla- 
nuoja kitą savo išpuolį, mėgaudamasis kiekvienu kaltinimo 
prieš jį padarytu ėjimu. 

Jis vis dar kontroliavo žaidimo lentą. Vadovavo žaidi- 
mui. Suvokė tai — kaip ir aš. 

Stebėjau, kaip sklandžiai Žiulis Halpernas veda liudy- 
tojų apklausas, skirtas sudaryti įspūdžiui, kad jo pabaisiš- 
kas, psichopatiškasis klientas nekaltas kaip naujagimis. Tie- 
są sakant, ilgų kryžminių apklausų metu nesunku buvo už- 
snūsti. Bet aš tikrai nieko nepraleidau, nes visi svarbūs punk- 
tai buvo kartojami iki koktumo. 

— Alekso Kroso... 

Išgirdau paminint mano pavardę ir vėl sutelkiau dė- 
mesį į Žiulį Halperną. Jis ištraukė iš savo popierių išdidin- 
tą fotografiją, pasirodžiusią Post rytojaus dieną po žmogžu- 
dystės. Fotografija padaryta vieno Faragato gyventojo ir par- 
duota laikraščiui. 

Halpernas prisilenkė arčiau prie liudytojo ant pakylos, 
žmogaus, pavarde Karminas Lopesas — daugiabučio, ku- 
riame buvo nužudyta Patsė Hampton, naktinio durininko. 

— Pone Lopesai, aš rodau jums ginamojo daiktinį įro- 
dymą nr. 10, mano kliento ir detektyvo Alekso Kroso foto- 
grafiją. Ji padaryta dešimto aukšto koridoriuje netrukus po 
to, kai buvo surastas detektyvės Hampton kūnas. 

Fotografija buvo ganėtinai išdidinta, kad iš savo vietos 
ketvirtoje eilėje įžiūrėčiau daugumą detalių. Ji visados ma- 
ne priblokšdavo. 

Šeiferis joje atrodė lyg ką tik nužengęs iš žurnalo G0* 
puslapių. Palyginti su jo, mano drabužiai atrodė suplėšyti 
ir purvini. Buvau ką tik po beprotiško maratono iš zoologi- 
jos sodo ir dar sugaišau garaže prie vargšės Patsės kūno. 
Kumščius laikiau kietai sugniaužtus, ir atrodė, jog piktai 
staugiu ant Šeiferio. Nuotraukos tikrai meluoja. Mes tai ži- 
nome. Fotografija išties jaudino, ir jaučiau, kad gali sukurs- 
tyti žiuri narių galvose išankstinį nepalankumą. 

— Ar čia teisingai atspindima, kaip dvejetas vyriškių 
atrodė tą vakarą pusę vienuoliktos? — paklausė Halpernas 
durininką. 

— Taip, sere. Labai teisingai. Aš kaip tik šitaip ir prisi- 
menu. 

Žiulis Halpernas linktelėjo, tartum pirmą sykį išklau- 
sęs gyvybiškai svarbią informaciją. 

— Gal dabar savo paties žodžiais nupasakotumėte, kaip 
tuo metu atrodė detektyvas Krosas? 

Durininkas dvejojo ir atrodė šiek tiek sutrikdytas klau- 
simo. Aš — ne. Supratau, kur dabar kreipia Halpernas. 

— Ar jis buvo purvinas? — padėjo Halpernas, užduo- 
damas paprasčiausią iš galimų klausimų. 

— Ee... purvinas... tikrai. Jis atrodė bjauriai. 

— Buvo suprakaitavęs? — toliau klausinėjo gynybos ad- 
vokatas. 


* Gentlemens Ouarterly (“"Ketvirtinis žurnalas vyrams") — vyrų madų žur- 
nalas, t. p. rašo apie politiką, sportą, verslą, moteris ir t. t. 

— Suprakaitavęs... aha. Mes visi buvome. Turbūt todėl, 
kad dirbome apačioje, tame garaže. Naktis išties buvo karšta. 

— Varvančia nosimi? 

— "Taip, sere. 

— Ar detektyvo Kroso drabužiai buvo suplėšyti, pone 
Lopesai? 
vąjį liudytoją. 

— Ar detektyvo Kroso drabužiai buvo sukruvinti? 

— Taip... tikrai buvo. Kaip tik tai pirmiausiai pastebė- 
jau — kraują. 

— Ar dar kur nors buvo kraujo, pone Lopesai? 

— Ant jo rankų. Neįmanoma buvo to nepastebėti. Tai- 
gi aš pastebėjau. 

— O ponas Šeiferis? Kaip atrodė ponas Šeiferis? 

— Švarus, visiškai tvarkingas. Atrodė gan ramus ir su- 
sikaupęs. 

— Ar matėte ant pono Šeiferio nors kiek kraujo? 

— Ne, sere, jokio kraujo. 

Halpernas linktelėjo, paskiau atsisuko į žiuri. 

— Pone Lopesai, katras iš tų dviejų vyriškių labiau pa- 
nėšėjo į tokį, kuris ką tik būtų įvykdęs žmogžudystę? 

— Detektyvas Krosas, — nedvejodamas atsakė durininkas. 

— Prieštarauju! — klyktelėjo apygardos prokurorė, bet 
žala jau buvo padaryta. 

TĄ POPIETĘ BUVO NUMATYTA, kad gynyba iškvies 
vyriausiąjį detektyvą Džordžą Pitmeną. Apygardos proku- 
roro pavaduotoja Ketrina Ficgibon žinojo, kad Pitmenas 
įtrauktas į liudytojų sąrašą ir paprašė manęs susitikti su ja 
per priešpiečius. 

— Jeigu tik turėsite apetito prieš Pitmenui pradedant 
kalbėti, — pridūrė ji. 

Ketrina — sumani ir kruopšti. Buvo pasodinusi bemaž 
tiek pat bloguolių, kiek Žiulis Halpernas — jų išlaisvinęs. 
Mudu susitikome prie sumuštinių perpildytoje delikatesi- 
nėje užkandinėje netoliese teismo rūmų. Nė vienas iš mud- 
viejų nedžiūgavome dėl būsimo Pitmeno pasirodymo. Ma- 
no, kaip detektyvo, reputaciją gynėjai sužlugdė, ir išties sun- 
ku, kai turi stebėti ir nieko negali padaryti. 

Ketrina atsikando didelio “rubeno" sumuštinio*, užtrekš- 
dama sau ant nykščio ir smiliaus garstyčių. Ji nusišypsojo: 

— Tiškalas, bet verta pabandyti. Judu su Pitmenu išties 
nesutariate, taip? Panašu, kad baisiai vienas kito nekenčiate? 

— Tai rimta antipatija, ir ji abipusė, — linktelėjau. — 
Porą sykių jis mėgino mane įklampinti. Įsitikinęs, kad aš 
keliu grėsmę jo karjerai. 

Ketrina dorojo sumuštinį. 

— Hmmm, nebloga mintis. Ar nebūtumėte geresnis vy- 
riausiasis detektyvas? 

— Nekandidatuočiau, o kad ir išrinktų, nedirbčiau. Iš 
manęs nebūtų jokios naudos, jei sėdėčiau užsidaręs kabine- 
te ir žaisčiau politinius žaidimus. 

Ketrina nusijuokė. Ji iš tokių žmonių, kurie geba įžvelgti 
humorą kone visur. 

— Tiesiog pašėlusiai puiku, Aleksai. Gynyba kviečiasi 
vyriausiąjį detektyvą kaip vieną iš savo suknistų liudytojų. 
Jis priskirtas prie nusistačiusių priešiškai, bet nemanau, kad 
taip yra iš tikrųjų. 

Mudu su Ketrina baigėme doroti jos sumuštinį. 

— Na, eime ir sužinokime, ką šiandien turi užsislėpęs 
užantyje ponas Halpernas, — tarė ji. 

Popietinio posėdžio pradžioje Žiulis Halpernas rūpes- 
tingai ir nuodugniai pateikė Pitmeno kvalifikacijas, kurios 
apskritai skambėjo gan įspūdingai. Džordžo Vašingtono uni- 


* Sumuštinis iš paskrudintos ruginės duonos, sūdytos jautienos ir sūrio. 

versiteto absolventas, paskui baigtas Teisės fakultetas Ame- 
rikos universitete; dvidešimt ketveri metai tarnybos polici- 
jos pajėgose, medaliai už narsumą ir trijų skirtingų merų 
padėkos raštai. 

— Viršininke Pitmenai, kaip jūs apibūdintumėte detek- 
tyvo Kroso veiklą departamente? — paklausė Pitmenas. 

Aš susigūžiau savo vietoje. Kakta man susiraukšlėjo, akys 
prisimerkė. Na štai, prasideda, pagalvojau. 

— Detektyvas Krosas buvo įsitraukęs į kai kurių didžiai 
sudėtingų bylų tyrimus, pasibaigusius departamento sėk- 
me, — atsakė jis ir toliau nesiplėtojo. Nepasakytum, kad 
pagyrė, bet nors ir nepradėjo pulti. 

Halpernas supratingai linktelėjo. 

— Kas pastaruoju.metu pakeitė, jeigu išvis taip atsiti- 
ko, jo veiklą? 

Žvilgtelėjęs mano pusėn, Pitmenas atsakė: 

— Moteris, su kuria jisai susitikinėdavo, dingo per jųd- 
viejų išvyką į Bermudus. Nuo to laiko jis išsiblaškęs ir atito- 
lęs, greitai supyksta, į save nepanašus. 

Staiga panorau teismo salėje atsistoti ir pasisakyti. Pit- 
menas ničnieko apie mane ir Kristiną nenutuokė. 

— Viršininke Pitmenai, ar detektyvas Krosas kada nors 
buvo įtariamas dėl savo draugės ponios Kristinos Džonson 
dingimo? 

Pitmenas linktelėjo: 

— Tai įprasta policijos procedūra. Be abejo, jis buvo 
apklaustas. 

— Tačiau kai ji dingo, detektyvo elgesys darbe pasikeitė? 

— Taip. Jis nebe taip susitelkęs. Praleido daug darbo 
dienų. Tai užregistruota. 

— Ar detektyvui Krosui pasiūlyta kreiptis pagalbos į 
profesionalus? 

— "Taip. 

— Ar jūs pats pasiūlėte jam kreiptis pagalbos? 

— Taip. Mudu daug metų dirbome drauge. Jį slėgė 
įtampa. 

— Slėgė didžiulė įtampa? Ar būtų teisinga taip pasakyti? 

— Taip. Pastaruoju metu jis neužbaigė nė vienos bylos. 

Halpernas linktelėjo. 

— Porą savaičių prieš Hampton nužudymą jūs nušali- 
note kelis detektyvus, su kuriais jis draugavo. 

Pitmenas paniuro. 

— Deja, taip. 

— Kodėl jūs nušalinote detektyvus? 

— Detektyvai tyrė atvejus, neįeinančius į departamen- 
to dėmesio sferą. 

— Ar būtų teisinga pasakyti, kad jie vadovavosi savo- 
mis taisyklėmis, veikdami kaip linčiuotojai? 

Ketrina Ficgibon pašoko iš vietos ir užprotestavo, bet 
teisėjas Feskou klausimo neatmetė. 

Pitmenas atsakė: 

— Aš nežinau. Linčiuotojai — per stiprus žodis. Tačiau 
jie veikė be deramos priežiūros. Šis atvejis vis dar tiriamas. 

— Ar detektyvas Krosas priklausė grupei, kuri aiškin- 
dama žmogžudystes vadovavosi savomis taisyklėmis? 

— Nesu tuo įsitikinęs. Bet su juo kalbėtasi šiuo reikalu. 
Nemanau, kad jis tuo metu galėjo vadovauti nušalintiesiems. 
Aš perspėjau jį ir taip palikau. O nederėjo, — pasakė Pit- 
menas. 

— Daugiau klausimų nebus. 

Jokių ir nebereikia, pagalvojau. 

TĄ VAKARĄ, palikęs teismo rūmus, Šeiferis sklandė pa- 
debesiuos. Jam atrodė, kad laimi žaidimą. Jautėsi velniškai 
maniakiškas. Tai buvo ir gerai, ir blogai. Pasistatė automobi- 
lį tamsiame garaže po daugiabučiu, kuriame gyveno Bū Ka- 
sadi. Daugelis maniakų iš tikrųjų nesuvokia, kai jiems reiš- 

kiasi maniakiško tarpsnio požymiai, bet Šeiferis žinojo. Jo 
"spiralės" atsirasdavo ne ūmai, o pamažėle vis tvenkdavosi. 

Jis nepamiršo, kaip ironiška ir pavojinga vėl būti jos 
pastate. Nusikaltimo vieta ir visi tie niekai. Šiąnakt jam no- 
rėjosi vėl važiuoti į Pietryčius, bet buvo pernelyg rizikinga. 
Medžioti nevalia — bent ne dabar. Turėjo mintyse kai ką 
kita: kelis tolesnius ėjimus savo žaidime. 

Neįprasta, nors ir girdėta, kad kaltinamasis pirmojo 
laipsnio žmogžudystės procese bastytųsi po gatves, tačiau 
tai buvo viena iš būtinų sąlygų siekiant, kad jis atsisakytų 
savo neliečiamybės. O ką kita galėjo kaltintojai rinktis? Vi- 
siškai nieko. Jeigu apygardos prokuroras nebūtų sutikęs, jis 
būtų buvęs visai saugus, joks kalėjimas negrėstų. 

Šeiferis nusekė įkandin vieno kelis kartus matyto namo 
gyventojo iš garažo į liftą ir pasikėlė iki Bū buto. Nuspaudė 
skambutį. Palaukė. Išgirdo ją atšlepsint parketo grindimis. 
Taip, tuoj prasidės pirmasis šios nakties spektaklio veiksmas. 

Žinojo, kad stebi jį pro durų akutę, kaip jisai stebėjo 
Aleksą Krosą tąnakt, kai Patsė Hampton gavo, ką nusipel- 
niusi. Paleistas iš areštinės matėsi su Bū kelissyk, bet pas- 
kiau nutraukė su ja ryšius. 

Kai liovėsi lankęs, ji prarado sveiką nuovoką. Bū skam- 
bino jam į darbą, paskui į namus, be paliovos į telefoną au- 
tomobilyje, kol pagaliau neapsikentęs jis pakeitė prakeiktąjį 
numerį. Blogiausiomis savo akimirkomis ji priminė jam kvai- 
šą, kurią suvaidino Glena Klouz filme Lemtingas potraukis. 

Įdomu, ar jis vis dar galėtų tampyti ją už virvučių? Bu- 
vo gan protinga moteris, ir dėl to jai kilo daugiausia pro- 
blemų. Pernelyg daug mąstė, dviprasmiškai ir triprasmiš- 
kai. Daugeliui vyrų, ypač bukapročiams amerikiečiams, tai 
nepatinka, ir todėl ji dar labiau šėlo. 

Jis prigludo veidu prie durų, skruostu pajuto medžio 
vėsą. Pradėjo savo vaidybą: 

— Velniškai norėjau tave pamatyti, Bū. Nė nežinai, ką 
man teko patirti. Vienas neatsargus žingsnis, bet kas, ką būtų 
galima panaudoti prieš mane — ir man galas. O blogiausia, 

kad aš nekaltas. Aną vakarą, važiuodamas iš namų čionai, 
visą laiką kalbėjausi su tavimi. Juk žinai, kad nenužudžiau 
tos detektyvės. Elizabeta? Bū? Na, pasakyki ką nors. Nors 
iškeik mane. Išliek pyktį... Daktare? 

Atsakymo neišgirdo. Jam tai ganėtinai patiko. Sukėlė 
didesnę pagarbą jai, nei jautė anksčiau. Velniava, ji trenk- 
tesnė už jį patį. 

— Juk tikrai žinai, ką man tenka iškęsti. Vienintelė su- 
pranti manuosius tarpsnius. Esi man reikalinga, Bū. Žinai, man 
maniakinė depresija, bipoliškumas ar dar kaip ten, velniai rau- 
tų, jūs, smegenų sunkikai, pavadintumėte mano būklę. Bū? 

Ir Šeiferis netgi pravirko, ir tai beveik sukėlė jam juo- 
ką. Garsiai, pasigokčiodamas raudojo. Pritūpė ir susiėmė 
už galvos. Žinojo esąs kur kas geresnis aktorius už daugelį 
tų brangiai apmokamų apgavikų, kuriuos matė kine. 

Buto durys pamažu prasivėrė. 

— Bū-hū, — sukuždėjo ji. — Vargšelis Džefas kenčia? 
Kaip negerai. 

Kalė, pagalvojo jis, tačiau privalėjo ją pamatyti. Netru- 
kus ji liudys. Jam reikėjo jos šiąnakt ir reikėjo jos pagalbos 
teisme. 

— Sveika, Bū, — sukuždėjo ir jis. 

ANTRASIS ŠIO vakaro spektaklio veiksmas. 

Savo didžiulėmis tamsiai rudomis akimis, panašiomis į 
gintaro karoliukus, kuriuos pirkdavosi tose ištaigiose par- 
duotuvėse, ji spitrijo į jį. Buvo sublogusi, tačiau dėl to jam 
atrodė tik dar seksualesnė, dar labiau viskam pasiryžusi. Vil- 
kėjo tamsiai mėlynus išeiginius šortus ir elegantiškus šilki- 
nius rausvus tenisinukus — tačiau ant jos matėsi ir kančios 
atspaudas. 

— Tu įskaudinai mane kaip niekas anksčiau, — sukuž- 
dėjo ji. 

Jis suėmė save į rankas, apsimetinėjo — vaidyba išties 
verta premijos. 

— Aš kovoju dėl savo gyvybės. Prisiekiu, vien tik ir gal- 
voju apie savižudybę. Nejau negirdėjai nieko, ką pasakiau? 
Be to, ar nori, kad tavo nuotraukos vėl pasirodytų visuose 
bulvariniuose laikraščiuose? Negi nesupranti? Štai kodėl ša- 
linausi tavęs. 

Ji nusijuokė — piktai, išdidžiai: 

— Tai vis tiek atsitiks, kai liudysiu teisme. Fotografai 
visur sekios mane. 

Šeiferis užsimerkė. 

— Ką gi, turėsi progą įskaudinti ir mane, brangioji. 

Bū papurtė galvą ir susiraukė. 

— Juk žinai, kad taip nepasielgsiu. O, Džefai, galėjai 
bent paskambinti. Tu toks niekšas. 

Nelyginant atgailaujantis negeras berniukas Šeiferis nu- 
narino galvą. 

— Tu irgi žinai, kaip arti beprotystės buvau prieš visam 
tam įvykstant. O dabar dar blogiau. Nejau tikiesi, kad elg- 
čiaus kaip atsakingas už savo veiksmus subrendęs žmogus? 

Ji gailiai nusišypsojo. Ant koridoriaus staliuko jai už nu- 
garos jis pastebėjo knygą: Žmogus ir jo simboliai. Karlas Jun- 
gas. Kaip tinka. 

— Ne, turbūt ne, Džefai. Ko tu nori? Vaistų? 

— Tavęs. Noriu laikyti tave savo glėbyje, Bū. Tik tiek. 

Tąnakt ji suteikė tai, ko jis troško. Juodu gyvuliškai pa- 
simylėjo ant pilkos aksominės dvivietės sofutės, kurią ji skir- 
davo savo klientams, paskiau ant JFK* stiliaus supamosios 
kėdės, kur ji visados sėdėdavo seanso metu. Jis paėmė jos 
kūną — podraug ir sielą. 

Paskiau ji davė jam vaistų — antidepresantų, skausmą 
malšinamųjų, didžiumą iš savųjų pavyzdžių. Bū vis dar su- 


* John Fitzgerald Kennedy — Džonas Ficdžeraldas Kenedis, JAV prezidentas. 

gebėdavo gauti pavyzdžių 15 savo buvusiojo vyro, psichiat- 
ro. Šeiferis nežinojo, kokio pobūdžio buvo jų santykiai ir, 
atvirai sakant, jam nė nerūpėjo. Nurijo kelias libriumo tab- 
letes ir čia pat įsišvirkštė vikodino. 

Paskui vėl paėmė Bū — abu nuogi prakaitavo ir šėlo ant 
virtuvės spintutės viršaus. Ant mėsininko trinkos, pagalvojo jis. 

Paliko jos butą apie vienuoliktą. Suvokė, kad jaučiasi 
prasčiau, nei prieš ateidamas. Tačiau žinojo, ką padarys. 
Žinojo dar prieš nuvykdamas pas Bū. Tai susprogdins jų 
menkas smegeniūkštes. Visų. Spaudos. Žiuri. 

Taigi trečiasis veiksmas. 

ŠIEK TIEK PO VIDURNAKČIO ATSIBUDAU nuo sku- 
baus skambučio, kuris kone nunešė man pakaušį. Per kelias 
minutes jau variau senąjį poršė mažne devyniasdešimt my- 
lių per valandą Rok Kryko alėja, sirena spygaudamas ant 
nakties, o galbūt ir ant Šeiferio. 

Atvykau į Kaloramą dvidešimt penkios minutės po pu- 
siaunakčio. Visur gatvėje stovėjo greitosios pagalbos, poli- 
cijos automobiliai, TV žinių mašinos. 

Keli Šeiferių kaimynai buvo atsikėlę ir išėję iš savo di- 
džiulių prabangių namų pasižiūrėti košmariškos scenos. Ne- 
galėjo patikėti, kad šitai dedasi jų pasiturinčiame anklave. 

Nakties orą pripildė radijų traškesiai ir zurzesiai, sklin- 
dantys iš kelių policijos automobilių. Aukštai virš galvų jau 
kybojo žinių sraigtasparnis. Tuoj už manęs atvažiavęs su- 
stojo sunkvežimis, pažymėtas CNN. 

Aš prisidėjau prie detektyvo Malkolmo Einslio, stovin- 
čio ant vejos priešais namą. Pasižinojome iš kitų žmogžu- 
dysčių vietų, netgi iš kelių pobūvių. Staiga atsidarė paradi- 
nės Seiferių namo durys. 

Sanitarai gabeno laukan neštuvus. Blyksėjo dešimtys fo- 
toaparatų. 

— Tai Šeiferis, — pranešė man Einslis. — Kalės vaikas 
mėgino nusižudyti, Aleksai. Persipjovė gyslas ir išgėrė dau- 
gybę vaistų. Visur mėtosi praplėšti receptiniai paketėliai. 
Tačiau, matyt, persigalvojo. Iškvietė pagalbą. 

Turėjau pakankamai informacijos apie Šeiferį iš supa- 
žindinamųjų procedūrų prieš pradedant nagrinėti bylą ir 
iš savo susidarytos apie jį nuomonės, tad galėjau pamėginti 
itin moksliškai spėti, kas galbūt nutiko. Pirmiausiai pagal- 
vojau, kad jį kamuoja kažkoks bipolinis sutrikimas, sukėlęs 
tiek maniakiškas, tiek depresines krizes. Antra galimybė — 
ciklotimija, kuri gali reikštis dažnais hipomanijos paūmėji- 
mais, taip pat ir depresijos simptomais. Prie susijusių simp- 
tomų būtų galima priskirti pernelyg išpūstą savigarbą, su- 
mažėjusį miego poreikį, besaikį domesį “malonumus teikian- 
čia" veikla ir padidėjusį kryptingą aktyvumą — Šeiferio at- 
veju galbūt sustiprintas pastangas laimėti savo žaidimą. 

Žingtelėjau į priekį tarsi sklęsdamas itin blogame sap- 
ne, blogiausiame, kokį tik galėjau įsivaizduoti. Atpažinau 
vieną iš medikių, Niną Dizezą. Kelis kartus anksčiau dirbau 
su ja Džordžtaune. 

— Pačiu laiku suspėjome pas žmogėną, — tarė Nina ir 
primerkė tamsias savo akis. — Ką pasakysi, a? 

— Rimtai bandyta? — paklausiau. 

Nina gūžtelėjo: 

— Sunku spręsti. Gerokai prasikirto riešą. Tačiau tik 
vieną. Paskiau vaistai, daugybė vaistų — daktarų pavyzdžiai. 

Palingavau galvą, išties negalėdamas patikėti. 

— Bet jis tikrai pašaukė pagalbą? 

— Pasak žmonos ir sūnaus, jie išgirdo jį šaukiant iš sa- 
vo kabineto: “Tėčiui reikia pagalbos. Tėtis miršta. Tėtis ne- 
sveikas". 

— Ką gi, bent pastaroji dalis tiesa. Tėtis neįtikėtinai ne- 
sveikas. Be galo nesveikas. 

Nuėjau prie raudono-balto sanitarinio automobilio. Ži- 

nių reporterių kameros vis dar blyksėjo visoje gatvėje. Pro- 
tas man nedirbo, galva svaigo. Visa jam žaidimas. Aukos piet- 
rytinėje dalyje, Patsė Hampton, Kristina. Dabar tai. Jis netgi žai- 
džia su savo paties gyvybe. 

— Jo pulsas tebėra stiprus, — išgirdau priėjęs prie grei- 
tosios pagalbos mašinos. Mačiau vieną iš medikų viduje ra- 
šant EKG. Netgi aš girdėjau aparato pypsnius. 

Paskui išvydau Šeiferio veidą. Jo plaukai buvo permir- 
kę prakaitu, veidas baltas it popierius. Jisai spitrijo man į 
akis, bandydamas sutelkti žvilgsnį. Pagaliau mane atpažino. 

— Tai jūs man šitaip padarėte, — pratarė jis, sukaupęs 
jėgas ir staiga pamėgindamas neštuvuose atsisėsti. — Dėl 
savo karjeros sužlugdėte man gyvenimą. Tai jūsų darbas! 
Jūs kaltas! O Dieve, o Dieve. Mano vargšė šeima! Kodėl tai 
ištinka mus? 

"TV kameros suko filmą ir užfiksavo visą jo Oskaro ver- 
tą vaidybą. Visai kaip Šeiferis ir tikėjosi. 

DĖL ŠEIFERIO MĖGINIMO NUSIŽUDYTI bylos nag- 
rinėjimą teko atidėti. Vingrybės teismo salėje be kitos sa- 
vaitės veikiausiai neprasidės. 

"Tuo tarpu žiniasklaida turėjo naujo peno šėlsmui, įskai- 
tant didžiules antraštes Washington Post, New York Times, USA 
Today. Šitai nors suteikė man laiko užsiimti dar keliais as- 
pektais. Šeiferis buvo talentingas — dievaži, šitam jis buvo 
talentingas. 

Kalbėjausi su Sende Grinberg bemaž kasnakt. Ji padėjo 
man rinkti informaciją apie kitus šio žaidimo dalyvius. Net- 
gi nuėjo ir pasišnekėjo su Nugalėtoju. Sakė man abejojanti, 
ar Oliveris Haismitas žudikas. Jis netoli septyniasdešimties, 
turi daug antsvorio ir prirakintas prie invalido vežimėlio. 

Tą vakarą septintą Sendė man paskambino į namus. Ji 
gera draugė. Tikriausiai eikvoja alyvą vidurnakčio šviesai. 
Atsiliepiau savo pastogės kabineto šventovėje. 

— Andrus Džonsas iš Saugumo tarnybos pasimatys su 
tavimi, — pranešė ji sau įprastu žvaliu, energingu balsu. — 
Argi ne puiki naujiena? Pasakysiu tau: fzkrai taip. Jis netgi 
trokšta su tavimi susitikti, Aleksai. Neprasitarė tiesiai, bet 
man neatrodo, kad labai žavėtųsi pulkininku Šeiferiu. Ne- 
norėjo sakyti kodėl. O dar geriau supuola, kad jis dabar 
Vašingtone. Tai svarbus žmogus. Daug reiškiantis žvalgybos 
srityje. Labai gabus, Aleksai, ir juo galima pasitikėti. 

Padėkojau Sendei ir tuoj pat paskambinau Džonsui į 
viešbutį. Jis atsiliepė iš savo numerio. 

— Taip. Klausau. Čia Andrus Džonsas. Kas skambina? 

— Detektyvas Aleksas Krosas iš Vašingtono policijos. Ką 
tik baigiau kalbėtis su Sende Grinberg. Kaip gyvuojate? 

— Gerai, labai gerai. Na, velniai rautų, iš teisybės ne 
taip jau ir gerai. Esu nugyvenęs ir geresnių savaičių, mėne- 
sių. Tiesą sakant, laikiausi čia savo numeryje, tikėdamasis, 
kad paskambinsite. Ar nenorėtumėte susitikti, Aleksai? Ar 
yra kokia nors vietelė, kur per daug nekristume į akis? 

Pasiūliau po pusvalandžio susitikti viename M gatvės 
bare ir nukakau ten minutę ar dvi per anksti. Atpažinau 
Džonsą iš jo nupasakojimo per telefoną: 

— Plačiapetis, stambus, raudonveidis. Visai panašus į 
vidutinį buvusįjį jūsiškį regbininką — nors niekad, po šimts, 
nežaidžiau, ir nesu matęs tos nesąmonės. Ak taip, ugniniai 
raudoni plaukai ir tokie pat ūsai. Turėtų pagelbėti, ką? 

Tikrai pagelbėjo. Mudu sėdėjome tamsioje kabinoje ir 
pažindinomės vienas su kitu. Kitas keturiasdešimt penkias 
minutes Džonsas informavo mane apie kai kuriuos svarbius 
dalykus, ir tarp jų anaiptol nemažai apie politines intrigas 
ir padoraus elgesio normas anglų žvalgybos ir policijos ben- 
druomenėse; apie Lusės Šeifer tėvo gerą vardą ir padėtį ar- 
mijoje bei apie šio rūpestį savo reputacija; taip pat apie vy- 
riausybės siekį išvengti dar pavojingesnio skandalo nei 
dabartinis jovalas. 

— Aleksai, jeigu pasirodytų tiesa, kad vienas iš mūsų 
paskirtų užsienin agentų vykdė šaltakraujiškas žmogžudys- 
tes ir kad britų žvalgyba nieko apie tai nežinojo, skandalas 
išties būtų baisus ir sukeltų didžiulį sąmyšį. Bet jeigu MI 6 
ką nors žinojo apie tai, kuo įtariamas pulkininkas Šeiferis! 
Ką gi, tuomet tai visiškai neįsivaizduojama. 

— Tikrai? — paklausiau. — Nejau tokia situacija neįsi- 
vaizduojama? 

— Neatsakysiu į tai, Aleksai — juk žinote, kad negaliu. 
Bet esu pasirengęs jums padėti, jeigu tik sugebėsiu. 

— Kodėl? — vėl paklausiau. — Kodėl būtent dabar? 
Mums reikėjo jūsų pagalbos dėl šio reikalo iki prasidedant 
teismo procesui. 

— Teisingas, geras klausimas. Mes pasirengę padėti, nes 
jūs dabar turite informaciją, kuri mums galėtų sukelti velniš- 
kai daug nemalonumų. Jums žinoma, kas neįsivaizduojama. 

Aš nutylėjau. Bet, manau, žinojau, į ką jis taiko. 

— Jūs aptikote fantazijos žaidimą, pavadinimu “Keturi 
raiteliai". Yra keturi žaidėjai, tarp jų ir Šeiferis. Mes žino- 
me, kad jau susisiekėte su Oliveriu Haismitu. Tačiau jūs tik- 
riausiai nežinote, bet tuojau sužinosite, jog visi žadėjai — 
buvę ar dabar veikiantys agentai. Tai yra Džefris Šeiferis 
gali būti tik mūsų problemų pradžia. 

— Visi keturi — žmogžudžiai? — paklausiau. 

Andrus Džonsas neatsakė; jam nė nereikėjo. 

— MANOME, kad žaidimas kilo iš Bankoko, kur trys iš 
keturių žaidėjų buvo pasiųsti devyniasdešimt pirmaisiais. 
Ketvirtasis, Haismitas, buvo Džordžo Bajerio — “Keturiuo- 
se raiteliuose" Bado — mentorius. Haismitas visados dirbo 
iš Londono. 

— Papasakokit man apie Haismitą, — paprašiau. 

— Kaip sakiau, jis visados bazavosi pagrindinėje įstai- 
goje, Londone. Aukšto lygio analitikas, paskiau faktiškai jam 
priklausė keli agentai. Labai protingas vyriokas, gerai ver- 
tinamas. 

— Jis tvirtino, kad “ Keturi raiteliai" — tik nekenksmin- 
gas fantazijos žaidimas. 

— Galbūt jam, Aleksai. Gal jis ir tiesą sako. Nuo aštuo- 
niasdešimt penktųjų prirakintas prie invalido vežimėlio. Po 
autoavarijos. Žmona jį paprasčiausiai paliko, ir jis palūžo. 
Mėsos kalnas, apie trys šimtai svarų. Abejoju, kad jis basty- 
tųsi po skurdesnius Londono rajonus ir žudytų jaunas mo- 
teris. Kaip tik tai, jūsų nuomone, daro Šeiferis čia, Vašing- 
tone? Džeinių Dou žmogžudystės? 

Džonsas buvo teisus, ir aš to neneigiau. 

— Mes žinome, kad jisai susijęs su keliomis žmogžu- 
dystėmis, ir, manau, mums nedaug trūko, kad būtume jį su- 
čiupę. Jis įsisodindavo savo aukas į džipsi taksi. Suradome 
automobilį. Taip, mes žinojome apie vyrioką, Andrau. 

Džonsas sudėjo palapine storus savo pirštus ir sučiau- 
pe lūpas. 

— Manote, Šeiferis žinojo, kaip judu su detektyve 
Hampton arti jo kasėtės? 

— Gal ir žinojo, tačiau taip pat jautė ir didelį spaudi- 
mą. Padarė keletą klaidų, kurios atvedė mus prie jo nuo- 
mojamo buto. 

Džonsas linktelėjo. Regis, daug žinojo apie Šeiferį, ir 
aš supratau, kad taip pat jį stebėjo. Nejau stebėjo ir mane? 

— Kaip manote, kokią gali sukelti kitų žaidimo dalyvių 
reakciją toks Šeiferio nesusivaldymas? — paklausiau. 

— Beveik neabejoju, kad jaučia grėsmę. Kas gi nejaus- 
tų? Jis visiems jiems kėlė pavojų. Ir tebekelia. — Džonsas 
kalbėjo toliau: — Taigi mes turime Šeiferį, kuris veikiausiai 
čia, Vašingtone, žudo, suvaidindamas savąsias fantazijas re- 
aliame gyvenime. Ir Haismitą, kuris tikriausiai negalėjo to 

daryti, bet galėjo būti nelyginant koks nors kontroliuoto- 
jas. Dar yra žmogus, kuris vadinasi Džeimsas Vaithedas. Jis 
Jamaikoje, tačiau nei toje saloje, nei jokioje aplinkinėje 
Džeinių Dou pobūdžro žmogžudysčių nepasitaikė. Mes 
kruopščiai patikrinome. Ir yra Džordžas Bajeris Tolimuo- 
siuose Rytuose. 

— O kaip dėl Bajerio? Spėju, jį irgi patikrinote. 

— Žinoma. Jo asmens byloje nieko ypatinga, bet būta 
vieno tikėtinai susijusio įvykio, kuriuo reiktų pasidomėti. 
Praeitas metais Bankoke dingo dvi merginos, kurios dirbo 
viename Pat Pongo rajono striptizo bare. Paprasčiausiai iš- 
nyko triukšmingose, žmonių knibždančiose gatvėse. Mergi- 
nos buvo viena šešiolikos, kita aštuoniolikos, baro šokėjos 
ir prostitutės. Aleksai, jos buvo aptiktos prikaltos viena prie 
kitos misionieriškoje pozicijoje*, vien tik su korsetuku ir ko- 
jinėmis. Netgi smagiajame senuke Bankoke tai sukėlė ne- 
mažą sensaciją. Pribloškiamai panašu į tas dvi merginas, ku- 
rios buvo nužudytos Ekingtone? 

Aš linktelėjau. 

— Taigi turime bent du neišaiškintus Džeinių Dou at- 
vejus Bankoke. Ar kas nors bent apklausė Bajerį? 

— Kol kas ne, bet jisai stebimas. Prisimenat politiką, 
skandalo baimę, mano paminėtus anksčiau? Tyrimas dėl Ba- 
jerio ir kitų vyksta, bet mūsų rankos iš dalies surištos. 

— O manosios — ne, — tariau Džonsui. — Juk šitai 
norėjote pasakyti, taip? Ko jūs tikėjotės? Ar dėl to šį vakarą 
su manimi susitikote? 

Džonsas didžiai surimtėjo. 

— Deja, toks gyvenimas. Nuo šiol veikime kartu. Jeigu 
mums padėsite... pažadu padaryti viską, kiek pajėgsiu, kad 
sužinotume Kristinos Džonson likimą. 


* Lytinės sueities padėtis, kai partneriai veidu vienas į kitą ir vyras viršuje. 

TEISMO PROCESAS ATSINAUJINO anksčiau, negu ti- 
kėtasi — faktiškai kitą trečiadienį. Spaudoje spėliota, ar la- 
bai rimtos buvo Šeiferio sau padarytos žaizdos. Regis, iš- 
kreiptas publikos susidomėjimas nė kiek nenuslūgo. 

Atrodė, neįmanoma nuspėti baigties — gyvenimo rea- 
lybės, kuriai bandžiau nepasiduoti, kad pernelyg manęs ne- 
nuviltų. Tą pirmąjį rytą, kai vėl buvo atnaujinti posėdžiai, 
ir aš, ir Šeiferis sėdėjome sausakimšoje teismo salėje. Šeife- 
ris atrodė išblyškęs, silpnas — galbūt kėlė užuojautą. Aš, 
žinoma, nepajėgiau atitraukti nuo jo akių. 

Dalykai dėjosi vis keistesni ir keistesni. Bent man. Tą- 
ryt buvo iškviestas seržantas Valteris Džemisonas. Šis dėstė 
Policijos akademijoje, kai aš ją lankiau. Išmokė mane pro- 
fesijos gudrybių, ir ten tebedirbo, mokė kitus. Neįsivaizda- 
vau, kodėl reikėjo jį iškviesti kaip liudytoją Patsės Hamp- 
ton nužudymo byloje. 

Žiulis Halpernas prisiartino prie liudytojo su atversta 
rankose iš pažiūros sunkia knyga kietais viršeliais. 

— Aš perskaitysiu jums iš vadovėlio Kaip išsaugoti nusi- 
kaltimo vietą: pradžiamokslis detektyvams, kurį jūs parašėte prieš 
dvidešimtį metų ir kuriuo tebesinaudojate per savo praty- 
bas: "Būtina, kad detektyvas nejauktų nusikaltimo vietos, iki 
nebus pasitelktas pastiprinimas patvirtinti pareikštiems de- 
tektyvo kaltinimams, siekiant išgauti įkalčius, idant šie kalti- 
nimai nebūtų klaidingai interpretuoti, kaip įrodantys pada- 
rytą nusikaltimą. Nusikaltimo vietoje visados privalu mūvėti 
pirštinėmis". Jūs tai parašėte, seržante Džemisonai? 

— Taip, aš. Be abejo. Prieš dvidešimtį metų, kaip jūs 
sakėte. 

— Vis dar to laikotės? — paklausė Halpernas. 

— Taip, žinoma. Daug dalykų pasikeitė, tik ne tai. 

— Ir jūs girdėjote ankstesnį liudijimą, kad detektyvas 
Krosas mūvėjo pirštinėmis tiek detektyvės Hampton auto- 
mobilyje, tiek daktarės Kasadi bute? 

— Taip, girdėjau tą liudijimą. Taip pat skaičiau didžio- 
sios Žiuri stenogramas. 

Halpernas įjungė teismo salės epidiaskopą. 

— Atkreipiu jūsų dėmesį į apygardos prokuratūros pa- 
teiktas fotokopijas numeris šimtas septyniasdešimt šeši ir 
du šimtai vienuolika. Matote įvardytąsias? 

— Numeriai šimtas septyniasdešimt šeši ir du šimtai 
vienuolika. Taip, aš matau jas. 

— Taigi štai, nuotraukos įvardytos “Detektyvės Hamp- 
ton diržo sagtis: ID: Aleksas Krosas/Dešinysis nykštys" ir 
“Prietaisų skydo kairė: ID: Aleksas Krosas/Kairysis smilius". 
Ką tatai reiškia? Galite mums paaiškinti atžymas? 

— Tai reiškia, kad Alekso Kroso pirštų atspaudai rasti 
ant detektyvės Hampton diržo ir ant jos automobilio prie- 
taisų skydo. 

Žiulis Halpernas išlaukė visas dešimt sekundžių, iki tę- 
sė toliau: 

— Taigi, ar neįmanoma padaryti išvados, seržante Dže- 
misonai, kad detektyvas Krosas pats gali būti žudikas ir ža- 
gintojas? 

— Prieštarauju! — pašokusi iš vietos šūktelėjo Ketrina 
Ficgibon. 

— Atsiimta, — metė gynybos advokatas. — Aš jau baigiau. 

TIEK KALTINIMUI, TIEK GYNYBAI ATSTOVAUJAN- 
TYS teisininkai vis reguliariai rodydavosi Lario Kingo* ir 


* King, Larry — populiarus CNN kompanijos TV pokalbių laidų vedėjas. 

kitose TV laidose ir girdavosi "užtikrintai" laimėsią bylą. Jei 
klausytumeis teisininkų, nė viena pusė negalėjo prakišti. 

Teismo salėje Žiulio Halperno nuožmi išvaizda ir ges- 
tikuliacija bei mimika buvo kaip žmogaus, kupino pasitikė- 
jimo savimi ir ryžto. Jis kietai vedė bylą. Atrodė nelyginant 
žokėjus, rimbu genantis į pergalę savo grynakraujį ristūną. 

Atsistojęs teismo tvarkdarys paskelbė: 

— Gynyba kviečia poną Viljamą Pajazą. 

Ši pavardė man nieko nesakė. Kas gi dabar? Kas gi toksai? 

Iškart niekas salėje neatsiliepė. 

Niekas neišėjo į priekį. 

Visi žvalgėsi po salę. Tačiau vis niekas neatsišaukė. Kas 
gi tas paslaptingasis liudytojas? 

Tvarkdarys kiek garsiau pakartojo: 

— Ponas Pajazas. Ponas Viljamas Pajazas. 

Staiga dvivėrės durys salės gale atsidarė ir vidun įžen- 
gė cirko drabužiais apsirengęs klounas. Galerijoje imta gar- 
siai šnabždėtis, keletas žmonių susijuokė. Kokiame mes gy- 
vename pasaulyje: iš tiesų cirkas. 

Klounas užėmė liudytojo vietą, ir teisėjas Feskou tuo- 
jau pat prie barjero pakvietė tiek kaltinimo, tiek gynybos 
atstovus. Sekė karšta diskusija, kurios niekas iš mūsų liku- 
siųjų negirdėjo. Klouno klausimas, matyt, buvo išspręstas 
gynybos naudai. Prisaikdinę klouną, pasiteiravo jo pavar- 
dės, kad galėtų įrašyti į protokolą. 

Pakėlęs balta pirštine apmautą ranką, šis atsakė: 

— Paikutis. 

"Tvarkdarys paprašė: 

— Malonėkite pavardę? 

Klounas paaiškino: 

— Vardas — Paikutis. Pavardė — Kvailutis. Paikutis 
Kvailutis. Aš ją teisiškai pasikeičiau, — atskleidė kaip pa- 
slaptį pasigręžęs į teisėją. 

Tuomet klausinėti ėmė Žiulis Halpernas ir kreipėsi į 
klouną pagarbiai bei rimtai. Pirmiausiai paprašė šį pateikti 
savo duomenis, ir klounas mandagiai tą padarė. Paskiau 
Halpernas paklausė: 

— Ir kas jus šiandien čion atvedė? 

— Lemtingąjį ir baisųjį žmogžudystės vakarą vedžiau 
pas poną Šeiferį Kaloramoje pobūvį. Buvo jo dvynių penk- 
tasis gimtadienis. Vedžiau ir pernai, kai joms suėjo ketveri. 
Atsinešiau vaizdajuostę. Norite pažiūrėti? — pasiūlė jis, lyg 
kreiptųsi į trimečių publiką. 

— Be abejo, — linktelėjo Žiulis Halpernas. 

— Prieštarauju! — garsiai šūktelėjo Ketrina Ficgibon. 

Nepaisant kaltintojos prieštaravimų ir dar po vienos il- 
gokos diskusijos prie barjero, vaizdajuostė buvo priimta. 
Laikraščiai vėliau teigė, kad teisėjas Feskou išsigando Žiu- 
lio Halperno, o taip, regis, ir buvo. 

Vaizdajuostė prasidėjo įspūdingu klouno veido paveiks- 
lu stambiu planu. Kamerai traukiantis atgal, visi sėdintys 
teismo salėje pamatė, jog tai piešinys ant Paikučio Kvailu- 
čio furgonėlio, kuris stovėjo priešais dailią raudonų plytų 
šeimos vilą su stikline oranžerija, besijungiančia su pagrin- 
diniu pastatu. Šeiferio namas. 

Kita scena vaizdavo Paikutį Kvailutį spaudžiantį para- 
dinių durų skambutį ir aiškiai nustebinantį jas atidariusius 
Šeiferio vaikus. 

Kaltintoja darsyk užprotestavo, kad vaizdajuostė nebū- 
tų rodoma. Vėl diskusija prie barjero. Teisininkai sugrįžo į 
savo vietas, ir vaizdajuostė buvo demonstruojama toliau. 

Paskui prie durų pribėgo kiti gimtadienyje dalyvavę vai- 
kai. Iš persimesto per petį maišo klounas išdalijo žaislus — 
meškučius, lėles, blizgančias raudonas ugniagesių mašinėles. 

Vėliau verandoje, išeinančioje į kiemą, Paikutis Kvai- 
lutis demonstravo magiškus triukus ir visokias išdaigas. 
Kiemas buvo labai dailus, su apelsinmedžiais vazonuose, 
baltomis vijoklinėmis rožėmis, jazminais ir vešlios žolės ža- 
luma. 

— Palūkėkit! Kažką lauke išgirdau! — atsigręžęs į ka- 
merą šūktelėjo klounas ir nubėgo, dingdamas iš kadro. 

Visi vaikučiai nusekė jam pridurmais. Jų visų akyse spin- 
dėjo staigmenos ir artėjančios smagybės lūkestis. 

Iš už namo kampo lėtai išrisnojo gelsvabalsvis ponis. 
Juo jėjo Paikutis Kvailutis. 

Bet kai klounas nulipo nuo ponio, vaikai suprato, kad 
klounas — tai iš tikrųjų Džefris Šeiferis! Visi vaikučiai pašė- 
lo, bet labiausiai — Šeiferio dvynės. Pribėgusios apkabino 
savo tėtuką, kuris atrodė nuostabus tėvas. 

Ėjo širdį sušildantys naivūs kadrai, kaip vaikai valgo 
ledų tortą ir žaidžia pobūvio žaidimukus. Taip pat kadrai, 
kuriuose Šeiferis juokiasi ir žaidžia su keletu vaikučių. Įta- 
riau, kad Žiulis Halpernas parengė galutinę vaizdajuostės 
redakciją. Ji buvo labai įtikinama. 

Suaugusieji pobūvio svečiai, visi pasipuošę ir įmantriai 
atrodantys, karštai sveikino sakydami, kad Šeiferis ir jo žmo- 
na — nuostabūs tėvai. Jau ne su klouno apranga, bet su 
elegantišku tamsiai mėlynu kostiumu Šeiferis kukliai gynė- 
si nuo pagyrų. Dabar vilkėjo tais pačiais drabužiais, su ku- 
riais buvo sulaikytas Faragate. 

Vaizdajuostė baigėsi šypsančiomis ir gan gražiomis dvy- 
nėmis, sakančiomis į kamerą, jog myli savo mamutę ir tėtu- 
ką, nes šie “sapną pavertė tikrove". Užsižiebė šviesos. Tei- 
sėjas paskelbė trumpą pertraukėlę. 

Nepaprastai pykau, kad buvo parodyta vaizdajuostė. Iš 
jos susidarė įspūdis, kad Šeiferis toks nuostabus tėvas — ir 
tokia auka. 

Visa žiuri šypsojosi, taip pat ir Žiulis Halpernas. Jis 
meistriškai įrodinėjo, kad vaizdajuostė itin svarbi nustatant 
Šeiferio dvasinę būseną netrukus prieš Patsės Hampton nu- 
žudymą. Halpernas buvo toks prityręs miklus oratorius, jog 
netgi pasiekė, kad papiktinantis reikalavimas parodyti vaiz- 
dajuostę nuskambėtų logiškai. Šiaip ar taip, dabar tai buvo 
parodomasis procesas. 

Ir pats Šeiferis plačiai šypsojosi, taip pat ir jo žmona 
bei sūnus. Staiga man toptelėjo, kad Šeiferis savo vaikų 
gimtadienyje jojo palšu arkliu. Vaidino Mirtį iš “Keturių 
raitelių". 

Jam visa yra teatras ir žaidimai, visas gyvenimas. 

KARTKARTĖM MAN KILDAVO NORAS stipriai užsi- 
merkti ir nebežiūrėti dar vienos teismo proceso peripeti- 
jos. Norėjau, kad visa būtų kaip iki Žebenkšties. 

Ketrina Ficgibon puikiai darbavosi su kiekvienu liudy- 
toju, tačiau teisėjas, regis, kur tik įmanoma palaikė gynybą. 
Tai prasidėjo lemiamame parengtiniame posėdyje ir tęsėsi 
iki dabar. 

Tuoj po vidudienio liudytojo vietą užėmė Lusė Šeifer. 
Šilti namie susuktos vaizdajuostės kadrai su Šeiferių šeima 
vis dar tebebuvo gyvi žiuri narių atmintyje. 

Nuo pat pirmo mūsų pažinties karto tąnakt, kai buvo 
nužudyta Patsė Hampton, stengiausi perprasti keistus ir glu- 
minančius Lusės Šeifer santykius su savo vyru. Kas per mo- 
teris galėtų gyventi su užkietėjusia pabaisa kaip Šeiferis ir 
nieko nenutuokti? Ar galėjo ši moteris taip savęs atsižadė- 
ti? O gal buvo kitų motyvų, kas nors laikė Šeiferio vergijo- 
je? Per savo psichoanalitiko praktiką regėjau visokiausių san- 
tuokinių ryšių, tačiau nieko panašaus į šį. 

Apklausą vedė Džeinė Halpern ir atrodė visai tokia pat 
pasitikinti savimi bei kelianti simpatiją kaip ir jos tėvas. 
Aukšta ir liekna, šiurkščiais, juodais, tamsiai raudonu kas- 
pinu mazgan surištais plaukais. Dvidešimt aštuonerių, vos 
ketveri metai, kai baigusi Jeilo Teisės fakultetą, tačiau atro- 
dė vyresnė ir protingesnė. 

— Ponia Šeifer, kiek laiko jūs ir jūsų vyras pažįstate vie- 
nas kitą? 

Tyliu, tačiau aiškiu balsu Lusė Šeifer prašneko: 

— Faktiškai pažinojau Džefrį visą savo brandųjį gyve- 
nimą. Mano tėvas jam vadovavo armijoje. Regis, buvau tik 
keturiolikos, kai pirmąsyk sutikau Džefrį. Jis buvo devyne- 

riais metais vyresnis. Mudu susituokėme, kai man buvo de- 
vyniolika, antraisiais mano metais Kembridže. Sykį, kai ren- 
giausi egzaminams, jis pasirodė universitete su visa kariška 
apranga, — išblizgintu kardu, medaliais, tviskančiais juo- 
dos odos auliniais batais, — atėjo tiesiai į biblioteką. Aš gi 
vilkėjau medvilniniais sportiniais marškinėliais ar kažkokia 
panašia baisia apranga ir, regis, plaukų nebuvau plovusi ke- 
lias dienas. Džefris pasakė, jog tai nesvarbu. Jis nekreipiąs 
dėmesio į išvaizdą. Sakė, kad myli mane ir visados mylės. 
Ir, turiu pasakyti, jis tesėjo tą pažadą. 

— Labai miela, — linktelėjo Džeinė Halpern sakytum 
nuoširdžiai sužavėta, lyg niekad nebūtų girdėjusi tokios is- 
torijos anksčiau. — O ar jis išliko romantiškas? 

— O taip, netgi labiau. Nepraeina nė savaitė, kad Dže- 
fas man neatneštų gėlių arba galbūt gražią '/Hermes" ska- 
relę, kurias aš kolekcionuoju. O be to, dar yra mūsų "oi" 
ekskursijos. 

Džeinė Halpern suraukė nosį ir sumirksėjo tamsiai ru- 
domis akimis. 

— Kas tos "oi" ekskursijos? — paklausė su gyvu rytinio 
"TV šou šeimininkės smalsumu. 

— Džefas nusiveža mane į Niujorką ar galbūt Paryžių, 
arba atgalios į Londoną ir vedžiojasi po parduotuves pirkti 
drabužių, iki pasakys “oi". Šia prasme jis labai nešykštus. 

— Vadinasi, geras vyras? 

— Geriausias, kokį tik galima įsivaizduoti. Labai daug 
dirba, bet ne tiek, kad pamirštų šeimą. Vaikai dievina jį. 

— Taip, mes galėjome tuo įsitikinti iš šio ryto filmo, 
ponia Šeifer. Ar tas pobūvis buvo neįprastas? 

— Ne, Džefris nuolatos ištaiso pobūvius. Jis labai links- 
mas, kupinas gyvumo, kupinas pokštų ir staigmenų. Jaut- 
rus, labai kūrybingas žmogus. 

Nukreipiau žvilgsnį nuo Lusės Šeifer į žiuri aptvarą. Lu- 
sė buvo pakerėjusi žiuri narius, ir šie negalėjo atplėšti nuo 
jos akių. Taip pat ji kėlė pasitikėjimą. Netgi man susidarė 
įspūdis, jog ji tikrai myli savo vyrą, o dar svarbiau — kad 
mano, jog šis myli ją. 

Džeinė Halpern išmelžė iš parodymų visa, kas buvo įma- 
noma. Negalėjau jos smerkti. Lusė Šeifer buvo patraukli ir, 
pasakytum, miela, švelni ir aiškiai įsimylėjusi savo vyrą bei 
dievinanti vaikus, tačiau anaiptol neatrodė kvaila. Tik su- 
radusi būtent tokį žmogų, kokio troško, ir labai jį brangino. 
Tas žmogus buvo Džefris Šeiferis. 

Neišdildomas įspūdis, kurį dienai baigiantis išsinešė 
žiuri nariai. 

Ir nuostabus melas, suregztas tikro meistro. 

TĄ POPIETĘ SUGRĮŽĘS namo iš teismo posėdžio, viską 
aptariau su Andrumi Džonsu. Vėl bandžiau susisiekti su Oli- 
veriu Haismitu, bet kol kas nesulaukiau jokio atsakymo. "Taip 
pat ir Vašingtone nebuvo nieko nauja, kas padėtų susieti Šei- 
ferį su Džeinių Dou žmogžudystėmis. Pastaruosius septynis mė- 
nesius Šeiferis, atrodo, nieko nenužudęs — bent čia, vietoje. 

Kai papietavome įdarytu tešloje viščiuku, salotomis ir ra- 
barbarų pyragu, Nana suteikė vaikams laisvą vakarą nuo pa- 
reigos suplauti indus. Paprašė mane pasilikti ir padėti jai, 
pabūti 'nešvaros partneriu", kaip mudu tai vadindavome. 

— Visai kaip senais gerais laikais, lygiai kaip visados, — 
pasakiau šliūkšteldamas muilo ir vandens ant sidabrinių 
įrankių ir lėkščių porcelianinėje kriauklėje, kuri tokia pat 
sena kaip ir namas. 

Nana iššluostydavo virtuvės rykus, vos tik jai paduoda- 
vau. Jos pirštai vis dar buvo tokie pat guvūs kaip ir protas. 

— Man patinka manyti, kad esame senesni ir išmintin- 
gesni, — sučirpė ji. 

— Na, nežinau. Aš vis dar turiu indų plovėjo rankas. 

— Kai ko tau nepasakiau, o turėjau, — tarė Nana ir 
surimtėjo. 


252 


James Patterson 


— Gerai. — Aš lioviausi teliūskavęs po kriauklę van- 
dens ir muilo burbulus. — Klok. 

— Norėjau pasakyti, kad didžiuojuos, kaip tu tvarkaisi 
su tais baisiais dalykais, kurie nutiko. Tavo tvirtumas ir kan- 
trybė suteikė man įkvėpimo. O aš nesiduodu lengvai įkve- 
piama, ypač tokių kaip tu. Žinau, kad tą pat jaučia ir Dei- 
monas su Džene. Nuo jų akių neprasprūsta niekas. 

Pasilenkiau prie kriauklės. Jaučiausi nusiteikęs išpa- 
žinčiai. 

— Tai blogiausias mano gyvenimo tarpsnis, sunkiau- 
sia, ką teko daryti. Netgi blogiau nei tuomet, kai mirė Ma- 
rija, jeigu išvis gali būti blogiau. Tuomet bent žinojau, kad 
ji tikrai mirus. Galėjau pasiduoti sielvartui. Galų gale su- 
tikti, kad ji iškeliavo ramybėn, ir vėl pradėti gyventi. 

Nana apėjo apie kriauklę ir apkabino mane, kaip visa- 
dos nustebindama savo rankų stiprumu. 

Pažvelgė man tiesiai į akis, irgi kaip visados, nuo tuo- 
met, kai buvau devynerių. Tarė: 

— Leisk sau jos sielvartauti, Aleksai. Leisk jai iškeliauti. 

DŽEFRIS ŠEIFERIS turėjo patrauklią mylinčią žmoną, 
ir toks nesuderinamas ir pasibaisėtinai neteisingas faktas 
vis nedavė man ramybės. Nepajėgiau to suprasti nei kaip 
psichologas, nei kaip detektyvas. 

Sumanūs Lusės Šeifer parodymai tęsėsi ir anksti kitą 
rytą ir truko šiek tiek daugiau nei valandą. Džeinė Halpern 
norėjo, kad žiuri kuo daugiau išgirstų apie nuostabųjį Lu- 
sės vyrelį. 

Galiausiai atėjo Ketrinos Ficgibon eilė. Savaip ji buvo 
tokia pat kieta, o galbūt ir tokia pat sunkiai įveikiama kaip 
Žiulis Halpernas. 


253 


ŽEBENKŠTIES ŽAIDIMAI 


— Ponia Šeifer, mes visi įdėmiai jūsų klausėmės, ir visa 
tai skamba labai žavingai bei idiliškai, bet kai kas mane trik- 
do ir verčia susimąstyti. Štai kas: jūsų vyras prieš aštuonias 
dienas bandė nusižudyti. Bandė padaryti sau galą. Tad gal- 
būt jis nėra visai toks, koks atrodo. Galbūt nėra toks pu- 
siausviras ir sveikai mąstantis. Galbūt jūs apsirikote, koks 
jis iš tikrųjų. 

Lusė Šeifer pažvelgė tiesiai prokurorei į akis: 

— Per pastaruosius kelis mėnesius mano vyras patyrė, 
kad jo karjera ir geras vardas neteisingai išstatyti pavojun. 
Mano vyras negalėjo patikėti, kad jam bus pareikšti šie pa- 
sibaisėtini kaltinimai. Toks išties kafkiškas išmėginimas tie- 
siog įvarė jį į neviltį. Jūs neįsivaizduojate, ką reiškia pra- 
rasti gerą vardą. 

Ketrina Ficgibon nusišypsojo ir šmaikščiai atitarė: 

— Žinoma, įsivaizduoju. Tikrai. Ar tik neskaitėte pas- 
taruoju metu National Enguirer*? 

Tai sukėlė publikos teismo salėje, netgi žiuri narių juo- 
ką. Mačiau, kad jiems patiko Ketrina. Kaip ir man. 

"Tuo tarpu ji toliau tęsė apklausą: 

— Juk tiesa, kad jūsų vyras gydytas nuo "nevilties" dau- 
gel metų? Jis lankosi pas psichologą, ponia Šeifer. Jį ka- 
muoja maniakinė depresija ar bipolinis sutrikimas, ar ne? 

Lusė papurtė galvą: 

— Jam buvo vidutiniojo amžiaus krizė. Tik tiek. Jo am- 
Žiaus vyrams tai ne kažkas ypatinga. 

— Suprantu. O ar jūs sugebėjote jam padėti šioje krizėje? 

— Žinoma. Nors ne dėl to, kas susiję su jo darbu. Tai, 
kuo jis užsiima, yra išskirtina ir visiškai slapta. Privalote tai 
suprasti. 

— Be abejo, — sutiko prokurorė ir tuojau pat klausinė- 
jo toliau: — Taigi vyras turi labai daug paslapčių, kurias 
nuo jūsų slepia? 


* Iliustruotas savaitraštis su spalvotomis fotografijomis, kai kada spausdi- 
nantis neįtikėtinas istorijas apie garsius žmones, sensacingus įvykius ir mįslin- 
gus reiškinius. 

Susiraukusi Lusė žybtelėjo akių strėlytes į klastingąją 
prokurorę. 

— Savo darbe — taip. 

— Jūs žinojote, kad jis lankosi pas daktarę Kasadi? Bū 
Kasadi? 

— Taip, žinoma. Mudu dažnai apie tai kalbėdavomės. 

— Ar dažnai jisai su ja matydavosi? Ar jūs žinote? Ar jis 
Jums pasakydavo? O gal tai buvo visiškai slapta? 

— Prieštarauju! — šūktelėjo Džeinė Halpern. 

— Palaikyta. Ponia Ficgibon, — pakėlęs antakius per- 
spėjo teisėjas Feskou. 

— Atleiskite, jūsų prakilnybe. Atleiskite, Luse. Taigi ge- 
rai. Ar dažnai jūsų vyras matydavosi su Bū Kasadi? 

— Manau, matydavosi su ja, kiek reikėdavo. Man regis, 
jos vardas Elizabeta. 

— Kartą per savaitę? Du? Kasdien? — šaltai mygo Fic- 
gibon. 

— Manau, kartą per savaitę. Paprastai kartą per savaitę. 

— Betgi Faragato durininkai paliudijo matydavę jūsų 
vyrą kur kas dažniau. Vidutiniškai tris ar keturis kartus per 
savaitę. 

Lusė Šeifer pavargusi papurtė galvą ir rūsčiai nuvėrė 
akimis Ficgibon: 

— Aš visiškai pasitikiu Džefriu. Nelaikau jo ant pava- 
dėlio. Aš tikrai neskaičiuočiau jo terapijos seansų. 

— Ar jums nekėlė rūpesčio, kad daktarė Kasadi — Eli- 
zabeta — tokia patraukli moteris? 

— Ne. Nekalbėkit nesąmonių. 

Ficgibon dėjosi nuoširdžiai nustebusi: 

— Kodėl nesąmonė? Aš taip nemanau. Man regis, aš 
rūpinčiaus, jeigu mano vyras matytųsi su patrauklia moteri- 
mi jos namų kabinete du, tris, keturis kartus per savaitę. — 
Ir tuoj pat pratęsė: — Ar jums nekėlė nerimo, kad Bū Kasa- 
di jūsų vyrui buvo sekso terapeutės pakaitalas? 

Lusi Šeifer delsė, atrodė nustebusi ir greitomis paskersa- 
vo į savo vyrą. Ji nežinojo. Neįmanoma buvo jos neužjausti. 

Džeinė Halpern skubiai pašoko iš savo vietos. 

— Prieštarauju! Jūsų prakilnybe, mano klientui visai 
nereikėjo matytis su sekso pakaitalu! 

Liudytojo kėdėje Lusė Šeifer akivaizdžiai suėmė save į 
rankas. Buvo aiškiai tvirtesnė, negu atrodė. Gal ir ji viena 
iš žaidimo dalyvių? Nejau ji viena iš žaidėjų? Arba gal ji ir 
jos vyras žaidė visiškai skirtingus žaidimus? 

Ji prašneko: 

— Norėčiau atsakyti į jūsų klausimą. Ponia prokurore, 
mano vyras, Džefris, buvo toks geras sutuoktinis, toks geras 
tėvas, kad būčiau supratusi netgi tuomet, jei būtų jautęs bū- 
tinybę pasimatyti su sekso terapeutu ir būtų gedinęsis man 
pasisakyti. 

— O jeigu jis būtų įvykdęs šaltakraujišką žmogžudystę — 
1r būtų gėdinęsis jums pasisakyti? — paklausė prokurorė ir 
pasigręžė į žiuri. 

ELIZABETA BU KASADI buvo netoli keturiasdešimties, 
liekna ir labai patraukli, žvilgančiais rudais plaukais, ku- 
riuos nuo mergystės metų nešiojo ilgus. Nuolatinė “ Neiman 
Marcus", “Saks", “Nordstrom", “Bloomingsdale's" ir kitų 
prašmatnių Vašingtono firminių parduotuvių klientė. Ir ta- 
tai buvo matyti. 

Pravardę Bū gavo kūdikystėje, nes visada juokdavosi ir 
juokdavosi, kai tik išgirsdavo tą garsą kam nors su ja žai- 
džiant slėpynių. Netrukus pati išmoko taip daryti ir būbinda- 
vo bū, bū, bū, bū. Mokykloje ir per visą koledžą ji išsaugojo 
tą pravardę, nes, kaip draugai sakė, retsykiais būdavo baugš- 
toka. 

Savo svarbiajai dienai teisme ji pasirinko vienaeilį kel- 
nių kostiumėlį, gražiai pasiūtą, labai minkštą ir dailiai gu- 

lantį. Komplektuką sudarė malonus akiai kavos ir kremiško 
kašmyro spalvų derinys. Atrodė kaip profesijos žmogus, ir 
dargi iš tų sėkmingųjų. 

Žiulis Halpernas paprašė ją pasisakyti pavardę ir kuo 
užsiimanti, kad būtų galima užprotokoluoti. Buvo malonus, 
tačiau dalykiškas, šiek tiek šaltesnis nei anksčiau su kitais 
liudytojais. 

— Daktarė Elizabeta Kasadi. Esu psichoanalitikė, — ra- 
miai atsakė ji. 

— Jis — mano pacientas, jau daugiau kaip metai. Kar- 
tą ar du per savaitę lankosi pas mane kabinete, Vudlio ave- 
niu, dvylika nulis aštuoni. Pastaruoju metu padažninome 
seansus po to, kai ponas Šeiferis bandė nusižudyti. 

Halpernas linktelėjo. 

— Kuriuo metu tie seansai? 

— Paprastai anksti vakare. Laikas gali keistis priklau- 
somai nuo pono Šeiferio darbotvarkės. 

— Daktare Kasadi, atkreipiu jūsų dėmesį į detektyvės 
Hampton nužudymo vakarą. Ar Džefris Šeiferis tą vakarą 
turėjo su jumis analizės seansą? 

— Taip, turėjo. Devintą. Nuo devintos iki dešimtos. Man 
regis, tą vakarą jis atvyko galbūt kiek anksčiau. Bet seansas 
buvo paskirtas devintai. 

— Ar galėjo jis atvykti netgi pusę devynių? 

— Ne, tai neįmanoma. Mes kalbėjome mobiliaisiais nuo 
tuomet, kai jis paliko savo namus Kaloramoje, iki atvyko į 
mano gyvenamą pastatą. Jautė nemažą kaltę, kad pastarojo 
meto savo niūriai nuotaikai leido pernelyg priartėti prie 
dukterų gimtadienio. 

— Suprantu. Ar buvo kokia nors pertrauka jūsų pokal- 
byje su pulkininku Šeiferiu? 

— Taip, bet labai trumpa. 

Halpernas taip pat guviai tęsė: 

— Kiek praėjo laiko, kai judu liovėtės kalbėję mobiliai- 
siais ir jis atvyko į jūsų kabinetą? 

— Dvi ar trys minutės — daugiausia penkios. Kol pa- 
statė automobilį ir pasikėlė viršun. Ne daugiau. 

— Ar atvykęs į jūsų kabinetą Šeiferis atrodė kaip nors 
susijaudinęs? 

— Ne, anaiptol. Netgi atrodė gana linksmas. Ką tik bu- 
vo surengęs savo dvynėms pavykusį gimtadienio vakarėlį. Lai- 
kė, kad visa praėjo puikiai, o jis be galo myli savo vaikus. 

— Ar buvo padusęs, įsitempęs ar suprakaitavęs? 

— Ne. Kaip sakiau, jis buvo ramus ir atrodė visai pui- 
kiai. Labai aiškiai prisimenu. O po to, kai įsiveržė policija, 
aš rūpestingai viską užsi7ašiau, kad visa išsaugočiau tiksliai 
ir gyvai, — pasakė ji ir pašnairavo į kaltintojų stalelį. 

— Taigi jūs vardan tikslumo užsirašėte? 

— "Taip, tikrai. 

— Daktare Kasadi, ar tuomet pastebėjote kur nors ant 
pulkininko Šeiferio drabužių kraują? 

— Ne, nepastebėjau. 

— Aišku. Jūs nematėte ant Šeiferio kraujo. O kai atvy- 
ko detektyvas Krosas, ar matėte ant jo kraujo? 

— Taip, mačiau tamsias kraujo dėmes ar drūžes ant jo 
marškinių ir švarko. Taip pat ant rankų. 

Žiulis Halpernas lukterėjo, kad visa įsmigtų į žiuri at- 
mintį. Paskiau pateikė paskutinį klausimą: 

— Ar pulkininkas Šeiferis atrodė, lyg prieš mirksnį bū- 
tų ką nors nužudęs? 

— Ne, tikrai ne. 

— Daugiau klausimų neturiu, — pareiškė gynybos ad- 
vokatas. 

Kryžminę apklausą, atstovaudamas kaltintojams, vedė 
Danielius Vestonas. Dvidešimt devynerių metų, gabus, gu- 
vaus proto kylanti žvaigždė — ir prokuratūroje žinomas kaip 
negailestingas kirvis. 

Be to, Danas Vestonas buvo gražios išvaizdos, šviesiap- 
laukis ir tvirtai sudėtas. Jis priėjo fiziškai arti prie Bū Kasa- 
di. Abu sudarė žavią porą, o kaip tik tokią mintį jis ir norė- 
jo vizualiai perteikti. 

— Ponia Kasadi, jūs nebuvote pono Šeiferio psichiatrė? 

Ji kiek susiraukė, bet paskiau sugebėjo nežymiai šyptelti: 

— Ne, psichiatras turi būti medicinos daktaras. Be abe- 
jo, jums tai žinoma. 

— O jūs — ne medicinos daktarė? 

Ji papurtė galvą: 

— Ne. Turiu sociologijos daktaro laipsnį. Jums tai irgi 
žinoma. 

— Ar jūs psichologė? — paklausė Vestonas. 

— Psichologas paprastai turi psichologijos srities moks- 
lo laipsnį, kai kada filosofijos daktaro. 

— Ar jūs turite psichologijos srities mokslo laipsnį? 

— Ne. Esu psichoanalitikė. 

— Aišku. Kur jūs mokėtės psichoanalizės? 

— Amerikos universitete. Gavau filosofijos daktaro 
laipsnį socialinės rūpybos srityje. 

Danielius Vestonas nesiliovė mygęs Kasadi. Tarp atsa- 
kymo ir klausimo beveik nebuvo jokios pauzės. 

— O tas jūsiškis “psichoanalizės kabinetas" Faragate, 
kokio pobūdžio įrangą turi? 

— Sofutė, rašomasis stalas, lempa. Iš esmės labai kuk- 
lią. Tačiau daug augalų. Mano pacientams aplinka atrodo 
funkcionali ir podraug leidžianti atsipalaiduoti. 

— Prie sofutės jokios dėželės su servetėlėmis? Maniau, 
Jog tai privaloma, — kreivai šyptelėjo Vestonas. 

Dabar liudytoja aiškiai suirzo ar galbūt netgi buvo iš- 
mušta iš vėžių. 

— Aš labai rimtai žiūriu į savo darbą, pone Vestonai. 
Taip pat ir mano pacientai. 

— Ar Džefrį Šeiferį kas nors jums rekomendavo? 

— Tiesą sakant, mudu susipažinome Nacionalinėje ga- 
lerijoje... Pikaso erotinių piešinių parodoje. Ji buvo išsa- 
miai nušviesta spaudoje. 

Vestonas linktelėjo, ir lūpose šmėstelėjo nežymi šypsenėlė. 

— A, suprantu. O jūsų seansai su Džefriu Šeiferiu ero- 
tiški? Ar kada nors kalbate apie seksą? 

Žiulis Halpernas staigiai pašoko — nelyginant strykte- 
lintis iš dėžutės pajacas. 

— Prieštarauju! Daktaro ir paciento santykių preroga- 
tyva. Tai konfidencialu. 

Jaunasis prokuroras gūžtelėjo ir delnu nubraukė atgal 
šviesias savo garbanas. 

— Atsiimu klausimą. Be problemų. Ar esate seksualinis 
pakaitalas? 

— Ne, nesu. Kaip anksčiau pareiškiau, esu psichoana- 
litikė. 

— Ar tą vakarą, kai buvo nužudyta detektyvė Hamp- 
ton, jūs ir Džefris Šeiferis kalbėjotės... 

Žiulis Halpernas vėl skubiai pašoko: 

— Prieštarauju. Jeigu kaltintojas verčia atskleisti daly- 
kus, kurie saugomi paciento privilegijos... 

Pasiduodamas Vestonas iškėlė aukštyn abi rankas. Nusi- 
šypsojo žiuri nariams, vildamasis, kad šie jaučiasi kaip ir jis. 

— Gerai, gerai. Leiskite man pagalvoti. Aš iškelsiu tai 
iš vadinamųjų daktaro ir paciento santykių srities ir visiš- 
kai paprastai paklausiu, ar jūs, ponia Kasadi, kaip moteris 
lytiškai santykiavote su Džefriu Šeiferiu kaip vyru? 

Elizabeta Bū Kasadi nuleido galvą ir įsmeigė akis sau į 
kelius. 

Danielius Vestonas šypsojosi netgi kai Žiulis Halpernas 
užprotestavo klausimą ir teisėjo Feskou buvo palaikytas. Ves- 
tonas jautė savo pasiekęs. 

— PAKVIESKITE DETEKTYVĄ ALEKSĄ KROSĄ. 

Giliai įkvėpiau oro, sutelkiau savo mintis, kūną bei dva- 
sią ir plačiu viduriniuoju teismo salės tarpu nuėjau duoti 
parodymų. Visi mane stebėjo, tačiau vienintelį, kurį iš tik- 
rųjų mačiau — tai Džefrį Šeiferį. Žebenkštį. Šis vis dar vai- 
dino nuskriaustą nekaltuolį, ir aš norėjau nuversti jį nuo 

pjedestalo. Troškau pats imtis kryžminės jo apklausos, pa- 
teikti tikrus klausimus, kuriuos buvo būtina paklausti, pa- 
pasakoti žiuri nariams viską apie atmestus įkalčius, užtraukti 
ant jo teisingumą visu triuškinamu smarkumu. 

Kaip sunku tiek metų dorai dirbus būti apkaltintam kaip 
nesąžiningam farui — tokiam, kuris klastojo įkalčius ir gal- 
būt dar blogiau. Tai likimo ironija, bet galbūt dabar turėsiu 
progą ištaisyti nesusipratimą, apginti savo gerą vardą. 

Kai atsisėdau į liudytojo vietą, Žiulis Halpernas man 
širdingai nusišypsojo. Užmezgė akimis kontaktą, mestelėjo 
žvilgsnį į žiuri, paskiau vėl pasisuko į mane. Tamsios jo akys 
spinduliavo intelektu ir atrodė neapsakomai gaila, kad jis 
dirba Šeiferiui. 

— Pradžiai noriu pasakyti, kad man garbė su jumis su- 
sipažinti, detektyve Krosai. Ilgus metus aš kaip, neabejoju, 
ir daugelis žiuri narių skaičiau Vašingtono laikraščiuose apie 
žmogžudystes, kurias jūs padėjote išnarplioti. Mes žavimės 
jūsų praeities laimėjimais. 

Aš linktelėjau ir savo ruožtu prisiverčiau nusišypsoti. 

— Dėkui. Tikiuosi, taip pat žavėsitės mano laimėjimais 
dabar ir ateityje, — pasakiau. 

— Tikėkimės, detektyve, — linktelėjo Halpernas ir ėjo 
toliau. Kokį pusvalandį mudu keitėmės išpuoliais, iki jis pa- 
klausė: 

— Netrukus prieš pulkininko Šeiferio areštą jūs išgyve- 
note baisią asmeninę tragediją — gal teiktumėtės mums apie 
tai papasakoti? 

Užgniaužiau savyje didžiulį norą ištiesti ranką ir su- 
griebti už sprando tą tariamai mandagų, klastingą žmogu- 
tį. Stengdamasis susivaldyti, prisilenkiau arčiau prie mik- 
rofono. 

— Kai atostogavome Bermuduose, buvo pagrobtas bran- 
gus man žmogus. Ji vis dar dingusi. Neišsižadėjau vilties, 
kad ji bus surasta. Kasdien meldžiuosi, kad tebebūtų gyva. 

Halpernas užjaučiamai sumykė. Gabus aktorius, daug- 
maž kaip ir jo klientas. 

— Išties man labai gaila. Ar departamentas jums sutei- 
kė deramą atotrūkį nuo darbo? 

— Jie supranta ir padeda. — Jutau, kaip iš apmaudo 
man įsitempia smakras. Pykau ant Halperno, kad naudoja- 
si tuo, kas nutiko Kristinai, stengdamasis išmušti mane iš 
vėžių. 

— Detektyve, ar tuomet, kai buvo nužudyta detektyvė 
Hampton, jūs oficialiai jau buvote sugrįžęs į aktyviąją tar- 
nybą? 

— Taip, jau savaitę prieš žmogžudystę buvau sugrįžęs į 
tarnybą visu krūviu. 

— Ar iš jūsų nereikalavo, kad nusišalintumėte nuo ak- 
tyvios tarnybos ilgesniam laikui? 

— Tai buvo palikta mano nuožiūrai. Vyriausiasis detek- 
tyvas iš tiesų suabejojo, ar gebėsiu vėl imtis savo pareigų, 
bet leido man rinktis. 

Halpernas mąsliai linktelėjo. 

— Jam atrodė, kad jūsų mintys gali būti kur kitur? Kas 
jus dėl to smerktų? 

— Aš buvau prislėgtas, ir dabar tebesu, bet pajėgiau 
dirbti. Tai man padėjo. Kad dirbu, kas reikia. 

Buvo dar keletas klausimų apie mano dvasinę būklę, o 
paskiau Halpernas pasiteiravo: 

— Kai išvydote, kad detektyvė Hampton nužudyta, ar 
labai susijaudinote? 

— Aš dirbau savo darbą. Žmogžudystės vaizdas buvo 
bjaurus. — Jūsų klientas skerdikas. Nejau iš tiesų norite jį iš- 
sukti? Ar suvokiate, ką darote? 

— Jūsų pirštų atspaudų rasta ant detektyvės Hampton 
diržo ir ant automobilio prietaisų skydo. Jos kraujo buvo 
ant jūsų drabužių. 

Kelias sekundes patylėjau ir vėl prabilau. Pasistengiau 
paaiškinti: 

— Buvo didžiulė plėštinė Hampton jungo venos žaiz- 
da. Kraujas visur automobilyje, taip pat ant cementinių ga- 
ražo grindų. Bandžiau pagelbėti detektyvei Hampton, iki 

įsitikinau, kad ji negyva. Štai kodėl mano pirštų atspaudų 
buvo automobilyje, o detektyvės Hampton kraujo — ant ma- 
no drabužių. 

— Jūs pripėdavote kraujo viršuje? 

— Ne, nepripėdavau. Prieš palikdamas garažą, aš rū- 
pestingai pasitikrinau batus. Pasitikrinau dusyk. Pasitikrinau, 
nes nenorėjau pripėduoti kraujo pastate. 

— Bet jūs buvote susijaudinęs, bent tiek pripažįstate. 
Radote nužudytą policijos pareigūnę. Pirmą kartą apžiūrė- 
damas nusikaltimo vietą, pamiršote užsimauti pirštines. Bu- 
vo kraujo ant jūsų drabužių. Kaipgi galite jaustis toks už- 
tikrintas? 

Pažvelgiau tiesiai jam į akis ir pasistengiau laikytis taip 
pat ramiai kaip ir jis. 

— Aš tiksliai žinau, kas tą naktį nutiko. Žinau, kas šal- 
takraujiškai nužudė Patsę Hampton. 

Staiga jis pakėlė balsą: 

— Ne, jūs nežinote, sere. Štai kur esmė. Jūs nežinote. Ar 
galima sakyti, kad apieškodamas pulkininką Šeiferį jūs su- 
ėjote į fizinį kontaktą su juo? 

— Taip. 

— Tad ar negalėjo kraujas nuo jūsų drabužių patekti 
ant j0j0? 

Neketinau nusileisti jam nė per nago juodymą. Buvo 
nevalia. 

— Ne, negalėjo. Kraujas buvo ant Džefrio Šeiferio kel- 
nių prieš man atvykstant. 

Halpernas pasitraukė toliau. Norėjo priversti mane jau- 
dintis. Nuėjo prie žiuri aptvaro, kelissyk atsigręždamas ma- 
no pusen. Pateikė dar keletą klausimų apie nusikaltimo vietą 
ir paskiau pasakė: 

— Betgi daktarė Kasadi nematė jokio kraujo. Ir du kiti 
pareigūnai taip pat nematė jokio kraujo — kol jūs nesuėjote į 
kontaktą su pulkininku Šeiferiu. Prieš tris ar penkias minutes, 
iki susitiko su savo analitike, pulkininkas Šeiferis kalbėjosi 
telefonu. Jis nuvyko ten tiesiai iš savo vaikų gimtadienio 

vakarėlio. Jūs neturite jokių įrodymų, detektyve Krosai! Tik tuos, 
kuriuos pats atsinešėte į daktarės Kasadi butą. Jūs absoliu- 
čiai neturite įrodymų, detektyve! Suėmėte ne tą žmogų! Pa- 
kišote niekuo nekaltą! 
Pasipiktinęs Žiulis Halpernas iškėlė aukštyn rankas. 
— Daugiau neturiu absoliučiai jokių klausimų. 

IŠĖJAU IŠ TEISMO RŪMŲ pro užpakalines duris. Pa- 
prastai ir anksčiau taip darydavau, tačiau šiandien buvo bū- 
tina. Reikėjo išvengti minios ir spaudos, be to, norėjau pa- 
būti vienas ir atsigauti po liudytojo krėsle praleisto laiko. 

Patyręs subinspardis gerai įspyrė man subinėn. Ryt Ke- 
tė Ficgibon per kryžminę apklausą pabandys dalį padary- 
tos žalos panaikinti. 

Lipdamas žemyn laiptais, kuriais daugiausia naudojosi 
rūmų priežiūros personalas ir valytojai ir kurie taip pat bu- 
vo skirti evakuacijai gaisro atveju, niekur neskubėjau. 

Man ėmė aiškėti, kad Džefris Šeiferis, ko gero, bus iš- 
teisintas. Turėjo geriausius advokatus, o mes per parengia- 
mąjį posėdį praradome svarbų įkaltį. 

Ir aš padariau nedovanotiną klaidą, kai per skubą pa- 
dėti Patsei Hampton pamiršau užsimauti pirštines. 

Tai buvo garbinga klaida, tačiau ji veikiausiai pasėjo 
abejonę Ž žiuri narių galvose. Ant manęs buvo daugiau krau- 
jo negu ant Šeiferio. Tai tiesa. Šeiferis faktiškai galėjo likti 
nenubaustas dėl žmogžudystės, ir ši mintis man buvo nepa- 
keliama. Lipdamas žemyn vingiuojančiais laiptų maršais jau- 
čiau, kad tuoj imsiu rėkti. 

Ir tai padariau. Surikau iš visos gerklės, ir buvo taip 
velniškai gera apmaudą išleisti laukan. Visą kūną užliejo pa- 
lengvėjimas, kad ir koks laikinas. 

Betoninių laiptų apačioje buvo teismo rūmų pusrūsis. 
Ilgu tamsiu koridoriumi patraukiau automobilių stovėjimo 
aikštelės link, prie savo palikto poršė. Tebeskendėjau min- 
tyse, bet šiek tiek nusiraminau, laiptinėje išsirėkęs kaip pa- 
klaikęs. 

Netoli išėjimo į automobilių stovėjimo aikštelę korido- 
rius darė staigią alkūnę. Apsukau kampą ir išvydau jį. Ne- 
galėjau patikėti savo akimis. Tiesiai prieš mane stovėjo Že- 
benkštis. 

Jis prašneko pirmas: 

— Kas per netikėtumas, daktare Krosai. Sprunkate nuo 
siuntančios — ar gal reikia sakyti “siutinančios"? — minios. 
Šiandien pabrukęs po savimi uodegą? Nesinervinkite, ten 
viršuje visai gerai pasirodėte. Tai jūs čia šūkavot po korido- 
rius? Pirmykščiai klyksmai patys geriausi, tiesa? 

— Kokio velnio jums reikia, Šeiferi? — paklausiau. — 
Mums nevalia štai šitaip susitikti ar šnekėtis. 

Jis trūktelėjo plačiais pečiais, nubraukė sau nuo akių 
šviesius plaukus. 

— Manote, man rūpi taisyklės? Nusišikt į taisykles. Ko 
man reikia? Kad būtų sugrąžintas mano geras vardas. Kad 
mano šeimai daugiau nebetektų to kentėti. Štai ko. 

— Tuomet nereikėjo žudyti visų tų žmonių. Ypač Pat- 
sės Hampton. 

Šeiferis nusišypsojo: 

— Jūs labai užtikrintas savimi, tiesa? Nesitraukiate. Tam 
tikru mastu tuo žaviuosi. Kažkada ir aš vaidinau didvyrį. 
Armijoje. Kurį laiką tai įdomu. 

— Bet kur kas įdomiau būti siautėjančiu pamišusiu žu- 
diku, — atkirtau. 

— Matote? Jūs nė kiek nesitraukiate nuo savo užsispy- 
rėliškų nuomonių. Man tai patinka. Esate nuostabus. 

— Tai ne nuomonė, Šeiferi. Ir jūs, ir aš tai žinome. 

— Tuomet įrodykite, Krosai. Laimėkite savo apgailėtiną, 
pašvinkusią bylą, gerai? Įveikite mane garbingai ir sąžiningai 
teisme. Aš netgi suteikiau jums savos aikštės pranašumą. 

Žingtelėjau jo link; tiesiog nesusiturėjau. Jis nesitraukė. 

— Visa tai jums nesveikas žaidimas. Esu sutikęs pana- 
šių į jus šiknių ir anksčiau, Šeiferi. Įveikiau geresnius. Įveik- 
siu 1r jus. 

Jis nusijuokė man į akis: 

— Nuoširdžiai tuo abejoju. 

Praėjau siauru tuneliu pro pat jį. 

Stumtelėjo mane — smarkiai — iš užpakalio. Buvo stam- 
bus vyras, netgi stipresnis, nei atrodė. 

Kluptelėjau, be maža ko parvirtau ant akmeninių grin- 
dų. Jis taip gerai slėpė teisme, bet dabar tai beveik iškilo į 
paviršių. Beprotystę, kuri ir buvo Džefris Šeiferis. Smurtau- 
tojas. 

— Tad pirmyn. Įveik mane. Pažiūrėsim, ar sugebėsi, — 
riktelėjo man visa gerkle. — Įveik mane čia pat, tuoj pat. 
Nemanau, kad pajėgsi, Krosai. Žinau, kad nieko neišeis. 

Šeiferis staigiai žingtelėjo prie manęs. Vikrus ir atletiš- 
kas, ne tik stiprus. Abu buvome daugmaž vienodo sudėjimo 
— šešios pėdos du ar trys coliai, du šimtai svarų. Prisimi- 
niau, kad jis buvęs armijos karininkas, paskiau MI 6. Regis, 
vis dar puikios formos. 

Šeiferis vėl pastūmė mane abiem rankomis. Garsiai su- 
urzgė: 

— Jeigu būtum kovojęs geriau, iš manęs būtų likusi tik 
šlapia vieta. Juk taip? Tik šlapia vieta. Vos susilaikiau jam 
nesmogęs; tiesiog niežėjo kumščiai. Be galo troškau par- 
trenkti jį, ištrinti iš jo veido savimi patenkintą, pasipūtėliš- 
ką miną. 

Tačiau susivaldžiau, tik stipriai sugriebęs bloškiau Šei- 
ferį į akmeninę tunelio sieną ir prirėmiau prie jos. 

— Ne dabar. Ne čia, — šiurkščiai, kimiai sušvokščiau. — 
Neketinu tau smogti, Šeiferi. Kam? Kad nubėgtum į laik- 
raščius ir televiziją? Bet vis tiek nusodinsiu tave. Greitai. 

Jis beprotiškai nusikvatojo. 

— "Tu sukruštai juokingas, ar tą supranti? Tiesiog mirk 
iš juoko. Man patinka. 

Nuėjau nuo Šeiferio tamsiu koridoriumi. Tai buvo sun- 
kiausia, ką man yra tekę daryti. Norėjau išmušti iš jo atsa- 
kymus, priversti prisipažinti. Norėjau sužinoti apie Kristi- 
ną. Turėjau tiek daug klausimų, bet žinojau, kad jis neatsa- 
kys. Buvo čia tam, kad įviliotų mane į spąstus, kad pažaistų. 

— Tu pralaimi... viską, — metė jis man pavymui. 

Man regis, būčiau galėjęs užmušti Šeiferį čia pat vietoje. 

Buvau beatsigręžiąs, tačiau susivaldžiau. Atidariau 
girgždančias duris ir išėjau laukan. Saulė tvoskė man į akis, 
svaiginantį mirksnį mažne apakindama. Dengdamasis akis 
ranka, akmeniniais laiptukais nulipau į aikštelę, kur mane 
pasitiko kita nepageidaujama staigmena. 

Koks tuzinas nuožmių spaudos atstovų, tarp jų keli ži- 
nomi reporteriai, būriavosi automobilių stovėjimo aikštelė- 
je už teismo rūmų. Kažkas buvo juos perspėjęs; kažkas pa- 
šnabždėjo, kad išeisiu pro čia. 

Atsigręžiau į pilkas metalines duris, bet Džefris Šeife- 
ris už manęs nepasirodė. Pasitraukęs dingo pusrūsyje. 

— Detektyve Krosai! — išgirdau kažkurį reporterį su- 
šunkant. — Jūs pralaimite šią bylą. Žinote tai ar ne? 

Taip, aš žinojau. Buvau bepralaimįs viską. Tik nežino- 
jau, ką turiu daryti, kad taip neatsitiktų. 

KITĄ DIENĄ UŽĖMĖ mano kryžminė apklausa, kurią 
vedė Ketrina Ficgibon. Ketrina gerai pasidarbavo atitaisy- 
dama dalį Žiulio Halperno padarytos žalos, bet ne visą. Hal- 
pernas nuolatos trikdė jos ritmą savo prieštaromis. Kaip ir 
daugelis išreklamuotų pastarojo meto teismo procesų, šis 
varė iš proto. Būtų buvę lengva nuteisti ir pasodinti Džefrį 
Šeiferį, tačiau kur tau — nieko panašaus. 

Po dviejų dienų mums pasitaikė geriausia proga laimė- 

ti, ir Šeiferis pats ją suteikė, lyg mesdamas iššūkį. Dabar 
supratome, kad jis netgi labiau beprotis, negu mes manė- 
me. Gyvenimas jam buvo žaidimas; atrodė, niekas daugiau 
nesvarbu. 

Šeiferis sutiko užimti liudytojo vietą. Man regis, teismo 
salėje buvau vienintelis, kurio labai nenustebino, kad jis 
duoda parodymus, kad tiesiog mūsų akivaizdoje žaidžia žai- 
dimą. 

Ketrina Ficgibon beveik neabejojo, kad Žiulis Halper- 
nas patarė, meldė ir perspėjo Šeiferį to nedaryti, bet šis vis 
tiek štai žengia liudytojų krėslo link tokios povyzos, lyg bū- 
tų pačios karalienės pakviestas iškilmingai įšventinti jį į ri- 
terius. 

Argi jis galėjo atsispirti scenos pagundai? Atrodė visai 
toks pat savimi pasitikintis ir susitvardantis kaip ir aną naktį, 
kai jį suėmiau už Patsės Hampton nužudymą. Buvo apsi- 
rengęs tamsiai mėlynu dvieiliu kostiumu, baltais marškiniais 
ir auksaspalviu kaklaraiščiu. Nė sruogelės šviesių plaukų ne 
vietoje, jokios pykčio, kunkuliuojančio po jo kruopščiai iš- 
puoselėta išore, užuominos. 

Žiulis Halpernas kreipėsi į Šeiferį pašnekesio intonaci- 
jomis, tačiau aš buvau įsitikinęs, kad jam neramu dėl šios 
nereikalingos rizikos. 

— Pulkininke Šeiferi, pirmiausia noriu jums padėkoti, 
kad užėmėte liudytojo vietą. Tai padarėte visiškai savo va- 
lia. Iš pat pradžių pareiškėte, kad norite ateiti čia ir susi- 
grąžinti gerą vardą. 

Šeiferis mandagiai nusišypsojo ir, pakėlęs ranką, per- 
traukė savo advokatą. Abiejų pusių teisininkai susižvalgė. 
Kas dedasi? Ką jis rengiasi daryti? 

Aš savo vietoje palinkau į priekį. Staiga man šovė į gal- 
vą, kad Žiulis Halpernas galbūt iš tikrųjų žino, jog jo gina- 
masis kaltas. Jeigu taip, tai jis nesugebės kryžmiškai šio ap- 
klausti. Juridiškai neturi teisės pateikti klausimų, kurie at- 
skleistų tikrus faktus, kokius jau žinojo. 

Šeiferis galėjo atkreipti į save dėmesį vieninteliu būdu 

— monologu. Iškviestas duoti parodymų, Šeiferis turėjo pro- 
ga pasakyti kalbą. Nors ir neįprasta, bet visiškai teiseta. Ir 
jeigu Halpernas žino, kad jo klientas kaltas, tuomet tai vie- 
nintelis būdas, kaip Šeiferis gali užimti liudytojo vietą ir 
nelikti apkaltintas savo paties advokato. 

Iniciatyvą perėmė Šeiferis: 

— Jeigu malonėsite man atleisti, pone Halpernai, ma- 
nau, galiu pakalbėti šiems mieliems žmonėms pats. Aš iš 
tiesų sugebėsiu. Suprantate, man nereikia daug kvalifikuo- 
tos pagalbos paprastai tiesai pasakyti. 

Žiulis Halpernas atsitraukė, giliamintiškai linktelėjo 1T 
pasistengė išsaugoti orumą. Kaipgi kitaip galėjo Jis pasi- 
elgti šiomis aplinkybėmis? Jeigu anksčiau ir nežinojo, kad 
jo klientas egomanas ar psichiškai nesveikas, tai dabar tik- 
rai suprato. 

Šeiferis pažvelgė į žiuri: 

— Čia teisme buvo pareikšta, kad aš tarnauju britų žval- 
gyboje ir kad esu MI 6, šnipas. Deja, iš tikrųjų esu gana 
paprastas agentas — toks, jeigu norite, Dvigubai arba Nieko*. 

Lengva, vykusiai paleista į save pašaipėlė sukėlė salėje 
Juoką. 

— Esu paprastas biurokratas, kaip tieka daug kitų, sa- 
vo dienas ir naktis stumiančių Vašingtone. Laikausi tvirtai 
nustatytos ambasadoje tvarkos. Iš esmės pritariama viskam, 
ką ten dirbu. Taip pat ir šeimyninis mano gyvenimas pa- 
prastas ir tvarkingas. Mudu su žmona susituokę bemaž še- 
šiolika metų. Labai mylime vienas kitą. Esame atsidavę trim 
savo vaikams... Tad aš noriu atsiprašyti savo žmonos ir vai- 
kų. Man taip baisiai gaila dėl šio pragariško išmėginimo, 
kurį jie turi kentėti. Sakau savo sūnui Robui ir dvynėms "Tri- 
šijai su Erika: man taip gaila. Jeigu nors kiek būčiau numa- 
nęs, kokiu cirku tai pavirs, būčiau reikalavęs palikti man 
diplomatinę neliečiamybę, o ne bandęs susigrąžinti savo, 
mūsų, jų gerą vardą... Dabar, kai iš visos širdies atsiprašinė- 


* Populiarios Deniso Funo (Dennis Foon) apysakos jaunimui pavadinimas, 
kur pasakojama apie jaunuolį, azartišką lošėją, mėgstantį rizikuoti. 

ju, noriu atsiprašyti ir jūsų visų, kad esu šiek tiek nuobo- 
dus. Tačiau kai tave apkaltina žmogžudyste, kažkuo tokiu 
šlykščiu ir neįsivaizduojamu, žūtbūt norisi palengvinti sau 
sielą. O užvis labiausiai norisi papasakoti tiesą. Taigi kaip 
tik tai šiandien ir darau... Jūs girdėjote įrodymus — ir pa- 
prasčiausiai jų nėra. Jūs girdėjote liudijimus apie teisiamą- 
jį asmenį. O dabar girdite mane. Nenužudžiau detektyvės 
Patsės Hampton. Manau, jūs visi tą žinote, bet aš norėjau 
pasakyti pats. Dėkui, kad klausėtės manęs, — užbaigė jis ir 
nežymiai linktelėjo krėsle galvą. 

Šeiferis kalbėjo trumpai, tačiau oriai bei suprantamai ir, 
deja, įtikinamai. Visą laiką akimis palaikė kontaktą su žiuri 
nariais. Ne tiek svarbūs buvo jo žodžiai, kiek jų pateikimas. 

Priekin kryžminei apklausai išėjo Ketrina Ficgibon. Iš 
pradžių su Šeiferiu ji elgėsi atsargiai; žinojo, kad kol kas jis 
turi savo pusėje žiuri. Ji laukė beveik iki kryžminės apklau- 
sos pabaigos, kad kaip reikiant imtųsi Šeiferio, kai šis gal- 
būt taps labiau pažeidžiamas. 

— Jūsų pareiškimas buvo labai mielas, pone Šeiferi. Tai- 
gi sėdėdamas priešais šią žiuri tvirtinate, kad jūsų ryšys su 
daktare Kasadi buvo grynai profesinis, kad su ja lytiškai ne- 
santykiavote, teisybė? Primenu, jūs davėte priesaiką. 

— Taip, absoliučiai ne. Ji buvo ir, tikiuosi, tebebus ma- 
no psichoanalitikė. 

— Nepaisant fakto, kad ji prisipažįsta lytiškai santykia- 
vusi su jumis? 

Šeiferis ištiesė ranką Žiulio Halperno pusėn, šiam pa- 
rodydamas, kad neprotestuotų. 

— Manau, iš teismo protokolo paaiškės, kad ji to ne- 
prisipažino. 

Ficgibon susiraukė: 

— Gal ko nesupratau? Kodėl jūs manote, kad ji neatsa- 
kė kaltintojui? 

— Juk taip aišku, — atšovė Šeiferis. — Todėl, kad ji 
nelaikė verta priimti domėn tokį klausimą. 

— Ir kai nuleido galvą, sere, bei įsmeigė akis sau į ke- 
lius? Ji tylom pripažino. 

Dabar Šeiferis pažvelgė į žiuri ir nustebęs palingavo galvą. 

— Jūs visiškai klaidingai ją interpretavote. Vėl nesu- 
pratote dalyko esmės, prokurore. Malonekite, jei leisite, pa- 
teiksiu pavyzdį. Kaip prieš nukirsdinamas galvą pasakė ka- 
ralius Karolis, “Duokite man apsiaustą, kad jie nepamany- 
tų, jog aš drebu iš baimės". Daktarė Elizabeta Kasadi buvo 
giliai sutrikdyta šiurkščios jūsų kolegos prielaidos — kaip 
1r mano šeima, kaip ir aš pats. 

Džefris Šeiferis plieninėmis akimis nužvelgė prokuro- 
rę, paskiau vėl apdovanojo dėmesiu žiuri: 

— Kaip ir aš pats. 

TEISMO PROCESAS beveik pasibaigė, ir dabar atėjo 
iš tiesų sunki jo dalis: laukti nuosprendžio. Tą antradienį 
Žiuri nariai pasitraukė į savo kambarį pradėti svarstymų dėl 
Džefrio Šeiferio žmogžudystės bylos. Pirmą sykį leidau sau 
iš esmės įsivaizduoti neįsivaizduojama — kad Šeiferis gali 
būti išlaisvintas. 

Mudu su Sampsonu sėdėjome paskutinėje teismo salės 
eilėje ir stebėjome, kaip pasišalino dvylika žiuri narių: aš- 
tuoni vyrai ir keturios moterys. Džonas kelis kartus buvo 
atėjęs į teismą, pavadindamas šį “geriausiu ir niekingiausiu 
spektakliu šiapus Ovaliojo kabineto", tačiau aš žinojau, kad 
jis nori mane palaikyti. 

— Kalės vaikas kaltas; jis beprotis kaip mažasis Deivis Ber- 
kovicas, — stebėdamas Šeiferį pakomentavo Sampsonas. — 
Tačiau turi savo pusėje daug neblogų aktorių: dievinančią 
žmoną, dievinančią meilužę, brangiai apmokamus advoka- 
tus, Paikutį Kvailutį. Ko gero, išneš kailį. 

— Galimas daiktas, — sutikau. — Žiuri sunku perpras- 
ti. Ir darosi vis sunkiau. , 

Stebėjau Šeiferį, kai šis mandagiai spaudė savo gynėjų 
komandos nariams rankas. Ir Žiulio Halperno, ir Džeinės 
Halpern veide buvo nutaisytos prisiverstinės šypsenos. Juk 
jie žino, ar ne? Kad jų klientas — Žebenkštis, masinis žudikas. 

— Kai reikia, Džefris Šeiferis geba priversti žmones juo 
patikėti. Tai geriausias aktorius, kokį tik esu matęs, — tariau. 

Paskiau Džonas išvyko ir aš vėl išsmukau pro užpakalinį 
išėjimą. Šįsyk nei Šeiferis, nei spauda netykojo manęs laiptų 
apačioje ar automobilių stovėjimo aikštelėje už rūmų. 

Aikštelėje išgirdau moters balsą ir sustojau. Pamaniau, 
Jog tai Kristina. Kokia dešimtis žmonių ėjo prie savųjų auto- 
mobilių tartum nematydami manęs. Karštligiškai, iškaitęs 
peržvelgiau juos visus. Tarp jų jos nebuvo. Iš kur tas balsas? 

Važiavau senuku poršė ir klausiausi iš kompaktinių dis- 
kų grotuvo Džordžo Bensono. Prisiminiau policijos ataskai- 
tą apie Šeiferio pasivažinėjimą ieškant šiurpinančių įspū- 
džių, pasibaigusį netoliese Diupono žiedo. Man tatai atro- 
dė keistai viliojanti perspektyva. Įtikinau save nespėlioti, 
kaip nuspręs žiuri. Gali būti vienaip ir kitaip. 

Pasidaviau mintims apie Kristiną — ir pristigau oro. Buvo 
per sunku. Ašaros pasruvo man skruostais. Teko sustoti. 

Giliai atsidusau, paskiau — darsyk. Sielvartas krūtinė- 
je tebebuvo toks pat šviežias kaip ir aną dieną, kai ji dingo 
Bermuduose. Vis bandė manęs šalintis, bet aš jai neleidau. 
Dabar jaučiausi kaltas dėl to, kas jai nutiko. 

Važinėjausi po Vašingtoną, pamažu be tikslo sukau ra- 
tus. Praslinkus daugiau kaip dviem su puse valandos, kai 
palikau teismo rūmus, pagaliau parsiradau į namus. 

Nana išpuolė pro duris laukan. Turbūt matė, kai įsu- 
kau į kiemą. Aiškiai manęs laukė. 

Išsilenkiau pro durelių langą. Per "Public Radio" šir- 
dingai tebemalė didžėjas. 

— Kas nutiko, senele? Kas gi per reikalas? — paklau- 
siau Naną. 

— Tau skambino ponia Ficgibon, Aleksai. Grįžta žiuri. 
Su nuosprendžiu. 

BE GALO NUOGĄSTAVAU. Tačiau ir netvėriau smal- 
sumu, kaip seniai beprisimenu. 

Atbulom išriedėjau iš kiemo ir nuspaudžiau miesto cen- 
tro link. Greičiau nei per penkiolika minučių pasiekiau teis- 
mo rūmus. Minia E gatvėje buvo dar didesnė ir labiau ne- 
valdoma nei bylos nagrinėjimo įkarštyje. Vėjyje plazdėjo 
bent pustuzinis Jungtinės Karalystės vėliavų; kontrastą joms 
sudarė Amerikos vėliavos, kai kurios nupieštos ant nuogų 
krūtinių ir veidų. 

Teko brautis ir tiesiog colis po colio irtis prie teismo 
rūmų laiptų. Nekreipiau dėmesio į spaudos klausimus. Sten- 
giausi vengti kiekvieno su kamera rankoje ar godaus kokio 
nors reporterio žvilgsnio. 

Įsmukau į sausakimšą salę prieš pat vorele sugrįžtant 
žiuri. “Vos nepavėlavai", tariau sau. 

Kai visi atsisėdo, teisėjas Feskou kreipėsi į publiką: 

— Kai bus skelbiamas nuosprendis, neturi būti jokių 
demonstracijų. Jei taip atsitiks, tvarkdariai tučtuojau paša- 
lins visus iš salės, — informavo jis tyliu, tačiau aiškiu balsu. 

Stovėjau per kelias eiles už prokurorų komandos ir sten- 
giausi vėl normaliai kvėpuoti. Neįmanoma pagalvoti, kad 
Džefris Šeiferis būtų išlaisvintas; nė kiek neabejojau, kad 
jis nužudė keliolika žmonių — ne tik Patsę Hampton, bet ir 
bent kai kurias iš Džeinių Dou. Jis buvo nesutramdomas se- 
rijinis žudikas, vienas iš Žiauriausių, ir daug metų jam se- 
kėsi likti nepagautam. Dabar suvokiau, kad Šeiferis galbūt 
pats baisiausias ir įžūliausias iš visų Žžmogžudžių, su kuriais 
man teko susidurti. Jis varė savo žaidimą be jokių stabdžių. 
Ir visiškai nenorėjo pralaimėti. 

"— Pone seniūne, ar turite nuosprendį? 

Raimondas Hortonas, prisiekusiųjų seniūnas, atsakė: 

— Taip, jūsų prakilnybe, turime. 

Paskersavau į Šeiferį; jis atrodė pasitikintis savimi. Kaip 
ir nuo pat proceso pradžios šiandien vilkėjo pagal užsaky- 
mą siūtu kostiumu, baltais marškiniais su kaklaraiščiu. Vi- 
siškai neturėjo sąžinės; nė kiek nesibaimino, kas gali jam 
nutikti. Rasi iš dalies tuo būtų galima paaiškinti, kodėl jis 
taip ilgai liko laisvas. 

Teisėjas Feskou atrodė nepaprastai griežtas. 

— Puiku. Gal kaltinamasis teiksis atsistoti? 

Džefris Šeiferis atsistojo prie gynėjų stalelio, poilgiai 
šviesūs jo plaukai tviskėjo nuo palubės š šviesų. Buvo gerokai 
aukštesnis už Žiulį Halperną ir jo dukterį Džeinę. Šeiferis 
laikė susidėjęs rankas sau už nugaros, lyg jos būtų surakin- 
tos. Kažin, gal turi suspaudęs delnuose porą dvidešimtbriau- 
nių kauliukų, kokius mačiau jo darbo kabinete? 

Teisėjas Feskou vėl kreipėsi į prisiekusiųjų seniūną: 

— Dėl pirmojo kaltinimo punkto “"Tyčinė pirmojo laips- 
nio žmogžudystė sunkinančios aplinkybėmis", ką jūs nu- 
sprendėte? 

Seniūnas: 

— Nekaltas, jūsų prakilnybe. 

Pajutau, kad mano galva staiga ėmė suktis. Mažoje sa- 
lėje susigrūdusi minia visiškai pašėlo. Spauda puolė prie 
barjero. Teisėjas buvo pažadėjęs pašalinti visus iš salės, ta- 
čiau jis jau traukėsi į savo kabinetą. 

Išvydau Šeiferį žengiant prie spaudos atstovų, bet paskui 
skubiai pro šiuos praėjo. Ką gi jis dabar daro? Pastebėjo mi- 
nioje kažkokį žmogų ir šaltai linktelėjo jo pusėn. Kas jis toks? 

Paskui Šeiferis toliau yrėsi prie manęs ketvirtoje eilėje. 
Norėjau šokti per kėdes ir jį sugriebti. Norėjau neapsako- 
mai, tačiau supratau, jog ką tik praleidau progą tai dera- 
mai padaryti. 

— Detektyve Krosai, — su įprastu sau pasipūtimu pra- 
šneko jis. — Detektyve Krosai, turiu jums kai ką pasakyti. 
Menesius apie tai tylėjau. 

Spauda susispietė aplinkui; darėsi trošku ir klaustrofobiš- 
ka. Iš visų pusių blyksėjo fotoaparatai. Procesas baigėsi, ir nie- 
kas nebedraudė fotografuoti salėje. Šeiferis, be jokios abejo- 
nės, suvokė puikią progą patekti į nuotraukas. Jis vėl prašne- 
ko taip, kad visi aplinkui girdėtų. Staiga, kur mudu stovėjo- 
me, visa nuščiuvo — lyg tylos ir nelaimės nuojautos duburys. 

— Jūs nužudėte ją, — pasakė ir giliai pažvelgė man į 
akis — bemaž iki pat pakaušio. — Jūs nužudėte ją. 

Visas nustėrau. Staiga kojos tapo it vatinės. Supratau, 
kad jis kalbėjo ne apie Patsę Hampton. 

Kalbėjo apie Kristiną. 

Ji negyva. 

Džefris Šeiferis nužudė ją. Jis atėmė iš manęs viską, kaip 
1r buvo įspėjęs. 

Jis laimėjo. 

ŠEIFERIS BUVO LAISVAS ir tuo velniškai mėgavosi. 
Jisai statė ant kortos savo gyvybę. Lošė ir laimėjo nuostabų 
metą. Nuostabų! Jis niekad ne iš tolo nesijautė taip, kaip šią 
svaiginančią akimirką, kai buvo paskelbtas nuosprendis. 

Šeiferis lydėjo Lusę ir vaikus į spaudos konferenciją vien 
su pakvietimais, surengtą iškilmingoje, aukštomis lubomis, 
didžiosios žiuri patalpoje. Pozavo su šeima begalei nuotrau- 
kų. Visi jie glėbesčiavo ir glėbesčiavo jį, o Lusė niekaip ne- 
siliovė verkusi kaip neveikiančių smegenų, beviltiškai su- 
gadintas ir kvailas vaikas, kokia ir buvo. Jeigu kai kurie žmo- 
nės manė, kad jis piktnaudžiauja vaistais, tai jie būtų buvę 
priblokšti Lusės suvartojamo kiekio. Dievaži, štai kaip jis 
pirmąsyk sužinojo apie nuostabųjį medikamentų pasaulį. 

Galiausiai jis iškėlė sugniaužtą ranką ir laikė ją ore, tarsi 
juokais vaizduotų pergalę. Visur aplinkui blyksėjo fotoapara- 


275 


ŽEBENKŠTIES ŽAIDIMAI 


tai. Užvis labiausiai jis patiko reporterėms. Dabar buvo pri- 
pažinta žiniasklaidos įžymybė, tiesa? Buvo vėl didvyris. 

Keletas vidun be pakvietimų prasmukusių veržlių šlo- 
vės ir sėkmės agentų kišo Šeiferiui savo vizitines korteles, 
žadėdami nepadorias sumas pinigų už jo istoriją. Nebuvo 
reikalingas jų niekingų pasiūlymų. Prieš kelis mėnesius pa- 
sirinko įtakingą Niujorko ir Holivudo agentą. 

Dievuliau, jis laisvas kaip paukštis! Dabar neabejotinai 
sklando padebesiuos. Po spaudos konferencijos, neva rūpin- 
damasis jų saugumu, išsiuntė pirma savęs žmoną ir vaikus. 

Jis pasiliko teismo juridinėje bibliotekoje ir užtvirtino 
sandėrio dėl knygos detales su Žiuliu Halpernu ir atstovais 
iš “Bertelsmann Group", šiuo metu įtakingiausio knygų lei- 
dybos susivienijimo pasaulyje. Šeiferis patikino juos, jog 
gausią jo istoriją, bet, žinoma, jie negaus nieko, kas būtų 
nors kiek arčiau tiesos. Argi ne taip būna su nūnai leidžia- 
ma vadinamąja "nieko neslepiančia, viską atskleidžiančia" 
dokumentine proza? “Bertelsmann" žmonės tai žinojo ir vis 
tiek brangiai jam mokėjo. 

Po susitikimo jis lėtu liftu nusileido į požeminį teismo 
rūmų garažą. Vis dar jautė nepaprastą pakilimą, o tai galė- 
jo būti pavojinga. Jo kostiumo kelnių kišenėje kone degte 
degino skylę komplektas dvidešimtbriaunių kauliukų. 

Jis be galo norėjo pradėti žaidimą. Tuoj pat! “Keturis 
raitelius". Arba dar geriau — "Solipsį", jo paties sukurtą žai- 
dimo variantą. Tačiau nepasiduosiąs šiam potraukiui, dar 
ne. Buvo pernelyg pavojinga, netgi jam. 

Nuo proceso pradžios jis statė jaguarą vis ton pačion vie- 
ton, taigi vis dėlto turėjo pastovius įpročius. Nesyk nepasivar- 
gino įmesti į mokėjimo automatą monetų. Kasdien po prieki- 
nio stiklo valytuvu rasdavo pluoštą penkiadolerinių talonėlių. 

Ir ši diena buvo ne išimtis. 

Jisai sugriebė nuo priekinio stiklo absurdiškus stovėji- 
mo vietos talonėlius ir kumštyje suglamžė į gniužulą. Pas- 
kui švystelėjo šį ant alyvuotų betoninių grindų. 

— Turiu diplomatinę neliečiamybę, — garsiai ištarė ir, 
sėsdamasis į jagą, nusišypsojo. 


j Penkta knyga 
ZAIDIMO PABAIGA 

ŠEIFERIS NEGALĖJO TUO PATIKĖTI. Jis padarė la- 
bai rimtą ir galbūt neatitaisomą klaidą. Rezultatas buvo ne 
toks, kokio tikėjosi, ir dabar, regis, byrėjo į gabaliukus visas 
jo gyvenimas. Kartkartėmis jis pagalvodavo, kad būtų buvę 
nė kiek ne blogiau, jeigu būtų sėdęs kalėjiman už šalta- 
kraujišką Patsės Hampton nužudymą. 

Suvokė esąs ne tik paranojiškas ar pamišęs. Keletas nie- 
kingų pirdžių ambasadoje stebėdavo jį kaskart, kai tik iš- 
keldavo koją iš savo sumauto kabineto. Atrodo, jie piktinosi 
ir atvirai niekino jį, ypač moterys. Kas juos nustatė prieš jį? 
Kažkas tikrai dėl to buvo kaltas. 

Jis — baltasis, anglų O. Dž. Simpsonas. Nenormalių, 
abejotinų jų juokų objektas. Kaltas, nors ir įrodyta, kad ne- 
kaltas. 

Tad Šeiferis daugiausia sėdėjo kabinete užsidaręs, kar- 
tais užsirakinęs duris. Vykdė nedaugelį likusių savo parei- 
gų, jausdamas vis didesnį irzulį ir nusivylimą, taip pat ir 
beprasmybę. Jį siutino, kad yra įstrigęs į tokią padėtį, tapęs 
apgailėtinu reginiu ambasados personalui. 

"Tingiai spaudinėjo savo kompiuterio klavišus ir laukė, 
kol prasidės ' Keturių raitelių" žaidimas, bet kiti žaidėjai bu- 
vo nutraukę su juo ryšius. Tvirtino, kad su juo žaisti, netgi 
bendrauti pernelyg pavojinga, ir nė vienas 1š jų nesuprato, 
kodėl dabar kaip tik puikus metas žaisti. 

Dieną be galo ilgus tarpsnius Šeiferis žvelgdavo į Ma- 
sačusetso aveniu. Klausydavosi per radiją pokalbių su klau- 
sytojais laidų. Darėsi vis piktesnis ir piktesnis. Jam reikėjo 
žaisti. 

Kažkas beldėsi į kabineto duris. Jisai staigiai pasuko 

galvą ir pajuto smigtelint sprande skausmą. Suskambo vi- 
daus telefonas. Pakėlęs ragelį, išgirdo laikinai priskirtos sek- 
retorės, panelės Vinės Hamerman, balsą: 

— Čia ponas Andrus Džonsas, nori jus matyti, — pasa- 
kė ji. 

Andrus Džonsas? — apstulbo Šeiferis. Džonsas — svar- 
bus šiknius, direktorius iš Saugumo tarnybos Londone. Dėl 
kokio velnio šis apsilankymas? Andrus Džonsas aukšto lyg- 
mens, labai kietas šmikis, kuris neužsuks tik šiaip sau išger- 
ti arbatos su biskvitais. Negalima versti jį ilgai laukti. 

Džonsas stovėjo prie sekretorės ir atrodė nekantraujan- 
tis, bemaž įpykęs. Kas per dalykas? Melsvai plieninės jo akys 
žvelgė šaltai ir tvirtai; veidas sustingęs, nelyginant anglų 
kareivio, nusiųsto į Belfastą. O žvilgantys raudoni plaukai 
ir ūsai priešingai — teikė jam gėrybišką, beveik linksmą iš- 
vaizdą. Tenai Londone buvo vadinamas Andrumi Raudo- 
nuoju. 

— Gal einame į jūsų kabinetą, gerai? Uždarykite pas- 
kui save duris, — tyliai, tačiau įsakmiai ištarė Džonsas... 

Pradinė nuostaba Šeiferiui buvo bepraeinanti, tačiau 
podraug jis ėmė nebesuprasti. Kuo šis pasipūtęs šiknius įsi- 
vaizduoja esąs, kad šitaip įsiveržia į jo kabinetą? Kokią turi 
teisę? Kaip drįsta? Rupūžėnas! Šlovingasis liokajus iš Lon- 
dono. 

— Galite sėstis, Šeiferi, — pasakė Džonsas. Dar viena 
valdinga komanda. — Kalbėsiu glaustai ir iš esmės. Neabe- 
Joju, mes abu užsiėmę. 

Džonsas užsirūkė cigaretę, giliai užsitraukė, paskiau lė- 
tai išpūtė dūmus. 

— Čia Vašingtone tai draudžiama, — pabakštino jį Šei- 
feris. | 

— Jūs gausite įsakymą per trisdešimt dienų sugrįžti į 
Angliją, — pareiškė Džonsas, toliau papsėdamas cigaretę. — 
Keliate keblumų čia, Vašingtone, kaip kelsite ir Londone. 
Žinoma, tenykštė bulvarinė spauda padarė iš jūsų šiurkš- 

čių ir nevykusių Amerikos policijos bei teisės sistemų kan- 
kinį. Jiems patinka laikyti tai “K. A. įslaptinimu" — dar vie- 
nu Valstijų visuotinės korupcijos ir naivumo įrodymu. O 
tai, kaip mes abu žinome, šiuo atveju visiška nesąmonė. 

Šeiferis piktai nusišaipė: 

— Kaip drįstate šitaip ateiti ir kalbėti man, Džonsai? 
Aš buvau pakištas dėl šlykštaus nusikaltimo, kurio nepada- 
riau. Amerikiečių prisiekusieji mane išteisino. Nejau tai pa- 
miršote? 

Džonsas susiraukė ir nužvelgė jį nuo galvos ligi kojų. 

— Vien todėl, kad procese neleista pateikti svarbiausių 
įkalčių. Iš kur kraujas ant jūsų kelnių? Tos vargšės moters 
kraujas jūsų meilužės vonios kambario nuotėkų sifone? — 
Jis pro lūpų kampą išpūtė dūmus. — Mes viską žinome, ap- 
gailėtinas kvaily. Žinome, kad esate šaltakraujis iškrypėliš- 
kas žmogžudys. Tad jūs grįšite į Londoną ir ten liksite — iki 
būsite dėl ko nors mūsų nutvertas. O tai mes padarysime, 
Šeiferi. Jeigu prireiks, ką nors sukursime... Man šleikštu būti 
viename kambaryje su jumis. Juridiškai šįkart išvengėte 
bausmės, bet dabar mes itin atidžiai jus stebime. Kur nors 
netrukus pričiupsime. 

Šeiferis atrodė patenkintas. Nepajėgė suturėti šypsenos. 
Suvokė, jog nederėtų to daryti, tačiau negalėjo atsispirti Žžai- 
dimui: 

— Galite pabandyti, nepakenčiamas, veidmainiškas šū- 
džiau. Žinoma, galite pabandyti. Tačiau nešokinėkite. O da- 
bar prašyčiau, aš turiu darbo. 

Andrus Džonsas palingavo galvą: 

— Ką gi, iš teisybės tai jūs neturite jokio darbo, Šeiferi. 
Bet džiaugiuosi, kad jus palieku. Dvokas čia tiesiog nepa- 
kenčiamas. Kada paskutinį sykį maudėtės? — jis niekina- 
mai nusijuokė. — Dievaži, jūs visiškai neatsimenate. 

TĄ POPIETĘ SUSITIKAU su Džonsu ir trim jo agentais 
“Willard" viešbutyje netoliese Baltųjų Rūmų. Susitikti pasiū- 
liau aš. Ten taip pat buvo ir Sampsonas. Departamente jį su- 
grąžino į pareigas, tačiau tai Džono nesulaikė, kad vėl užsi- 
imtų tuo, kas jam anksčiau užtraukė nemalonumų. 

— Man regis, jis pamišėlis, — pasakė Džonsas, turėda- 
mas omenyje Šeiferį. — Smirdi kaip išvietė naujokų stovyk- 
loje. Jis aiškiai sminga žemyn. Kaip vertinate jo psichinę 
būklę? 

Džefrį Šeiferį jau kiaurai pažinojau. Buvau perskaitęs 
apie jo šeimą: brolius, ilgai kentėjusią motiną, valdingą tė- 
vą. Apie jų keliones iš vienos karinės bazės į kitą, iki jam 
sukako dvylika. 

— Štai ką aš manau. Tai prasidėjo rimtu bipoliniu su- 
trikimu, kuris paprastai vadinamas maniakine depresija. Ji 
pasireiškė vaikystėje. Dabar jis priklausomas nuo farmaci- 
nių vaistų: ksanakso, benadrilio, haldolo, ativano, valiumo, 
libriumo, keleto kitų. Kokteilis kaip reikiant. Prieinamas iš 
vietinių daktarų už deramą kainą. Stebiuosi, kaip jis apskri- 
tai dar funkcionuoja. Tačiau lieka gyvas. Nesuklumpa. Jis 
visados laimi. 

— Aš pasakiau Džefui, kad turi palikti Vašingtoną. Kaip, 
jūsų nuomone, jis į tai pažiūrės? — paklausė mane Džon- 
sas. — Prisiekiu, jo kabinete dvokė, lyg keletą dienų pūtų 
lavonas. 

— Tiesą sakant, jo sutrikimas gali būti lydimas kvapo, 
bet paprastai stipraus, metališko — labai aštraus, dirginan- 
čio uoslę. Veikiausiai jis nesiprausia. Tačiau jo paskatos žais- 
ti, laimėti ir išlikti gyvam kelia nuostabą, — pasakiau. — 
Jis nesustos. 

— Kas dedasi su kitais žaidėjais? — pasiteiravo Samp- 

sonas. — Su vadinamaisiais Raiteliais? 
— Tvirtina esą žaidimas baigtas ir buvęs jiems tik fan- 
tazijos žaidimu, — atsakė Džonsas. — Oliveris Haismitas 


palaiko ryšį, neabejoju, daugiausia tam, kad sektų mūsų 
veiksmus. Tiesą sakant, jis iš prigimties bailus šunsnukis. 
Sakė esąs nuliūdintas detektyvės Hampton nužudymo. Jis 
vis dar nėra įsitikinęs šimtu procentų, kad Šeiferis žudikas. 
Ragina mane kol kas palikti šį klausimą atvirą. 

— Ir kaip, paliekate jį atvirą? — paklausiau apžvelgda- 
mas visus kambaryje. 

Džonsas atsakė nedvejodamas: 

— Aš nė kiek neabejoju, kad Džefris Šeiferis — daug- 
kartinis žudikas. Pakankamai pas jus pamatėme ir išgirdo- 
me. Visai galimas daiktas, kad jis žmogžudys maniakas, ko- 
kio dar neregėjome. Ir neabejoju, kad jis tolydžio smunka 
žemyn. 

Linktelėjau galvą: 

— Sutinku su viskuo, ką dabar pasakėte. Bet ypač dėl 
žmogžudžio maniako. 

TĄ NAKTĮ ŠEIFERIS VĖL KALBĖJOSI PATSAI SU SA- 
VIMI. Nieko negalėjo sau padaryti, ir kuo labiau bandė liau- 
tis, tuo blogiau buvo; kuo daugiau nervinosi, tuo daugiau 
kalbėjosi patsai su savimi. 

— Visi jie gali atsiknisti — Džonsas, Krosas, Lusė ir vai- 
kai, Bū Kasadi, kiti silpnavaliai žaidėjai. Teužsikruša visi. 
“Keturi raiteliai" turi prasmę. Tai ne tik žaidimas. Kur kas 
daugiau nei paprasta kvailionė. 

Namai Kaloramoje buvo tušti, naktį pernelyg tykūs. Di- 
džiulis ir juokingas namas, kokį gali pastatyti tik amerikie- 
čiai. “ Originalus" architektūrinis sumanymas, dviguba sve- 

tainė, šeši židiniai, seniai nuvytusios gėlės iš floristinės "Ast- 
ros“ parduotuvės, neperskaitytos, ruda paauksuota oda įriš- 
tos knygos, ketinis Lusės katilas sriubai — visa jį varė lipti 
ant dvylikos pėdų aukščio sienų. 

Kitą valandą ar apie tiek jis bandė save įtikinti, kad nė- 
ra beprotis — tiksliau, kad nėra narkomanas. Neseniai su- 
sirado dar vieną Merilendo daktarą savo vaistų ištekliams 
papildyti. Deja, nelegalūs receptai kainavo krūvą pinigų. 
Negalėjo amžinai taip tęstis. Litiumas ir haldolas reikalin- 
gi kontroliuoti jo nuotaikos permainoms, kurios buvo labai 
realios. Torazinas — nuo stipraus nerimo, kuris irgi sukruš- 
tai, velniškai realus. Narkanas taip pat prirašytas nuo nuo- 
taikos permainų. Dažnos loradolo injekcijos — nuo kažko 
kito, nuo kažkokio skausmo, kankinančio netgi nepamenąs 
nuo kada. Žinojo, kad esama rimto pagrindo ir ksanaksui, 
kompazinui, benadriliui. 

Lusė jau pabėgo atgal į Londoną ir pasiėmė su savimi 
vaikus, kurie jį išdavė. Visi išvyko savaitę po teismo proceso 
pabaigos. Tikroji priežastis — jos tėvas. Atskrido į Vašing- 
toną ir pasišnekėjo su Luse trumpiau nei valandą, paskiau 
ši susikrovė daiktus ir išsidangino kaip Geručiukė Mergaitė 
su dviem kurpaitėm*, kokia visados ir buvo. Prieš išvykda- 
ma Lusė turėjo įžūlumo pasakyti Šeiferiui, jog padėjusi jam 
dėl vaikų ir savo tėvo, bet dabar jos priedermė“ atlikta. 
Netikinti kaip jos tėvas, kad jis žmogžudys, bet žinanti, jog 
yra svetimoteriautojas ir jog negalinti daugiau to pakęsti. 

Dieve, kaip jis nekentė savo žmoniūkštės. Prieš Lusei 
išvykstant pats aiškiai išklojo ja:, kad tikroji tosios “prieder- 
mės" priežastis — baimė, kad jis neatskleistų spaudai ne- 
gražiai atrodantį jos įprotį vaistams, o tai būtų padaręs ir 
galbūt dar padarys. 

Vienuoliktą valandą jis turėjo išeiti pasivažinėti — sa- 
vo naktinei iškylėlei “dėl sveikatos". Jautėsi nepaprastai įsi- 
tempęs ir klaustrofobiškas. Abejojo, ar įstengs susivaldyti 


* Vaikiškos pasakaitės personažas, apsimestinai gera mergaitė. 

dar vieną naktį, dar vieną minutę. Oda šiurpo, erzino de- 
šimtys smulkių tikų. Nepajėgė liautis stuksenęs ta savo pra- 
keikta pėda! 

Kauliukai kelnių kišenėje, po šimts, tiesiog deginte de- 
gino skylę. Mintys lakstė kur pakliuvusios į dešimtis pusių 
1r visos buvo blogos. Jam norėjosi, reikėjo ką nors nužudy- 
ti. Taip dėjosi jau seniai, ir tai buvo pašvinkusi jo paslaptė- 
lė. Kiti Raiteliai žinojo tą istoriją; netgi žinojo, kaip ji pra- 
sidėjo. Anksčiau Šeiferis buvo padorus anglų kariškis, bet 
galų gale pernelyg ambicingas, kad pasiliktų armijoje. Lu- 
sės tėvo padedamas susiveikė paskyrimą į MI 6. Manė turė- 
siąs ten daugiau galimybių kopti tarnybos laiptais. 

Pirmasis jo paskyrimas buvo į Bankoką, kur susipažino 
su Džeimsu Vaithedu, Džordžu Bajeriu ir galiausiai Olive- 
riu Haismitu. Vaithedas ir Bajeris kelias savaites užsiėmė 
Šeiferiu, rengė šį ypatingosioms užduotims: turėjo tapti ap- 
mokamu žudiku, jų asmeniniu smogiku "šlapiems" darbams. 
Kitus dvejus metus jis įvykdė tris "sankcijas" Azijoje ir su- 
prato iš tiesų mėgstąs galios pojūtį, kurį teikia žudymas. 
Oliveris Haismitas, kuris iš Londono vadovavo ir Bajeriui, 
ir Vaithedui, sykį patarė jam nuasmeninti šį veiksmą, gal- 
voti kaip apie žaidimą. Jis taip ir padarė, niekad nesiliovė 
buvęs apmokamu žudiku. 

Jaguare Šeiferis įjungė kompaktinių diskų grotuvą. Gar- 
siai, kad nustelbtų visus balsus, šėliojančius po galvą. Auto- 
mobilio kabinoje suskambo senųjų laikų gimtasis rokas — 
Džimio Peidžo ir Roberto Planto duetas. 

Jis išvažiavo iš kiemo ir leidosi Treisi Pleis gatvele. Pa- 
spaudė automobilį ir kvartalu nuo namų iki Dvidešimt ket- 
virtosios gatvės jau leke šešiasdešimt mylių per valandą. Me- 
tas dar vienam savižudiškam pasivažinėjimui? — svarstė jis. 

Nuo Dvidešimt ketvirtosios gatvės pusės sublyksėjo rau- 
doni žiburiai. Šeiferis nusikeikė — patrulinis K.A. policijos 
automobilis artėjo gatve jo link. Kad juos kur velniai! 

Šeiferis privažiavo prie šaligatvio krašto ir laukė. Jo 
smegenys klykavo: “Šikniai. Prakeikti įžūlūs šikniai! O tu 

irgi šiknius!", garsiai sušnabždėjo sau. “Nors kiek valdykis, 
Džefai. Suimk save į rankas. Nusiramink. Nagi, tuoj pat!" 

Sostinės policijos patrulinis automobilis privažiavo iš 
užpakalio ir sustojo bemaž durelėm prie durelių. Šeiferis 
matė du viduje tūnančius policininkus. 

Vienas pamažu išlipo ir priėjo prie jago vairuotojo lan- 
go. Faras išdidžiai krypavo kaip koks sušiktas grynai ameri- 
kietiško filmo herojus. Šeiferiui niežėjo delnai ištaškyti jam 
smegenis. Žinojo, kad gali tai padaryti. Turėjo po sėdyne 
šaunų pusautomatį. Pačiupinėjo rankeną, ir, dievaži, jaus- 
mas buvo malonus. 

— Teises ir registracijos pažymėjimą, sere, — pasakė 
faras, atrodo, labai patenkintas savimi. Kažkoks iškreiptas 
balsas Šeiferio galvoje sugergždė: Nagi šauk, ko lauki. Visi 
pašels, jeigu nudesi dar vieną policininką. 

Vis dėlto jis padavė pareikalautąjį asmens dokumentą 
1r sugebėjo nutaisyti idiotišką, sutrikusią šypseną: 

— Namie pritrūkome sauskelnių. Reikėjo pašokti į nak- 
tinę parduotuvę. Suprantu, važiavau per greitai ir labai gai- 
liuosi, pareigūne. Suverskite tai kūdikiškoms smegenėlėms. 
"Turite vaikučių? 

Policininkas nepratarė nė žodžio; šmikis neturi nė gra- 
mo mandagumo. Pasimėgaudamas išrašė taloną už greičio 


viršijimą. 
— Stai, pone Seiferi, — policininkas padavė jam talo- 
ną ir pridūrė: — A, beje, mes tave sekame, subingalvi. Visi 


nenuleidžiame akių, vyruti. Nužudęs Patsę Hampton leng- 
vai neatsipirksi. Tau tik taip atrodė. 

Šalutine gatvele, kur vos tik prieš kelias sekundes kėp- 
sojo patrulinis automobilis, nublyksėjo žiburėliai. 

Šeiferis išpūtęs akis spitrijo tamson. Atpažino automo- 
bilį, juodąjį poršė. 

Viduje sėdėjo Krosas, jisai stebėjo. Aleksas Krosas ne- 
nori trauktis. 

TYLIAME PUSTAMSIAME poršė salone greta manęs 
sėdėjo Andrus Džonsas. Bemaž dvi savaites mudu glaudžiai 
bendradarbiavome. Džonsui ir Saugumo tarnybai labai rū- 
pėjo sustabdyti Šeiferį, kol šis neįvykdė dar vienos žmog- 
žudystės. Jie taip pat sekė Karo, Bado ir Nugalėtojo pėd- 
sakais. 

Tylomis stebėjome, kaip Džefris Šeiferis apgręžė jagu- 
arą ir nuvažiavo atgalios į savo namus. 

— Jis matė mus. Pažįsta mano automobilį, — tariau. — 
Gerai. 

Patamsyje negalėjau įžvelgti Šeiferio veido, tačiau be- 
maž jutau sklindantį iš jo galvos karštį. Žinojau, kad jis pa- 
mišęs. Žodžiai “žmogžudys maniakas" vis sukosi man gal- 
voje. Mudu su Džonsu žvelgėme į vieną tokį, ir šis vis dar 
laisvas. Jau išnešė kailį dėl vienos žmogžudystės — dėl kelių 
žmogžudysčių. 

— Aleksai, ar nebijote, kad galbūt įstūmėte jį šėlsmo 
būsenon? — paklausė Džonsas, kai jaguaras pamažėle su- 
stojo priešais karalių Jurgių stiliaus namą. Ties įvaža į kie- 
mą nedegė šviesos, tad kelias sekundes Džefrio Šeiferio ne- 
regėjome. Nežinojome, ar jis įėjo vidun. 

— Jis jau yra šėlsmo būsenos. Neteko darbo, žmonos, 
vaikų, žaidimo, dėl kurio gyvena. O blogiausia, kad apribo- 
ta laisvė judėti kaip tinkamam. Šeiferis nemėgsta būti var- 
žomas, nepakenčia, kai esti įvaromas į kampą. Mintis, kad 
gali pralaimėti, jam nepakeliama. 

— Tad manote, kad jis pasielgs kaip nors neapgalvotai? 

— Ne, tam jis pernelyg išmintingas. Bet padarys ėji- 
mą. Toksai žaidimas. 

— Ir tuomet mes jį vėl pričiupsime? 

— Taip, būtinai. 

Vėliau tą naktį, važiuodamas namo, nusprendžiau su- 
stoti prie Šv. Antano bažnyčios. Ji šiais laikais nepaprasta 
tuo, kad būna atdara naktį. Monsinjoras Džonas Keliheris 
įsitikinęs, jog taip ir turėtų būti, todėl sutinka taikstytis su 
vandalizmu ir smulkiomis vagystėmis. Tačiau dažniausiai ap- 
linkiniai žmonės bažnyčią prižiūri. 

Maždaug vidury nakties įėjęs žvakių apšvieston bažny- 
čion, viduje aptikau porą maldininkų. Paprastai čia būna 
keletas "parapijiečių". Benamiams neleidžiama miegoti, ta- 
čiau kiaurą naktį jie vis tai užeina, tai išeina. 

Sėdėjau stebėdamas mirksint ir blykčiojant pažįstamas 
įžadines lempikes. Kvėpiau į save stiprų smilkalų kvapą, už- 
silikusį po šventojo Palaiminimo. Žvelgiau į paauksuotą kru- 
cifiksą ir gražius vitražo langus, kuriais žavėjausi nuo vai- 
kystės. 

Uždegiau žvakutę Kristinai ir vyliausi, kad kaip nors, 
kažkokiu būdu ji galbūt išliko gyva. Tačiau mažai tikėtina. 
Jos prisiminimas pamažu blėso, ir aš pykau ant savęs. Skaus- 
mas surėmė paširdžiuos man krūtinę, buvo sunku kvėpuoti. 
Taip kartojosi beveik metus nuo to laiko, kai ji dingo. 

Ir tuomet pirmą sykį sau pačiam pripažinau, kad Kris- 
tinos nebėra. Niekad jos nebepamatysiu. Ši mintis įstrigo 
man gerklėje nelyginant stiklo šukė. Akis aptemdė ašaros. 

— Myliu tave, — sukuždėjau niekam konkrečiam. — 
Kaip tave myliu ir kaip baisiai ilgiuosi. 

Sukalbėjau dar porą maldų, paskiau galiausiai atsisto- 
jau nuo ilgo medinio klaupto ir tylomis patraukiau bažny- 
čios durų link. Nepastebėjau moters, susigūžusios šoninėje 
eilėje. Staigiai sujudėjusi mane išgąsdino. 

Atpažinau ją iš labdaros valgyklos. Vadinosi Magnolija. 
Tiek apie ją težinojau, vien keistą vardą, galbūt susigalvo- 
tą. Ji garsiai šūktelėjo man: 

— Ei, riešutų pastos dalytojau, dabar žinai, kaip būna! 

DŽONSAS IR SENDĖ GRINBERG iš Interpolo padėjo 
įtraukti į sekimo akiratį kitus tris Raitelius. Tinklas buvo 
užmestas plačiai, ir valksmas turėjo būti nemenkas, jeigu 
tik mums pasiseks. 

Galintį kilti didžiulį skandalą Saugumo tarnyba atidžiai ste- 
bėjo ir kontroliavo. Jeigu keturi anglų agentai pasirodytų esą 
galvažudžiai, įsitraukę į keistą "žaidimą", tai plačiai nuskambėtų 
1r pasekmės žvalgybos bendruomenei būtų pragaištingos. 

Trečiadienį ir ketvirtadienį Šeiferis pareigingai važia- 
vo į ambasadą. Atvykdavo prieš pat devintą ir išvykdavo ly- 
giai penktą. Ten atsidūręs, laikėsi nuošaliai nuo akių savo 
kabinetėlyje, nedrįsdamas iškišti nosies netgi priešpiečiams. 
Leido valandas prie kompiuterio, įsijungęs “America Onli- 
ne", kurią mes sekėme. 

Abi dienas vilkėjo taip pat — pilkomis laisvomis kelnė- 
mis ir mėlynu dvieiliu sportiniu švarkeliu. Drabužiai buvo 
jam nebūdingai suglamžyti ir netvarkingi. Tankūs šviesūs 
plaukai, sušukuoti atgal, atrodė nešvarūs ir riebūs, nepasi- 
duodantys siaučiantiems po Vašingtoną smarkiems vėjams. 
Buvo pablyškęs, iš pažiūros nervingas ir neramus. 

Nejau jis palūš? 

Penktadienį po pietų mudu su Nana sėdėjome namų Penk- 
tojoje gatvėje gilumoje. Žinojau, kad ji manimi rūpinasi, ir 
netrukdžiau man padėti, jeigu tik nori. Mūsų abiejų labui. 

Dženė ir Deimonas plovė virtuvėje indus, gebėdami per- 
nelyg nesirieti. Deimonas skalavo, o Dženė sausino. Deimo- 
no magnetofonėlis grojo gražią melodiją iš filmo Mylimoji*. 

— Nūnai daugelis šeimų turi indaplovę ir džiovintuvą, — 


* Rež. Džonatano Demo (Jonathan Demme) filmas (1998) pagal Tonės Mo- 
rison (Toni Morrison) romaną apie XIX a. pabaigos iš vergijos išlaisvintų juoda- 
odžių gyvenimą. 

nugėrusi gurkšnelį arbatos, pasakė Nana. — Vergovė Ameri- 
koje baigėsi, Aleksai. Ar tau neteko apie tai girdėti? 

— Mes irgi turime indaplovę ir džiovintuvą. Girdžiu, 
jie neblogai veikia. Pigi priežiūra, žemi kaštai. Geriau ne- 
rasi. 

Nana susijuokė: 

— Pažiūrėsim, kiek ilgai tai tęsis. 

— Jeigu tu nori indaplovės, galime nusipirkti — o gal 
tik praktikuojiesi subtilaus argumentacijos meno, prieš įsi- 
leisdama į ką nors labiau verta tavųjų sugebėjimų? Kiek pri- 
simenu, esi prisiekusi Demosteno ir Cicerono gerbėja. 

Ji niūktelėjo man alkūne. 

— Gudrutis. Įsivaizduoji esąs toks protingas. 

Papurčiau galvą: 

— Tikrai ne, Nana. Tai niekad nebuvo viena iš mano 
didžiųjų problemų. 

— Turbūt ne. Tu teisus, nesineši didžiu išminčiumi. — 
Nana pažvelgė man į akis. Bemaž jaučiau, kad spigina man 
į sielą. Gebėjo labai giliai įsiskverbti į dalykus, kurie iš tie- 
sų svarbūs. — Ar kada nors liausies kaltinęs save? — pa- 
klausė. — Atrodai tiesiog baisiai. 

— Dėkui. O tu kada nors liausies kibusi prie manęs? — 
atrėmiau ir nusišypsojau. Kažkokiu tik jai vienai žinomu bū- 
du Nana visados gebėdavo ištraukti mane iš prislėgtos nuo- 
taikos. 

Ji kukliai linktelėjo: 

— Žinoma. Vieną kurią nors dieną liausiuos. Niekas am- 
žinai negyvena, sūnaitėli. 

Nusijuokiau: 

— Tačiau tu gyvensi. Ilgiau už mane ar vaikučius. 

Nana iššiepė daugybę dantų — beje, nuosavų. 

— Tikrai, jaučiuosi gana gerai, atsižvelgiant į viską, — 
sutiko ji. — Tu vis dar jį medžioji? Štai ką veiki naktimis. Tu 
ir Džonas Sampsonas, taip pat tas anglas Andrus Džonsas. 

Atsidusau. 

— Taip. Ir mes jį sučiupsim. Gali būti, kad keturi žmo- 

nės įsivėlę į virtinę žmogžudysčių. Čia ir Azijoje, Jamaiko- 
je, Londone. 

Sulenktu kreivu pirštu ji pasivadino mane: 

— Nagi, prieik arčiau. 

Išsišiepiau jai. Senelė iš tiesų tokia paprastutė, tokia 
miela, bet podraug ir tokia tvirta. 

— Nori, kad atsisėsčiau tau ant kelių, senute? Tikrai to 
nori? 

— Viešpatie Dieve, ne. Neužsisėsk ant manęs, Aleksai. 
Tik prisilenk ir parodyk šiek tiek pagarbos mano amžiui ir 
išminčiai. Ir jei jau taip, tai ir stipriai apkabink. 

Įvykdžiau ką lieptas ir sumojau, kad virtuvėje nebegir- 
dėt bruzdulio ir lėkščių tarškesio. 

Paskersavau į tinklelines virtuvės duris ir išvydau spit- 
rijant dvejetą mano smalsuoliukų, prisispaudusių veidais 
prie tinklelio. Mostelėjau jiems, kad atšoktų nuo durų, ir 
jųdviejų veidukai dingo. 

— Noriu, kad būtum labai labai atsargus, — sukuždėjo 
Nana, kai laikiau ją švelniai apkabinęs. — Tačiau taip pat 
noriu, kad kaip nors, kažkaip jį pagautum. Tas žmogus blo- 
giausias iš visų. Džefris Šeiferis blogiausias, Aleksai, pats 
bjauriausias. 


107 skyrius 


PO TEISMO PROCESO Vašingtone žaidimas iš tikrųjų 
anaiptol nepasibaigė, tik nepaprastai pasikeitė. 

Londone buvo pusė šešių vakaro, ir Nugalėtojas laukė 
prie savojo kompiuterio. Jis ir labai nekantravo, ir karštli- 
giškai jaudinosi: “Keturi raiteliai" vėl startuoja. 

Maniloje, Filipinuose, buvo pusė dviejų nakties. Badas 
laukė žinutės ir naujos mėgstamojo žaidimo pradžios. 

O Karas laukė naujienų iš “Keturių raitelių" savo di- 

džiuliuose namuose Jamaikos saloje. Jam irgi vis nedavė 
ramybės mintis, kaip baigsis žaidimas ir ar jis taps laimė- 
toju. 

Vašingtone buvo pusė pirmos. Džefris Šeiferis greitai 
važiavo į “Baltojo Flinto" parduotuvių kvartalą tolyn nuo 
ambasados. Tądien turėjo daug ką nuveikti. Buvo užsive- 
dęs ir maniakiškas. 

Skriejo Masačusetso aveniu pro Britanijos ambasadą ir 
viceprezidento rūmus. Klausė save, ar esąs sekamas, ir spė- 
jo, jog visai galimas daiktas. Aleksas Krosas ir kiti iš polici- 
jos taip ir tyko jį nutverti. Dar nepastebėjo jų, ir tai vien 
reiškė, kad šie nebejuokauja. 

Jis greitai pasuko į dešinę, įveikė žiedinę sankryžą ir 
išnėrė į Nebraskos aveniu Amerikos universiteto pusėn. Ne- 
toli universiteto vingiuodamas skersgatviukais išsigavo į Vis- 
konsino aveniu ir paspaudė parduotuvių kvartalo miesto pa- 
kraštyje link. 

Įžengė į “Bloomingdale's" universalinę parduotuvę ir 
aptiko ten nedaug žmonių — tiesą sakant, faktas šiek tiek 
nemalonus. Tiek to; juk vis tiek bodėjosi amerikietiškojo 
vaikštinėjimo po parduotuves. Tai jam priminė Lusę ir jos 
išperas. Neskubiu žingsniu perėjo vyriškų drabužių skyrių. 
Išsirinko kelerius užkeltų kainų “Ralph Lauren Polo" spor- 
tinius marškinius, paskiau dvejas tamsias kelnes. 

Persimetė per ranką juodą “Giorgio Armani" kostiumą 
ir nusinešė visą krūvą į persirengimo kambarius. Ten prie 
apsaugos stalo padavė drabužius budinčiajam, be abejo, pa- 
statytam, kad mažiau pasitaikytų vagysčių. 

— Persigalvojau, — pasakė jis. 

— Nieko tokio, sere. 

Tuomet Šeiferis nurisnojo siauru koridoriumi, vedan- 
čiu į užpakalinį išėjimą. Prilėkė prie stiklinių durų ir pro 
jas iššoko į automobilių stovėjimo aikštelę už parduotu- 
vės. Išvydo didžiulius užrašus “Bruno Cipriani" bei “Lord 4 
Taylor" ir suprato, jog kryptis pasirinkta teisinga. 

Šalia stulpo, pažymėto raide “F", stovėjo fordas “Tau- 

rus". Šeiferis įšoko vidun, užvedė jį ir Rokvilio mokamąja 
magistrale nuvažiavo prie Montrouzo sankryžos, šiek tiek 
toliau nei už mylios. 

Jam dabar neatrodė, kad kas nors sektų. Pravažiavęs 
Montrouzą, pasuko į “Federal Plaza" prekybos centrą. Atsi- 
dūręs ten, įėjo į “Kiberbiržą", prekiaujančią nauja ir nau- 
dota programine įranga bei įvairiais kompiuteriais. 

Lakstė akimis dešinėn ir kairėn, kol galiausiai išvydo 
kaip tik tai, ko jam reikėjo. 

— Norėčiau išbandyti naują “1Mac'ą"*, — pasakė pri- 
ėjusiam pardavėjui. 

— Labai prašom, laisvai. Jei prireiks pagalbos, šūktel- 
kite, — tarė pardavėjas. — Tai nesudėtinga. 

— Taip, manau, susitvarkysiu. Jeigu užstrigsiu, pašauk- 
siu. Bet, manau, aš tikrai pirksiu “1Mac'4". 

— Puikiai pasirinkote. 

— Taip. Puikiai, puikiai. 

Tingus pardavėjas paliko jį vieną, ir Šeiferis tuojau pat 
parengė kompiuterį darbui. Displėjaus modelis buvo pri- 
jungtas prie tiesioginio ryšio. Kol rinko žinutę kitiems žai- 
dėjams, Šeiferį užliejo maniakiškas jaudulys, tačiau taip pat 
kiek atmieštas liūdesio. Jis buvo gerai viską apmąstęs ir Ži- 
nojo, kas turi būti pasakyta, kas turi būti padaryta. 


SVEIKINIMAI IR LINKĖJIMAI. ŠIS 
NUOSTABUS IR NETURĖJĘES SAU LYGIŲ 
AŠTUONERIŲ METŲ NUOTYKIS, KETURI 
RAITELIAI, JAU ARTĖJA PRIE PABAIGOS. JŪS 
IŠDĖSTĖTE SAVO ARGUMENTUS LABAI 
LOGIŠKAI, IR AŠ SUTINKU SU 
APGAILESTAUTINA JŪSŲ IŠVADA. ŽAIDIMAS 
TAPO PERNELYG PAVOJINGAS. TAD SIŪLAU 
SUKURTI NEPAMIRŠTAMĄ PABAIGĄ. 
MANAU, JOG SUSITIKTI AKIS Į AKĮ — 


* "Macintosh" markės kompiuteris, taip pat ir programinės įrangos sistema. 

TINKAMIAUSIA PABAIGA. TAI VIENINTELĖ 
MAN PRIIMTINA IŠVADA. 

SPĖJU, ŠIS DALYKAS BUVO NEIŠVEN- 
GIAMAS, IR ANKSČIAU MES DAUG SYKIŲ TAI 
APTARĖME. JŪS ŽINOTE, KUR BAICGIASI 
ŽAIDIMAS. SIŪLAU PRADĖTI ŽAISTI 
KETVIRTADIENĮ. PATIKĖKIT, BŪSIU TEN 
DIDŽIAJAM FINALUI. JEIGU REIKIA, GALIU 
PRADĖTI ŽAIDIMĄ BE JŪSŲ. BET 
NEVERSKITE MANES TO DARYTI... MIRTIS. 


108 skyrius 


PIRMADIENIO RYTĄ, DEVINTĄ VALANDĄ, Šeiferis 
įklimpo į monotonišką, verčiančią vemti virtinę šiokiadie- 
nio avigalvių, įstrigusių transporto sraute, judančiame Am- 
basadų gatvės link. Svaigo nuo minties, kad po šios dienos 
jam niekad nebereikės dirbti. Viskas jo gyvenime pasikeis. 
Kelio atgal nebėra. 

Širdis jam smarkiai dunksėjo, kol delsė sustojęs prieš 
šviesoforą Masačusetso aveniu, netoliese ambasados, užsi- 
degus žaliai šviesai. Užpakaly garsiai pypsėjo automobilių 
signalai, ir jis prisiminė savo savižudišką pasivažinėjimą 
prieš metus. Velniai rautų, tai bent buvo dienelės! Paskiau 
jis prašoko pro raudoną. Visu greičiu. Buvo surepetavęs, kaip 
pabėgs. Dabar jau tikrai. 

Priekyje išvydo du kvartalus laisvo kelio ir iki galo nu- 
mynė akceleratorių. Jaguaras šoko pirmyn tartum su pir- 
mykšte, fališka galia. Sportinis automobilis lėkė link šaluti- 
nių gatvelių raizgalynės, supančios Amerikos universitetą. 

Po dešimties minučių jis jau suko į "Baltojo Flinto" par- 
duotuvių kvartalą penkiasdešimties mylių per valandą grei- 
čiu, paskiau, kirsdamas beveik tuščią stovėjimo aikštelę, pa- 

spaudė jagą iki penkiasdešimt penkių, šešiasdešimties, še- 
šiasdešimt penkių. Buvo įsitikinęs, kad niekas jo neseka. 

Jis pavarė didelės “Borders Books 8 Music" parduotu- 
vės link, paskiau pasuko dešinėn ir nulėkė siaura šalutine 
juosta tarp pastatų. 

Buvo penki jam žinomi išvažiavimai iš parduotuvių 
kvartalo. Vėl įsibėgėjo žvygindamas padangomis. 

Aplinkinį rajoną sudarė labirintas siaurų gatvelių. Už- 
pakaly vis nieko nematyti, nė vieno automobilio. Žinojo ma- 
žai naudojamą vienkryptę įvažą į Rokvilio magistralę. Išva- 
žiavo į pastarąją ir pasuko iš miesto priešpriešiais galingam 
skubančių į darbą centre mašinų srautui. Nei parduotuvių 
kvartale, nei šalutinėse gatvelėse ar magistralėje nepaste- 
bėjo už savęs jokių skubančių automobilių. 

Veikiausiai rytais prie jo priskirtas tik vienas policijos 
automobilis, daugių daugiausia du. Šeiferiui tai atrodė la- 
biausiai tikėtina. Nei Vašingtono metropolijos policija, nei 
Saugumo tarnyba nepritartų, kad jam sekti būtų paskirta 
didesnė komanda. Bent jis taip manė. 

Veikiausiai jų atsikratė. Jis garsiai šūktelėjo ir įniko pyp- 
sėti jago signalu visiems apgailėtiniems priešpriešinėse juos- 
tose įstrigusiems žindukliams ir kvailiams, kurie skubėjo į 
darbą. Beveik aštuonerius metus jis to laukė. 

Ir galop sulaukė. 

Žaidimo pabaigos. 


109 skyrius 


— VIS TURIME JĮ? — paklausiau Džonsą, nervingai 
apsidairydamas į pustuzinį agentų, dirbančių krizių valdy- 
mo centre, įrengtame Britanijos ambasadoje. Patalpa buvo 
kimšte prikimšta moderniausios elektroninės technikos, tarp 
jų ir tuzino vaizdo monitorių. 

— Vis turime. Jis taip lengvai nepaspruks, Aleksai. Be 
to, manau, mes žinome, kur jis ir tie kiti dabar traukia. 

Buvome įtaisę jaguare mažutį įmantrų automatinio se- 
kimo aparačiuką, bet visai tikėtina, kad Šeiferis jį aptiks. 
Tačiau kol kas neaptiko. O dabar jisai spruko jagu, spruko 
su jauku — bent mes taip manėme. 

Visi Raiteliai keliavo. Oliveris Haismitas buvo pasektas 
iš savo namų Sarėjaus grafystėje iki Gatviko oro uosto Lon- 
dono pakraštyje. Oro uoste agentai įsitikino, kad Nugalėto- 
jas įsėdo į “British Airways" reisą, skrendantį į Niujorką, pas- 
kiau paskambino į Vašingtoną ir pranešė, kad yra kelyje. 

Po poros valandų vienas agentas paskambino iš Filipi- 
nų. Džordžas Bajeris Manilos Ninoi Akvino oro uoste. Ba- 
das nusipirko bilietą į Jamaiką su trumpu stabtelėjimu Niu- 
jorke. 

Mes jau žinojome, kad Džeimsas Vaithedas, išėjęs pen- 
sijon, pasitraukė į Jamaiką ir kad šiuo metu jisai saloje. Ka- 
ras laukė atvykstant kitų. 

— Bandau sudaryti pastovų žaidimo "Keturi raiteliai" 
modelį, tačiau jame yra keletas aspektų. Štai dėl ko jiems 
patinka tas žaidimas, štai kodėl tampa tokiu įprantamu, — 
pasakiau Džonsui, kol mes laukėme naujos informacijos. — 
Žinome, kad bent trys iš jų žaidė šį žaidimą nuo tuomet, kai 
dislokavosi Tailande devyniasdešimt pirmaisiais. Apie tą lai- 
ką Bankoke pradėjo dingti barų merginos ir prostitutės. Vie- 
tos policija neskyrė daug laiko tyrimams. Merginos Pat Pon- 
ge dingdavo ir anksčiau. Maždaug taip pat policija žiūrėjo 
į Džeinių Dou žmogžudystes čionai, Vašingtone. Tos mergi- 
nos ne kažin ką reiškė. Buvo nurašytos. Nužudymai ir din- 
gimai Pietryčiuose tikrai ne taip tiriami kaip tokie patys 
Džordžtaune ar Kapitolijaus kalvoje. Tai viena iš negražių 
Vašingtono paslaptėlių. 

Džonas prisidegė naują cigaretę nuo jau surūkytosios. 
Užsitraukęs dūmą, tarė: 

— Gali būti, kad tik Šeiferis susijęs su tikromis žmog- 
žudystėmis. Arba kiti kur kas atsargesni už jį. 

Gūžtelėjau pečiais. Aš taip nemaniau, bet neturėjau pa- 
kankamai konkrečių įrodymų apginti savo argumentus prieš 
Džonsą, kuris irgi buvo neprastas detektyvas. 

— Artėja “Keturių raitelių" pabaiga, tiesa? Nejau jie iš 
tiesų gali užbaigti savąjį fantazijos žaidimėlį? — p 
Sampsonas. 

— Tikrai panašu, kad jie renkasi draugėn, — sakiai — 
Keturi buvę britų agentai, keturi suaugę žmonės, mėgstan- 
tys žaisti velniškus žaidimus. Mano nuomone, keturi žmog- 
žudžiai. 

— Gali būti, — Andrus Džonsas pagaliau pripažino, kad 
tai, kas neįsivaizduojama, gali būti tiesa: — Aleksai, bijau, 
kad galbūt esi teisus. 


110 skyrius 


JAMAIKA VEIKIAUSIAI PASIRINKTA todėl, kad ten 
palyginti nuošalu ir kad Džeimsas Vaithedas ten turėjo di- 
delę vilą pakrantėje. Bet galbūt buvo ir kitų aspektų, susi- 
jusių su “Keturių raitelių" žaidimu. Vyliausi, kad mes jau 
netrukus sužinosime. 

Oliveris Haismitas ir Džordžas Bajeris atvyko į salą mi- 
nučių skirtumu vienas nuo kito. Juodu susitiko Donaldo San- 
gstero oro uosto bagažo atsiėmimo skyriuje, paskiau nuva- 
žiavo į prašmatnų “Jamaikos" viešbutį Očo Riose. 

Mes irgi keliavome. Mudu su Sampsonu tenai nuka- 
kome ankstyvu rytiniu reisu iš K.A. Orai buvo nuostabūs. 
Žydras dangus, šilti brizai. Oro uoste girdėjome angliš- 


kas ir Jamaikos kreolų melodijas — regį ir ska. Banan- 
medžių lapų šnaresys dvelkiant brizui nuo jūros priminė 
tylų chorą. 


Viešbutis Očo Riose buvo labai privatus ir senamadiš- 
kas, tik keturiasdešimt penkių kambarių su vaizdu į jūrą. 


297 


ŽEBENKŠTIES ŽAIDIMAI 


Atvykome vienu metu su keturiomis anglų brigadomis. Be 
to, ten buvo ir dvi brigados detektyvų iš Kingstono. 

Anglijos Aukštojo Komisaro* atstovybė Kingstone per- 
spėta,„Kad atskridome į salą ir kokį čia turime tikslą. Mums 
pažadėtas visiškas bendradarbiavimas. Visi buvo užsibrėžę 
žūtbūt sutramdyti visus keturis žaidimo dalyvius, ir man an- 
glų grupė, taip pat vietos detektyvai, padarė gerą įspūdį. 

Mes laukėme Džefrio Šeiferio. Mudu su Sampsonu už- 
ėmėme strategiškai svarbią poziciją stebėti vedantį į viešbutį 
siaurą, ūksmingą kelią. Įsitaisėme ant vešlia žole apaugusio 
šlaito tarp viešbučio ir žaižaruojančios mėlynos Karibų jū- 
ros. Andrus Džonsas ir dar vienas agentas sėdėjo antrame 
automobilyje, paslėptame netoliese užpakalinio įėjimo į vieš- 
butį. Šeši Džonso agentai apsimetė viešbučio durininkais ir 
ūkio darbuotojais. Teritorijoje buvo išdėstyti ir jamaikiečiai 
detektyvai. 

Apie Šeiferį neturėjome jokių žinių. Galop jis atitrūko 
nuo mūsų. Tačiau tikėjome, kad prisidės prie kitų. Džonsas 
skundėsi, kad mūsų nepakanka Šeiferiui sustabdyti, jeigu 
šis atvyksta susidoroti su kitais. Sutikau su juo; jeigu Šeife- 
ris vaidina kamikadzę, tinkamos gynybos nebus. 

Tad mes vis laukėme. Per automobilio trumpųjų bangų 
radiją be pertraukos ėjo naujausi pranešimai. Žinutės nesi- 
liovė visą dieną. Mūsų sekimo grupei tai buvo nelyginant 
koks elektroninis pulsas. 

"Oliveris Haismitas vis dar savo numeryje. Matyt, nenori, 
kad jį trukdytų..." 

"Bajeris irgi savo numeryje. Prieš dešimt minučių subjektas 
apsistojo terasoje, pro žiūronus žvalgosi po bliažą..." 

"Bajeris paliko numerį. Maudosi mėlynoje jūroje. Subjektas 
raudonai dryžuotomis maudymosi glaudėmis. Sunku nepastebėti. 
Tai palengvina užduotį. Tačiau ne akims..." 

"Prie paradinių vartų atvažiuoja juodas mersedesas. Vairuo- 


* Britų Sandraugos šalies pasiuntinybė, diplomatinė atstovybė kitoje Sandrau- 
gos šalyje (Aukštasis Komisaras — pasiuntinys, diplomatinės atstovybės vadovas). 

tojas aukštas ir šviesiaplaukis. Galėtų būti Džefris Šeiferis. Ma- 
tote jį, Aleksai?" 

Atsakiau iškart: 

— Šviesiaplaukis vyriškis ne Šeiferis. Kartoju, tai ne Šei- 
feris. Per jaunas, veikiausiai amerikietis. Kartu jauna žmo- 
na ir du vaikai. Klaidingas aliarmas. Tai ne Šeiferis. 

Pranešimai per radiją tęsėsi: 

“Haismitas ką tik užsisakė aptarnavimą į numerį. Dvejus 
angliškus pusryčius vidury dienos. Vienas iš mūsiškių nuneš 
jam..." 

“Bajeris sugrįžo pasiplaukiojęs. Gražiai įdegęs. Neaukštas, bet 
raumeningas. Bande kabinti kai kurias moteriškaites. Atšoko." 

Galiausiai apie šeštą aš perdaviau dar vieną pranešimą: 

— Ką tik žaliu “Range Rover" atvažiavo Džeimsas Vait- 
hedas! Eina į viešbutį. Karas čionai. 

Trūksta tik vieno žaidimo dalyvio. 

Mes laukėme. Mirtis dar turėjo atvykti. 


111 skyrius 


ŠEIFERIS NE ITIN SKUBĖJO MOSTELĖTI languota 
finišo vėliavėle. Maloniai leido laiką, nuodugniai permąs- 
tydamas kiekvieną galimų veiksmų variantą. Pastebėjo ho- 
rizonte Jamaikos krantą jau prieš kelias valandas. Iš pra- 
džių jis nuskrido į Puerto Riką, o iš ten išplaukė išsinuomo- 
tu burlaiviu. Norėjo, kad prireikus salą galėtų palikti arba 
oru, arba jūra. 

Dabar jis ramiai laukė, kol sutems — plūduriuodamas 
savo laivelyje, genamas vėsą nešančių pasatų. Buvo žavi "'mė- 
lynoji valanda" jūroje, tik po saulėlydžio, nepaprastai tyki 
ir graži. Taip pat kerinti ir šiek tiek nereali. Ką tik denyje 
baigė dar penkis šimtus atsispaudimų ir netgi nepaduso. 
Netoliese Očo Rioso matėsi pustuzinis inkarą išmetusių di- 

delių kruizinių laivų. Visur aplinkui sukinėjosi dešimtys ma- 
žesnių laivelių, tokių kaip jo paties. 

Prisiminė kažkur skaitęs, kad Jamaika kadais buvusi as- 
meninė Kristupo Kolumbo nuosavybė. Jam patiko mąstyti, 
jog būta laikų, kai žmogus galėjo pasiimti visa, ko troško, ir 
dažnai pasiimdavo. Kūnas buvo standus ir tvirtas, paruda- 
vęs nuo trijų dienų saulėje, kurias praleido savo kelionės 
metu. Plaukai išbluko ir tapo dar šviesesni nei paprastai. 
Jau bemaž savaitę tvardėsi nuo vaistų. Tai pareikalavo va- 
lios, ir jis priėmė iššūkį. Norėjo laimėti. 

Šeiferis jautėsi kaip dievas. Ne, jis ir buvo dievas. Kon- 
troliavo kiekvieną savo paties gyvenimo poslinkį, taip pat 
ir keleto kitų gyvenimų. Yra palikta staigmenų, mąstė jis, 
pamažu šlakstydamasis kūną vėsinančiomis vandens čiurkš- 
lėmis. Staigmenų kiekvienam, vis dar apsisprendusiam lik- 
ti žaidime. 

Jo žaidime. 

Jo suplanuotame. 

Jo pabaigoje. 

Nes tai ne vien žaidimas; niekad toks ir nebuvo. Kiti 
žaidėjai dabar jau turėtų tai žinoti. Juk suvokė, ką padarę 
1r kodėl turi atsiimti už tai atlygį. Nuo pat pradžių kaip tik 
tai ir buvo visa “Keturių raitelių" esmė: Žaidimo pabaiga — 
atlygis, 17 atlygis priklauso man... ar jiems? Kas tikrai žino? 

Tėvas jį ir jo brolius išmokė buriuoti, galbūt vieninte- 
lio naudingo dalyko, kokį kada nors suteikė Šeiferiui. Iš tie- 
sų, jūroje jam pavykdavo rasti ramybę. Štai tikroji priežas- 
tis, kodėl jis atkeliavo į Jamaiką burine valtimi. 

Aštuntą valandą jis plaukte nuplaukė į krantą, pakeliui 
sutikęs keletą mažesnių burlaivių ir porą motorinių valčių. 
Sumojo, kad fizinė įstanga — puikus priešnuodis jo neri- 
mui ir nervams. Buvo geras plaukikas ir nardytojas, tai pat 
gabus ir daugeliui kitų sporto rūšių. 

Nakties oras buvo tykus, ramus ir kvapnus. Jūra lygu- 
tėlė. Nė vilnelė neraibuliavo paviršiaus. Ką gi, netrukus rai- 
bulių bus užtektinai. 

Visai šalimais pakrantės kelio jo laukė automobilis, juo- 
das fordas “Mustangas", žvilgantis ir spindintis mėnesie- 
noje. 

Nusišypsojo jį išvydęs. Žaidimas dailiai stumiasi priekin. 

Badas atvažiavo jo pasitikti. 

Ne, Badas čia dėl kitos priežasties, tiesa? 

Džordžas Bajeris laukia ant kranto, kad jį nužudytų. 


112 skyrius 


“DŽORDŽO BAJERIO nėra numeryje. Taip pat jis ir ne su 
Oliveriu Haismitu ar Džeimsu Vaithedu. Velniai rautų! Jis iš- 
trūko." 

Nerimą kelianti žinutė atskriejo per abipusio ryšio ra- 
diją. Mudu su Sampsonu stebėjome pietinę viešbučio pusę 
beveik aštuonias valandas ir buvome tikri, kad Džordžas Ba- 
jeris pro mus nepraslydo. 

Girdėjome per radiją susirūpinus; Andraus Džonso 
balsą: 

— Atminkite, kad visi "keturi raiteliai" yra agentai kaip 
ir mes patys. Jie sumanūs ir beatodairiški. Tučtuojau suras- 
kime Bajerį ir būkime ypač budrūs dėl Džefrio Šeiferio. Šei- 
feris pavojingiausias žaidėjas — bent mes taip manome. 

Mudu su Sampsonu skubiai išsiropštėme iš išsinuomo- 
tojo sedano. Išsitraukėme ginklus, bet šie atrodė visai ne- 
tinkantys gražiame ir ramiame kurorte. Prisiminiau, kad ši- 
taip jaučiausi beveik prieš metus Bermuduose. 

— Bajeris pro čia nepraėjo, — pasakė Sampsonas. Ži- 
nojau, kad jisai susirūpinęs dėl to, jog Džonso žmonės pa- 
metė Badą. Mudu nebūtume padarę tokios klaidos, bet į mus 
žiūrėjo kaip į paraminius, 0 ne kaip į pagrindinę komandą. 

Abu skubiai užkopėme ant gretimos kalvos, nuo kurios 
atsivėrė vaizdas į išpuoselėtas pievas, banguojančias žemyn 


301 


ŽEBENKŠTIES ŽAIDIMAI 


link uždaro viešbučio pliažo. Vis labiau temo, tačiau terito- 
rija šalia viešbučio buvo palyginti gerai apšviesta. Kažkokia 
porelė su maudymosi kostiumais ir chalatais pamažu ėjo mū- 
sų link. Laikėsi susikibę už rankų, nenujausdami pavojaus. 
Tačiau tai ne Džordžas Bajeris. Ir ne Šeiferis. 

— Kaip vis dėlto jie užbaigs šį dalyką? — paklausė 
Sampsonas. — Kaip tu manai, kuo baigsis žaidimas? 

— Nemanau, kad kuris nors iš jų tikrai žino. Veikiau- 
siai jie turi žaidimo planus, bet dabar gali bet kas atsitikti. 
Visa priklauso nuo Šeiferio, jeigu tik šis laikosi taisyklių. 
Manau, jam tai nė motais, ir kiti žaidėjai tą žino. 

Mudu nuskubėjome, netoliese viešbučio pastatų šoko- 
me bėgti. Susilaukėme neramių ir susirūpinusių žvilgsnių 
iš viešbučio svečių, su kuriais prasilenkėme ant siauro vin- 
giuojančio šaligatvio. 

— Visi jie žudikai. Netgi Džonsas pagaliau tą pripažįs- 
ta. Jie žudė būdami agentais ir nenorėjo liautis paskiau. 
Jiems tai patiko. Dabar galbūt planuoja nužudyti vienas ki- 
tą. Kas laimės, pasiims viską. 

— O Džefris Šeiferis nemėgsta pralaimėti, — priminė 
Sampsonas. 

— Šeiferis niekada nepralaimi. Mes tai jau matėme. Toks 
jo braižas, Džonai. Kaip tik tai mes nuo pat pradžios išlei- 
dome iš akių. 

— Šįsyk jis neišsisuks, branguti. Kad ir kas atsitiktų, 
Šeiferis nelaimės. 

Sampsonui nieko neatsakiau. 


113 skyrius 


BALTO SMĖLIO KRANTĄ Šeiferis pasiekė net neuž- 
dusęs. Džordžas Bajeris išlipo iš juodojo fordo "Mustango", 
ir Šeiferis stebėjo, ar tuoj nepasirodys ginklas. Jis toliau žen- 

gė priekin, lošdamas žaidimų žaidimą iš daugiausia, ką bu- 
vo galima pastatyti: savo gyvybės. 

— Kad tave kur velniai, nejau plaukei? — paklausė Ba- 
jeris nuoširdžiu, bet podraug ir pašaipiu balsu. 

— Na, po teisybei, naktis tam fantastiška, — nerūpes- 
tingai atsakė Šeiferis ir nusipurtė nuo kūno vandenį. Lau- 
kė, kad Bajeris pajudės prie jo. Stebėjo, kaip vis įsitempia 
ir atsileidžia šio dešinė ranka. Sekė nežymiai palinkusius į 
priekį pečius. 

Šeiferis nusiėmė nuo nugaros neperšlampamą kuprinę 
ir išsitraukė iš jos naujus sausus drabužius ir batus. Dabar 
jau galėjo pasiekti savo ginklus. 

— Pabandysiu spėti. Oliveris užsiminė, kad jūs visi su- 
simokėte prieš mane, — tarė jis. — Trise prieš vieną. 

Bajeris suktai nusišypsojo: 

— Žinoma. Tai turėjo būti apsvarstyta kaip viena iš ga- 
limybių. Bet atmetėme ją, nes neatitiko mūsų personažų žai- 
dime. 

Idant nupurtytų nuo plaukų vandenį, Šeiferis krestelė- 
jo galvą. Rengdamasis perpus nusisuko nuo Bajerio. Šypso- 
josi sau. Dievuliau, kaip jam tai patinka — gyvybės ir mir- 
ties žaidimas prieš kitą Raitelį — meistrišką žaidėją. Žavė- 
josi Bajerio ramybe ir sugebėjimu neprarasti pusiausvyros. 

— Jis žaidžia taip sumautai, nuspėjamai. Toks pat buvo 
1r kaip agentas bei analitikas. Džordžai, jie tave atsiuntė, 
nes manė, kad niekad neįtarsiu, jog bandysi mane pašalinti 
pats vienas. Tu — pirmasis mėginimas. Tačiau tatai taip aiš- 
ku. Bergždžia žaidėjo auka. 

Bajeris nežymiai susiraukė, tačiau neprarado savitvar- 
dos, neišdavė savo jausmų. Manė, kad tokia laikysena sau- 
giausia, bet Šeiferiui tatai leido suprasti, jog įtarė teisin- 
gar: Badas čia tam, kad jį nužudytų. Buvo tuo įsitikinęs. Iš- 
davė šaltas Džordžo Bajerio elgesys. 

— Ne, nieko panašaus, — atsakė Bajeris. — Šiąnakt mes 
žaisime pagal taisykles. Taisyklės mums svarbu. Tai turės 
būti stalo žaidimas, strategijos ir proto kova. Esu čia tik tam, 

kad tave pasiimčiau, kaip ir planuota. Susitiksime akis į akį 


viešbutyje. 

— Ir mes laikysimės to, kaip iškris kauliukai? — pa- 
klausė Šeiferis. 

— Taip, žinoma, Džefai. — Bajeris ištiesė ranką ir pa- 


rodė delne tris dvidešimtbriaunius kauliukus. 

Šeiferis nepajėgė suturėti šaižaus juoko. Šitai taip ge- 
ra, taip įdomu. 

— Tad ką gi pasakė kauliukai, Džordžai? Kaip aš pra- 
laimėsiu? Kaip mirsiu? Nuo peilio? Pistoleto? Protingiau- 
sia man atrodytų per didelė vaistų dozė. 

Bajeris neištvėrė. Nejučia susijuokė. Šeiferis toks pasi- 
pūtęs šunsnukis, toks puikus žudikas, nuostabi psichopatiš- 
ka asmenybė. 

— Na, taip, gal tai ir buvo šovę mums į galvą, bet žai- 
dėme visiškai sąžiningai. Kaip sakiau, jie viešbutyje laukia 
mūsų. Važiuojam. 

Mirksnį Šeiferis nusisuko į Bajerį nugara. Paskiau stip- 
riai atsispyrė dešine koja ir šoko ant jo. 

Bet Bajeris buvo daugiau nei pasirengęs. Trenkė trum- 
pą stiprų smūgį kumščiu, kuris pataikė Šeiferiui į skruostą, 
subarškindamas, o gal netgi išklibindamas kelis dantis. De- 
šinė Šeiferio galvos pusė visa nutirpo. 

— Geras smūgis, Džordžai. Kaip reikiant. 

Ir Šeiferis iš visų jėgų galva nėrė į Bajerį. Išgirdo su- 
gurgždant kaulą į kaulą, sau prieš akis išvydo sprogstant 
svaiginamai baltą šviesą. Po visą kūną pasklido adrenalinas. 

Kauliukai lėkte išlėkė Bajeriui iš delno, ir jis siekė re- 
volverio ar kokio kito ginklo. Tasai buvo užkištas prie nu- 
garos už kelnių juosmens. 

Šeiferis sugriebė dešinę Bajerio ranką, pasuko iš visų 
Jėgų ir sulaužė ją per alkūnę. Bajeris suriko iš skausmo. 

— Tu manęs neįveiksi! Niekas manęs neįveikė, ir nie- 
kas neįstengs! — iš visų plaučių sukliko Šeiferis. 

Sugriebė Džordžą Bajerį už gerklės ir nežmoniška jėga 
suspaudė. Bajeris sužiopčiojo ir skaisčiai išraudo, lyg visas 

kraujas jam būtų suplūdęs į galvą. Džordžo būta stipresnio 
nei atrodė, bet Šeiferį drūtino adrenalinas ir metų metai 
tikros neapykantos. Taip pat buvo dvidešimčia svarų už Ba- 
jerį sunkesnis — ir vien tik raumenimis. 

— Neeee. Paklausyk, — Džordžas Bajeris švokštė ir gau- 
dė orą. — Ne šitaip. Ne čia. 

— Taip, Džordžai. Taip, taip. Žaidimas tęsiasi. Žaidimas, 
kurį jūs, šunsnukiai, pradėjote. Išgraužk, bičiuli. Tu tai man 
padarei. Padarei tuo, kuo esu: Mirtimi. 

Išgirdo garsų, trumpą trekštelėjimą, ir Džordžas Bajeris 
suglebo jo rankose. Paleido kūną, ir šis susmuko ant smėlio. 

— Vienu mažiau, — pratarė Šeiferis ir pagaliau leido 
sau giliai, džiugiai atsikvėpti. Sugriebė nukritusius kauliu- 
kus, pakratė sykį, paskiau švystelėjo jūron. — Man jūsų ne- 
beprireiks, — palydėjo juos žodžiais. 


114 skyrius 


KOKS VELNIŠKAI SMAGUS JAUSMAS. Kaip nuosta- 
bu. Dievuliau, kaip jam šito stigo! Adrenalino dozės, nepri- 
lygstamo jaudulio. Žinojo, kad “Jamaikos" viešbutis tikriau- 
siai stebimas policijos, tad paliko 'Mustangą" prie “Planta- 
cijos" viešbučio netoliese. 

Vis spartindamas žingsnius jis perėjo per pilnutėlę žmo- 
nių "Bugenvilio terasą". Visur buvo pilstomi gėrimai, gar- 
siai skambėjo leidžiama iš grotuvo niekinga daina “Volun- 
gė". Jam užėjo pavojinga fantazija paleisti šūvius į terasą ir 
nudėti keletą bukagalvių turistų, tad tučtuojau pasistengė 
visų — O svarbiausia savo paties — labui pasitraukti nuo 
žmonių sausakimšos aikštelės. 

Pasivaikštinėdamas nuėjo pliažu, ir tai jį nuramino. Bu- 
vo tyku, ramu, nakties oru švelniai plaukė kalipso melodi- 
jos. Ruožas tarp dviejų viešbučių žavėjo akį: gausybė pro- 

žektorių, šampano spalvos mėlis, lygiais tarpais išdėstyti 
nendriniai skėčiai. Labai miela žaidimo aikštė. 

Jis žinojo, kur apsistojęs Oliveris Haismitas: įžymiaja- 
me Baltajame Liukse, kur kadaise yra miegoję Vinstonas 
Čerčilis, Deividas Nivenas ir Janas Flemingas. Haismitas mė- 
go žemiškuosius patogumus beveik taip pat, kaip ir patį žai- 
dimą. 

Šeiferis nekentė kitų Raitelių iš dalies todėl, kad ne- 
priklausė šių snobiškajam visuomenės sluoksniui. Į MI 6 jį 
įtaisė Lusės tėvas; kiti gi žaidėjai buvo baigę deramus uni- 
versitetus. Tačiau buvo ir kita, svarbesnė, jo neapykantos 
priežastis: jie drįso juo pasinaudoti, jaustis pranašesni ir 
prikišamai tai parodyti. 

Įėjo pro baltų statinių tvoros, žyminčios “Jamaikos" vieš- 
bučio nuosavybės ribas, vartukus. Leidosi lengvai risnoti. 
Jam norėjosi bėgti, suprakaituoti. Vėl jautėsi apimtas ma- 
nijos. Itin įsiaudrino, kad vėl gali pradėti žaidimą. 

Sekundėlę Šeiferis susiėmė už galvos. Norėjosi juoktis 
ir šaukti iš visų plaučių. Atsirėmė į medinį stulpą prie taku- 
čio, vedančio viršun iš pliažo, ir bandė atgauti kvapą. Suvo- 
kė krintąs bedugnėn, ir tatai negalėjo ištikti jo netinkames- 
niu laiku. 

— Viskas gerai, sere? — stabtelėjęs pasiteiravo viešbu- 
čio patarnautojas. 

— O, kuo puikiausia, — atsakė Šeiferis ir pamojo vy- 
riokui, kad eitų sau. — Aš devintame danguje, nejau nema- 
tote? 

Jis vėl patraukė Baltojo Liukso link. Suvokė besijaučiąs 
daugmaž taip pat, kaip praeitais metais tą rytą Vašingtone, 
kai vos nesudaužė savo automobilio. Vėl atsidūręs rimtoje 
bėdoje. Galįs tuoj pat pralaimėti žaidimą, pralaimėti viską. 
Todėl būtina pakeisti strategiją, tiesa? Turi elgtis drąsiau, 
netgi agresyviau. Privalo veikti, o ne per daug mąstyti. Šan- 
sai prieš jį vis dar du prieš vieną. 

Tolimajame kiemo gale pastebėjo vyrą ir moterį vaka- 
riniais drabužiais. Šie vaikštinėjo šalimais gėlėmis nubars- 

tyto tinkuoto portiko. Jis nusprendė, jog tai Džonso žmo- 
nės. Šiaip ar taip, jie stebi viešbutį. Atsidanginę čia dėl jo, 
tad jautėsi pagerbtas. 

Vyriškis pažvelgė jo pusėn, ir Šeiferis staiga nuleido gal- 
vą. Jie negali jo sustabdyti ar sulaikyti. Juk nepadarė jokio 
nusikaltimo, kurį jie sugebėtų įrodyti. Nėra ieškomas poli- 
cijos. Ne, jis laisvas žmogus. 

Tad Šeiferis lengvu žingsniu nuėjo jų link, lyg nė nebū- 
tų pastebėjęs. Švilpavo “Volungę". 

Atsidūręs vos kelis žingsnius nuo poros, pakėlė galvą. 

— Aš tas, kurio jūs laukiate. Džefris Šeiferis. Sveiki at- 
vykę į žaidimą. 

Išsitraukęs devynių milimetrų kalibro pusautomatį 
“Smith £ Wesson", jis dukart iššovė. 

Moteris riktelėjo ir susigriebė už kairės krūtinės pusės. 
Skaisčiai raudonas kraujas jau dažė jūros žalsvio suknelę. 
Jos akys atrodė sutrikusios ir apstulbusios, o paskiau užvir- 
to aukštyn ant kaktos. 

Vyriškiui agentui kairės akies vietoje žiojėjo tamsi sky- 
lė. Šeiferis žinojo, kad vyriškis negyvas, dar prieš tai, kai 
šio galva garsiai, smagiai žnektelėjo ant kiemo grindinio. 

Per tiek metų jis nė kiek neprarado savo įgūdžių. Šeife- 
ris nuskubėjo į Baltąjį Liuksą, pas Nugalėtoją. 

Be abejo, šūviai buvo išgirsti. Nejau jie tikėjosi, kad 
strimgalviais įpuls į paspęstus spąstus? Bet štai, prašom! 

Iš Baltojo Liukso dvi kambarinės stūmė girgždantį va- 
lytojų vežimėlį. Nejau jos ką tik paklojo Nugalėtojui lovą? 
Paliko storuliui pakramsnoti dėžutę šokoladinių pastilių? 

— Nešdinkitės velniop iš čia! — riktelėjo 1r pakėlė re- 
volverį. — Nagi, greičiau! Bėkit, jei jums brangi gyvybė! 

Jamaikietės kambarinės pasinešė, lyg ką tik išvydusios 
patį velnią, ir vėliau pasakos savo vaikams, kad taip ir buvo. 

Šeiferis įpuolė iš koridoriaus į numerį. Oliveris Hais- 
mitas lėtai stūmėsi savo invalido vežimėliu per ką tik išbliz- 
gintas grindis. 

— Oliveri, tai tu, — tarė Šeiferis. — Iš tiesų, man regis, 

kad pagavau baisųjį Kovent Gardeno* žmogžudį. Tai tu žu- 
dei, tiesa? Tik pamanykit. Žaidimas baigtas, Oliveri. 

Tuo pat metu Šeiferis pagalvojo: Atidžiai jį stebėk. Būk 
atsargus su Nugaletoju. 

Oliveris Haismitas sustojo, paskiau pamažu, tačiau ga- 
na mikliai apgręžė vežimėlį ir atsisuko į Šeiferį. Susitiki- 
mas akis į akį. Puiku. Šitaip geriausia. Haismitas iš Londo- 
no vadovavo Bajeriui ir Vaithedui, kai visi jie buvo agentai. 
Originalusis žaidimas, “Keturi raiteliai", jo sumanytas kaip 
pramoga pasitraukus į pensiją. “Mūsų kvailutis fantazijos 
žaidimėlis“, mėgdavo sakyti jis. 

Šaltomis, vertinančiomis akimis jis tyrinėjo Šeiferį. Buvo 
protingas — kiaušingalvis, bet genijus, ar bent taip tvirtino 
Bajeris su Vaithedu. 

— Mielas vaikine, mes tavo draugai. Vieninteliai, ku- 
riuos dabar turi. Suprantame tavo problemą. Aptarkime vis- 
ką, Džefri. 

Šeiferis nusijuokė iš apgailėtinų storulio melų, šio pra- 
našesnės ir globėjiškos laikysenos, įžūlumo. 

— Džordžis Bajeris man kalbėjo visai ne tai. Kaipgi, 
pasakė, kad ketinai mane nužudyti! Velniškai gražu taip elg- 
tis su draugu. 

Haismitas nė nemirktelėjo, nė kiek nesutriko. 

— Mes čia ne vieni, Džefai. Jie viešbutyje. Teritorijoje 
veikia Saugumo tarnybos komanda. Matyt, jie tave atsekė. 

— Ir tave, ir Bajerį, ir Vaithedą! Aš visa tai žinau, Olive- 
ri. Sutikau porą šaunių agentų koridoriaus pradžioje. Nu- 
pyliau juos. Štai kodėl turiu paskubėti, negaliu delsti. Žai- 
dimo laikrodis jau tiksi. Daug yra būdų pralaimėti. 

— Turime pasikalbėti, Džefai. 

— Kalbos, kalbos, kalbos, — Šeiferis papurtė galvą, su- 
siraukė, paskiau nusikvatojo. — Ne, mums nėra apie ką kal- 
bėtis. Kalbos — tokia pervertinama nuobodybė. Išmokau 


* Pagrindinė Londono vaisių, daržovių ir gėlių didmeninės prekybos tur- 
gavietė. 

žudyti kovinėmis aplinkybėmis, ir man tai kur kas labiau 
patinka, nei kalbėtis. Ne, iš teisybės patinka taip, jog galė- 
čiau numirti. 

— "Tu tikrai pamišėlis! — sušuko Haismitas, ir pilkšvai 
mėlynos jo akys išsiplėtė iš baimės. Pagaliau suprato, kas iš 
tikrųjų Šeiferis; jis jau nebefilosofavo. Jautė tai visa savo 
esybe. 

— Ne, tiesą sakant, nesu nesveiko proto. Aiškiai suvo- 
kiu savo poelgius — visados suvokiau, visados suvoksiu. Su- 
prantu skirtumą tarp gėrio ir blogio. Tik pamanykit, kas 
kalba — Raitelis ant Balto Žirgo. 

Šeiferis sparčiai žingtelėjo prie Haismito. 

— Čia ne kažin kokia kova — tiesiog taip buvau išmo- 
kytas veikti Azijoje. Tu mirsi, Oliveri. Ar tai ne pribloškian- 
ti mintis? Vis dar manai, kad tai sumautas fantazijos žaidi- 
mas? 

Staiga Haismitas pašoko ant kojų. Šeiferio tai nenuste- 
bino; žinojo, kad Londone jis negalėjo žudyti iš invalido 
vežimėlio. Haismitas buvo bemaž šešių pėdų ūgio ir nutu- 
kęs, bet stebėtinai greitas. Masyvių rankų ir plaštakų. 

Tačiau Šeiferis buvo greitesnis. Smogė Haismitui revol- 
verio rankena, ir Nugalėtojas pardribo ant vieno kelio. Šei- 
feris tvojo jam antrą, paskiau trečią sykį, ir Haismitas su- 
kniubo ant grindų. Garsiai sudejavo, apsispjaudamas krau- 
ju ir seilėmis. Šeiferis spyrė jam į strėnas, į kelį, į veidą. 

Paskiau pasilenkęs įrėmė revolverio vamzdį į plačią 
Haismito kaktą. Išgirdo iš tolo atidunksint bėgančių kojų 
trinksnius. Deja, deja — jie atbėga jo. Paskubek, baskubek. 

— Jie pavėluos, — pasakė jis Nugalėtojui. — Niekas 
negali tavęs išgelbėti. Tik aš, Nugalėtojau. Koks bus žaidi- 
mas? Patark man. Ar turėčiau išgelbėti banginį? 

— Džefai, prašau, ne. Negi taip paprasčiausiai mane 
nužudysi. Mes vis dar galime vienas kitam padėti. 

— Norėčiau tai pratęsti, bet iš tiesų turiu sprukti. Metu 
kauliukus. Mintyse. O, bloga žinia, Oliveri. Baigta. Tu pa- 
prasčiausiai pralaimėjai. 

Jis įstatė revolverio vamzdį į mėsingą Haismito dešinę 
ausį ir nuspaudė gaiduką. Šūvis ištaškė Nugalėtojo smege- 
nis po visą kambarį. Šeiferis tik gailėjosi, kad negalėjo pa- 
kankinti Oliverio Haismito kur kas, kur kas ilgiau, nei tu- 
rėjo laiko. 

Paskiau Šeiferis spruko ir staiga pasijautė priblokštas 
išties netikėtai toptelėjusios minties: jis turi dėl ko-gyventi. 
Tai nuostabus, nuostabus žaidimas! 

Aš noriu gyventi. 

MUDU SU SAMPSONU SKUODĖME į nuošalų viešbu- 
čio sparną, kur Oliveris Haismitas buvo išsinuomojęs nu- 
merį. Pokštelėjo šūviai, bet mes negalėjome būti visur vie- 
nu metu. Bėgdami vis girdėjome šaudant kitoje "Jamaikos" 
viešbučio pusėje. 

Nebuvau pasirengęs kruvinam žudynių vaizdui, kokį ap- 
tikome. Kieme ant žemės tysojo du anglų agentai. Užsiė- 
miau jais abiem kaip ir anuomet, kai plušėjau prie Patsės 
Hampton. 

Džonsas ir dar vienas agentas podraug su vietos detek- 
tyvų komanda jau grūdosi Haismito numeryje. Kambarys 
dūzgė. Nuo žmogžudiškos beprotystės protrūkio visa virto 
betvarke ir skerdynėmis. 

— Kad čia patektų, Šeiferis praėjo pro du mano žmo- 
nes, — piktai pasakė Džonsas pasikeitusiu nuo įtampos ir 
liūdesio balsu. Jis rūkė cigaretę. — Atėjo šaudydamas, pa- 
tiese Laurą ir Gviną. Haismitas irgi negyvas. Džordžo Baje- 
rio dar nesuradome. 

Atsiklaupiau ir greitai apžiūrėjau, kiek sužalotas Oli- 
verio Haismito kiaušas. Be gailesčio. Šauta visai iš arti, II 

žaizda buvo masyvi. Iš Džonso žinojau, kad Šeiferis neken- 
tė vyresniojo už save intelekto, todėl dabar ištaškė jam sme- 
genis. 

— Sakiau jums, kad jis mėgsta žudyti. Jis turėjo tai pa- 
daryti, Andrau. Negali liautis... Vaithedas! — staiga prisi- 
miniau. — Žaidimo pabaiga. 

VAŽIAVOME GREIČIAU, nei buvo saugu siaurame vin- 
giuojančiame kelyje, lėkėme kaip pašėlę Džeimso Vaithedo 
namų link. 

Pravažiavome kelio ženklą su užrašu “ Malardo pliažas 
— San Antonijus". 

Mudu su Sampsonu tylėjome, paskendę savo mintyse. 
Aš vis mąsčiau apie Kristiną, nepajėgiau sustabdyti galvon 
ateinančių vaizdų. “Mes turime ją". Ar tai vis dar tiesa? 

Nežinojau, ir tik Šeiferis, o rasi ir Vaithedas galėjo man 
atsakyti. Norėjau, jeigu tik pavyks, išsaugoti abu gyvus. Sa- 
loje visa — egzotiški kvapai ir reginiai — man priminė Kris- 
tiną. Stengiaus, tačiau nepajėgiau įsivaizduoti, kad viskas 
gerai baigsis. 

Pasukome pakrantės link ir netrukus skriejome pro pri- 
vačius namus ir keletą labai didelių valdų su ilgais, šimtus 
ar daugiau jardų vingiuojančiais privažiavimo keliukais prie 
pagrindinės buveinės. 

"Tolumoje pasimatė kitos namų šviesos, ir sumojau, kad 
jau turėtume būti netoli Džeimso Vaithedo valdos. Ar Ka- 
ras tebegyvas? O gal Šeiferis jau buvo atėjęs ir spėjo išeiti? 

Per radiją atskriejo Džonso balso gūsiai: 

— "Tai jo būstas, Aleksai. Priekyje namas iš stiklo ir ak- 
mens. Aš nematau nė gyvos dvasios. 

Mes sustojome netoliese susmulkintos jūrinių kriauk- 
lių dangos keliuko, vedančio prie namo. Buvo tamsu nors į 
akį durk ir maloniai šilta. Valdoje niekur nedegė šviesos. 

Iššokome iš automobilių. Iš viso mūsų buvo aštuoni, 
įskaitant komandą detektyvų iš Kingstono, Kenjoną ir An- 
tonį, kurie nervinosi. 

Nesmerkiau jų. Aš lygiai taip pat jaučiausi. Žebenkštis 
siautėja, 0 mes jau žinojome, kad jis linkęs į savižudybę. 
Džefris Šeiferis buvo maniakas su žmogžudiškais ir savižu- 
diškais polinkiais. 

Mudu su Sampsonu nubėgome per nedidelį sodą, ku- 
rio vienoje pusėje buvo baseinas su persirengimo kabino- 
mis, kitoje — plačiai nusidriekusi veja ir jūra. | 

Matėme pasklindančius po teritoriją Džonso žmones. 
Šeiferis įsismelkė į viešbutį tratindamas ginklais, pagalvojau. At- 
rodo, jam nesvarbu, liks gyvas ar ne. Bet man svarbu. Turiu jį 
apklausti. Privalau sužinoti, ką jis žino. Noriu gauti visus atsa- 
kymus. 

— Kas tas šmikis Vaithedas? — paklausė Sampsonas, 
kai mudu bėgome namo link. 

Šalia vandens buvo visai tamsu — patogi vieta, iš kur 
Šeiferis galėtų užpulti. Tamsūs šešėliai driekėsi nuo visų me- 
džių ir krūmų. 

— Nežinau, Džonai. Viešbutyje buvo trumpai. Vaithe- 
das — žaidėjas, tad irgi medžioja Šeiferį. Štai taip: Žaidimo 
pabaiga. Vienas iš jų dabar laimės. 

— Jis čia, — vėl sukuždėjau. — Tikrai žinau. 

Aiškiai jaučiau Džefrį Šeiferį kažkur čia tūnant; neabe- 
jojau savimi. Ir faktas, kad žinojau, gąsdino mane bemaž 
kaip ir jis pats. 

Iš užtemdyto namo pasigirdo šūviai. 

Širdis man apmirė, galvoje šmėstelėjo itin trikdanti ir 
prieštaringa mintis: Dieve, neleisk Džefriui Šeiferiui žūti. 

DAR VIENAS TAIKINYS, paskutinysis priešininkas, ir 
viskas bus baigta. Aštuoneri puikūs žaidimo metai, aštuo- 
neri metai keršto ir neapykantos. Mintis, kad gali pralai- 
mėti, buvo nepakenčiama. Šį bei tą jau parodė Bajeriui ir 
Haismitui; dabar pademonstruos Džeimsui Vaithedui, kat- 
ras iš jų tikrai "viršesnis". 

Šeiferis triukšmingai brovėsi pro tankią lapiją, paskiau 
iki juosmens įmaknojo į dvokiančią pelkę. Vanduo buvo ne- 
maloniai drungnas, ir alyvuotos žaliaukės paviršiuje siekė 
vieną du colius storio. 

Stengėsi negalvoti apie pelkę ar vabzdžius ir gyvates, 
kurių ji gali knibždėti. Savo Azijoje praleistomis dienomis 
1r naktimis buvo įklampojęs į kur kas bjauresnius vandenis. 
Vis nenuleido akių nuo prabangios Džeimso Vaithedo pa- 
krantės vilos. Telikęs dar vienas, tik dar vienas Raitelis. 

Jis buvo viloje ir anksčiau, tad gerai ją žinojo. Už pel- 
kės driekiasi tankios lapijos lopinys, o paskiau — grandini- 
nė tvora ir išpuoselėtas Vaithedo kiemas. Spėjo, kad Vait- 
hedas nesitikės jo iš pelkės pusės. Tačiau Karas gudresnis 
už kitus. Metų metus žudė Karibuose, ir nė menkiausias pėd- 
sakas neužvedė policijos ant kelio, kad esama to paties brai- 
žo. Karas jam taip pat padėjo ir dėl Kristinos Džonson, ir 
tatai puikiai pavyko. Viena paslaptis paslėpta kitoje, ir visa 
— sudėtingame žaidime. 

Kokias porą akimirkų Šeiferis visai prarado realybės 
nuovoką — kur jis, kas toks esąs, ką privaląs padaryti. 

Nagi, tatai baisu — trumpas psichinis lūžis pačiu ne- 
tinkamiausiu metu. Kokia ironija: juk Vaithedas pirmasis 
Azijoje padarė jį priklausomą nuo sužadinamųjų ir slopi- 
namųjų. 

Šeiferis suskato šliopsėti per dvokiančią pelkę, vilda- 
masis, kad vandens nebus viršum galvos. Nebuvo. Išbrido į 
krantą ir perlipo per grandininę tvorą galukiemyje. Patrau- 
kė plytinčia už namo pievute. 

Buvo apsėstas galingos manijos sunaikinti Džeimsą Vait- 
hedą. Troško jį kankinti — bet iš kur paims laiko? Vaithe- 
das buvęs pirmasis jo rengėjas Tailande, o paskiau Filipi- 
nuose. Kaip tik Vaithedas užvis labiausiai padarė Šeiferį žu- 
diku. Būtent Vaithedą jis laikė dėl visko kaltu. 

Namas tebebuvo tamsus, tačiau Šeiferis neabejojo, jog 
Karas viduje. 

Staiga iš namo pokštelėjo šūvis. Iš tiesų, Karas. 

Šeiferis leidosi judėti zigzagais nelyginant kautynių me- 
no apmokytas pėstininkas. Širdis daužėsi. Realybė priartė- 
davo keistais pertrūkiais. Įdomu, ar Vaithedas turi šautuvą 
su naktiniu taikikliu? Ir ar geras jis šaulys? 

Ar kada nors dalyvavo kautynėse? 

Ar bijo? O gal sujaudintas prasidėjusio veiksmo? 

Spėjo, kad namo durys užrakintos ir kad Karas žemai 
prigludęs slepiasi viduje, laukdamas progos iššauti, per daug 
nestatant savęs pavojun. Jis pats niekad neatlikdavo nešva- 
raus darbo; nė vienas iš jų neatlikdavo — nei Vaithedas, nei 
Bajeris, nei Haismitas. Jie naudojosi Mirtimi, ir dabar jis 
atėjo jų. Jeigu žaidėjai nebūtų sutikę pasimatyti Jamaikoje, 
jis būtų nuvykęs pas kiekvieną atskirai. 

Šeiferis visu greičiu pasinešė namo link. Iš ten trenkė 
šūviai. Kulkos švilpė pro šalį jo nekliudydamos. Ar todėl, 
kad jis toks miklus? Ar kad Karas — ne? 

Šeiferis abiem rankomis užsidengė veidą. Taigi taip. Jis 
nėrė vidun pro didžiulį panoraminį lodžijos langą. 

Langas susprogo į galybę smulkių šukių, visur pažiro 
stiklas..Jis viduje! 

Karas čia pat, netoliese. Kurgi jo priešas? Kiek miklus 
Džeimsas Vaithedas? — sukosi jam galvoje svarbūs klausi- 
mai. Kažkur name lojo šuo. 

Šeiferis kūlvirsčiais nusirito plytelių grindimis ir atsi- 

trenkė į sunkaus stalo koją, tačiau tuoj pat pašoko šaudyda- 
mas. Jok10 atsako. Kambaryje nieko nėra. 

Lauke priešais namą jis išgirdo balsus. Policija! Visados 
stengiasi sugadinti jam malonumą. 

Paskiau išvydo mėginantį sprukti Karą. Ilgšis, perka- 
ręs, poilgiais juodais plaukais. Šmėstelėjo priekyje. Karas 
slinko paradinių durų link, tikėdamasis susilaukti pagalbos 
iš policijos — tik pamanykit! 

— Tau nepasiseks, Vaithedai. Stok! Neišleisiu tavęs! Lik 
žaidime! 

Vaithedas, matyt, sumojo, kad jam nepavyks iššokti pro 
paradines duris. Pasuko prie laiptų, Šeiferis įkandin jo, 
vos per kelis žingsnius iš paskos. Staigiai atsisukęs Karas 
vėl šovė. 

Šeiferis spragtelėjo delnu sienos jungiklį, ir priemenė- 
je užsižiebė šviesos. 

— Mirtis atėjo tavęs! Išmušė tavo laikas. Pažvelk į ma- 
ne! Pažvelk į Mirtį! — suriko jis. 

Vaithedas nesustojo, ir Šeiferis ramiai šovė jam į sėdy- 
nę. Žaizda atsivėrė didžiulė, žiojėjanti, ir Vaithedas sužvigo 
it padurta kiaulė. Apsisuko ir nusirito nuo pusės laiptų. Kris- 
damas veidu atsitrenkė į metalinius turėklus. 

Galiausiai išdriko raitydamasis laiptų apačioje, ir Šei- 
feris vėl šovė, šįsyk tarpukojin. Karas vėl sužvigo. Paskiau 
pratrūko dejuoti ir gokčioti. 

Šeiferis stovėjo ties juo kupinas triumfo, širdis netvėrė 


krūtinėje. 
— Tu manai, kad sankcijos — žaidimas? Tau vis dar tai 
žaidimas? — pačiu švelniausiu balsu paklausė jis. — Man 


labai smagu, bet kaip tau? 
Vaithedas sugokčiojo stengdamasis prašnekti. 
— Ne, Džefri. Tai ne žaidimas. Prašau liaukis. Gana. 
Apnuogindamas stambius dantis, Šeiferis nusišypsojo: 
— O, kaip tu klysti. Tai taip miela! Nuostabiausias pro- 
to žaidimas, kokį tik gali sugalvoti. Turėtum jausti, ką da- 
bar jaučiu aš — nuo manęs priklauso gyvybė ar mirtis. 

Staiga jam toptelėjo mintis, kuri pakeitė viską, pakeitė 
jo ir Vaithedo žaidimą. Toks posūkis buvo kur kas geriau 
nei tai, ką iš pradžių buvo sumanęs. 

— Nusprendžiau palikti tave gyvą — kad ir nelabai ge- 
rai, bet vis delto gyvensi. 

Jis vėl šovė iš pusautomačio, šįsyk į Vaithedo stuburo 
apačią. 

— Tu niekad manęs nepamirši, ir žaidimas tau tęsis vi- 
są likusį gyvenimą. Žaisk smagiai. Aš žaisiu, žinau. 


118 skyrius 


VOS TIK IŠGIRDOME ŠŪVIUS, nubėgome prie pa- 
grindinio pastato. Aš lėkiau pirmas. Privalėjau pasiekti Šei- 
ferį anksčiau už visus. Privalėjau paimti jį pats. Privalėjau 
pasikalbėti su juo, sykį ir iki pat galo sužinoti tiesą. 

Išvydau Šeiferį išsmunkant pro šonines namo duris. 
Vaithedas tikriausiai negyvas. Šeiferis laimėjo žaidimą. 

Jis bėgo jūros link, judėjo greitai ir ryžtingai. Išnyko 
už neaukštos vėžlio pavidalo kopos. Kurgi jisai sprunka? Ką 
toliau yra sumanęs? 

Paskiau vėl jį išvydau. Spyrėsi nuo savęs batus ir movė- 
si kelnes. Ką gi jis daro? 

Išgirdau už savęs atbėgant Sampsoną. 

— Nenušauk jo, Džonai! Nebent būtinai tektų! 

— Žinau! Žinau! — atsiliepė jis. 

Aš mečiausi pirmyn. 

Šeiferis apsigręžė ir paleido į mane šūvį. Atstumas bu- 
vo per didelis, kad pataikytų iš bet kokio revolverio, bet vis 
dėlto jis geras šaulys, ir nedaug trūko. Išmanė, kaip naudo- 
tis ginklu, ir ne tik iš kelių pėdų nuotolio. 

Žvilgtelėjau atgal ir pamačiau, kad Sampsonas nusispi- 

ria sportinius batelius, meta šalin kelnes. Tą pat padariau 
1r aš su savo treningo kelnėmis ir tenisinukais. 

Parodžiau į jūrą. 

— Matyt, jis turi laivelį. Vieną iš ten plūduriuojančių. 

Išvydome Šeiferį įbrendant į žemas Karibų jūros ban- 
geles prie mėnulio metamo šviesos tako. 

Jis negiliai įnėrė ir suskato plaukti taisyklingais krau- 
lio grybšniais. 

Mudu su Sampsonu išsirengėme iki apatinių, ne itin dai- 
lių. Abu irgi negiliai įnėrėme į jūrą. 

Šeiferis buvo geras plaukikas ir jau tolo nuo mūsų. Plau- 
kė panėręs veidą vandenyje, po keleto grybšnių vis iškelda- 
mas jį šonu įkvėpti oro. 

Sulipę atgal šviesūs jo plaukai spindėjo mėnesienoje. 
Vienas iš besisupančių tenai burinių laivelių, matyt, jo. Ta- 
čiau kuris? 

Galvoje man tesisuko vienintelė mintis: rankomis kojo- 
mis, rankomis kojomis. Atrodė, lyg kažkur iš vidaus sem- 
čiausi jėgų. Privalėjau sučiupti Šeiferį — privalėjau sužino- 
ti tiesą, ką jis padarė Kristinai. 

Rankomis kojomis, rankomis kojomis. 

Sampsonas pūškavo už manęs, o paskiau ėmė vis labiau 
atsilikti. 

— Grįžk! — šūktelėjau jam. — Grįžk atgal pagalbos! 
Man nieko neatsitiks. Tegul kas nors pasirūpina patikrinti 
tuos laivelius. 

— Jis plaukia kaip žuvis! — irgi sušuko Sampsonas. 

— Grįžk. Man bus viskas gerai. Susitvarkysiu. 

Toli priekyje vis dar mačiau Šeiferio galvą ir pečius, 
žvilgančius kremiškai baltoje mėnesienoje. Jo grybšniai bu- 
vo tolygūs, galingi. 

Aš vis plaukiau neatsigręžinėdamas į krantą, nenorė- 
damas žinoti, kiek jau toli esu jūroje. Nenorėjau pripažinti 
nuovargio, pasiduoti, pralaimėti. 

Ėmiau plaukti greičiau, stengdamasis nors kiek priar- 

tėti prie Šeiferio. Laiveliai vis dar buvo tolokai. Tačiau jis 
vis plaukė galingai, be jokių nuovargio požymių. 

Pradėjau savo paties proto žaidimą. Lioviausi žiūrėjęs, 
kur jis. Susikoncentravau tik į savo grybšnius. Į nieką dau- 
giau, tik į grybšnius; visas pasaulis — grybšniai. 

Kūnas ėmė priprasti prie vandens, nors gelmė didėjo, 
vis geriau laikėsi paviršiuje. Grybšniai stiprėjo, darėsi toly- 
gesni. 

Galiausiai pakėliau galvą ir pažvelgiau. Šeiferis pradė- 
jo blaškytis. O galbūt kaip tik tai aš ir norėjau matyti. Šiaip 
ar taip, tai man suteikė antrąjį kvėpavimą, sustiprino jėgas. 

O kas, jeigu iš tiesų jį pagaučiau čia, atviroje jūroje? Ir 
kas tuomet? Grumtumėmės iki mirties? 

Negalėjau jam leisti, kad pasiektų savo laivą anksčiau 
manęs. Denyje turės ginklų. Privalėjau pralenkti jį, nuplauk- 
ti ten anksčiau. Šįsyk turėjau laimėti. Kuris gi laivas jo? 

Ėmiau plaukti dar sparčiau. Įtikinau save, jog irgi esu 
geros formos. Ir buvau tokios. Beveik ištisus metus, nuo ta- 
da, kai dingo Kristina, mankštindavausi sporto salėje. 

Vėl pažvelgiau ir apstulbau nuo to, ką išvydau. 

Šeiferis čia pat, vos už kelių jardų. Dar tik keletas grybš- 
nių. Nejau jis pralaimėjo? O gal tik laukia manęs, kaupda- 
mas jėgas? 

Artimiausias laivelis buvo ne toliau kaip už šimto, šim- 
to penkiasdešimties jardų. 

— Mėšlungis! — sušuko jis. — Žiaurus! — Ir Šeiferis pa- 
niro po vandeniu. 


119 skyrius 


NEŽINOJAU, KĄ GALVOTI AR, TIKSLIAU, ką toliau 
daryti. Skausmas Seiferio veide, regis, buvo tikras; jis atro- 
dė išsigandęs. Bet taip pat buvo ir geras aktorius. 

Pajutau kažką po savimi! Jisai stipriai sugriebė man tarp 
kojų. Sušukau ir sugebėjau išsirangyti į šalį, nors ir nuver- 
tas skausmo. 

Kitą mirksnį mudu jau stvarstėme vienas kitą, grūmė- 
mės nelyginant povandeniniai imtynininkai. Staiga jis pa- 
traukė mane su savimi gilyn po vandeniu. Buvo stiprus. 
Ilgos rankos it galingos žnyplės laikė mane tvirtai suspau- 
dusios. 

Grimzdome vis gilyn, ir mane apėmė kraupiausia, di- 
džiausia baimė, kokią kada nors buvau patyręs gyvenime. 
Nenorėjau nuskęsti. Šeiferis laimi. Jis visados mokėdavo iš- 
sisukti. 

Šeiferis spygsojo man į akis. Jo žvilgsnis buvo nepapras- 
tai įdėmus, maniakiškas, pamišėliškas. Sučiaupta burna per- 
kreipta ir piktdžiugiška. Turėjo mane; ir vėl jis laimės. 

Iš visų jėgų stūmiausi priekin. Kai pajusdavau jį įsiki- 
busį, pakeisdavau kryptį. Spyriau koja ir pataikiau Šeiferiui 
po smakru, galbūt į gerklę. Trenkiau iš visų jėgų, ir jis pra- 
dėjo grimzti. 

Ilgi šviesūs plaukai plaikstėsi jam apie veidą. Jo rankos 
ir kojos suglebo. 

Jis grimzdo, ir aš sekiau iš paskos. Po vandeniu darėsi 
vis tamsiau. Sugriebiau vieną jo ranką. 

Vos suspėjau jį nutverti. Savo svoriu jis tempė mane gi- 
lyn, į dugną. Negalėjau jo paleisti. Privalėjau sužinoti tiesą 
apie Kristiną. Nepajėgsiu toliau gyventi, jeigu nesužinosiu. 

Nenutuokiau, koks čia gylis. Šeiferio akys buvo plačiai 
atmerktos, burna prasižiojusi; turbūt vanduo jau pildo jam 
plaučius. 

Kažin, gal sulaužiau jam sprandą įspyręs? Jis negyvas 
ar tik be sąmonės? Mane apėmė šioks toks pasitenkinimas, 
kad galbūt sulaužiau Žebenkšties sprandą. 
| Paskiau, iš teisybės, niekas nebebuvo svarbu. Tikrai nie- 
kas. Man pritrūko kvapo. Atrodė, krūtinė tuoj tuoj subliūkš. 
Mano viduje pašėlusiu greičiu plito ugnis. Ausyse ėmė šai- 
žiai spengti. Buvau apdujęs, beprarandąs sąmonę. 

Paleidau Šeiferį — tegul sau grimzta į dugną. Neturė- 
jau iš ko rinktis. Žebenkštis neberūpėjo. Svarbu pasiekti pa- 
viršių. Daugiau nebepajėgiau suturėti kvapo. 

Kaip pašėlęs yriausi aukštyn, graibsčiausi už vandens, 
mušiau iš visų jėgų kojomis. Jau nebemaniau, kad man pa- 
vyks, vandens paviršius buvo pernelyg toli. 

Nebeturėjau kvapo. 

Paskui išvydau viršum savęs šmėkšant Sampsono veidą. 
Arti, visai arti. Tai suteikė man jėgų. 

Jo galvą rėmino mėlynai juodas dangus ir keletas žvaigž- 
dučių. 

— Branguti, — pašaukė jis, kai galiausiai išnirau pa- 
gaut Oro. 

Džonas mane prilaikė, leido atgauti kvapą, tokį bran- 
gų kvapą. Mudu abu pamažu mynėme kojomis vandenį. Gal- 
va man sukosi. 

Netrukdžiau savo akims ieškoti nors kokio Šeiferio žen- 
klo. Regėjau neryškiai, tačiau aš jo nemačiau. Neabejojau, 
kad jis nuskendo. | 

Mudu su Sampsonu pamažu nusiyrėme atgalios į krantą. 

Nepasiekiau tenai jūroje to, ko man reikėjo. Nesuge- 
bėjau išgauti iš Šeiferio tiesos prieš jam nuskęstant. 

Sykį ar du atsigręžiau, norėdamas įsitikinti, kad Šeife- 
ris mūsų neseka, kad jo nebėra. Jo nesimatė niekur nė žen- 
klo. Vien tik kapojančių jūros potvynį pavargusių mudviejų 
grybšnių garsas. 


120 skyrius 


UŽTRUKO DAR DVI SEKINANČIAS DIENAS IR NAK- 
TIS, kol vietos policija baigė tyrimą, tačiau gerai, kad bu- 
vau nuolat susitelkęs ir užimtas. Nebeturėjau vilties surasti 
Kristinos ar netgi sužinoti, kas jai nutiko. 

Suvokiau egzistuojant mažutėlę galimybę, kad ne Šei- 
feris pagrobė Kristiną, o koks nors kitas pamišėlis iš mano 
praeities, tačiau ši mintis šmėsteldavo vien probėgšmais. Ne- 
galėjau jos laikytis. Tai pernelyg beprotiška — netgi man. 

Iš pat pradžių nepajėgiau sielvartauti, tačiau dabar siau- 
bingas Kristinos likimo galutinumas smogė visa savo negai- 
lestinga jėga. Jaučiausi tartum tuščias. Nuolatinė maudžianti 
gėla, kurią taip ilgai nešiojaus, dabar tapo aštraus skausmo 
dūriu, kiekvieną sąmoningą akimirką veriančiu man krūti- 
nę. Nepajėgiau miegoti, tačiau atrodė, lyg niekad nebūčiau 
visai atsibudęs. 

Sampsonas suprato, kas man dėjosi. Niekuo negalėjo 
paguosti, tačiau lengvi pokalbėliai su juo vis tiek ramino. 

Nana paskambino man į viešbutį, ir sumojau, jog tai 
Sampsono darbas, nors abudu tai neigė. Prie telefono pri- 
ėjo ir Dženė su Deimonu, ir abu jie buvo mieli, švelnūs, 
kupini gyvenimo džiaugsmo bei vilties. Juodu netgi atnešė 
prie telefono katę Rozę, kad ši draugiškai miaukteltų į toli- 
mąją salą. Neužsiminė apie Kristiną, tačiau žinojau, kad ji 
nuolat jų mintyse. 

Paskutinį vakarą saloje aš ir Sampsonas pietavome su 
Džonsu. Susidraugavome su juo, ir jis galop man papasako- 
jo kai kuriuos faktus, kuriuos Saugumo tarnybos sumetimais 
iš pradžių buvo nuslėpęs. Norėjo suteikti šiokią tokią pa- 
baigą; laikė, kad esu jos nusipelnęs. 

"Tuomet, 1989-aisiais, kai įsitraukė į MI 6, Šeiferis bu- 
vo užverbuotas Džeimso Vaithedo. Savo ruožtu Vaithedas 
buvo pavaldus Oliveriui Haismitui, taip pat kaip ir Džor- 
džas Bajeris. Per kitus trejus metus Šeiferis Azijoje įvykdė 
bent keturias "sankcijas". Įtarta, bet niekad neįrodyta, kad 
Jis, Vaithedas ir Bajeris taip pat žudydavo prostitutes Ma- 
niloje ir Bankoke. Šios žmogžudystės aiškiai buvo Džeinių 
Dou ir paties žaidimo pirmtakės. Apskritai tai būta vieno 
baisiausių skandalų Saugumo tarnybos istorijoje. Ir jis bu- 
vo sėkmingai nuslėptas. Šitaip norėjo Džonsas, ir aš ne- 
mačiau reikalo priešintis. Jau ir šiaip daugiau nei pakan- 

kamai nevykusių istorijų, kad žmonės į savo vyriausybes 
žiūrėtų ciniškai. 

Pietūs baigėsi apie vienuoliktą, ir mudu su Džonsu su- 
tarėme palaikyti ryšį. Viena žinia šiek tiek kėlė nerimą, 
nors niekas nenorėjo per daug teikti jai reikšmės: Šeiferio 
kūnas vis dar nesurastas. Tokia pabaiga kaži kaip atrodė 
derama. 

Mudu su Sampsonu ketinome išskristi į Vašingtoną ant- 
radienio rytą pirmuoju reisu. Pagal tvarkaraštį lėktuvas tu- 
rėjo pakilti dešimt po devynių. 

Tą rytą dangumi ritosi juodi debesys. Visą kelią nuo 
viešbučio iki Donaldo Sangstero oro uosto į mūsų automo- 
bilių stogus barbeno smarkus lietus. Mokiniai bėgo kelkraš- 
čiu prisidengę nuo lietaus nudribusiais bananų lapais. 

Liūtis atsakančiai mus permerkė, kai bandėme nerti iš 
po skardinio stogelio automobilių nuomos parko pastato 
lauke. Tačiau vėsus lietus atgaivino man veidą ir galvą, taip 
pat prilipino prie nugaros marškinius. 

— Tikrai bus gera atsidurti namie, — tarė Sampsonas, 
kai mums galiausiai pavyko pasiekti ryškiai geltonai nuda- 
žyto metalinio stogo prieglobstį. 

— Jau tikrai metas vykti, — sutikau aš. — Pasiilgau Dei- 
mono ir Dženės, taip pat Nanos. Pasiilgau namų. 

— Jie suras kūną, — pasakė Sampsonas. — Šeiferio. 

— Žinojau, ką turi galvoje. 

Lietus be gailesčio plakė oro uosto stogą, ir aš mąsčiau, 
kaip nemėgstu skristi tokiomis dienomis, tačiau bus gera 
atsidurti namie, užbaigti šį košmarą. Jis įsibrovė man į sie- 
lą, užvaldė gyvenimą. Tam tikra prasme, matyt, tai buvo 
mažne “žaidimas", kokius žaidė Šeiferis. Žmogžudystės by- 
la nedavė man ramybės daugiau kaip metus, ir to jau gana. 

Kristina tuomet manęs prašė, kad mesčiau detektyvo 
darbą. Ir Nana prašė, bet aš nepaklausiau. Gal anuomet ne- 
pajėgiau suprasti savo gyvenimo ir veiksmų taip aiškiai kaip 
dabar. Buvau kovotojas su drakonu, kad ir ką tai reiškė — 

gera ar bloga. Ir galiausiai užsitraukiau atsakomybę už Kris- 
tinos pagrobimą ir nužudymą. 

Mudu su Sampsonu praėjome spalvingus mokesčių leng- 
vatų kioskelius nė kiek nesidomėdami, vos kryptelėję gal- 
vą. Gatvės prekeiviai, vadinamieji išnešiotojai, pardavinėjo 
medines brangenybes ir kitokius drožinius, taip pat jamai- 
kišką kavą bei kakavą. 

Abu mes nešėmės po didelį kelioninį krepšį. Tiesą sa- 
kant, mes nepanašūs į atostogautojus, mąsčiau. Vis tiek at- 
rodome kaip policininkai. 

Už savęs išgirdau kažką garsiai šaukiant ir atsigręžiau 
pažiūrėti į kilusį užpakalyje šurmulį. 

"Vienas iš jamaikiečių detektyvų, Džonas Antonis, triukš- 
mingame terminale šaukė mano pavardę ir bėgo mūsų link. 
Buvo kelis žingsnius priekyje Andraus Džonso, kuris atrodė 
didžiai sutrikęs. 

Džonsas ir Antonis oro uoste? Del Dievo, kas gi deda- 
si? Kas gi galėjo atsitikti negera? 

— Žebenkštis? — pratariau, ir žodis nuskambėjo kaip 
keiksmažodis. 

Mudu su Sampsonu sustojome jų palaukti. Aš beveik 
nenorėjau išgirsti, ką jie pasakys. 

— "Turite grįžti su mumis, Aleksai. Einam su manimi, — 
kiek uždusęs pasakė Džonsas. — Tai dėl Kristinos Džonson. 
Paaiškėjo kai kas nauja. Eime. 

— Kas per reikalas? Kas atsitiko? — paklausiau Džonsą 
ir, kai anglas delsė atsakyti, pasigręžiau į detektyvą Antonį. 

Antonis dvejojo, tačiau paskiau prašneko: 

— Mes tikrai nežinome. Gal tai ir nieko nereiškia. Ta- 
čiau kai kas tvirtina ją matęs. Šiaip ar taip, ji gali būti čia, 
Jamaikoje. Eime su mumis. 

Negalėjau patikėti jo žodžiais. Pajutau Sampsoną stip- 
riai suimant mano ranką, bet visa kita atrodė nerealu, lyg 
sapne. 

"Tai dar nesibaigė: 

PAKELIUI IŠ ORO UOSTO Andrus Džonsas ir detek- 
tyvas Antonis mums papasakojo, ką sužinojo naujo. Mačiau, 
kad jie stengiasi per daug nesužadinti mano vilčių. Esu pa- 
buvojęs tokiose netikrose situacijose ir anksčiau, tačiau ne 
kaip nusikaltimo auka. 

— Praeitą naktį sučiupome smulkų vietos vagišių, besi- 
laužiantį į vieną namą Očo Riose, — pasakojo Antonis, vež- 
damas mus keturis ankštai susispaudusius jo tojotoje. — Mai- 
nais mums pasiūlė informaciją. Pasakėme, kad išklausysi- 
me, o paskiau nuspręsime, kaip pasielgti. Jis atskleidė, kad 
kalvose į rytus nuo Očo Rioso, netoliese Juartono, laikoma 
kažkokia amerikietė. Kai kada ten gyvena grupė nusikaltė- 
lių... Sužinojau apie tai tik šįryt. Paskambinau Andrui, ir 
mudu atskubėjome į oro uostą. Tas žmogus sako, kad ją va- 
dina Beatituda*. Negirdėjo, kad šauktų kitokiu vardu. Su- 
sisiekiau su jūsų viešbučiu, bet jau buvote išvykę į oro uos- 
tą. Tad atvažiavome jūsų pasiimti. 

— Dėkui. — Supratau, kad man jie papasakojo tiek, kiek 
patys žinojo. 

Sampsonas paklause: 

— Tad kodėl šis paslaugusis vagis pasirodė būtent da- 
bar, po tiek laiko? 

— Jis pasakė, kad prieš keletą naktų įvyko susišaudy- 
mas, kuris viską pakeitė. Kai baltieji vyrai žuvo, moteris jau 
nebesvarbi. Tokie jo žodžiai. 

— Jūs žinote tuos žmones? — paklausiau detektyvą An- 
tonį. 


* Palaima (angl.). 

— Vyrai, moterys, vaikai. Taip, turėjau su jais reikalų 
anksčiau. Rūko daug gandžios*. Žinote, išpažįsta savo hib- 
ridiškąją religiją, garbina imperatorių Heilę Selasiję. Keli 
iš jų smulkūs vagišiai. Dažniausiai paliekame juos ramy- 
bėje. 

Lėkėme pakrantės keliu Pabėgėlių įlankos ir Očo Rioso 
link, ir visi automobilyje pritilo. Audra greitai praėjo, ir stai- 
ga vėl sušvito pragariška salos saulė. Cukranendrių planta- 
cijų darbininkai su mačetėmis prie šono vėl traukė į laukus. 

Detektyvas Antonis už Pabėgėlių įlankos kaimelio išsu- 
ko iš pagrindinės magistralės ir keliu A 1 ėmė važiuoti aukš- 
tyn į kalvas. Medžiai ir krūmai čia kerojo tankiomis džiun- 
glėmis. Galop kelias pavirto pro vijoklius ir šakas besiskver- 
biančiu tuneliu. Antonis gavo įjungti žibintus. 

Jaučiausi, lyg plaukčiau migla, viską stebėjau tartum per 
sapną. Suvokiau, kad bandau save apsaugoti, tačiau taip pat 
žinojau, jog tatai negelbsti. 

Kas toji Beatituda? Nepajėgiau savęs įtikinti, kad Kris- 
tina gyva, bet nors radosi šiokia tokia tikimybė, tad įsiki- 
bau jos. Jau prieš daugelį savaičių buvau praradęs viltį. Da- 
bar vėl sau leidau prisiminti, kaip ją mylėjau, kaip jos ilgė- 
jaus. Man gniaužė gerklę, ir nusisukau į langą. Giliai užsi- 
sklendžiau savyje. 

Ūmai man į akis tvieskė šviesa. Po dviejų ar trijų mylių, 
kurios vingiuojančiame kelyje pasirodė kur kas ilgesnės, au- 
tomobilis išniro iš brūzgynų. Buvome beįvažiuoją į vešlias 
kalvas, kurios šiek tiek priminė Amerikos pietus šeštame ar 
septintame dešimtmetyje — gal Džordžiją ar Alabamą. Prie- 
šais suzmekusius namukus žaidė vaikai senais drabužiais. 
Vyresnieji sėdėjo kreivuose, suklypusiuose priebučiuose ir 
lydėjo akimis atsitiktinai užklydusį automobilį. 

Visa atrodė ir jautėsi taip siurrealistiška. Nepajėgiau 
susitelkti. 


* marihuanos arba hašišo (Karibų jūros dialektu). 

Mes pasukome į menką gruntkelį su vešlios aukštos žo- 
lės koridoriumi tarp gilių padangų provėžų. Matyt, jau čia 
ta vieta. Širdis man garsiai tvinksėjo, lyg kas muštų tunely- 
ję skardinį būgną. Jutau kiekvieną kelio kupstą it stiprų 
niuksą. 

Beatituda? Kas toji moteris, kurią jie laiko nelaisvėje? Ne- 
jau tikrai Kristina? 

Sampsonas pasitikrino savajame "Glock" pistolete už- 
taisą. Išgirdau slystelint mechanizmą ir sbragt. Paskersakia- 
vau Džono pusėn. 

— Jie ne itin apsidžiaugs mus išvydę, bet ginklo nepri- 
reiks, — atsigręžęs pasakė Antonis. — Veikiausiai žino, kad 
atvažiuojame. Jie stebi vietovės kelius. Kristinos Džonson 
gali čia ir nebebūti, jeigu išvis kada nors buvo. Bet aš žino- 
jau, kad norėsite pats pasitikrinti. 

Nieko neatsakiau. Nepajėgiau. Burna neapsakomai iš- 
džiūvo, galvoje tvyrojo tuštuma. Nejau mes tebeturime rei- 
kalą su “Keturiais raiteliais"? Ar tai Šeiferio žaidimas? Gal 
jis žinojo, kad galiausiai surasime šią vietą kalvose? Ir pa- 
spendė mums paskutinius spąstus? 

Privažiavome prie seno žalio namo, kurio langai buvo 
uždangstyti sudriskusiu baltu audeklu, o priekines duris at- 
stojo džiutinis maišas. Keturi vyrai tučtuojau išėjo laukan, 
visi pasidabinę daugybe kasyčių supintais plaukais. 

Kietai sučiauptomis lūpomis, nepatiklumu žioruojan- 
čiomis akimis jie priėjo prie mūsų. Mudu su Sampsonu bu- 
vome įpratę prie tokio vaizdo Vašingtono gatvėse. 

Dvejetas vyrų rankose laikė sunkias lauko mačetes. Kiti 
du vilkėjo palaidais marškiniais, ir aš žinojau, kad po lais- 
vais drabužiais jie ginkluoti. 

— Keliaukit sau. Sukit atgal, vyrai, — garsiai sušuko 
vienas iš jų. — Čia nėra jokios moters. 

— NE! 

Aukštai iškėlęs rankas, detektyvas Antonis išlipo iš au- 
tomobilio. Sampsonas, Džonsas ir aš pasekėme jam įpė- 
džiui. 

Iš miško, tiesiai už pagrindinio namo, girdėjom atsklin- 
dant tradicinių būgnų garsus. Pora drybsančių šunų tingiai 
pakėlė galvas, pažvelgė į mus ir kelissyk amtelėjo. Mano 
širdis dabar daužėsi dar tankiau. 

Man nepatiko, kaip klostosi reikalai. 

Kitas vyras mums sušuko: 

— Aš ir aš norėtume, kad jūs mus paliktumėte. 

Atpažinau kalbos manierą: dvigubas įvardis reiškė kal- 
bėtoją ir Dievą, kuris gyvena kiekviename žmoguje. 

— Patrikas Mosas kalėjime. Aš detektyvas Antonis iš 
Kingstono. Čia detektyvas Sampsonas, detektyvas Krosas ir 
ponas Džonsas. Jūs laikote pas save amerikietę. Vadinate ją 
Beatituda. 

Beatituda? Nejau tai Kristina? 

Vyriškis su mačete rankoje piktai žybtelėjo akimis ir at- 
sakė Antoniui: 

— Keliaukit savais reikalais. Nagi, palikit mus. Čia nė- 
ra jokios moters. Jokios moters. 

— Čia mano reikalas, ir mes nepaliksime jūsų, — pasa- 
kiau nustebindamas vyriškį, kad suprantu jo dialektą. Ta- 
čiau juk aš pažįstu Rastamaną iš K.A. 

— Čia nėra jokios moters. Jokios amerikietės, — piktai 
pakartojo vyriškis, žvelgdamas tiesiai į mane. 

Įsikišo Andrus Džonsas: 

— Mums reikia amerikietės moters, paskiau mes išva- 

žiuosim. Jūsų draugas Patrikas Mosas parsiras iki vakaro. 
Galėsite su juo derėtis savaip. 

— Čia nėra jokios amerikietės. — Pirma kalbėjusysis 
įžūliai nusispjovė. — Sukitės aplink, važiuokit sau. 

— Jūs pažįstate Džeimsą Vaithedą? Pažįstate Šeiferį? — 
paklausė Džonsas. 

Jie to nepaneigė. Abejojau, ar ką nors daugiau iš jų iš- 
gausime. 

— Aš ją myliu, — pasakiau jiems. — Negaliu išvažiuoti. 
Jos vardas Kristina. 

Burna man vis dar buvo išdžiūvusi, sunkiai sekėsi kvė- 
puoti. 

— Prieš metus ji buvo pagrobta. Žinome, kad ją atvežė 
čionai. 

Sampsonas išsiėmė pistoletą ir laisvai nusvėrė sau prie 
šono. Stebeilijo į keturis vyriškius, kurie piktai tebežiūrėjo 
į mus. Paliečiau savo revolverio rankeną, tačiau neišsitrau- 
kiau jo iš dėklo. Nenorėjau susišaudymo. 

— Mes galime sukelti jums baisiai daug nemalonu- 
mų, — tyliai sududeno Sampsonas. — Jūs nė nepatikėsi- 
te, kiek jūsų laukia nemalonumų. 

Galop aš paprasčiausiai žingtelėjau priekin išmintu 
aukštoje žolėje takučiu, vedančiu prie namo. Praėjau pro 
vyriškius, vieną lengvai užkliudydamas. 

Nė vienas nepabandė mane sustabdyti. Užuodžiau nuo 
jų darbinių drabužių gandžios ir prakaito kvapą. Man iš vi- 
daus augo įtampa. 

Sampsonas sekė iš paskos, atsilikęs ne daugiau kaip 
žingsnį ar du. 

— Aš juos stebiu, — pasakė jis. — Kol kas jie nieko ne- 
si1ma. 

— Nesvarbu, — tariau. — Turiu įsitikinti, ar ji čia. 

KAI PASIEKIAU randėtus nedažytus laiptukus, pro 
priekines duris laukan išėjo senyva moteris ilgais ir pašėlu- 
siai nušiurusiais žilais, vietom visai baltais plaukais. 

— Eikš su manimi, — ji atsiduso. — Eime. Ginklo ne- 
reikia. 

Pirmą sykį per daugelį mėnesių leidau sau pajausti ma- 
žutėlaitį vilties blyksnį, nors jam neturėjau jokio pagrindo, 
išskyrus gandą, kad čia prievarta laikoma kažkokia moteris. 

Beatituda? Kažkas bendra su balaima ir laime? Nejau tai 
Kristina? 

Senė netvirtai apėjo namą ir už jo nukrypavo toliau pro 
retus krūmus, medžius ir paparčius tankėjančiu mišku gi- 
lyn. Už šešiasdešimties ar septyniasdešimties jardų atvedė 
prie pustuzinio trobelių ir stabtelėjo. Trobelės buvo iš me- 
dienos, bambukų ir gofruotos skardos. 

Paskiau vėl pajudėjo priekin ir sustojo prie priešpas- 
kutinės trobelės. 

Paemusi raktą, odiniu dirželiu pritvirtintą sau prie rie- 
šo, įkišo į spyną ir pasuko. 

Pastūmė duris, ir šios garsiai sugergždė ant surūdijusių 
vyrių. 

Pažvelgiau vidun ir išvydau paprastą, tvarkingą, švarų 
kambarėlį. Ant sienos kažkieno buvo juodais dažais užrašy- 
ta: Viešpats mano ganytojas. 

Viduje — nieko. 

Nei: Beatitudos. 

Nei Kristinos. 

Užsimerkiau. Mane apgaubė neviltis. 

Pamažu mano akys atsimerkė. Nesupratau, kodėl bu- 
vau atvestas į šį tuščią kambarį, į šią seną trobelę miške. 
Širdis vėl man plyšo pusiau. Ar čia ne kokie nors spąstai? 

Žebenkštis? Šeiferis? Jis čia? 

Iš už nedidelės sulankstomos širmos viename kamba- 
rio kampe kažkas žingtelėjo. Pasijutau tarsi krentąs bedug- 
nėn, ir iš burnos man išsiveržė tylus atodūsis. 

Nežinau, ko tikėjausi, tačiau tik ne to. Sampsonas 1š- 
tiesė ranką prilaikyti mane. Beveik nepajutau, kai jis prisi- 
lietė. 

Į saulės šviesos pluoštą, krintantį pro vienintelį trobe- 
lės langą, pamažu įžengė Kristina. O maniau, kad niekad 
jos nebeišvysiu. 

Buvo kur kas lieknesnė, supintais į kasą ir ilgesniais 
nei kada nors buvau matęs plaukais. Tačiau rudos akys to- 
kios pat protingos, gražios. Iš pradžių nė vienas iš mudvie- 
jų nepajėgėme pratarti nė žodžio. Nepaprasčiausia akimir- 
ka mano gyvenime. 

Mane sukaustė šaltis, aplinkui visa judėjo labai iš lėto. 
Kambarėlyje atrodė antgamtiškai tylu. 

Kristina laikė ant rankų šviesiai geltoną apklotą, ir vir- 
šum dangalų vainiko vos vos kyšojo kūdikio galvelė. Žen- 
giau priekin, nors man drebėjo kojos, grėsdamos sulinkti. 
Iš po apklotų girdėjau tyliai murkiant kūdikėlį. 

— O, Kristina, Kristina, — pagaliau man pavyko ištarti. 

Jos akys, o netrukus ir manosios, pritvinko ašarų. Abu 
žengėme pirmyn, ir aš nerangiai jau laikiau ją savo glėbyje. 
Mažasis kūdikėlis ramiai spoksojo į mūsų abiejų veidus. 

— Tai mudviejų kūdikis, ir jis turbūt išgelbėjo man gy- 
vybę. Panašus į tave, — pasakė Kristina. Paskiau mudu švel- 
niai pasibučiavome, ir buvo taip miela ir gera. Stovėjome 
apsikabinę visą amžinybę. Susiliejome vienas su kitu. Abu 
negalėjome patikėti, jog tai iš tiesų dedasi. 

— Aš vadinu jį Aleksu. Tu visados buvai čia, — pasakė 
man Kristina. — Tu visados buvai su manimi. 


Epilogas 
LONDONO TILTAI — 
GRIUVA* 


* Epilogo antraštei panaudoti žodžiai iš liaudiško vaikų šokio-žaidimo apie 
griūvančius Londono tiltus. Ji siejasi su viso romano pavadinimu, kuriam irgi 
panaudoti žodžiai iš panašaus šokio-žaidimo (žr. bpaaišk. p. 44) 

DABAR JIS VADINOSI FREDERIKAS NOIMANAS ir 
mėgo save laikyti Europos bendruomenės, o ne kokios nors 
atskiros šalies piliečiu, bet jeigu kas paklausdavo, pasisaky- 
davo esąs vokietis. Jo galva buvo visai nuskusta, todėl atro- 
dė, kaip pats manė, griežtesnis, bet podraug ir įspūdinges- 
nis — savaime įstabus pasiekimas. 

Apie jį bus prisimenama kaip apie "aukštoką, liesą ir 
pliką" ar kaip apie “įdomų artisto tipą", ir kai kurie žmonės 
jį iš tiesų matė tą savaitę Londono Čelsyje. Noriu, kad mane 
prisimintų. Tai svarbu. 

Jis vaikštinėjo po krautuves arba bent žiūrinėjo šių vit- 
rinas Kings Roude ir Slouno gatvėje. 

Eidavo į kiną Kensingtono Aukštojoje gatvėje. 

Ir į “Waterstone's" knygyną. 

Vakarais “Karaliaus galvoje“ išlenkdavo pintą ar dvi 
alaus. Baruose dažniausiai su niekuo nesusidėdavo. 

Turėjo parengęs neprilygstamą planą. Prasideda dar 
vienas žaidimas. 

Vieną popietę “Safeway"* parduotuvėje pamatė Lusę ir 
dvynes. Stebėjo jas iš už konservuotų pupelių eilių, paskiau 
sekė pirkėjų prigrūstais tarpais tarp lentynų. Niekam ne- 
trukdė, niekam nekliuvo — iš tiesų jokių problemų. 

Tačiau nepajėgė atsispirti iššūkiui. Galvoje jam ėmė kra- 
tytis žaidimo kauliukai. Išbarškino skaičių, kokį norėjo iš- 
girsti. 

Vaikštinėdamas jis slinko vis arčiau ir arčiau prie šei- 
mos, stengėsi veidą laikyti kiek nusukęs, — tik dėl visa ko, 


* Firminių maisto ir pramoninių prekių savitarnos parduotuvių tinklas. 

— tačiau akies kampučiu tolydžio stebėjo Lusę, stebėjo dvy- 
nes, kurios buvo galbūt dar pavojingesnės. 

Lusė apžiūrinėjo kažkokią šaunią škotišką lašišą. Ga- 
liausiai pastebėjo jį — tuo jis neabejojo — tačiau nepažino 
— matyt. Nei dvynės. Bukos, kvailos mergiotės — savo mo- 
tinos atvaizdai. 

Žaidimas vėl prasidėjo — kaip nuostabu. Kurį laiką bu- 
vo nuo jo atitrūkęs. Turėjo pinigų, gautų už knygą, — avansą 
už atvirą pasakojimą apie teismo procesą, — kuriuos laikė 
Šveicarijoje. Pasprukęs burine valtimi iš Jamaikos, kurį lai- 
ką bastėsi po Karibus. Nuvyko į San Chuaną ir vos atsilaikė 
pagundai veikti ten. Paskiau toliau į Europą — iš pradžių į 
Romą, Milaną, Paryžių, Frankfurtą bei Dubliną ir galiausiai 
namuosna į Londoną. Per visą kelionę tik porą kartų buvo 
iškrypęs 1š vėžių. Juk dabar esąs toks atsargus. 

Kai tarpe tarp lentynų eilių atsidūrė ak kaip arti Lu- 
sės, jautėsi visai kaip senais laikais. Dievuliau, vėl jam at- 
sinaujino kūniški tikai. Nervingai tapsėjo koja, drebino 
plaštakas. 

Rasi galėjo ji tai pastebėti, bet buvo tokia išsiblaškiusi 
karvė, tokia menkysta, tokia neverta jo prarasto laiko; net- 
gi dabar, kai sėlino vis arčiau ir arčiau, jau vos pėdą ar dvi 
atstu, ji vis dar neatpažino savo vyro. 

— O, Lūūse... čia Rikis, — ištarė jis, ir šiepėsi, vis šie- 
pėsi. — Čia aš, brangioji. 

Šmmaukšt, šmaukšt. Rėžė jai dusyk, pirmyn atgal, kai juo- 
du it svetimi prasilenkė “Safeway" prekybos salės tarpe. 
Smūgiai vos persikryžiavo Lusei virš gerklės, tačiau paliko 
colių gylio pjūvius. 

J: parpuolė ant kaulėtų kelių, abiem rankom susigrie- 
bė už kaklo, lyg save smaugtų. Ir tuomet išvydo, kas tai pa- 
darė, ir mėlynos jos akys išvirto apstulbusios, kupinos skaus- 
mo ir lyg begalinio liūdesio. 

— Džefri, — vargais negalais sugargaliavo, ir kraujas 
pliūptelėjo jai iš pražiotos burnos. 

Paskutinis jos ištartas žodis Žemėje. Jo vardas. 

Šeiferiui gražu buvo girdėti — tai pripažinimas, kokio 
troško, kerštas jiems visiems. Jis nusisuko, prisivertė nusi- 
sukti, kol patvarkė ir dvynes. 

Daugiau niekas jo nebematė Čelsio rajone, bet visi pri- 
simins iki pat gyvenimo pabaigos. 

Dieve, kaipgi neprisimins. 

Tą aukštą pliką pabaisą. 

Tokį su ištisai juodais drabužiais, nežmonišką išsigimėlį. 

Beširdį žudiką, kurio sąskaitoje tiek daug baisių žmog- 
žudysčių, jog netgi pats nebesuskaičiuoja. 

Džefrį Šeiferį. 

Mirtį. 

Aleksas Krosas jose įžvelgia siautėjančio žudiko 
maniako braižą, tačiau apygardos policijos vadovybė 
nenori to pripažinti. Subūręs ratą bendraminčių, 

atveda į Didžiosios Britanijos ambasadą. Įtariamasis 
— ambasados darbuotojas Džefris Šeiferis — iš 
pažiūros solidus tarnautojas, savo šeimą mylintis | 
tėvas, nepriekaištingos reputacijos Žmogus. Didžiausia 
Šeiferio aistra — su draugais iš įvairių pasaulio 
kampelių žaisti kompiuterinį sufantazuotų vaidmenų 
žaidimą “Keturi raiteliai". Virtualioje erdvėje Šeiferis 
atlieka Mirties vaidmenį, o koks jo vaidmuo realiame 
gyvenime?.. 

